
Dragă cititorule, 

După ce am terminat de scris ultimul volum din Cronicile 
Clifton, au fost cititori care mi-au scris că doresc să știe mai 
multe despre William Warwick, eroul eponim al romanelor lui 
Harry Clifton. 

Mărturisesc că mă gândisem oarecum la acest lucru înainte 
de a începe să lucrez la primul roman din seria William Warwick. 

NU RISTI, NU CÂSTIGI începe când William părăsește școala și 
decide, spre marea nemulțumire a tatălui său, să intre în Poliţia 
Metropolitană, în loc să-i urmeze cariera de avocat. William 
perseverează și, în acest roman, îi urmărim viaţa în înfruntarea 
cu personajele, unele pozitive, altele nu așa de pozitive, care îi 
ies în cale, în timp ce el încearcă să devină detectiv și se 
transferă la Scotland Yard. 

Veti urmări, de-a lungul seriei, întâmplările prin care trece 
William pe parcursul său de la calitatea de polițist la cea de 
comisar al Poliţiei Metropolitane. 

În prezent, lucrez la al doilea roman din serie, care se va 
concentra asupra perioadei sale de tânăr sergent în Unitatea de 
elită pentru droguri. 

Dacă va reuși vreodată să ajungă comisar depinde în egală 
măsură de hotărârea și de abilitatea sa, precum și de speranțele 
mele de longevitate - ale mele, nu ale tale, cititorule. 

Jeffrey Archer, septembrie 2019. 


Acesta nu este un roman poliţist, 
acesta este un roman despre un detectiv. 


1 
14 iulie 1979 


— Nu se poate să vorbeşti serios. 

— Mai serios de-atât nu se poate, tata, și ţi-ai fi putut da 
seama de lucrul acesta, dac-ai fi ascultat vreodată ceea ce ţi-am 
tot spus eu, în ultimii zece ani. 

— Dar ți s-a oferit un loc la vechiul meu colegiu de la Oxford, 
la drept, și, după absolvire, vei putea să lucrezi cu mine în 
barou. Ce altceva mai mult de-atât și-ar putea dori un tânăr? 

— Să i se permită să urmeze cariera pe care și-o alege singur 
și să nu se aștepte de la el să meargă pe urmele tatălui său. 

— Asta ar fi un lucru chiar așa de rău? La urma-urmelor, eu 
mă bucur de o carieră fascinantă și meritorie și, îndrăznesc să 
sugerez, de oarecare succes. 

— De un succes strălucitor, tata, dar nu despre cariera ta 
discutăm noi, ci despre a mea. Şi poate că eu nu vreau să fiu un 
avocat de vârf care își petrece întreaga viaţă apărând o șleahtă 
de tâlhari pe care niciodată nu s-a gândit să-i invite la masă la 
clubul său. 

— Pari să fi uitat că acei tâlhari ţi-au plătit educaţia și stilul de 
viaţă de care te bucuri în prezent. 

— Niciodată nu mi se permite să uit lucrul acesta, tata, și 
acesta este motivul pentru care intenţionez să-mi petrec viaţa 
asigurându-mă că asemenea răufăcători sunt închiși pe lungi 
perioade de timp și nu să fie eliberaţi și să-și continue o viaţă de 
crime, mulțumită talentului tău avocăţesc. 

William a crezut că, în sfârșit, îl redusese la tăcere pe tatăl 
său, dar s-a înșelat. 

— Poate că ești de acord cu un compromis, băiete, dragă. 

— Nicio șansă, tata, a spus cu fermitate William. Semeni cu 
un avocat care pledează pentru reducerea pedepsei, deși știe că 
apără o cauză pierdută. Dar, de această dată, elocinţa ta se 
lovește de niște urechi surde. 

— Nu-mi permiţi nici măcar să-mi expun cazul, înainte de a-l 
respinge fără ezitare? 

— Nu, pentru că eu nu sunt vinovat și nu trebuie să dovedesc 
unui juriu că sunt nevinovat, numai ca să-ţi fac ţie plăcere. 

— Dar ai fi gata să faci ceva care să-mi facă plăcere, nu-i așa, 
dragul meu? 


În iureșul bătăliei, William și uitase că mama lui stătea 
așezată, tăcută, la celălalt capăt al mesei, urmărind 
îndeaproape turnirul dintre soţul și fiul ei. William se pregătise 
bine să lupte cu tatăl lui, dar știa că, pentru mama lui, nu era loc 
de niciun meci. A tăcut încă o dată. Tatăl s-a folosit de tăcerea 
lui. 

— La ce te gândești, Onorată Instanță? a întrebat sir Julian, 
netezindu-și reverele jachetei și adresându-se soției ca și cum 
ea ar fi fost judecător la Inalta Curte. 

— Lui William i se va permite să meargă la ce universitate 
vrea, să-și aleagă materiile de studiu pe care le dorește și, odată 
ce va absolvi, să urmeze ce carieră vrea să urmeze, a spus 
Marjorie. Şi, mai important, tu vei renunţa cu graţie și niciodată 
nu vei mai deschide acest subiect. 

— Mărturisesc că, deși accept judecata ta înțeleaptă, aș putea 
considera ultima parte cam dificilă, a spus sir Julian. 

Mama și fiul au izbucnit în râs. 

— Mi se permite să pledez pentru moderație? a întrebat sir 
Julian, cu inocenţă. 

— Nu, a spus William, pentru că eu voi fi de acord cu termenii 
mamei numai dacă, timp de trei ani, îmi vei susține 
necondiţionat decizia de a intra în Poliţia Metropolitană. 

Sir Julian Warwick QC s-a ridicat de la locul lui din capul 
mesei, i-a adresat soţiei o scurtă înclinare a capului și a spus 
fără convingere: 

— Dacă așa dorește Înălțimea Voastră... 

William Warwick își dorise să devină detectiv încă de la vârsta 
de opt ani, când rezolvase misterul dispariţiei „tabletelor de 
Mars”. A fost o misiune simplă care nu a necesitat existenţa 
unei lupe i-a explicat el directorului internatului. 

Dovada - ambalajul dulce - a fost descoperită în coșul pentru 
hârtii al vinovatului și acesta nu a putut demonstra că-și 
cheltuise din banii de buzunar la magazinul din perimetrul școlii, 
în acea perioadă de timp. 

Și ceea ce a înrăutățit situația pentru William a fost faptul că 
Adrian Heath era unul dintre cei mai apropiaţi tovarăși ai lui și el 
considerase că între ei va urma o prietenie pentru toată viața. 


Când a discutat cu tatăl lui, pe la jumătatea trimestrului, acesta 
i-a spus: „Trebuie să sperăm că Adrian a învăţat ceva din 
această experienţă, altfel cine știe ce va deveni băiatul acesta”. 

In ciuda faptului că William a fost ironizat de colegii lui, care 
visau să devină doctori, avocaţi, profesori, chiar și contabili, 
responsabilul pentru cariere nu s-a arătat deloc surprins când 
William l-a informat că el va deveni detectiv. Înainte de 
încheierea trimestrului, ceilalți băieţi îl porecliseră Sherlock. 

Tatăl lui William, sir Julian Warwick, dorea ca fiul său să 
meargă la Oxford să studieze dreptul, așa cum făcuse și el cu 
treizeci de ani înainte. Dar, în ciuda celor mai mari eforturi din 
partea tatălui său, William rămăsese hotărât să lucreze în 
poliţie, în ziua în care va termina școala. Cei doi bărbaţi 
încăpăţânaţi au ajuns, în cele din urmă, la un compromis 
aprobat de către mama lui William. Acesta va merge la 
Universitate, în Londra, pentru a studia Istoria artei - un subiect 
pe care tatăl a refuzat să-l considere serios - și dacă, după trei 
ani, fiul său va continua să-și dorească să devină poliţist, sir 
Julian era de acord să renunţe de bunăvoie la dorinţa lui. William 
știa că asta nu se va întâmpla niciodată. 

William s-a bucurat de fiecare clipă din cei trei ani ai săi la 
King's College London, unde s-a și îndrăgostit de câteva ori. 
Prima dată de Hannah și Rembrandt, apoi de Judy și Turner și, în 
cele din urmă, de Rachel și Hockney, înainte de a se stabili 
definitiv la Caravaggio, un amor care va dura toată viaţa chiar 
dacă tatăl lui subliniase că marele artist italian fusese un ucigaș 
și că ar fi trebuit să fie spânzurat. Un motiv destul de bun pentru 
abolirea pedepsei cu moartea, a sugerat William. Încă o dată, 
tatăl și fiul nu s-au înţeles unul cu celălalt. 

In timpul vacanţelor de vară, William a călătorit cu rucsacul în 
spate prin Europa, la Roma, Paris, Berlin și chiar la St. 
Petersburg, pentru a se așeza la cozile formate de alți pasionați 
care voiau să-i venereze pe maeștrii din trecut. Când a sosit, în 
cele din urmă, momentul absolvirii, profesorul lui i-a sugerat să 
se gândească la un doctorat cu subiectul părții mai întunecate a 
lui Caravaggio. Partea mai întunecată era exact ceea ce 
intenţiona să cerceteze, a răspuns William, dar mai degrabă 
dorea să afle mai mult despre criminalii din secolul al 
douăzecilea, decât despre cei din secolul al șaisprezecelea. 

La ora trei fără cinci minute, în după-amiaza zilei de duminică, 
5 septembrie 1982, William s-a prezentat la Hendon Police 
College din nordul Londrei. Din momentul în care a jurat 
credință reginei până la parada de absolvire petrecută cu 
şaisprezece săptămâni mai târziu, s-a bucurat de fiecare minut 
de instrucție. 

In ziua următoare, a fost dotat cu uniforma din serj albastru- 
marin, casca și bastonul de polițist și nu se putea stăpâni să nu- 
și privească imaginea, ori de câte ori trecea pe lângă o 
fereastră. Comandantul l-a informat din prima zi de paradă că 
uniforma de poliţist poate schimba personalitatea omului și nu 
întotdeauna în bine. 

Cursurile la Hendon începuseră din a doua zi și se împărțeau 
în ore de clasă și exerciţii fizice. William a învăţat toate 
capitolele legii până a putut să le repete pe de rost. S-a desfătat 
cu analizele juridice și ale scenelor în care au avut loc crimele, 
cu toate că, atunci când i-a fost prezentat simulatorul, a 
descoperit repede că talentele lui în condusul autovehiculelor 
erau de-a dreptul rudimentare. 

Cum suportase ani de zile o atmosferă de competiţie și ceartă 
cu tatăl lui în timpul micului dejun, William s-a simţit în largul lui 
în sala de judecată, unde, așezat în boxa martorilor, a fost 
examinat serios de către ofiţerii - instructori și chiar și-a susținut 
lecţiile de autoapărare, unde a învăţat cum să dezarmeze, să 
pună cătușele și să reţină pe cineva care este mult mai mare 
decât el. | s-au predat, de asemenea, cunoștințe despre dreptul 
unui agent de poliție de a aresta, cerceta și intra, despre 
folosirea forței rezonabile și, cel mai important dintre toate, 
despre discreţie. „Să nu rămâi întotdeauna la litera legii. Uneori, 
trebuie să folosești bunul simţ, care, atunci când ai de-a face cu 
oameni simpli, vei afla că nu este chiar așa de comun.” Așa l-a 
sfătuit instructorul său. 

Examenele erau la fel de regulate ca bătăile ceasului, în 
comparaţie cu cele din timpul cursurilor de la universitate, și 
William n-a fost surprins că mai mulţi candidaţi au renunţat, 
înainte de terminarea cursului. 

După ceea ce el a resimţit ca interminabilă o pauză de două 
săptămâni, după parada de absolvire, William a primit, în sfârșit, 


o scrisoare în care era anunţat să se prezinte la poliţia Lambeth, 
la ora opt dimineaţa, în următoarea zi de luni. O zonă a Londrei 
pe care el nu o vizitase niciodată. 

Agentul de poliție 565LD se alăturase Poliției Metropolitane ca 
absolvent, dar a decis să nu se folosească de schema de 
promovare accelerată care i-ar fi permis să avanseze mai 
repede, pentru că a vrut să se alinieze, în prima zi, cu fiecare 
celălalt nou recrut, în termeni de egalitate. 

A acceptat ca, fiind polițist în perioada de probă, să rămână 
cel puțin doi ani la patrulare, înainte de a spera să devină 
detectiv și, era adevărat, abia aștepta să fie aruncat în vâltoare. 

În prima zi ca poliţist-stagiar, William a fost ghidat de 
mentorul său, agentul de poliţie Fred Yates, care avea douăzeci 
și opt de ani în serviciul poliției sub cureaua lui și i se spusese 
de către inspectorul-șef „să aibă grijă de băiat”. 

Cei doi bărbaţi aveau puţine în comun în afară de faptul că 
voiseră amândoi să fie ofițeri de poliţie de la o vârstă fragedă și 
taţii lor făcuseră tot ce le stătuse în puterea lor pentru a-i 
împiedica să-și urmeze cariera aleasă. 

— ABC a fost primul lucru pe care l-a spus Fred, când i-a fost 
prezentat tânărului recrut ud de sudoare până în dosul urechilor. 
Nu a așteptat întrebarea lui William și a continuat: 

— Nu accepţi nimic. Nu crezi pe nimeni. Verifici tot. Este 
singura lege cu care trăiesc eu. 

În decursul următoarelor câteva luni, Fred i-a făcut cunoștință 
lui William cu lumea hoţilor, vânzătorilor de droguri și 
proxeneţilor, precum și cu primul său cadavru. Cu zel de sir 
Galahad, William voia să aresteze fiecare răufăcător și să facă 
din lume un loc mai bun; Fred era mai realist, dar, niciodată, nici 
măcar o dată, nu a încercat să stingă flacăra entuziasmului 
tineresc al lui William. Tânărul stagiar a aflat repede că oamenii 
nu știu dacă polițistul poartă uniforma de două zile sau de 
douăzeci de ani. 

— E vremea să oprești prima ta mașină, i-a spus Fred lui 
William în a doua lui zi pe teren, oprindu-se la un semafor. Ne 
învârtim pe-aici, până când trece cineva pe roșu și atunci, tu 
poţi merge în mijlocul străzii și-l tragi pe dreapta. 


William arăta neîncrezător. 

— Lasă restul în seama mea, a continuat Fred. Vezi copacul 
acela, la o sută de yarzi depărtare? Mergi și te ascunde după el 
și așteaptă până când îţi dau eu semnalul. 

William își auzea inima bătându-i când s-a oprit în spatele 
copacului. N-a avut mult de așteptat, până când Fred a ridicat 
un braţ și a strigat: 

— Hillman-ul albastru! Pune mâna pe el! 

William a ieșit în stradă, și-a ridicat braţul și i-a indicat 
șoferului să tragă la marginea trotuarului. 

— Să nu spui nimic, a spus Fred, când s-a alăturat 
proaspătului recrut. Urmărește cu atenţie și notează tot. 

Au mers amândoi la mașină, în timp ce șoferul cobora 
geamul. 

— Bună dimineaţa, domnule, a spus Fred. Știţi că aţi trecut pe 
roșu? 

Şoferul a aprobat dând din cap, dar nu a vorbit. 

— Pot să vă văd permisul de conducere? 

Şoferul a deschis torpedoul, a extras permisul și i l-a dat lui 
Fred. După ce-a studiat documentul câteva secunde, Fred a 
spus: 

— Este deosebit de periculos, în acest moment al dimineţii, 
pentru că, în apropiere, sunt două școli, domnule. 

— Îmi pare rău, a spus șoferul. Nu se va mai întâmpla. 

Fred i-a dat înapoi permisul. 

— De această dată, primiţi numai avertisment, a spus el, în 
timp ce William nota numărul mașinii. Poate veţi fi un pic mai 
atent, în viitor, domnule. 

— Vă mulţumesc, domnule poliţist, a spus șoferul. 

— De ce numai avertisment când îi puteai da amendă? a 
întrebat William, în timp ce mașina se îndepărta încet. 

— Datorită atitudinii. Omul a fost politicos, a recunoscut 
greșeala, și și-a cerut scuze. De ce să enervezi un cetăţean care 
prețuiește legea în mod normal? 

— Așadar, cum ar fi trebuit să fie pentru a-l amenda? 

— Dacă ar fi spus: „Nu ai nimic altceva mai bun de făcut, 
domnule poliţist?” sau, mai rău, „N-ar trebui să te ocupi de 
adevărații criminali?” sau favorita mea „Nu ești conștient de 
faptul că eu îţi plătesc salariul?”. Dacă mi s-ar fi adresat cu 
oricare din aceste exprimări, l-aș fi amendat fără ezitare. Tine 


minte, odată a trebuit să duc la sediu un individ și să-l arestez 
pentru câteva ore. 

— A fost violent? 

— Nu, cu mult mai rău. Mi-a spus că era prieten bun cu 
comisarul și că voi mai auzi de el. Așa că i-am spus că-l poate 
suna pe comisar de la sediu. William a izbucnit în râs. Gata, a 
spus Fred, du-te în spatele copacului. Data următoare, poţi 
purta tu conversaţia și eu o voi urmări. 


KKK 


Sir Julian Warwick QC stătea în capul mesei, cu capul îngropat 
în Daily Telegraph. Scotea ocazional câte un sunet ţ-ţ, în timp ce 
soția sa, așezată la celălalt capăt al mesei, continua să se lupte 
cu cuvintele încrucișate. In zilele bune, Marjorie completa 
ultimul cuvânt înainte ca soțul ei să se ridice de la masă pentru 
a pleca la Lincoln's Inn. În zilele proaste, trebuia să-i ceară lui 
sfatul, un serviciu pe care el îl taxa de obicei, cu o sută de lire 
pe oră. In asemenea situaţie, el îi amintea cu regularitate că îi 
datorează peste 20.000 de lire sterline. Zece pe orizontală și 
patru pe verticală o jefuiau, pur și simplu? 

Sir Julian ajunsese la conducători în momentele în care se 
lupta cu ultimul cuvânt. Tot nu era convins că pedeapsa cu 
moartea ar trebui să fie abolită, în mod special când victima era 
un poliţist sau un funcţionar public, dar nici Daily Telegraph nu 
era. A întors pagina pentru a afla scorul cu care câștigase clubul 
de rugby Blackheath împotriva echipei Richmond, în derby-ul lor 
anual. După ce-a citit raportul meciului, a abandonat pagina de 
sport, deoarece considera că jurnalul acorda prea mult spațiu 
fotbalului. Încă un semn că națiunea se ducea de râpă. 

— Incântătoare fotografie a lui Charles și a Dianei, în The 
Times, a spus Marjorie. 

— Asta nu va dura, a spus Julian, în timp ce se ridica de la 
locul lui și se îndrepta spre celălalt capăt al mesei, cum făcea în 
fiecare dimineaţă, și și-a sărutat soţia pe frunte. Au făcut schimb 
de ziare, așa încât să poată studia raportul juridic în timpul 
călătoriei cu trenul, spre Londra. 

— Să nu uiţi că duminică vin copiii să mâncăm împreună la 
prânz, i-a reamintit Marjorie 


— William și-a susținut examenul de detectiv? a răspuns, el 
cu o întrebare. 

— După cum știi foarte bine, nu-l poate susține decât după 
ce-și încheie cei doi ani de muncă pe teren, ceea ce nu se va 
întâmpla decât peste minimum șase luni. 

— Eu încă nu am renunţat, a spus sir Julian. 

— Fii măcar mulţumit că cel puţin fiica noastră a mers pe 
urmele tale. 

— Dacă mă asculta, acum era deja un avocat calificat. 

— Dacă l-ai fi ascultat, ai fi știut că este de departe mai 
interesat să caute criminali decât să afle căi de a-i lăsa în 
libertate. 

— Grace n-a făcut deloc acest lucru, a pufnit sir Julian. Fata 
asta va ajuta pe orice om lipsit de speranţă pe care-l va întâlni. 

— Are o inimă de aur. 

— Atunci te urmează pe tine, a spus sir Julian, studiind soluţia 
pe care nu o găsise pentru careu: personaj care arată ca un 
baston. Şapte. Subţire, a spus sir Julian, pe ton triumfător. 
Singurul bărbat care intră în armată ca soldat și sfârșește ca 
mareșal. 

— Parcă ești William, a spus Marjorie. Dar, abia după ce el 
închisese ușa în urma lui. 

William și Fred au părăsit secţia imediat după ora opt să-și 
facă patrularea matinală. „Nu prea se petrec crime la această 
oră a dimineţii”, l-a asigurat Fred pe tânărul stagiar. „Criminalii 
sunt ca bogătașii, nu se trezesc înainte de ora 10.” 

În cele optsprezece luni trecute, William se obișnuise cu des- 
repetatele perle de înţelepciune ale lui Fred, care se dovediseră 
mult mai folositoare decât orice se putea găsi în manualul 
Poliţiei Metropolitane despre îndatoririle unui poliţist. 

— Când îţi dai examenul de detectiv? l-a întrebat Fred, în timp 
ce mergeau agale pe Lambeth Walk. 

— Nu mai devreme de un an, a răspuns William. Dar nu cred 
că vei scăpa de mine prea repede, a adăugat el, în timp ce se 
apropiau de chioșcul de ziare local. A aruncat o privire peste 
titluri: PC (Partid Conservator) Yvonne Fletcher ucisă în fața 
Ambasadei Libanului. 

— Mai mult ca sigur ucisă, a spus Fred. „Sărmana!.” Un timp, 
Fred n-a mai spus niciun cuvânt. Am fost polițist toată viaţa, și 
mi se potrivește foarte bine, a reușit el să spună, în cele din 
urmă. Dar tu... 

— Dacă voi reuși, a spus William. Tie va trebui să-ţi 
mulțumesc. 

— Eu nu sunt ca tine, Coristule, a spus Fred. 

William s-a temut că va rămâne cu porecla asta, toată cariera 
sa. Prefera Sherlock. Nu recunoscuse niciodată în faţa vreunui 
coleg de-al lui de la poliţie că fusese corist și își dorise 
întotdeauna să pară mai în vârstă, cu toate că mama lui îi 
spusese odată „Cândva, vei dori să pari mai tânăr”. „Oare 
nimeni nu este mulțumit cu vârsta pe care o are?” s-a întrebat 
William în sinea lui. 

— Când vei ajunge comisar, a continuat Fred, eu voi fi depus 
într-un azil de bătrâni și tu îmi vei fi uitat numele. 

Nu-i trecuse vreodată prin minte că putea ajunge comisar, 
deși era sigur că niciodată nu-l va uita pe agentul de poliţie Fred 
Yates. 

Fred l-a zărit pe tânărul care ieșise alergând din chioșcul cu 
ziare. Un moment mai târziu, l-a urmat domnul Patel, dar nu a 
reușit defel să-l prindă. William a început urmărirea, cu Fred la 
numai un yard în urma lui. Amândoi l-au depășit pe domnul 
Patel, exact când băiatul dădea colţul. După alți 100 de yarzi, 


William a pus mâna pe el. Cei doi polițiști l-au dus pe flăcău 
înapoi la chioșcul de ziare, unde acesta i-a înapoiat domnului 
Patel un pachet de Capstan. 

— Veţi depune plângere, sir? a întrebat William, care își 
deschisese deja caietul și-și scosese creionul. 

— La ce bun? a spus vânzătorul, punând pachetul de ţigări 
înapoi pe etajeră. Dacă-l închideţi pe el, îi va lua locul imediat 
fratele lui mai mic. 

— Asta e ziua ta norocoasă, Tomkins, a spus Fred, apucându-l 
pe băiat de-o ureche. Fă bine să ajungi la școală până ne 
întoarcem noi, altfel s-ar putea să-i spun tatălui tău ce era să 
faci. Tine minte, a adăugat el, întorcându-se spre William, 
ţigările erau probabil pentru taică-său. 

Tomkins a luat-o la fugă. Când a ajuns la capătul străzii s-a 
oprit, s-a întors și a strigat tare: „Poliţişti buni-de-nimic!” și a 
făcut un gest obscen. 

— Poate ar fi trebuit să-l țintuiești. 

— Despre ce vorbești? a întrebat Fred. 

— În secolul al XVI-lea, când un băiat era prins furând, era 
țintuit de un stâlp, cu un cui trecut prin lobul uneia din urechile 
lui și singurul mod de a se elibera era să se smulgă sfâșiindu-și 
propria ureche. 

— Nu e o idee rea, a spus Fred. Pentru că trebuie să recunosc 
că eu nu pot înţelege practicile poliţiei moderne. Când vei 
ajunge tu la pensie, va trebui probabil să le spui criminalilor 
„sir”. Totuși, eu nu mai am decât optsprezece luni până la prima 
pensie și, atunci, tu vei fi la Scotland Yard. Deși, a adăugat Fred 
pe punctul să-i furnizeze doza zilnică de înţelepciune, când am 
intrat eu în poliţie, acum aproape treizeci de ani, obișnuiam să-i 
legăm pe flăcăii asemenea acestuia de radiatoare, cu cătușele, 
să dăm drumul la căldură, la maximum, și să nu-i eliberăm până 
când nu mărturiseau. 

William a izbucnit în râs. 

— Nu glumeam, a spus Fred. 

— Cât crezi că va dura până când Tomkins va ajunge în 
închisoare? 

— Eu aș paria pe o scurtă trecere pe la reeducare, înainte de 
a merge la închisoare. Ceea ce înrăutățește cu adevărat 
lucrurile este faptul că, odată ce este închis, va avea propria 
celulă, trei mese pe zi și va fi înconjurat de criminali de carieră 


care vor fi foarte fericiți să-l înveţe secretele meseriei, înainte 
de a absolvi Universitatea de Crimă. 

În fiecare zi, lui William i se reamintea cât de norocos era că 
se născuse într-un cuibușor din clasa mijlocie, cu părinţi iubitori 
și o soră mai mare care îl adora, cu toate că niciodată nu 
recunoscuse în fața vreunuia dintre colegii lui că fusese educat 
la una dintre cele mai bune școli publice din Anglia și că își luase 
diploma de Istoria artei la King's College din Londra. Și, cu 
siguranţă, niciodată nu spusese că tatăl lui primea în mod 
regulat plăţi substanţiale de la unii dintre cei mai notorii 
criminali ai naţiunii. 

În timp ce-și continuau rondul, localnicii remarcau prezenţa lui 
Fred și, unii, chiar îi spuneau lui William „Bună dimineaţa”. 

Când, după câteva ore de patrulare, s-au întors la sediu, Fred 
nu s-a gândit să-i raporteze sergentului de serviciu întâmplarea 
cu micul Tomkins, pentru că avea aceeași părere proastă despre 
documente ca și despre practicile poliției moderne. 

— Nu simţi nevoia de o cană de ceai? l-a întrebat Fred pe 
William, îndreptându-se spre cantină. 

— Warwick!, s-a auzit o voce puternică în spatele lor. 

William s-a întors și l-a văzut pe sergentul de la arest arătând 
spre el cu degetul. 

— A leșinat un prizonier, în celulă. la rețeta asta și mergi la 
cea mai apropiată drogherie să cumperi medicamente. Repede. 

— Să trăiţi, domnule sergent! a spus William. 

A apucat plicul în care era reţeta și a pornit alergând spre 
farmacia de pe strada principală, unde a găsit o coadă formată 
din câteva persoane care așteptau cu răbdare în fața ghișeului. 
Și-a cerut scuze de la doamna aflată în fruntea cozii și i-a dat 
plicul farmacistei. 

— Este o urgenţă, a spus el. 

Tânăra farmacistă a deschis plicul, a citit cu atenţie indicaţiile 
și a spus: 

— Costă o liră șaizeci, domnule poliţist. 

William s-a căutat prin buzunare după ceva mărunțţiș și i-a 
plătit farmacistei. Ea a marcat vânzarea, s-a întors cu spatele, a 
luat un pachet de prezervative de pe o etajeră și i l-a dat lui 
William. Acesta a deschis larg gura, dar nu a scos niciun cuvânt. 
A remarcat cu durere că unii dintre cei aflaţi la coadă zâmbeau. 
Când era pe punctul să se strecoare afară, farmacista a spus: 


— Să nu uitaţi să vă luaţi reţeta, domnule poliţist. Apoi, i-a 
înapoiat plicul. Mai multe perechi de ochi amuzaţi l-au urmărit, 
în timp ce ieșea în stradă. El a așteptat până a ieșit din raza lor 
vizuală, a deschis plicul și a citit reţeta. 


Stimate Domn sau Doamnă, 

Eu sunt un polițist timid care are, în sfârșit, o fată cu care să 
iasă și sper să am noroc în seara aceasta. Dar, cum nu vreau s-o 
las însărcinată, vă rog să mă ajutaţi, dacă puteți. 

William a izbucnit în râs, a pus pachetul cu prezervative în 
buzunar și s-a întors la sediu; primul lui gând a fost: „Aș vrea eu 
să am o prietenă”. 

Agentul Warwick și-a închis stiloul fixându-i capacul, convins 
fiind că a trecut examenul de detectiv cu ceea ce tatăl lui ar fi 
numit „vântul în pânze”. 

Când a revenit, în aceeași seară, în camera sa single de la 
Trenchard House, pânzele coborâseră pe la mijlocul catargului 
și, când a stins veioza, era sigur că va mai rămâne în uniformă 
și la patrulare, cel puţin încă un an. 

— Cum a mers? l-a întrebat polițistul de serviciu, când William 
s-a prezentat la slujbă, în dimineaţa următoare. 

— Am ratat fără speranţă, a spus William, în timp ce verifica 
registrul de deplasări. El și Fred urmau să patruleze în zona 
Barton, măcar pentru a le reaminti borfașilor locali că Londra 
mai are încă polițiști de teren. 

— Înseamnă că va trebui să încerci din nou anul viitor, a spus 
sergentul, nedorind să-l încurajeze pe tânăr. Dacă agentul 
Warwick voia să se complacă în neîncredere în sine, el n-avea 
nicio intenţie să-l scoată din această stare. 

Sir Julian a continuat să ascută cuțitul, până a fost sigur că va 
curge sânge. 

— Două felii sau una singură, băiete? și-a întrebat el fiul. 

— Două, te rog, tată. 

Sir Julian a tăiat feliile de pâine cu îndemânarea unui sculptor 
experimentat. 

— Deci, ai luat examenul de detectiv? l-a întrebat întinzându-i 
farfuria. 

— Nu voi ști decât peste vreo două săptămâni, a răspuns 
William, dându-i mamei castronul cu varza de Bruxelles. Dar nu 
sunt optimist. Cu toate acestea, vei fi încântat să auzi că sunt în 
finala campionatului de snooker! al secţiei de poliție. 

— Snooker? s-a uitat mirat tatăl, de parcă nu auzise de acest 
joc. 

— Da, încă ceva ce am învăţat în ultimii doi ani. 

— Dar vei câștiga? a întrebat tatăl. 


1 Joc sportiv, variantă a biliardului apărut în India, ca modalitate de relaxare 
pentru soldaţii britanici (1870). 


— Nu cred. Lupt împotriva favoritului, care a câștigat 
competiția mereu, în ultimii șase ani. 

— Deci ai căzut la examenul de detectiv și ești pregătit să 
rămâi pe locul doi în... 

— Întotdeauna m-am întrebat de ce i se spune varză de 
bruxel și nu numai varză, ca la morcovi și cartofi, a spus 
Marjorie, încercând să împiedice un alt duel între tată și fiu. 

— Au început prin a-i spune varză de Bruxelles, a intervenit 
Grace, și, în decursul anilor, majuscula B a devenit literă mică și 
s-ul a dispărut și, în cele din urmă, toată lumea a ajuns să 
accepte bruxel ca pe un substantiv comun, cu excepţia unora 
dintre noi mai pedanţi. 

— Ca în situaţia lui OED, a sugerat Marjorie, zâmbindu-i fiicei 
sale. 

— Şi, dacă ai luat examenul, cât mai durează până devii 
detectiv, a spus sir Julien, refuzând să se lase atras de 
etimologia verzei de bruxel. 

— Șase luni, posibil un an. Va trebui să aştept eliberarea unui 
loc pentru a fi promovat. 

— Poate vei merge direct la Scotland Yard? a spus tatăl, 
ridicând o sprânceană. 

— Asta nu-i posibil. Trebuie să-ţi dovedești calităţile într-o altă 
divizie, înainte chiar de a face cerere pentru ocuparea unui alt 
post la Sfântul Graal. Oricum, mâine, voi intra, pentru prima 
oară, în Yard. 

Sir Julian s-a oprit din tăiatul pâinii. 

— De ce? a Întrebat el. 

— Nici eu nu știu, a recunoscut William. Vineri, m-a chemat 
superiorul la el și mi-a spus să mă prezint luni dimineaţă la ora 
nouă la comandantul Hawksby, dar nu mi-a spus pentru ce. 

— Hawksby... Hawksby... a repetat Sir Julian, în timp ce 
ridurile de pe frunte i se adânceau. De unde știu eu acest nume? 
Ah, da! Ne-am încrucișat odată săbiile, într-un caz de fraudă, pe 
când el era inspector-șef. O inteligență impresionantă. Işi făcuse 
lecţiile și a fost așa de bine pregătit încât nu am avut de unde 
să-l apuc. Nu e un bărbat pe care să-l subestimezi. 

— Spune-mi mai multe, l-a rugat William. 

— Neobișnuit de scund pentru un poliţist. Să te păzești de 
oamenii scunzi; deseori, au creierele mai mari. | se spune Uliul. 


Se rotește deasupra ta înainte de a te ataca năprasnic și de a 
trage totul în favoarea lui. 

— Inclusiv pe tine te-a atacai, după cât se pare, a spus 
Marjorie. 

— Ce te face să crezi asta? a întrebat sir Julian, turnându-și un 
pahar cu vin. 

— Tu îţi amintești, întotdeauna, numai martorii care îţi ţin 
piept, a spus Marjorie. 

— Touché, a spus sir Julian, ridicând paharul, în timp ce Grace 
și William au izbucnit în aplauze spontane. 

— Te rog să-l saluţi din partea mea pe comandantul Hawksby, 
a adăugat sir Julian, neluând în seamă reacţia celor doi. 

— Este ultimul lucru pe care am de gând să-l fac, a spus 
William. Sper să-i fac o impresie bună, nu să mi-l fac dușman pe 
viaţă. 

— Așa de proastă e reputaţia mea? a întrebat sir Julian, cu un 
oftat de exasperare demn de un îndrăgostit respins de iubita lui. 

— Mă tem că reputaţia ta este atât de bună, a spus William, 
încât simpla menționare a numelui tău în secţie stârnește 
exclamaţii de dezaprobare, toţi dându-și seama că va fi eliberat 
încă un criminal, care ar trebui să stea închis pe viaţă. 

— Cine sunt eu să-i contrazic pe cei doisprezece bărbaţi 
demni de toată încrederea, care formează juriul? 

— Tata, e posibil să-ţi fi scăpat, dar, din 1920, au fost 
cooptate în jurii și femeile, a intervenit Grace. 

— Mai mult decât păcat, a replicat sir Julian. Eu nu le-aș fi dat 
niciodată dreptul de vot. 

— Nu răspunde la asta, Grace! a spus mama. Nu vezi că 
încearcă să te provoace? 

— Așadar, care este următoarea cauză fără speranţă pentru 
care te vei bate? și-a întrebat sir Julian fiica, înfigând mai adânc 
cuțitul în rană. 

— Drepturile ereditare, a spus Grace, sorbind o gură de vin. 

— Ale cui anume, îndrăznesc să te întreb? 

— Ale mele. Poţi să fii tu sir Julian Bt., dar când vei muri... 

— Ceea ce sper să nu se întâmple prea curând, a spus 
Marjorie. 

— William va mosșteni titlul tău, în ciuda faptului că eu sunt 
prima-născută în familie, a continuat Grace ignorând 
întreruperea. 


— O situaţie degradantă, a spus în zeflemea Sir Julian. 

— Tata, asta nu e ceva de care să râzi și eu îţi prezic că vei 
apuca să vezi legea schimbată, în cursul vieţii tale. 

— Nu-mi pot imagina că Luminăţiile-Lor lorzii vor accepta cu 
ușurință propunerea ta. 

— Şi, tocmai de aceea, ei vor fi următorii la rând, pentru că 
odată ce Camera își dă seama că e vorba de voturi aici, încă o 
citadelă sacră se va prăbuși sub greutatea proprie-i absurdităţi. 

— Cum veţi proceda? a întrebat Marjorie. 

— Vom începe de la vârf, cu Familia Regală. Ave, deja un 
conte fără drepturi ereditare care dorește să prezinte în Cameră 
un proiect de lege privitor la dreptul de primogenitură, care va 
permite unei femei să urmeze ca monarh, dacă este prima- 
născută, și să nu fie înlăturată de la succesiunea la tron de 
fratele mai tânăr. Nimeni nu a sugerat vreodată că prinţesa 
Anne nu ar face o treabă la fel de bună ca și prinţul Charles. Şi 
vom cita în sprijinul cauzei noastre exemplele reginei Elisabeta 
|, reginei Victoria și reginei Elisabeta a ll-a. 

— Asta nu se va întâmpla niciodată. 

— În cursul vieţii tale, tata, a repetat Grace. 

— Eu credeam că tu nu ești de acord cu titlurile, Grace, a 
intervenit William. 

— Dar dacă ai deveni comisar și ţi-ai câștiga titlul ca pe un 
drept al tău? a intervenit tatăl. 

William a ezitat destul de mult timp să răspundă și tatăl a 
ridicat din umeri. 

— Sărmana fată pe care ai apărat-o săptămâna trecută a 
reușit să scape? a întrebat-o Marjorie pe Grace, sperând la o 
întrerupere a ostilităţilor. 

— Nu. A primit șase luni. 

— Şi va ieși după trei luni, când, fără nicio îndoială, se va 
întoarce direct în stradă, a spus tatăl. 

— Tati, nu deschide acest subiect. 

— Eu i-aș fierbe cu bucurie în ulei încins, a spus Grace, dar el 
n-a fost nici măcar acuzat. 

— În ulei? a întrebat tatăl. Așadar, vei vota cu conservatorii. 

— Niciodată!, a răspuns Grace. 

Sir Julian a pus mâna pe cuţit. 

— Mai vrea cineva o serie? 


— Să îndrăznesc să te întreb dacă ai cunoscut pe cineva, 
recent? a întrebat Marjorie, adresându-se fiului ei. 

— Mai multe persoane, mama, a răspuns William, amuzat de 
eufemismul mamei lui. 

— Ştii bine la ce mă refer, l-a mustrat ea. 

— Nicio șansă. În ultima lună, am fost prins cu sarcinile de 
serviciu șapte nopţi la rând, ieșind din tură la ora șase 
dimineaţa, moment în care tot ce vrei să faci este să dormi. 
Apoi, ești așteptat să te prezinţi la muncă, și, două zile mai 
târziu, să începi tura de dimineaţă. Mama, hai să spunem 
lucrurilor pe nume, P(oliţistul) S(tagiar) Warwick nu prea este un 
cuceritor. 

— În timp ce, dacă mi-ai fi urmat sfatul, ai fi fost de-acum un 
avocat eligibil și, te pot asigura, sunt câteva tinere atrăgătoare, 
în barou, a intervenit tatăl. 

— Am cunoscut eu una, a spus Grace, ceea ce l-a redus la 
tăcere pe tatăl ei, pentru prima oară. Acesta a pus cuțitul și 
furculița jos și a ascultat cu interes. Este avocat consultant în 
City, a continuat Grace, dar mă tem că tata n-ar fi de acord cu 
ea, pentru că e specializată în divorţuri. 

— Eu abia aștept s-o cunosc, a spus Marjorie. 

— Oricând vrei, mama, dar te previn că nu i-am spus cine 
este tatăl meu. 

— Ce? Sunt eu vreo combinaţie între Rasputin și judecătorul 
Jeffreys? a întrebat Sir Julian, punând vârful cuţitului în dreptul 
inimii. 

— Nu ești așa de fain, i-a răspuns soţia, dar chiar ești folositor 
și tu la câte ceva. 

— Dă-mi un exemplu, a spus Grace. 

— În careul de ieri există un cuvânt pe care nu l-am identificat 
încă. 

— Îţi stau la dispoziţie. Consultă-mă, a spus sir Julian. 

— „Doamnă îngrijorată că evenimentul social nu avansează”, 
treisprezece litere. A treia literă e „s”, a zecea e „o”. 

— „Disfuncţiona!”! au strigat ceilalţi trei la unison și au 
izbucnit în râs. 

— Își cere cineva scuze? 

William îi spusese tatălui său că nu credea că va câștiga, dar, 
acum, era ca și sigur, sau, pentru a fi mai explicit, era gata să 
lovească ultima bilă de pe masă și să câștige campionatul de 
snooker al secţiei Lambeth și să încheie, astfel, șirul de șase 
victorii ale lui Fred Yates. 

„E oarecum ironic” se gândea William, pentru că cel care-l 
învățase pe el să joace snooker era chiar Fred. De fapt, William 
nici n-ar fi intrat în sala de snooker, dacă Fred nu i-ar fi sugerat 
că aceasta l-ar putea ajuta să-i cunoască pe câţiva din băieţii 
care nu erau prea lămuriţi în legătură cu „băiatul de la cor”. 

Fred îl învățase pe pupilul său să joace snooker cu același zel 
pe care-l dovedise la introducerea flăcăului în viaţa de poliţist de 
teren și, acum, pentru prima dată, William era să-l învingă pe 
mentorul său, la propriul său joc. 

La școală, William excelase pe terenul de rugby în timpul 
iernii, ca aripă pe trei sferturi și, în timpul verii, ca sprinter, la 
atletism. În ultimul său an la Universitatea din Londra, primise 
mult râvnitul premiu Purple, în urma câștigării Campionatului 
între facultăți. Chiar și tatăl său reușise să arboreze un zâmbet 
crispat de fiecare dată când William atingea finișul la 100 de 
yarzi, distanță scurtă cum zicea el, cu toate că William bănuia 
că RERACK, șansă maximă, și IN OFF nu făceau încă parte din 
vocabularul tatălui său. 

William s-a uitat pe tabela cu scorul. Trei jocuri câștigate. 
Rămânea acum runda finală. Pornise bine cu un break de 42, 
dar Fred nu se grăbise, a analizat, a evaluat poziţia, până când 
jocul s-a echilibrat frumos. Cu toate că William conducea cu 26 
de puncte încă, toate culorile erau la locurile lor, așa încât, când 
Fred s-a întors la masă, tot ce-a avut de făcut a fost să rezolve 
ultimele șapte bile, pentru a pune mâna pe trofeu. 

Sala de la subsol era plină cu ofiţeri de toate rangurile; unii 
erau cocoţaţi pe calorifere, alţii stăteau pe trepte. Peste cei 
adunaţi acolo s-a lăsat tăcerea când Fred s-a aplecat deasupra 
mesei pentru a ataca pe galben. William s-a resemnat cu 
pierderea șansei de a deveni campion în timp ce urmărea bilele 
galbenă, verde, maron și albastră dispărând în buzunare și 
lăsându-l pe Fred numai cu cea roz și cea neagră, care urmau să 
dispară și ele de pe masă și el să câștige meciul. 

Fred a aliniat bila colorată înainte de a lovi bila albă. Numai că 
a lovit-o puţin prea puternic și, cu toate că bila roz a pornit spre 


buzunarul din mijloc și a dispărut în gaură, bila albă s-a oprit pe- 
o margine, într-o poziţie dificilă pentru tac, chiar și pentru un 
profesionist. Mulțimea și-a ţinut respiraţia când Fred s-a înclinat. 
Nu s-a grăbit în timp ce-și poziţiona lovitura finală și, dacă 
introducea bila în buzunar, prelua conducerea cu 73 la 72, 
devenind prima persoană care a câștigat titlul timp de 7 ani la 
rând. 

Stătea ţeapăn, în mod clar nervos, dădea încă o dată cu talc 
pe tac, în timp ce se străduia să-și recapete stăpânirea de sine, 
înainte de a se întoarce la masă. S-a aplecat cu degetele întinse 
și concentrate, apoi a lovit. A urmărit neliniștit cum bila neagră 
se îndreaptă spre buzunarul din colţ; câţiva din suporterii lui i-au 
susținut traseul, dar, spre dezamăgirea lor, bila s-a oprit la 
numai câţiva inch de margine. A urmat un oftat de exasperare 
din partea celor din asistență, care erau conștienți că William 
rămăsese să dea o lovitură pe care chiar și un novice o putea 
finaliza prin introducerea bilei în buzunar și au acceptat că un 
nume nou era pe punctul să fie adăugat la panoul de onoare. 

Concurentul a tras adânc aer în piept, apoi a tras cu ochiul la 
panoul de onoare pentru a-și aminti că numele lui Fred era 
imprimat cu aur lângă anii 1977-1982. „Dar nu și lângă 1983”, 
s-a gândit William în timp ce-și da tacul cu talc. Se simţea ca 
Steve Davis înainte de a deveni campion mondial. Era pe 
punctul să-și trimită bila neagră finală, când l-a zărit pe Fred, în 
picioare, pe cealaltă latură a mesei, arătând resemnat și abătut. 
William s-a aplecat deasupra mesei, a aliniat cele două bile și a 
dat o lovitură perfectă cu tacul. A văzut bila neagră atingând 
marginea buzunarului, rotindu-se imprecis deasupra găurii și 
rămânând în echilibru pe buza găurii, nereușind să cadă. 
Mulţimii uluite nu-i venea să creadă. Tânărul cedase presiunii. 
Fred nu a irosit a doua șansă și sala a erupt în urale când a 
introdus ultima bilă și a câștigat runda și campionatul cu 73 la 
72. 

Cei doi și-au dat mâna în timp ce câţiva ofiţeri îi înconjurau, îi 
băteau prietenos pe spate spunând „Bine jucat”, „Ai fost 
aproape”, „Ghinion, William”. William s-a așezat pe o margine 
când superiorul i-a înmânat cupa lui Fred. Campionul a ridicat-o 
în aer, ceea ce a intensificat ovaţiile. 

Un bărbat mai în vârstă îmbrăcat într-un costum elegant la 
două rânduri, pe care nu-l remarcase niciunul dintre gladiatori, 


s-a strecurat în tăcere afară din încăpere, a ieșit din sediul 
poliţiei și i-a spus șoferului personal să-l ducă acasă. Tot ce se 
spusese despre tânăr se dovedise a fi adevărat și el abia 
aștepta ca detectivul Warwick să se alăture echipei lui, la 
Scotland Yard. 

Când a ieșit din subteran în stația de metrou St James, primul 
lucru pe care l-a văzut polițistul William Warwick pe cealaltă 
parte a drumului, a fost firma triunghiulară rotitoare a noului 
Scotland Yard. S-a uitat cu respect și teamă ca un actor aspirant 
care s-ar putea apropia de Teatrul Naţional sau ca un artist care 
intră în curtea Academiei Regale, pentru prima dată. Şi-a ridicat 
gulerul spre a se apăra de vântul aspru și s-a alăturat panicii 
generale a sinucigașilor super-matinali, aflaţi în drum spre 
muncă. 

William a traversat Broadway și a continuat să meargă spre 
Cartierul General al Forţelor Poliţiei Metropolitane, o clădire cu 
19 etaje, acoperită în decursul anilor de murdărie și crimă. l-a 
prezentat poliţistului de la intrare legitimaţia și s-a îndreptat 
spre recepţie. A fost întâmpinat de zâmbetul tinerei de la 
recepție. 

— Sunt polițistul Warwick. Am întâlnire cu comandantul 
Hawksby. 

Ea a urmărit cu degetul lista întâlnirilor de dimineaţă. 

— Ah, da. Biroul comandantului este la etajul al cincilea, la 
capătul coridorului. 

William i-a mulţumit și s-a îndreptat spre zona lifturilor, dar, 
când a văzut cât de multe persoane așteptau, a decis s-o ia pe 
scări. Când a ajuns la etajul întâi - DROGURI - a continuat să 
urce. A trecut pe lângă FRAUDA, la etajul al doilea și pe lângă 
OMORURI, la al treilea, și a ajuns la al cincilea, unde a fost 
întâmpinat de SPALARE DE BANI, ARTA ȘI ANTICHITATI. 

A deschis o ușă ce dădea pe un culoar lung, luminat puternic. 
A mers încet, știind că mai are de așteptat ceva timp. Mai bine 
să ajungi mai devreme cu câteva minute, decât cu un minut mai 
târziu, după cum spunea Evanghelia după Sf. Julian. In fiecare 
încăpere pe lângă care trecea, era o lumină strălucitoare. Lupta 
împotriva crimei nu ţinea cont de ore. O ușă era întredeschisă și 
William a rămas fără respiraţie când a zărit o pictură sprijinită 
de peretele opus. 

Doi bărbaţi și o femeie examinau pictura. 

— Bună treabă, Jackie, a spus bărbatul mai în vârstă, cu un 
clar accent de scoțian. Un triumf personal. 

— iți mulțumesc, comandante, a răspuns ea. 


— Să sperăm că asta îl va pune pe Faulkner după gratii, 
pentru cel puţin șase ani, a spus bărbatul mai tânăr, arătând 
spre pictură. Dumnezeu e martor la cât de mult a durat până |- 
am încolţit pe bastard. 

— De acord, DC (Comandant Detectiv) Hogan, a spus bărbatul 
cel în vârstă, care s-a întors și l-a văzut pe William în ușă. Vă 
putem fi de folos cu ceva? a întrebat el direct. 

— Nu, sir, vă mulţumesc. 

Fred îl avertizase că atâta timp cât va fi poliţist să se 
adreseze oricui cu sir. În felul acesta nu poţi greși. 

— Admiram și eu pictura. 

Bărbatul în vârstă era pe punctul să închidă ușa, când William 
a adăugat. 

— Eu am văzut originalul. 

Cei trei ofițeri s-au întors să se uite mai cu atenţie la intrus. 

— Originalul este acesta, a spus tânăra, aparent enervată. 

— Nu e posibil, a spus William. 

— Ce te face să fii atât de sigur? l-au întrebat colegii ei. 

— Originalul a fost expus la Muzeul Fitzmolean, în Kensington 
până când a fost furat, cu câţiva ani în urmă. Un furt care n-a 
fost încă rezolvat. 

— Tocmai l-am rezolvat noi, a spus cu convingere femeia. 

— Nu prea cred, a spus William. Originalul a fost semnat de 
Rembrandt în colțul din dreapta-jos cu inițialele sale RvR. Cei 
trei ofițeri s-au uitat cu atenţie la colţul dreapta-jos al pânzei, 
dar nu era nicio urmă de iniţiale. 

— Tim Knox, directorul de la Fitzmolean, ni se va alătura în 
câteva minute, băiete, a spus bărbatul mai în vârstă. Cred că 
mă voi baza pe judecata lui mai degrabă decât pe a ta. 

— Bineînţeles, sir, a răspuns William. 

— Ai idee cât valorează pictura asta? a întrebat tânăra. 

William a intrat în încăpere și s-a uitat mai de aproape la 
tablou. S-a gândit că e cel mai bine să nu-i amintească tinerei 
despre comentariul lui Oscar Wilde cu privire la deosebirea 
dintre valoare și preţ. 

— Eu nu sunt un expert, dar m-aș gândi la ceva între două și 
trei sute de lire sterline. 

— Şi originalul? a întrebat tânăra, nemaifiind așa de sigură pe 
ea. 


— Habar n-am, dar toate marile galerii de pe pământ ar vrea 
să aibă o asemenea capodoperă în colecţiile lor, ca să nu mai 
vorbim de mai mulţi colecționari de top, pentru care banii n-ar fi 
o piedică. 

— Deci nu ai niciun indiciu cu privire la valoarea lui, a spus 
ofițerul cel tânăr. 

— Nu, sir. Un Rembrandt de această calitate se vede rar pe 
piaţa liberă. Ultimul prezentat la o licitaţie a fost la Sotheby 
Parke Bernet, la New York. 

— Ştim ce este Sotheby Parke Bernet a spus bărbatul mai în 
vârstă neîncercând deloc să-și ascundă sarcasmul. 

— Atunci știți că s-a vândut cu 23 de milioane de dolari, a 
spus William, regretându-și imediat cuvintele. 

— Îţi suntem cu toţii recunoscători pentru opinia exprimată, 
băiete, dar nu ne permitem să te mai reținem, pentru că sunt 
sigur că ai lucruri mai importante de făcut, a spus bărbatul, 
indicându-i, cu capul, ușa. 

William a încercat să se retragă cu discreţie, mergând de-a 
îndăratelea, și a ieșit pe coridor; ușa s-a închis ferm în urma lui. 
S-a uitat la ceas: ora șapte cincizeci și șapte. S-a îndreptat 
grăbit spre capătul coridorului, nevoind să întârzie la întâlnire. 

A bătut la o ușă pe care era scris cu litere aurii: 

COMANDANT JACK HAWKSBY O.B.E. Și a intrat. 

La un birou, stătea o secretară care s-a oprit din scris, l-a 
privit și l-a întrebat: 

— PC Warwick? 

— Da, a răspuns William cu emoție. 

— Comandantul vă așteaptă. Vă rog să intraţi, a spus ea, 
indicându-i o altă ușă. 

William a bătut a doua oară într-o ușă și a așteptat până a 
auzit cuvântul: „Intră.” 

Din spatele biroului s-a ridicat un bărbat de vârstă mijlocie 
îmbrăcat elegant, cu ochi albaștri pătrunzători și o frunte ridată, 
ceea ce-l făcea să arate mai în vârstă decât era. Hawksby a 
strâns mâna pe care i-a întins-o William și l-a invitat să se așeze 
pe scaunul din faţa biroului. A deschis un dosar și l-a studiat 
câteva minute, apoi a spus: 

— Permite-mi să încep prin a te întreba dacă nu cumva ești 
rudă cu sir Julian Warwick QC. 

Lui William i-a sărit inima din piept. 


— Este tatăl meu, a spus el, apreciind că interviul era pe 
punctul de a se încheia prematur. 

— Un bărbat pe care îl admir în mod deosebit, a spus 
Hawksby. Niciodată nu încalcă regulile, niciodată nu ocolește 
legea și, totuși, îi ajută pe cei mai dubioși șarlatani ca și cum ar 
fi niște sfinți și nu cred că a întâlnit mulţi în activitatea lui 
profesională. (William a râs nervos). Am vrut să te cunosc 
personal pentru că ai trecut primul examenul pentru a deveni 
detectiv și la o distanţă considerabilă de ceilalţi candidaţi, a 
continuat Hawksby, care era, în mod evident, un bărbat care nu- 
și pierdea timpul cu conversații agreabile. (William nu-și dăduse 
încă seama că luase examenul). Felicitări, a adăugat 
Comandantul. Am remarcat, de asemenea, că ai și diplomă, dar 
ai preferat să nu profiti de schema noastră de promovare 
accelerată. 

— Nu, sir, am vrut să... 

— Să-ţi dovedești ţie. Așa am făcut și eu. După cum știi, 
Warwick, dacă vrei să devii detectiv, acum vei fi transferat într-o 
altă zonă de activitate. Știind lucrul acesta, am decis să te trimit 
la Peckham, să înveţi cu ce se mănâncă meseria asta. Dacă vei 
fi bun, ne vom vedea din nou peste vreo doi ani și atunci voi 
decide dacă ești pregătit să ni te alături la Scotland Yard și să 
treci la criminalii de prim rang sau dacă trebuie să rămâi în zone 
mai marginale și să-ţi continui ucenicia. 

William și-a permis un zâmbet și s-a așezat mai comod în 
scaun, numai pentru a fi pur și simplu șocat de următoarea 
întrebare a comandantului. 

— Ești absolut sigur că vrei să fii detectiv? 

— Da, sir. De la vârsta de opt ani. 

— Nu vei avea de-a face cu răufăcătorii cu gulere albe, cum s- 
a întâmplat în cazul tatălui tău, ci cu cele mai rele scursori de pe 
pământ. Va trebui să te aștepți să te ocupi de orice grozăvie, de 
la sinuciderea unei mame însărcinate care nu a mai putut 
suporta să fie abuzată de partenerul ei, până la a găsi un tânăr 
dependent de droguri, nu mult mai în vârstă decât tine, cu un ac 
înfipt în braţ. Cinstit, nu întotdeauna vei putea dormi liniștit, 
noaptea. Şi vei fi plătit mai puţin decât un manager la Tesco. 

— Vorbiţi ca tatăl meu, sir, și el n-a putut să mă convingă să 
renunţ. 

Comandantul s-a ridicat de pe scaun. 


— Atunci, așa să fie, Warwick. Ne vedem peste doi ani, a spus 
el, și și-au strâns din nou mâinile; interviul obligatoriu s-a 
încheiat. 

— Vă mulţumesc, sir, a spus William. 

După ce-a închis încet ușa în urma sa, lui William i-a venit să 
sară în sus și să strige Aleluia, dar a văzut trei persoane stând în 
picioare în secretariat și uitându-se direct la el. 

— Nume, rang? a întrebat bărbatul mai în vârstă, pe care-l 
văzuse mai devreme. 

— Warwick, sir. Poliţist William Warwick. 

— Ai grijă ca polițistul Warwick să nu facă vreo mișcare, 
sergent, i-a spus bărbatul cel în vârstă tinerei lui colege, înainte 
de a bate în ușa comandantului și să intre în biroul acestuia. 

— Bună dimineaţa, Bruce, a spus Hawksby. Aud că ești gata 
să-l arestezi pe Miles Faulkner. Niciodată nu e prea devreme. 

— Mă tem că nu, sir. Dar nu pentru asta am venit... numai 
atât a putut auzi William prin ușa întredeschisă, înainte ca 
aceasta să se închidă. 

— Cine este domnul? a întrebat-o William pe tânăra sergent. 

— Inspectorul-șef Lamont. Conduce unitatea Artă și Antichităţi 
și-i raportează direct comandantului Hawksby. 

— Şi tu lucrezi tot la brigada de artă? 

— Da. Sunt DS Roycroft și șeful este șeful brigăzii. 

— Am făcut vreo prostie? 

— Sus capul, sergent. Să zicem că sunt bucuroasă că nu sunt 
eu în locul tău. 

— Dar, eu încercam numai să fiu de ajutor... 

— Și din pricina ajutorului tău, ai reușit dintr-o mișcare să 
ruinezi o operaţiune sub acoperire care a durat șase luni... 

— Cum așa? 

— Bănuiesc că urmează să afli, a spus DS Roycroft, în timp ce 
ușa se deschidea cu putere și inspectorul-șef Lamont a reapărut, 
uitându-se fix la William. 

— Intră, Warwick, a spus el. Comandantul vrea să mai 
vorbească ceva cu tine. 

William a intrat cu timiditate în biroul lui Hawksby, 
presupunând că i se va spune că va merge înapoi la patrularea 
pe străzi. Zâmbetul comandantului fusese înlocuit cu un rânjet 
și, de această dată, nu s-a mai deranjat să dea mâna cu PC 
565LD. 


— Eşti o pacoste, Warwick, a spus el, și îţi pot spune, acum, 
că nu vei mai merge la Peckham. 

— Ultima ta zi în uniformă, a spus Fred când au ieșit din secţie 
și au pornit în patrularea de seară. 

— Dacă nu sunt eliminat, a spus William, caz în care, mă voi 
întoarce instantaneu. 

— Prostii. Vei deveni faimos, și toată lumea știe lucrul acesta. 

— Numai datorită ţie, Fred. Tu m-ai învăţat mai multe despre 
lumea reală decât am învăţat eu vreodată la universitate. 

— Numai pentru că tu ai dus o viaţă așa de protejată, băiatule 
de cor. Spre deosebire de mine. Așadar, la ce unitate te vei 
alătura? 

— Artă și Antichităţi. 

— Eu credeam că aceasta este numai un hobby pentru 
oamenii cu prea mult timp liber și prea mulţi bani, nu o crimă, a 
spus Fred. 

— Poate fi o crimă foarte profitabilă pentru cei care au găsit o 
cale de a ocoli legea, a spus William. 

— Ce vrei să spui? a întrebat Fred. 

— În prezent, funcţionează o schemă prin care hoţii 
profesioniști fură picturi, fără a avea nicio intenţie de a le vinde, 
a răspuns William. 

— M-ai pierdut de tot, a spus Fred. De ce să furi ceva ce nu ai 
intenţia să vinzi sau să trafichezi? 

— Companiile de asigurări vor uneori să facă afaceri prin 
intermediari mai degrabă decât să plătească integral o poliţă. 

— Cu intermediari în costume Armani... a spus Fred. Și cum îi 
încolţiţi? 

— Trebuie să aștepți până devin prea lacomi, și compania de 
asigurări refuză să plătească. 

— Mie mi se pare că e prea multă birocraţie, așa că n-aș fi 
fost bun de detectiv, a spus Fred. 

— Pe unde patrulăm, în noaptea asta? a întrebat William, 
știind bine că Fred nu urma întotdeauna litera ordinului de 
patrulare. 

— E sâmbătă noaptea. Cel mai bine, verificăm proprietatea 
Barton și ne asigurăm că nu pun de-un jaf clanurile Sutton și 
Tucker. Apoi, ne vom îndrepta spre Luscombe Road, înainte de 
închiderea cârciumilor. S-ar putea să dăm de vreun beţivan 
turbulent pe care să-l arestezi în ultima ta noapte de patrulare. 


Cu toate că William își petrecuse cei doi ani de probă 
împreună cu Fred, nu știa aproape nimic despre viaţa privată a 
acestuia. Cu greu se putea plânge de asta, pentru că și el era la 
fel de secretos, dar, cum aceasta era ultima lor patrulare 
împreună, s-a hotărât să-l întrebe pe Fred despre ceva ce-l 
uluise întotdeauna în legătură cu el. 

— Ce te-a determinat să intri în poliţie, la început? l-a întrebat 
el. 

Ceva timp, Fred n-a răspuns, aproape ca și cum n-ar fi auzit 
întrebarea. 

— Cum n-am de gând să te mai văd din nou, Coristule, o să-ţi 
povestesc, a spus el, în cele din urmă. Ca să încep cu asta, n-a 
fost niciun „la începuturi”. A fost mai degrabă un accident decât 
un plan. 

William a păstrat tăcerea cât timp s-au întors pe aleea care 
ducea în spatele proprietăţii Barton. 

— M-am născut într-un bloc de chiriași din Glasgow. Tatăl meu 
și-a trăit cea mai mare parte a vieţii din ajutorul social, așa că 
mama a fost singura noastră sursă de venit. 

— Ce a lucrat? 

— A fost barmaniţă. A învăţat destul de curând că putea 
câștiga mai mult, oferind, pe alături, anumite favoruri. Treaba e 
că eu nu sunt încă sigur dacă nu am fost rezultatul unuia din 
aceste favoruri. 

William n-a făcut niciun comentariu, iar Fred a continuat: 

— Dar cash-ul a secat când a început să-și piardă din nuri și 
nu a ajutat la nimic faptul că tata îi înnegrea în mod regulat câte 
un ochi dacă nu venea sâmbăta noaptea acasă cu destui bani 
pentru ca el să-și cumpere următoarea sticlă de whisky și șansa 
să parieze pe o mârțoagă de categoria a patra. 

Fred a tăcut. William se gândea la părinţii lui, care, de obicei, 
ieșeau la cină și la teatru, sâmbătă seara. Încă i se părea greu 
să înţeleagă tirania violenţei domestice. Nu-și auzise niciodată 
tatăl ridicând vocea în faţa mamei lui. 

— Londra e departe de Glasgow, l-a provocat William pe Fred, 
sperând să afle mai multe. 

— Pentru mine n-a fost destul de departe, a spus Fred, 
îndreptând lumina lanternei spre o alee și rânjind când un cuplu 
tânăr a luat-o la sănătoasa. La 14 ani, când am plecat de acasă, 


am sărit pe primul vapor cu abur care m-a vrut. Am văzut 
jumătate din lume până la 18 ani și am acostat la Londra. 

— Atunci ai intrat în poliţie? 

— Nu. Incă îi consideram pe polițiști „dușmanul”. Am petrecut 
câteva luni punând marfă pe rafturile dintr-un supermarket, apoi 
am devenit șofer de autobuz. M-am plictisit repede de munca 
asta și așa am decis să intru fie în armată, fie în poliţie. Dacă nu 
m-ar fi intervievat mai întâi poliția, poate că astăzi aș fi fost 
general. 

— Sau ai fi fost mort, a spus William, în timp ce intrau pe 
proprietate. 

— Poţi la fel de ușor să fii ucis și în munca asta, cum poţi fi și 
în armata modernă, a spus Fred. Am pierdut șapte colegi în 
ultimii douăzeci de ani și cu mult mai mulţi au fost răniţi sau au 
ajuns invalizi, lucrând în poliţie. Și, cel puţin în armată știi cine e 
dușmanul și ai voie să-l ucizi. De la noi polițiștii se așteaptă să ai 
de-a face cu traficanţi de droguri, înjunghieri și conflicte stradale 
între găști, atâta timp cât cei mai mulţi oameni preferă să nu 
știe de aceste lucruri. 

— Atunci, de ce-ai rămas în poliţie, dacă ai fi putut alege o 
viaţă mai ușoară? 

— Poate că tu vii de pe cealaltă parte a căii, Coristule, dar noi 
doi chiar avem ceva în comun - suntem amândoi un pic cam 
căpiaţi, dar, cel puţin ne facem meseria care ne-a fost destinată. 
Și, hai să recunosc: Niciodată n-am avut o slujbă mai 
atrăgătoare și care să-mi ofere mai multă satisfacție decât cea 
de a fi agent de poliție. 

— Satisfacții? 

— Nu mă refer la bani, deși, dacă ţin cont de orele 
suplimentare, plata nu este prea proastă. „Deprehendo 
Deprehensio Vitum”, „Suplimentele rezolvă crima” a spus Fred. 

William nu se putea opri din râs și Fred a adăugat: 

— Nu te îngrijora, este tot ce știu din limba latină. Ceea ce îmi 
place cel mai mult la această slujbă este că nu există două zile 
la fel. Și, mai important chiar, acesta este domeniul meu și 
cunosc aproape fiecare persoană care locuiește aici. Locuitorii 
nu pot fi întotdeauna o singură mare familie fericită, dar ei sunt 
familia mea și, cu toate că nu am admis niciodată lucrul acesta, 
îmi place să mă laud că eu am făcut diferenţa. 

— Şi, ca dovadă, ai obţinut două decoraţii. 


— Ca să nu menţionăm cele trei suspendări, dar, cum nu mai 
am decât câteva luni până îmi pun în cui bastonul, nu voi 
încălca regulamentul, din nou. Nu vreau să fac ceva care să-mi 
afecteze pensia, a adăugat el, în timp ce ieșeau de pe 
proprietatea Barton. 

— E o noapte liniștită, a spus William. 

— Ne-au văzut venind și, ca niște șobolani, s-au făcut 
nevăzuţi în cel mai apropiat canal. Își vor face apariţia din nou, 
în clipa în care dispărem noi din raza lor vizuală. Dar, n-am vrea 
să avem vreun necaz în ultima ta noapte de patrulare, nu-i așa, 
domnule detectiv? 

William a râs și era pe punctul să-i mai pună o întrebare lui 
Fred, când acesta și-a aruncat privirea spre cealaltă parte a 
drumului și a spus: 

— Femeie bătrână și proastă! Dar, cred că altceva nu știe. 
William a presupus că urma să-i fie oferită o altă mostră de 
filosofie domestică, cu toate că nu-și putea da seama ce avea 
de gând să facă Fred. 

— Numărul 23. Doamna Perkins, a spus Fred. 

— Casa jefuită cu două săptămâni în urmă, a spus William. Un 
televizor și un recorder, dacă-mi amintesc corect. 

— Cinci din zece. Acum câștigă celelalte cinci. (William s-a 
uitat lung la nr. 23, dar nu s-a lămurit). Ce vezi, Coristule? a 
continuat Fred. 

— Două cutii de carton goale. 

William a încercat să gândească ca unul care capturează hoţi, 
o acoladă dată numai celor care, ca Fred, puteau mirosi o crimă 
chiar înainte ca aceasta să aibă loc. 

Fred a lăsat să-i scape un oftat exagerat. 

— Probabil compania de asigurări a doamnei Perkins a plătit, 
așa că, acum, ea este posesoarea mândră a unui nou televizor 
și recorder. Dar ceea ce nu știe ea este faptul că un hoţ din 
locuințe se întoarce adesea la locul crimei, după câteva 
săptămâni, convins că va găsi probabil un televizor nou bun de 
furat. Şi, în cazul ei, mai și anunţă că și-a cumpărat aparatură 
nouă. Tot ce are de făcut hoţul este să aștepte până când, într-o 
seară, ea pleacă de acasă în vizită la prietena ei doamna 
Cassidy de la numărul 19, apoi își face apariţia, intră în casă și o 
jefuiește a doua oară. 

— Așadar, ce trebuie să facem noi? a întrebat William. 


— Să stăm liniștiți de vorbă cu ea și să-i sugerăm să distrugă 
dovezile, a spus Fred, în timp ce bătea la ușa casei de la 
numărul 23. 

Doamna Perkins a răspuns aproape instantaneu și, îndată ce 
Fred i-a explicat de ce se aflau doi polițiști la ușa ei, a îndepărtat 
în grabă cutiile, le-a mulţumit polițiștilor și le-a oferit o ceașcă 
cu ceai. 

— Drăguţ din partea dvs., doamnă Perkins, dar preferăm să 
ne continuăm treaba, a spus Fred, care și-a atins bordul 
caschetei, înainte de a-și relua patrularea. Când începi noua ta 
slujbă? l-a întrebat el pe William, după ce parcurseseră câțiva 
yarzi. 

— Îmi iau două săptămâni de concediu; plec în Italia, înainte 
de a mă prezenta la Scotland Yard, pe 1 octombrie, a răspuns 
William. 

— Multe fete frumoase, în Italia, așa mi s-a spus. 

— Multe dintre ele înrămate. 

— Înrămate? 

— În aur. 

Fred a râs. 

— Eu n-am fost niciodată în Italia și nici chiar la Scotland Yard, 
dar mi s-a spus că au cea mai frumoasă sală de snooker din 
MET?. 

— Voi veni să-ţi spun cum este... 

— Nu te vei mai întoarce niciodată, Coristule. Lambeth a fost 
numai primul tău pas pe ceea ce mă aștept că va fi o scară 
foarte lungă. Dar, te previn, în calea ta vei întâlni mulţi șerpi 
care abia vor aștepta să te trimită înapoi pe scară în jos și unii 
dintre ei vor purta uniforme albastre, a spus el, încercând ușa 
unui magazin, pentru a se asigura că era încuiată. 

William a chicotit. Niciodată nu s-a încheiat vreun rond, fără 
ca el să nu înveţe ceva de la Fred. 

— Bună seara, Jacob. 

— Bună, Fred. 

William a privit spre bărbatul care stătea cu picioarele 
încrucișate pe paviment, ocupându-se de o sticlă cu whisky pe 
jumătate goală. La prima lui patrulare, Fred îl învățase pe 
William că existau patru tipuri de beţivi: cei care adorm, care 
cad într-o letargie și, când se trezesc, în cele din urmă, merg 

acasă; cei care sunt răniţi, care își îneacă de obicei amărăciunile 
și rareori provoacă scandaluri; îndrăgostiţii, care vor să te ia 
acasă la ei și să încerce uniforma ta; și cei agresivi, care caută 
să declanșeze o luptă și consideră asta un joc cinstit pentru 
poliţist. Fred putea identifica fiecare categorie de la 12 pași, în 
special pe cei care căutau scandal, care sfârșeau cu regularitate 
prin a petrece noaptea într-o celulă și, în dimineaţa următoare, 
erau, deseori, o persoană diferită. William întâlnise toate cele 
patru tipuri în cei doi ani și mulțumită bunului simţ și braţului 
puternic al lui Fred, a căpătat numai una sau două vânătăi de 
arătat după aceea. 

— Acesta din ce categorie e? a întrebat William. 

— Îşi îneacă supărările în alcool. Probabil că a pierdut Spurs 
(Tottenham Hotspur Football Club) în după-amiaza asta. 

— De unde știi? 

— Jacob e bun ca aurul când câștigă ei, dar, dacă pierd, este 
și el o cauză pierdută. 

Fred și William s-au întors pe Luscombe Road, unde au văzut 
câţiva localnici îndreptându-se spre casă de la Malborough 
Arms. 

— Dezamăgitor, a spus Fred. Luscombe Road nu mai e ce era 
odată din momentul în care primăria a făcut curăţenie. Speram 
să dăm peste vreun vânzător de droguri sau chiar peste Lenny 
the Snitch, ca să ai și tu ceva de care să-ţi amintești din ultima 
ta noapte de patrulare. 

— Putem s-o arestăm oricând, a spus William, arătând spre o 
fată cu fustă scurtă și neagră de piele care stătea de vorbă cu 
un bărbat, prin geamul coborât al unei mașini. 

— În ce scop? Ar petrece o noapte în celulă, ar plăti dimineaţa 
amenda și s-ar întoarce la treabă în stradă, mâine-seară. Nu pe 
fată aș vrea eu s-o arestezi, ci pe codoșii care trăiesc de pe 
urma ei. În special, pe unul anume, a adăugat Fred. 

Mașina a pornit în viteză când șoferul i-a zărit pe cei doi 
polițiști în oglinda retrovizoare. Ei au pornit spre centrul 
orașului, în timp ce Fred îl răsfăța pe William cu poveștile lui, 
dintre care pe unele le mai auzise deja, dar merita să le asculte 
din nou, și altele despre care nu era sigur că nu fuseseră 
înfrumuseţate cu trecerea anilor. William voia să-l întrebe pe 
Fred despre planurile de pensionare, când acesta l-a apucat de 
braţ și l-a tras în cea mai apropiată intrare, transformat 


instantaneu dintr-un polițai local prietenos într-un poliţist care a 
identificat un criminal. 

— Asta-i noaptea noastră norocoasă, a spus Fred, arătând cu 
o mișcare a capului înspre un bărbat uriaș care o apuca de gât 
pe o fată îngrozită. Îl urmăresc pe nenorocitul ăsta de ani de 
zile. Nu te obosi să-i citești drepturile. Lucrul acesta poate 
aștepta până când este închis într-o celulă. 

Fred și-a pregătit bastonul, a sărit ieșind din întuneric și a 
început să alerge spre atacator, făcându-le semn celorlalte fete 
să se împrăștie ca niște porumbei în toate părțile în momentul în 
care l-au văzut. William l-a urmat și l-a depășit repede pe senior, 
care nici nu câștigase vreo cursă de 100 de yarzi, în ultimul lui 
an de școală. 

Tipul s-a uitat în jur și, văzându-l pe William că se îndreaptă 
spre el, i-a dat drumul fetei, care a căzut în genunchi, plângând. 
Acela a fost momentul în care William a văzut cuțitul, dar era la 
numai câţiva pași depărtare și s-a angajat în atac. A plonjat și l- 
a lovit pe bărbat sub genunchi și, astfel, au căzut amândoi pe 
asfalt. Când William și-a revenit, bărbatul era deja în picioare. 
Instinctiv, William a ridicat un braţ pentru a se proteja, în clipa 
în care cuțitul se înfigea. Ultimul lucru pe care și-l amintea era 
durerea provocată de lama cuţitului care-i intra în piept. 

— Ofiţer la pământ, ofiţer la Pământ! Avem nevoie urgentă de 
asistență pe Luscombe Road, a strigat Fred în staţie, în timp ce 
sărea pe atacator. 

A deschis ochii. A clipit și a dat ocol camerei nefamiliare, cu 
privirea. Lângă pat stăteau părinții și sora lui și un ofițer în 
vârstă, pe care nu l-a recunoscut, era de pază la ușă. Cele trei 
trese de pe umerii lui indicau faptul că era inspector-șef. În timp 
ce încerca să se ridice în șezut, William le-a adresat membrilor 
familiei sale un zâmbet slab, dar tot ce-a reușit să facă a fost să 
se ridice câţiva centimetri și să realizeze brusc că pieptul lui era 
bine bandajat. S-a lăsat să cadă pe spate. 

— Cum este Fred? au fost primele lui cuvinte șovăielnice. 

Niciunul dintre cei de faţă nu părea doritor să răspundă la 
întrebare. In cele din urmă, ofițerul de poliţie a înaintat câţiva 
pași și a spus: 


— Sunt inspector-șef Cuthbert și îmi pare rău de întâmplare, 
polițist William, dar trebuie să vă pun câteva întrebări despre ce 
s-a petrecut sâmbătă noaptea, pentru că, după cum bine știți, 
nu putem reţine un suspect mai mult de 24 de ore, dacă nu 
avem destule dovezi pentru a-l acuza. 

— Bineînţeles, sir, a spus William, încercând încă o dată să se 
ridice în șezut. 

Inspectorul-șef a deschis un plic mare, maron, și a extras 
câteva fotografii alb-negru cu figuri de bărbaţi, dintre care, pe 
unul, William nu-l va uita niciodată. 

— Acesta este bărbatul pe care ai încercat să-l arestezi, 
sâmbătă noaptea? a întrebat Cuthbert. 

William a aprobat, dând din cap. 

— Dar de ce e nevoie să mă întrebaţi pe mine, când Fred îl 
poate identifica personal? a întrebat William. 

Inspectorul-șef Cuthbert a tăcut îndelung, în timp ce a pus 
fotografiile înapoi în plic. 

Biserica parohială Sf Mihail și Sf Gheorghe era rareori plină de 
credincioși, chiar și cu ocazia concertului anual de colinde oferit 
de primar, dar, de această dată, stranele fuseseră strânse cu 
mult timp înainte de intrarea corului. Funeraliile polițistului Fred 
Yates QGM erau organizate de poliţie, iar garda de onoare în 
uniformă era aliniată în vecinătatea bisericii. Cortegiul funerar 
era escortat de ofițeri călare și sicriul era decorat în culorile 
albastru și argintiu ale Poliţiei Metropolitane, împreună cu 
Medalia Gallantry a reginei și un trofeu de argint pe capac. În 
interiorul bisericii, ofiţerii în vârstă erau așezați în faţă, iar cei 
care nu găsiseră locuri satisfăcătoare stăteau în picioare, în 
spate. William, în scaun cu rotile, era împins pe aleea centrală 
de către tatăl lui și adunarea s-a ridicat să-l vadă. Un angajat al 
bisericii i-a condus la locurile rezervate lor, în primul rând. 

Cel care ar fi viteaz... 

William s-a ţinut bine până când sicriul purtat pe umeri de opt 
ofițeri a înaintat pe aleea centrală înspre altar; atunci n-a mai 
fost în stare să-și stăpânească lacrimile. Preotul stătea pe 
treptele altarului și a făcut rugăciuni pentru cei din asistenţă - 
localnici din aria de responsabilitate a lui Fred, dintre care mulți 


participaseră rareori, dacă participaseră vreodată, la slujbă. 
Aceștia veniseră să-i aducă omagiu lui Fred, chiar dacă unii 
dintre ei nici măcar nu-i știau numele de familie. William a privit 
în jur și a zărit-o pe doamna Perkins printre participanţi. 

A fi pelerin... 

Când adunarea a îngenuncheat pentru a se ruga, William și-a 
plecat capul și a rememorat cuvintele lui Fred: „Imi place să mă 
răsfăț considerând că am făcut diferența, am făcut ceva în 
viață, pentru oameni.” Tot ce-și dorea era ca Fred să fi fost 
acolo ca să constate că făcuse diferenţa. 

Imnurile erau cântate cu vigoare de către colegii și prietenii 
lui Fred, ceea ce William știa că Fred ar fi apreciat, deși ar fi 
considerat elogiul făcut de super-intendentul-șef al secţiei de 
poliție ca mult exagerat. William parcă îl auzea pe Fred 
chicotind când superiorul a început să vorbească despre 
recunoașterea meritelor lui. „Dar cu suspendările mele cum 
rămâne?”, îl auzea, parcă, spunând. 

După ce preotul a dat ultima binecuvântare, adunarea s-a 
ridicat în picioare și purtătorii sicriului și-au îndeplinit obligaţia, 
purtându-l înapoi pe aleea centrală, scoţându-l afară din biserică 
și ducându-l la mormânt. William a încercat să se ridice în 
picioare când sicriul a trecut pe lângă el, dar nu a reușit până 
când sergentul și superiorul nu i-au venit în ajutor. 

Când au ajuns acasă, în seara aceea, tatăl a sugerat că nu ar 
fi nepotrivit dacă William ar simţi că trebuie să părăsească 
poliția. Era sigur că toţi colegii l-ar înţelege. „Ai putea merge la 
seral, ai studia dreptul și mi te-ai alătura mie la tribunal, unde 
te-ai lupta tot cu răufăcători, dar în siguranţa oferită de tribunal, 
în timpul zilei, nu noaptea, pe străzi.” William știa că tatăl lui 
avea dreptate, dar cel care a avut ultimul cuvânt a fost Fred. 

Poate că tu ai venit din partea opusă a cărărilor, Coristule, dar 
noi chiar avem un lucru în comun - suntem amândoi puțin 
anapoda, dar măcar facem meseria care ne-a fost menită. 

Comandantul Hawksby s-a așezat în capul mesei ce se 
potrivea pentru președintele comitetului. Ceilalţi trei directori 
așteptau ca el să deschidă lucrările. 

— Aș vrea să încep prin a-i spune „Bun-venit” în echipa 
noastră noului recrut. Cu toate că DS Warwick nu are prea mare 
experienţă ca detectiv - asta ca să fie spus cu blândeţe, s-a 
gândit William - el se pricepe considerabil de bine la domeniul 
artei, care a fost specialitatea aleasă de el la Universitate. De 
fapt, a renunţat la un doctorat PFD, pentru a putea să intre în 
Poliția Metropolitană. Așa că aș spera mai degrabă că 
specializarea lui în domeniul artei va face diferența când vom 
ajunge, în sfârșit să-l încolțim pe Miles Faulkner. Bruce, a 
continuat el întorcându-se spre ofiţerul responsabil de caz, 
poate ne poţi pune la curent cu situaţia. 

Detectivul-inspector-șef Lamont avea mai multe dosare în 
faţa lui, dar nu a avut nevoie să deschidă vreunul dintre ele, 
pentru că tot conţinutul lor era întipărit fără putinţă de ștergere 
în mintea lui. S-a adresat direct detectivului poliţist Warwick, 
pentru că nu avea nimic nou de spus celor doi colegi ai lui. 

— În ultimii șapte ani, am încercat să prindem un hoţ care, 
după toate standardele, este un maestru al crimei și de atunci 
ne tot ocolește. Miles Faulkner a organizat un sistem aproape 
infailibil care-i permite să fure mari opere de artă și să se 
îmbogăţească fără să pară că încalcă legea. (Lui William i-au 
venit în minte mai multe întrebări, dar a hotărât să nu-l 
întrerupă pe noul lui coleg.) Întâi, tu va trebui să-ţi dai seama, 
Bill... 

— William, sir. 

Lamont s-a încruntat. 

— Va trebui să-ți dai seama că, dacă ai văzut cumva filmul 
Afacerea Thomas Crown, trebuie să-l uiţi. E pură ficţiune. 
Antrenant, accept, cu toate acestea, ficţiune. Miles Faulkner 
este Steve McQween. Ei nu fură capodopere din simplă plăcere 
și numai pentru a le ascunde în pivniță, unde numai el poate 
petrece ore, admirându-le. Asta-i pentru iubitorii de filme cărora 
le place să se bucure câteva ore imaginându-și cum ar fi să-i 
prostească pe colegii noștri din Boston, în timp ce ar dormi cu o 
femeie frumoasă care se-ntâmplă să fie chiar broker-ul de 
asigurări care lucrează la caz. Deși aceasta-i singura persoană 


care seamănă oarecum cu lumea reală: broker-ul de asigurări, 
cu excepția cazului nostru, este mai degrabă de vârstă mijlocie, 
un scârța-scârţa pe hârtie mediocru care pleacă acasă la ora 
șase în fiecare seară, la nevastă și la cei doi copii ai lui. Și, mai 
important, el nu va fi în liga lui Faulkner. 

— Warwick, mai ești aici? a întrebat Hawksby. 

— Da, sir. 

— Atunci, ne vei putea spune ce urmează să spună DCI 
Lamont. 

— Că Faulkner fură picturi de valoare din galerii sau de la 
colecționari, cu intenția de a face afaceri cu o companie 
importantă de asigurări care vrea să lucreze pentru o sumă 
considerabil mai mică decât suma asigurată. 

— De obicei, cam la jumătate, a spus Lamont. Dar Faulkner 
tot sfârșește prin a face un profit frumos. 

— Oricât de inteligent poate fi el, nu poate duce singur la bun 
sfârșit o operaţie atât de complexă, a spus William. 

— Nu, nu este singur. Are o mică echipă de profesioniști de 
primă mână care lucrează cu el dar ori de câte ori am prins pe 
vreunul din asociaţii lui, gurile lor au fost ferecate. 

— Odată, a intervenit sergent-detectiv Roycroft, am prins 
chiar doi dintre hoţi asupra faptei. Dar Faulkner era la Monte 
Carlo, în timpul jafului, dormind în pat cu o soţie care să-i 
confirme alibiul. 

— Şi noi credem că soţia lui este de asemenea unul dintre cei 
mai de încredere asociaţi? a întrebat William. 

— L-a acoperit de multe ori în trecut, a spus Hawksby, dar am 
descoperit recent că Faulkner are o amantă. 

— Asta nu e totuși o crimă, a spus William. 

— Adevărat. Dar dacă ar fi să aflăm că... 

— N-aţi putut reveni la banda pe care aţi arestat-o, să faceţi o 
plângere? a fost următoarea întrebare a lui William. 

— In niciun caz, a spus Lamont. Faulkner avea un contract 
nesemnat cu cei doi hoţi, fără nicio clauză de retragere. 

— Amândoi au fost condamnaţi la șase ani de închisoare, a 
spus Hawksby, continuând ideea, și familiile de afară au fost 
foarte bine supravegheate, cu toate că niciodată nu am putut să 
facem vreo legătură a faptelor cu Faulkner. Un al treilea 
netrebnic care era implicat în spargerea de la Fitzmolean a avut 


buzele cusute, tocmai pentru a i se reaminti ce s-ar putea 
întâmpla dacă ar decide să toarne. 

— Dar, dacă Faulkner este paravanul? 

— După TVA-ul plătit, Faulkner este fermier, a spus Lamont. 
Locuiește într-o vilă cu nouă dormitoare, în Hampshire, 
înconjurată de 300 de acri de teren, pe care pasc câteva vaci, 
dar nu merge niciodată la piață. 

— Să presupunem că există totuși cineva care negociază cu 
companiile de asigurări. 

— Faulkner lasă asta în grija unuia din acoliţii săi, a spus 
Lamont. DI Booth Watson QC. Un avocat care acţionează 
întotdeauna în numele unui client fără nume. Oricât de mult îl 
presăm ne amintește, pur și simplu, de confidenţialitatea dintre 
avocat și clientul său. 

— Da, dacă Booth Watson știe că tratează direct cu un 
criminal, nu are responsabilitatea profesională să raporteze? 

— Noi nu colaborăm cu tatăl tău la cazul acesta, Warwick, a 
spus Hawksby, ci cu un bărbat care a compărut de două ori în 
faţa Consiliului pentru conduita sa nedemnă în exercitarea 
profesiei. În ambele situaţii, abia a scăpat de eliminarea din 
barou. 

— Dar, practică încă avocatura, a spus William. 

— Da, dar, în prezent, apare rareori la Curte, a spus Hawksby, 
pentru că a găsit o modalitate de a cere taxe exorbitante, fără 
ca măcar să iasă din birou. Ori de câte ori este furată o operă de 
artă, nu e nicio coincidenţă că primul apel pe care-l face 
compania de asigurări este la domnul Booth Watson, pe care-l 
roagă să activeze ca intermediar. Surpriză! Pictura reapare 
peste câteva zile, în stare perfectă, și compania de asigurări 
plătește uneori chiar și fără a se deranja să ne informeze. 

— Greu de crezut că Faulkner s-a bucurat de un record de 
succes fără să lase vreo urmă. Asta seamănă foarte mult a 
ficţiune, asemeni celei din Afacerea lui Thomas Crown. 

— Corect, a spus Hawksby. Măcar una din cele mai puternice 
companii de asigurări a refuzat să plătească și, dacă galeria 
interesată nu are resursele pentru a oferi o recompensă, atunci 
Faulkner rămâne cu pictura. 

— Dacă așa stau lucrurile, a spus William, Rembrandt-ul furat 
de la Fitzmolean ar putea fi încă acolo. 


— Dacă nu cumva Faulkner l-a distrus pentru a fi sigur că 
cercetarea furtului nu va duce niciodată la el. 

— Cu siguranţă nimeni nu ar distruge un Rembranat. 

— Eu aș aștepta până să cunoști omul, înainte de a trage 
această concluzie. Nu avem de-a face cu un iubitor de artă, ci cu 
un individ care și-ar vinde propria mamă, dacă asta ar însemna 
că scapă de necaz. 

— Ce altceva mai știm despre Faulkner? a întrebat William, 
domolit. 

De această dată, cea care a deschis un dosar a fost DS 
Roycroft. 

— Născut la Sevenoaks în 1942, singurul copil al unui agent 
imobiliar și al unei coafeze. Cu toate că nu aceasta le spune 
prietenilor de la clubul de golf. A primit o bursă la Harrow la 
vârsta de 11 ani și în ultimul an de studiu a câștigat premiul 
pentru artă al școlii. La terminarea studiilor la Harrow, a ocupat 
un loc la Școala de Artă Slade, dar și-a dat rapid seama că, deși 
era unui dintre cei mai străluciți studenţi din anul său, pentru a 
cita din raportul directorului, nu va reuși niciodată să-și câștige 
existența ca artist. l-au recomandat să se gândească ia o carieră 
de profesor. A ignorat acest sfat. 

— Când a părăsit Slade, a intervenit Lamont, stabilise deja 
exact ce rol avea de gând să joace în lumea artei. Dar avea 
nevoie să câștige ceva experienţă înainte de a porni o afacere 
pe cont propriu. S-a angajat cursant la o galerie de vârf din West 
End, și a învăţat cât de mulţi bani se pot face în lumea artei, în 
special dacă ești un om fără scrupule. După vreo doi ani a fost 
concediat în circumstanţe pe care nu le cunoaștem pe deplin, cu 
toate că știm că nici o altă galerie nu l-a angajat. A dispărut de 
pe scenă pentru o perioadă, până când a fost furat de la 
Courtauld un Salvador Dali, cu mult timp înainte să fie înfiinţată 
Secția de Artă și Antichităţi. 

— Ce te face să crezi că a fost implicat în acel jaf? a întrebat 
William. 

— L-am surprins pe o cameră de supraveghere, făcând o 
fotografie picturii respective, cu o lună înainte de a fi furată. O 
greșeală pe care, de-atunci încoace, nu a mai făcut-o, a spus 
Hawksby. 

— Și trebuie că a făcut un profit destul de mare din această 
afacere, printre altele pentru că a dispărut din radarul nostru 


încă o dată, până când a fost furat Rembrandt-ul de la 
Fitzmolean, în urmă cu vreo șapte ani. Dar, cu acea ocazie, 
domnul Booth Watson nu a putut ajunge la o înţelegere cu 
asigurătorii, ceea ce pare a fi singurul eșec al lui, până în 
prezent. Chiar dacă modul în care a făcut furtul l-ar fi 
impresionat și pe Thomas Crown. (William nu a intervenit). Într-o 
sâmbătă după-masă, imediat după ce galeria a fost închisă, în 
faţa galeriei Fitzmolean a apărut o mașină de poliție. Doi bărbaţi 
îmbrăcaţi în polițiști au intrat în muzeu cu pretextul că se 
primise o alarmă, l-au lovit cu o măciucă pe paznic și l-au 
imobilizat. Zece minute mai târziu, au ieșit pe ușa din faţă cu 
Rembrandt-ul sub braţ. 

— Unde erau gardienii? 

— Au spus că patrulau la ultimul etaj și nu s-au întors la parter 
decât după o jumătate de oră, la 4:48 după-masă. 

— Ora 4:48 este relevantă? a întrebat William. 

— Așa e el, exact, a spus Lamont. 

— Manchester United jucau cu Liverpool în Cupa F.A., în acea 
după-amiază și meciul era transmis direct la BBC. Fluierul final a 
fost exact la 4:46. 

— Unde era televizorul? a întrebat William. 

— In cantina de la subsol, a răspuns Lamont, lucru pe care 
bănuiesc că Faulkner îl știa pentru că hoţii au ajuns exact după 
ce s-a fluierat începutul celei de-a doua reprize și, mai târziu, 
am descoperit că amândoi gardienii erau suporterii lui 
Manchester United, ceea ce, n-am nicio îndoială, Faulkner știa, 
de asemenea, foarte bine. 

— Dacă diavolul înseamnă detaliu, el este diavolul, a adăugat 
Hawksby. 

— Așa că acum știi cu ce ne confruntăm, a spus DS Roycroft. 
Un criminal profesionist, organizat, care trebuie numai să fure o 
pictură importantă o dată la zece ani pentru a trăi viaţa lui Riley 
și care poate termina întreaga operaţie în numai câteva minute. 

— Cred că mi-a scăpat ceva, a spus William. De ce Booth 
Watson nu a făcut o înţelegere cu asigurătorii și nu a plătit 
poliţa imediat după ce Faulkner a furat Rembrandat-ul? 

— Muzeul Fitzmolean era sub-asigurat în mod lamentabil. O 
problemă cu care se confruntă mai multe galerii de top, în acest 
moment. Picturile și sculpturile lor au crescut ca valoare în 


decursul anilor și, pur și simplu, nu-și permit să le asigure la 
sume realiste. 

— Totuși, a intervenit Lamont, amânarea îl va învăţa pe 
Faulkner o lecţie. Nu fura din galerii care nu sunt asigurate la 
valoarea reală și nu au suficiente resurse pentru a oferi 
recompense. 

— Ai vreo întrebare, Warwick? a întrebat Hawksby. 

— Da, sir, a răspuns Wiliam. Știm acum că Rembranat-ul 
despre care credeaţi că este originalul este, de fapt, o copie. 

— Unde vrei să ajungi? a întrebat Jackie. 

— Copia probabil că a fost pictată de cineva. 

— Poate de Faulkner? a sugerat Lamont. La urma urmelor, el 
și-a început viaţa ca student la arte. 

— Nu și dacă opinia celor de la Slade despre talentul lui este 
credibilă. Dar asta nu înseamnă că el n-ar cunoaște un artist 
capabil să facă treaba aceasta. Ar putea fi unul din cei care au 
învăţat în aceeași perioadă cu el la Slade. 

— Dacă așa stă situația, în mod evident tu ești omul care să 
descopere cine este acea persoană. 

— De acord, a spus comandantul Hawksby, uitându-se la 
ceas. Mai ai alte întrebări, DC Warwick? 

— Numai una, sir. Cum aţi pus mâna pe copie? 

— Am putut convinge un magistrat local că avem motive să 
credem că Faulkner ar putea avea în posesie o lucrare de artă 
importantă care a fost furată de la Fitzmolean. El a semnat un 
mandat de percheziţie și noi am intrat în casa lui Faulkner, mai 
târziu, în acea noapte. Până la apariţia ta, am crezut că am pus 
mâna pe lozul cel mare. 

— Aţi avut posibilitatea să studiaţi restul colecţiei lui, în 
timpul în care aţi fost în casa lui? 

— Da, a spus Lamont, și niciuna din lucrări nu era pe lista 
noastră cu lucrările care lipsesc, iar el ne-a prezentat, de 
asemenea, chitanţe pentru toate celelalte picturi. 

— Deci își reinvestește câștigurile ilicite în lucrări de artă, 
ceea ce mă face să fiu și mai convins că n-ar fi distrus 
Rembrandt-ul. 

— Nu-ţi paria pensia pe chestia asta, a spus Hawksby, în timp 
ce-și închidea dosarul. Asta ne aduce în actualitate și nu trebuie 
să vă reamintesc că acesta nu este singurul caz pe care ÎI 
investigăm în prezent. Așa că nu neglijaţi celelalte hârţoage 


care se prăfuiesc pe birourile voastre. Îmi este destul de greu să 
mai justific orice altă cheltuială către comisionar și câteva 
dovezi convingătoare, oricât de neînsemnate, ar fi în sprijinul 
cauzei noastre. Guvernul ăsta pare a fi mai interesat de jocul 
numerelor decât de prinderea adevăraţilor criminali. Așa că 
înapoi la muncă! 

Toţi cei adunaţi în jurul mesei și-au strâns dosarele și s-au 
îndreptat spre ușă. Dar, înainte ca William să iasă din încăpere, 
Hawksby a spus: 

— Warwick, am o vorbă cu tine. 

Comandantul a așteptat să se închidă ușa și apoi a început să 
vorbească. 

— William, știu că ești sclipitor, și colegii tăi știu că ești 
sclipitor, așa că nu e nevoie să le tot amintești că ai transformat 
ceea ce ei credeau că era un triumf într-un dezastru. Dacă vrei 
să sfârșești într-o zi în scaunul acesta, nu mai pierde timpul 
umilindu-i pe oamenii cu care vei lucra. Îţi sugerez să le ceri 
ocazional sfatul, nu să-l refuzi numai. Poate ar trebui să petreci 
puţin mai mult timp în sala de snooker, pentru că nu pare ca 
asta să-ţi fi făcut vreun rău în Lambeth. 

William și-a amintit cuvintele tatălui său. Să nu subestimezi 
niciun om. 

A părăsit rapid încăperea, cu capul plecat. A meditat la 
cuvintele comandantului în timp ce mergea încet pe coridor. 
Încă nu vizitase sala de snooker de la Scotland Yard. 

Când s-a întors la biroul pe care-l împărțea cu colegii lui, a 
găsit două dosare de caz aruncate în dezordine pe biroul lui. Era 
pe la jumătatea celui intitulat Churchill, când DS Roycroft și-a 
făcut apariţia lângă el. 

— Cu care crezi c-ar trebui să încep, sergent? a întrebat-o el. 

— Amintește-mi care sunt, a răspuns Jackie. 

— Winston Churchill sau praf de lună? 

— Praf de lună ar trebui să fie ușor. Profesorul nu este, în mod 
clar, un criminal, și, cinstit vorbind, domnul Underwood, 
subsecretarul de la Ambasada Americană, reacţionează 
disproporționat. Dar, nu ne dorim un incident diplomatic, așa că 
fii atent să acţionezi cu grijă. 

— Şi Churchill? 

— Churchill va fi mai mult decât o provocare, dar, după cum 
ne-a amintit Hawk, în zilele noastre, totul are legătură cu 


numerele, așa că asigură-te că ai prins vinovatul și l-ai arestat 
cu toate că eu bănuiesc că va primi numai o sentință de șase 
luni cu suspendare. Asta va însemna totuși încă o sentinţă la 
dosar. Mai important, sunt sigură că n-ai uitat că vei fi singur în 
găsirea falsificatorului Rembrandt-ului, în speranţa că acesta ne 
va conduce la Faulkner. Îţi dau un sfat, Bill, a spus ea apăsat. 
Nici să nu-ţi treacă prin minte să pleci acasă înainte ca lumina 
de sub ușa lui Hawk să nu fi fost stinsă. 

— Îţi mulţumesc pentru sfat, a spus William, în timp ce 
redeschidea dosarul praf de lună. După ce-a citit toate detaliile 
cazului, a trebuit să fie de acord cu Jackie că se putea ca 
profesorul să fi fost naiv, chiar și vinovat, dar, cu siguranţă, nu 
era un răufăcător. 

Când Big Ben-ul a bătut de șase ori, William a decis că era 
prea târziu să telefoneze la sub-secretarul de la Ambasada 
Americană, pentru că dl Underwood nu trebuie să aștepte până 
când era stinsă lumina din biroul lui Hawk, ca să poată pleca 
acasă. 

— Îmi poţi face legătura cu dl Chuck Underwood? 

— Cine întreabă? 

— Detectiv William Warwick de la Scotland Yard. 

— Să văd dacă sub-secretarul este disponibil. 

William a avut de așteptat atât de mult timp încât să se 
întrebe dacă nu cumva s-a întrerupt legătura. In cele din urmă, 
s-a auzit o voce în aparat. 

— Warwick? 

— Da, sir. 

— Ce s-a întâmplat cu sergent Roycroft? 

— Am preluat eu cazul, sir. 

— E mai jos de un detectiv de investigaţii? 

— E numai stagiară, sir. Şi eu am fost stagiar, nu cu mult timp 
în urmă. 

— Şi vei fi din nou, dacă nu-mi aduci înapoi praful de lună. 

— De asta mă ocup, sir, dar trebuie să vă pun câteva 
întrebări. 

— Nu din nou! 

— La început, Guvernul American i-a dat fiola cu praful de 
lună profesorului Francis Denning de la Universitatea 
Manchester, ca pe un cadou? 

— Da, așa am făcut. Dar existau niște condiţii. l-am spus clar 
că nu avea voie să o dea nimănui altcuiva și că, în nicio 
circumstanţă, fiola nu putea fi vândută unui terți. 

— S-a făcut această înțelegere în scris, la momentul acela? 

— Cu siguranţă, și avem documentaţia care dovedește 
aceasta. Și, acum, pentru că sunt sigur că știi lucrul acesta, un 
anume dr. Reith Talbot a pus fiola în vânzare la Licitaţia 
Sotheby's. 

— Da, știu asta, sir. Am catalogul în faţa mea. 

— Atunci, la pagina 31, vei vedea Lotul 19, o fiolă cu praf de 
lună, raritate, adusă de misiunea Apollo 11, de către dl Neil 
Armstrong. 

— Cu toate acestea, a spus William, fostul profesor Denning a 
lăsat prin testament fiola lui dr. Talbot. 

— Nu era a lui ca să o poată lăsa prin testament, detectiv 
Warwick, după cum i-am explicat și detectivului stagiar 
Roycroft. 


— Într-adevăr, sir. Dar, sunt sigur că înţelegeţi că noi trebuie 
să urmăm litera legii. 

— În ritm de melc, așa se pare, în ciuda faptului că echipa 
noastră legală este la dispoziţia voastră. 

— Asta-i bine de știut, sir, pentru că nu vrem să facem ceva 
care să deterioreze relația specială dintre cele două ţări ale 
noastre, nu-i așa? 

— Gata cu sarcasmul, Warwick, și adu-mi înapoi praful meu 
de lună. 

Telefonul s-a închis. William a pivotat cu scaunul și a văzut-o 
pe Jackie rânjind la el. 

— Începe să te placă, a spus ea, dar Underwood este unul din 
acei americani care consideră Marea Britanie unul din statele lor 
mai mici. Nu va dura mult până îţi va aminti că Texasul este 
aproape de trei ori mai mare decât Regatul Unit. Așa că, dacă 
vrei să eviţi un eveniment diplomatic major, îţi sugerez să-i duci 
înapoi praful de lună. 

— Înţeleg, a spus William. Dar, la fel de important este cum 
pot avea un bilet de tren spre Manchester? 

— Faci raport către Mavis, de la Călătorii, de la parter. Dar, te 
previn că, dacă ai considerat că dl Underwood este dur, în 
comparaţie cu Mavis el este un sentimental. Dac-arf i după ea, 
regina ar călători la clasa a doua și cei ca noi ar alimenta 
locomotiva cu cărbuni. 

— Îţi mulţumesc că m-ai prevenit. 

— Mavis... 

— Doamna Walters, pentru tine, tinere. Tu nu-mi poți spune 
mie Mavis până nu ajungi cel puțin inspector-șef. Incă o dată! 

— Îmi cer scuze, a spus Wiliam. Doamnă Walters, am 
nevoie... 

— Nume, rang și departament. 

— Warwick, detectiv de investigaţii, Artă și Antichităţi. 

— Deci la ce speri? 

— Să devin comisar. 

— Mai încearcă o dată, a spus d-na Walters, dar a reușit 
măcar să schiţeze un zâmbet. 

— Un bilet dus-întors pentru Manchester. 


— Care este scopul călătoriei și cât timp vei rămâne în 
Manchester? 

— Voi face o vizită la Universitate și sper să mă întorc în 
aceeași zi. 

— Așadar, va trebui să iei trenul de 7:42, de la Euston și 
ultimul tren înapoi, în timpul săptămânii, este la 10:43. Dacă îl 
pierzi, îţi vei petrece noaptea pe o bancă la peronul 12. Ai 
permis pentru o masă care să coste nu mai mult de două lire 
optzeci, bani pe care-i poţi solicita prin ordinul 232, dar îţi voi 
cere chitanţa. Dna Walters a început să scrie un permis de tren 
pentru Manchester-Piccadilly. Dacă mergi la Universitate va 
trebui să iei autobuzul 147. Vei avea, de asemenea nevoie de 
umbrelă. 

— De umbrelă? 

— E evident că n-ai mai fost până acum la Manchester. 

— Bună dimineața, domnule Warwick, a spus tânăra care l-a 
întâmpinat, la recepție. Sunt Melanie Clore. Cu ce vă pot ajuta? 

— Aveţi la vânzare un obiect care a intrat pe 17 iulie... 

— Lot pe care doriţi să-l retrageţi? 

— Cum de știți lucrul acesta? 

— Poliţia nu vine la Sotheby's ca să pună ceva în vânzare. 

William a zâmbit. 

— Lotul 19. O fiolă cu praf de lună adus cu Misiunea Apollo 
11, de Neil Armstrong. 

Domnișoara Clore a verificat în catalog. 

— Oferit de dr. Keith Talbot, care ne-a prezentat o copie după 
testament, pentru a confirma că praful de lună i-a fost lăsat lui. 

— Ambasada Americană afirmă că este proprietara fiolei și 
spune că vor da în judecată pe toată lumea, dacă o puneţi în 
vânzare. 

— Şi noi nu am vrea așa ceva, nu-i așa, domnule Warwick? 

— Pe mine nu m-ar îngrijora, dacă aș crede că dl. Talbot are 
legea de partea lui, a spus William. 

— Chiar dacă o are, bătălia legală ar putea dura ani de zile. 

— Șeful meu se așteaptă să rezolv asta în câteva zile. 

— Da? Bine. Dacă dl Talbot vrea să semneze un formular 
standard de retragere, noi vom fi fericiţi să-i returnăm fiola și să 


vă lăsăm să o predaţi americanilor. Să sperăm numai că dl 
Talbot nu e un alt domn Finlay Isles. 

— Să îndrăznesc să vă întreb cine este Finlay Isles? 

— Ne-a dat în judecată în 1949 pentru o pictură în valoare de 
100 de lire și noi încă așteptăm ca tribunalul să decidă cine este 
posesorul de drept. 

— Cum așa? a întrebat William. 

— Este vorba de un Turner care valorează acum peste un 
milion. 

În dimineaţa următoare, în timp ce trenul troncănea la 
macazuri în drum spre Manchester, William a studiat, din nou, 
dosarul Praf de lună, dar nu a găsit nimic nou. Și-a lăsat 
gândurile să se întoarcă spre Rembrandt-ul de negăsit și la cum 
ar fi posibil să afle numele artistului care făcuse copia. Era 
convins că pentru a face o copie atât de convingătoare, artistul 
trebuia să fi lucrat după original. William încă avea dificultăţi în 
a crede că o persoană care studiase la Slade ar fi capabilă să 
distrugă o comoară naţională, dar și-a amintit cuvintele lui 
Hawk: „Așteaptă să cunoști omul, înainte de a trage această 
concluzie.” 

William citise dosarul lui Faulkner din scoarţă-n scoarță și, cu 
toate că nu apărea în public prea des, era un eveniment de la 
care nu lipsea niciodată - noaptea de prezentare a noului film cu 
James Bond - și era, de asemenea, și colecţionar al primelor 
ediţii din cărţile lui Jan Fleming. Recent, William citise un 
fragment de jurnal, în Daily Mail, în care se spunea că A View to 
a KilF se va lansa la Odeon Leicester Square, într-o lună. Dar, 
cum să facă el rost de bilet? Şi, chiar dacă ar face, n-ar putea s- 
o vadă pe d-na Walters tratând asta ca pe o cheltuială legitimă. 

Mintea i s-a întors la dr. Talbot. Un apel telefonic prezentase 
informaţia că profesorul va ţine o prelegere în sala de conferinţe 
a departamentului de geologie, la ora șapte. William se întreba 
ce fel de om era Talbot, amuzat la gândul că Imperiul American 
stătea pe umerii unui inocent geolog conferenţiar, din nordul 
Angliei. Ştia încotro se îndreptau simpatiile lui. A pus dosarul 
înapoi în servietă și a luat ultima ediţie a revistei R.A., dar, după 
ce a răsfoit câteva pagini, a hotărât că revista avea de așteptat 
până la călătoria de întoarcere. 


3 O vedere asupra unui omor. 


Când trenul a tras în Manchester Piccadilly, la ora 10:49, 
William a fost printre primii care au prezentat biletul la control. 
A trecut alergând pe lângă un șir de taxiuri spre cea mai 
apropiată staţie de autobuz și s-a așezat la coadă. Câteva 
minute mai târziu, s-a urcat în 147, care l-a lăsat în faţa intrării 
principale a Universităţii. Cum de știuse dna Walters și lucrul 
acesta? William a zâmbit când a văzut un grup de studenţi 
trecând prin porţi și continuând să se îndrepte spre campus într- 
un ritm lent, de care el uitase, din momentul în care se 
alăturase Poliţiei Metropolitane. L-a întrebat pe unul dintre ei în 
ce direcţie era departamentul de geologie și a ajuns cu 
întârziere de câteva minute, dar el nu era acolo pentru a 
participa la conferință. A urcat câteva trepte spre etajul întâi, a 
intrat în sala de teatru prin ușa din spate și s-a alăturat celor 
câţiva studenţi care-l ascultau cu interes pe dr. Talbot. Din locul 
său din rândul din spate, William l-a studiat cu atenţie pe 
conferenţiar. Dr. Talbot nu era mai înalt nici cu un inch peste 5 
picioare și avea o claie de păr negru cârlionţat, care arăta de 
parcă nu avea contact regulat cu peria sau pieptenul. Purta o 
jachetă din catifea reiată, cămașă în carouri și cravata 
croșetată. Roba lui lungă și neagră era acoperită cu praf de 
cretă. Vorbea cu o voce clară, autoritară, aruncând numai 
ocazional câte-o privire spre notițe. 

William a fost așa de captivat de raportul lui Talbot despre 
cum descoperirea unei fosile necunoscute anterior începutului 
anilor '70 contrazisese, în cele din urmă, teoria speciilor 
singulare de care el era dezamăgit, când s-a auzit semnalul că 
era ora douăsprezece, ceea ce însemna că s-a încheiat 
conferinţa. William a așteptat până când au plecat toţi studenţii 
și dr. Talbot a început să-și strângă notițele și a pornit pe 
intervalul central dintre scaune, pentru a-i ţine calea maestrului- 
răufăcător. 

Talbot și-a ridicat privirea și l-a cercetat pe William prin 
ochelarii lui marca National Health. 

— Vă cunosc? i s-a adresat el lui William. Acesta i-a prezentat 
legitimaţia și Talbot și-a încleștat degetele pe marginea biroului 
de lemn din faţa lui. Dar cred că am plătit taxa pentru parcare, a 
spus el. 

— Sunt sigur că aţi plătit-o, sir. Dar eu tot trebuie să vă pun 
câteva întrebări. 


— Desigur, a spus Talbot, netezindu-și cu degete nervoase 
roba. 

— Pot începe prin a vă întreba cum s-a întâmplat să intraţi în 
posesia unei fiole cu praf de lună? 

— Despre asta e vorba? a întrebat Talbot, nevenindu-i să 
creadă. 

— Da, sir. 

— A fost un cadou de la răposatul profesor Denning, care mi l- 
a lăsat mie, prin testament. Americanii i-au dăruit-o după ce el 
și-a publicat descoperirile privitoare la structura suprafeţei 
lunare. 

— Şi de ce v-a lăsat dvs. acest artefact istoric important? 

— Eu am fost asistentul său din vremea în care a scris 
această dizertaţie și, după ce s-a retras, am ocupat eu locul lui 
ca șef al departamentului. 

— Îmi pare rău să vă informez, dr. Talbot, că americanii vor 
înapoi praful lor de lună. 

— Ce-i face să creadă că este al lor? Doar nu deţin ei luna. 

— Adevărat, dar ei chiar au adus praful pe Apollo 11 și prof. 
Denning probabil a uitat că a semnat un document prin care se 
angaja să nu îl vândă sau să-l dea unei terțe persoane. 

— Şi dacă refuz să-l dau înapoi? a întrebat Talbot, părând un 
pic mai încrezător. 

— Americanii vor declanșa proceduri legale și eu am 
sentimentul că buzunarele lor sunt mai adânci decât ale 
dumneavoastră. 

— De ce nu cumpără ei, pur și simplu, blestemata de fiolă, din 
moment ce ea este dată pentru licitaţie la Sotheby's? 

— Admit că aceasta ar fi soluţia ușoară, a spus William. Dar ei 
nu au nicio îndoială că praful de lună le aparţine acum, și 
Sotheby's au retras deja lotul din catalog. Și, vă vine să credeţi? 
fiola este acum sub lacăt într-un seif de mare siguranţă. 

Talbot a izbucnit în râs, a îndreptat un deget strâmb înspre 
William și, într-o încercare palidă de a-l imita pe Clint Eastwood, 
a spus: 

— Continuă, aranjează-mi definitiv ziua! 

— Dacă aţi binevoi să semnaţi o renunțare, sir, aș putea ridica 
fiola de la Sotheby's și aș returna-o Ambasadei Americane, ceea 
ce ar rezolva amândouă problemele noastre. 


— Ştiţi, domnule Warwick, dac-aș fi milionar, aș paria pe 
Yankei, cu toate că praful de lună va aduce numai vreo două mii 
de lire. 

— Și eu v-aș susţine, dar bănuiesc că noi tot am pierde. 

— Probabil că aveţi dreptate. Deci, unde semnez? 

William a deschis servieta, a extras trei formulare identice și 
le-a așezat pe birou. 

— Aici, aici și aici. 

Talbot a citit documentul cu atenţie, înainte de a-și pune 
semnătura pe cele trei linii punctate. 

— Vă mulţumesc, sir, a spus William, punând la loc în servietă 
două dintre formulare și înmânându-i-l pe al treilea lui Talbot. 

— Aveţi timp să mă însoţiţi la prânz, a întrebat Talbot, 
scoţându-și roba acoperită de un nor de praf de cretă. 

— Numai dacă știți o cârciumă care servește și pentru până la 
două lire optzeci. 

— Cred că ne putem descurca mai bine decât atât. 

La întoarcerea spre Euston, William a verificat semnăturile 
domnului Talbot. Se bucurase de un prânz excelent, în cantina 
facultății, împreună cu profesorul care s-a dovedit a fi o 
persoană dependentă de artă, acerb căutător al lucrărilor unui 
artist local pe care-l cunoscuse în timpul liceului. Dr. Talbot 
achiziționase un desen de L.S. Lowry, de pe o stradă lăturalnică 
din Salford, cu 50 de lire, ceea ce nu-și prea permitea în vremea 
aceea și, cu siguranţă, nu-și permitea să cumpere nici acum, 
deși a recunoscut în faţa lui William că încă nu a vândut acel 
tablou. 

— Deci, ce artiști ar trebui să caut acum, ţinând cont de ce 
salariu am? a-ntrebat William. 

— Diana Armfield, Craigie Artchison și Sydney Harpley. Îi vei 
găsi pe toţi ia Expoziţia de vară a R.A. 

William și-a notat aceste nume. 

In timpul prânzului, William îi sugerase, în glumă, să pună 
câteva fire de nisip de pe plaja Blackpool în locul prafului de 
lună, pentru că susţinea cu tărie că sub-secretarul american nu 
va observa diferenţa. Talbot râsese, dar subliniase că omologul 


lui de la Smithsonian, cu siguranţă, ar face-o, chiar dacă nu 
fusese, probabil, niciodată la Blackpool. 

În cele din urmă, William a deschis revista R.A., pentru a 
verifica ce expoziţii nu își permitea să rateze. A selectat trei, le- 
a încercuit și și-a notat datele lor de deschidere, în agendă: 
Picasso - anii timpurii, California lui Hockney sau bust și 
Expoziția anuală a R. A., unde îi va căuta pe cei trei artiști 
recomandati de dr. Talbot. Dar ele au fost rapid uitate, când 
William a întors pagina și a aflat că dr. Tim Knox, directorul de la 
Fitzmolean va susține o conferință despre istoria muzeului, 
urmată de un tur ghidat, peste două săptămâni. Biletele costau 
5 lire și, la tur, erau admise numai 50 de persoane. S-a întrebat 
de ce ar considera doamna Walters că această cheltuială este 
legitimă. Oricum, nu avea de gând să rateze acest eveniment. 

În noaptea aceea, William nu a dormit, deși singura lui 
tovarășă era o servietă încuiată. Voia să rupă amândouă copiile 
renunţării, dar a acceptat că americanii își vor găsi singuri calea, 
în cele din urmă. 

William nu s-a dus direct la Scotland Yard în dimineaţa 
următoare, ci a luat metroul spre Green Park, apoi a traversat 
New Bond Street. Stătea în faţa Casei de licitații de mult timp, 
când portarul a deschis ușile, la ora nouă fix. Melanie Clore a 
studiat cu grijă semnătura lui Talbot și a comparat-o cu cea de 
pe documentul de vânzare, înainte de a vrea să se despartă de 
Lotul 19. Apoi, a dispărut mergând să ia fiola din seif și s-a întors 
câteva minute mai târziu. Lui William nu-i venea să creadă când 
a văzut fiola pentru prima oară. Era mai mică decât degetul lui 
mic. A învelit-o într-o bucată de pânză, apoi a pus-o înapoi în 
cutia ei. Au fost de semnat mai multe formulare înainte de a 
putea pleca și s-a îndreptat spre Grosvenor Square. A urcat 
treptele Ambasadei Americane și s-a adresat sergentului de 
marină de la recepţie. A solicitat să-l vadă pe dl Underwood. 

— Aveţi stabilită o întrevedere, sir? 

— Nu, a răspuns el, prezentându-și legitimaţia. 

Sergentul a apăsat trei butoane de pe telefonul său și, când s- 
a auzit o voce pe linie, a repetat cererea lui William. 

— Mă tem că sub-secretarul este într-o întâlnire, în acest 
moment, dar l-ar putea primi pe domnul Warwick la ora patru 
după-amiază. 

— Spune-i că am praful de lună, a insistat William. 


A putut auzi vocea, spunând: 

— Trimite-l acum la mine! 

William a luat liftul până la etajul al IV-lea și l-a găsit pe sub- 
secretar așteptându-l în picioare, pe coridor. Și-au strâns 
mâinile, înainte ca Underwood să spună „Bună dimineaţa, 
domnule detectiv”, dar apoi nu a mai vorbit nimic până când nu 
a închis ușa biroului lui, în urma lor. 

— Vă mișcaţi destul de repede pentru un englez. 

William nu a răspuns, ci a deschis servieta și a scos cutiuţa. A 
deschis-o, a desfăcut încet pânza și, ca un magician, a dezvelit 
fiola cu praf de lună. 

— Asta este? a întrebat Underwood, neîncrezător. 

— Da, sir, a spus William, în timp ce-i înmâna cauza tuturor 
neînțelegerilor. 

— Îţi mulţumesc, a spus Underwood, punând cutia pe birou. 
Mă voi asigura că pe dumneavoastră vă voi contacta, dacă mai 
apare vreo problemă. 

— Nu mai puţin, dacă fură cineva unul din focoasele dvs. 
Nucleare, a spus William. 


8 

— Pot cere 5 lire pentru a plăti participarea la o conferință de 
artă, la Fitzmolean? 

— Este ceva legat direct de o crimă pe care o investigaţi? a 
întrebat doamna Walters. 

— Da și nu. 

— Hotărâţi-vă! 

— Da, este legat de o crimă pe care o investighez, dar trebuie 
să admit că m-aș fi dus oricum. 

— Atunci răspunsul este NU. Mai aveţi și altă problemă? 

— Îmi puteţi da un bilet la lansarea noului film cu James 
Bond? a întrebat William, așteptându-se la o explozie din partea 
doamnei Walters. 

— Este legat de o crimă la care lucrezi? 

— Da. 

— Pe ce rând aţi vrea să staţi? 

— Glumiţi? 

— Nu glumesc, domnule detectiv. Pe ce rând? 

— În rândul din spatele domnului Faulkner. El este... 

— Știm cu toţii cine este domnul Faulkner. Să văd ce pot face. 

— Dar, cum... 

— Nu puneţi întrebări. Şi, dacă nu mai aveţi alte solicitări, la 
revedere. 

William a sosit la Fitzmolean cu câteva minute mai devreme. 
S-a oprit pe pavimentul de la Prince Albert Crescent să admire 
vila Palladion, care se cuibărea în spatele lui Imperial College. 
Era conştient că, din motive de securitate, de la furtul 
Rembrandt-ului, numai câte 50 de persoane puteau vizita 
concomitent galeria, acum. Reușise să obțină biletul numărul 
47, pentru conferința din seara aceea. O jumătate de oră mai 
târziu, n-ar mai fi găsit bilet. 

A prezentat biletul gardianului în uniformă de la ușă și a fost 
îndrumat spre al doilea etaj, unde s-a alăturat unei mici adunări 
de entuziaști ce stăteau de vorbă așteptând cu nerăbdare să-și 
facă apariţia dr. Knox, autoritatea naţională de vârf pentru 
perioada Renașterii. 


La ora 19:00 fără un minut, o tânără și-a croit drum prin 
asistenţă, în fruntea unui mic grup, și a bătut din palme de 
câteva ori, apoi a spus: 

— Bună seara, domnilor și doamnelor! Mă numesc Beth 
Rainsford și sunt una din asistentele pentru cercetare ale 
galeriei. A așteptat să se facă liniște, înainte de a continua: Imi 
pare rău să vă informez că domnul Knox suferă de laringită și 
abia dacă poate vorbi. Vă trimite scuzele sale. 

S-a auzit o exclamaţie de neplăcere și una sau două persoane 
din asistenţă au pornit spre ieșire. 

— Cu toate acestea, directorul este încrezător că profesorul 
se va reface în câteva zile, așa că, dacă puteţi să veniţi în 
următoarea joi, seara, își va susține conferința. Pentru cei care 
nu pot veni săptămâna următoare, taxa de intrare va fi 
returnată. Dacă cineva vrea să rămână, voi fi fericită să vă 
prezint colecţia. Dar, nu vă îngrijoraţi, a adăugat ea, banii vă vor 
fi returnaţi, chiar dacă rămâneţi în această seară. 

Acest anunţ a provocat un val de râsete. 

Ceea ce începuse ca o adunare de 50 de persoane s-a redus 
repede la o duzină. William printre ei. Dar el nu era în stare să-și 
ia ochii de la înlocuitoarea directorului. Părul ei roșu tuns scurt 
încadra o față ovală care nu se bizuia pe machiaj pentru a fi 
privită a doua oară. Dar nu lucrul acesta și nici silueta ei subţire 
au fost considerate captivante pentru William. Era vorba despre 
entuziasmul ei contagios din momentele în care vorbea despre 
danezii care o înconjurau eleganţi în pantalonii lor negri și 
gulere scrobite. William s-a uitat la mâna ei stângă, cu care 
indica prima pictură, încântat să vadă că nu există niciun inel pe 
degetul ei inelar. Chiar și așa, s-a gândit el, această apariţie 
trebuie să aibă cu siguranţă un iubit. Dar, cum să afle el asta? 

— Muzeul Fitzmolean, spunea Beth, cu ochii ei căprui intens 
scânteietori în timp ce vorbea, a fost ideea doamnei van 
Haasen, soţia distinsului economist lacob van Haasen. O femeie 
remarcabilă care, după moartea soţului ei, a constituit o colecţie 
olandeză și flamandă care este considerată a fi depășită ca 
importanţă numai de Rijksmuseum și Ermitaj. Prin testament, 
întreaga ei colecţie a fost lăsată moștenire unei naţiuni, în 
memoria soțului ei, pentru a fi expusă în casa în care locuiseră 
împreună, ca soţi, timp de 43 de ani. 


Beth s-a întors și și-a condus micuțul grup în galeria 
următoare. S-a oprit în faţa unui portret de tânăr. 

— Frans Hals, a început ea, s-a născut la Anvers, în jurul 
anului 1982. Cea mai reprezentativă lucrare a lui este 
considerată Cavalerul care râde, pe care-l vedeţi în Colecţia 
Wallace. 

William a încercat să se concentreze asupra lui Hals, dar a 
hotărât să se întoarcă în joia următoare, când, era sigur, dr. 
Knox nu va mai avea același efect destabilizator asupra lui. A 
continuat s-o urmărească pe Beth, până ce aceasta s-a oprit în 
fața unei rame mari, aurite, dar goală, cu eticheta Rembrandt 
1606-1669, pictată pe o mică placă fixată sub ea. 

— Acesta este locul în care se afla capodopera Funcţionarii de 
eșantioane, înainte de a fi fost furată din galerie, cu șapte ani în 
urmă, a spus ea cu respect. Din păcate, ea nu a fost recuperată. 

— Galeria a oferit recompensă pentru recuperarea ei? a 
întrebat o voce care suna de parcă venea din Boston. 

— Nu. Din nefericire, doamnei van Haasen nu i-a trecut prin 
minte că va fura cineva una din capodoperele ei, posibil pentru 
că ea a plătit numai șase mii de dolari pentru pictură, la vremea 
aceea. 

— Cât ar fi valorat, astăzi? a întrebat o voce mai tânără. 

— Pictura este nepreţuită și de neînlocuit, a spus Beth. Cei 
mai romantici dintre noi cred că ea există undeva și că 
Funcţionarii se va întoarce, într-o bună zi, în casa ei de drept. 

Un ropot de aplauze a urmat acestei afirmaţii, apoi Beth a 
continuat: 

— Rembrandt era un bărbat ambițios și, la un moment dat, 
cel mai apreciat artist al epocii de aur olandeze. Din păcate, și-a 
permis un trai dincolo de posibilităţile sale și a ajuns în situaţia 
să scoată la licitație cea mai mare parte a posesiunilor sale, 
inclusiv mai multe pânze majore, pentru a-și plăti datoriile. Cu 
greu a evitat falimentul și și-a sfârșit zilele în închisoare. După 
moartea sa, care s-a petrecut în 1669, a fost înmormântat în 
cimitirul săracilor și opera lui a ieșit din modă, pentru peste un 
secol. Dar doamna van Haasen nu s-a îndoit deloc de geniul lui 
și s-a preocupat continuu să-i reînvie reputaţia de cel mai mare 
maestru olandez. Cunoscătorii călătoreau din toată lumea să 
vadă Funcţionarii, care era considerată una din cele mai mari 


opere și doamna van Haasen nu a ascuns niciodată faptul că 
aceasta era pictura favorită din colecţia ei. 

Beth și mica ei trupă s-au deplasat spre pictura următoare și a 
continuat să răspundă la toate întrebările, depășind cu mult ora 
programată. În cele din urmă, a sfârșit cu lucrarea Nunta din 
Cana a lui Jan Steen, prezentându-l pe acesta ca povestitorul 
artiștilor. 

— Mai sunt întrebări? s-a adresat ea grupului. 

William a decis să nu-i adreseze întrebarea, până nu pleacă 
restul persoanelor. 

— Ce prezentare frumoasă! a spus el. 

— Mulţumesc, a răspuns Beth. Aveţi o întrebare? 

— Da. Sunteţi liberă diseară, pentru cină? 

Ea n-a răspuns imediat, dar, în cele din urmă, a reușit să 
spună: 

— Mă tem că nu. Întotdeauna am aranjată o întâlnire. 

William a zâmbit. 

— Bine, a fost o seară memorabilă. Mulţumesc, Beth. 

Când s-a întors pentru a pleca, a auzit în spatele lui o voce 
care spunea: 

— Dar, sunt liberă mâine-seară. 

Când William a ajuns la birou, în dimineața următoare, a găsit 
lipit pe teancul lui de dosare un bilet galben, pe care scria 
URGENT - Sun-o pe Liz 01735 3000. 

— Despre ce e vorba? a întrebat-o el pe Jackie. 

— Tot ce știu este că Hawk a spus că este urgent. Trebuie să 
notezi cu exactitate tot ce are de spus Liz și să-i prezinți un 
raport scris. 

— Așa voi face, a spus William, în timp ce forma numărul de 
telefon. O clipă mai târziu, s-a auzit pe fir o voce de femeie. 

— Cu ce vă pot fi de folos? 

— Sunt detectiv Warwick. Vă sun de la Scotland Yard. Am fost 
sunat de Liz. 

— Îi știți numele de familie lui Liz sau în ce departament 
lucrează? 

— Nu. Știu numai că e urgent să vorbesc cu ea. Așteaptă 
apelul meu. 


— Sir, aţi sunat la centrala telefonică a Palatului Buckingham. 
Aici, avem o singură Liz și nu cred că este disponibilă în acest 
moment. 

William s-a înroșit până în vârful urechilor. 

— Scuze, a spus el. Cred c-am greșit numărul. 

Când a pus telefonul în furcă, Jackie și DCI Lamont au izbucnit 
în râs. 

— Sunt sigură că Liz va reveni cu telefonul, a spus Jackie. 

— Și, apropo, a spus Lamont, Hawk a primit un apel de la 
ambasadorul american, care i-a mulţumit pentru returnarea 
prafului de lună. Bravo, băiete, poate că acum e timpul să te 
ocupi de Winston Churchill. 

William a deschis dosarul pe care scria Churchill și a încercat 
să se concentreze, dar nu-i ieșea din minte seara anterioară. Nu- 
și putea aminti când mai fusese atât de preocupat de o femeie, 
ultima oară. Cu siguranţă, va pleca în seara aceasta înainte de 
ora 19:00 de la birou, chiar dacă lumina va străluci încă pe sub 
ușa comandantului. Și-a adunat gândurile și a citit despre o 
schemă ingenioasă pe care-o imaginase un mic falsificator 
pentru a-și suplimenta venitul. Când a ajuns la ultima pagină, 
William și-a dat seama că va trebui să viziteze o serie de librării 
din West End, dacă vrea să-l prindă pe hoţ asupra faptului. L-a 
prevenit pe SCI Lambert, care era preocupat de vânarea unui 
hoţ de bijuterii internaţional, că era pe punctul să dea o lovitură 
în apreciatul stil vechi și că s-ar putea să nu se întoarcă până la 
închiderea programului. William a decis să înceapă cu 
Hatchards, de pe Piccadiliy, unde șeful, - a verificat din nou 
numele - Peter Giddy, făcuse plângerea iniţială. A ieșit din 
Scotland Yard și s-a îndreptat spre Mall - când a trecut pe lângă 
Buckingham Palace, nu și-a putut controla stânjeneala cauzată 
de încercarea de a o suna pe Liz - apoi a luat-o pe St. James 
spre Piccadiliy și a trecut prin pasajul unde erau dislocate cu 
mândrie trei gărzi regale. William a întrebat-o pe femeia aflată 
la tejgheaua din faţă dacă-l putea vedea pe domnul Giddy. 

După ce managerul i-a verificat lui William legitimaţia, l-a 
condus în biroul său de la etajul al patrulea și i-a oferit o ceașcă 
cu cafea. 

— La început, ce anume v-a trezit suspiciunea? a-ntrebat 
William așezându-se și scoțându-și carneţelul de note. 


— Ca să încep cu asta, eu nu am fost suspicios, a recunoscut 
Giddy. La urma-urmelor, Churchill a fost un politician, așa că 
putea să semneze un număr mare de cărți. Totuși, este destul 
de rar să găsești un set complet din A/ Doilea Război Mondial, cu 
toate cele 6 volume semnate. Dar, când am dat de un alt set, în 
Heywood Hill, și, apoi, după numai o săptămână, de un alt set în 
Maggs, am început să am bănuieli. 

— Vă puteţi aminti ceva în mod special despre bărbatul care 
s-a oferit să vă vândă cărțile? a întrebat William. 

— Destul de greu de descris. Cam 60-65 de ani, păr cărunt, 
destul de gârbovit, înălţime mijlocie și cu un accent de să-l tai 
cu cuțitul. De fapt, un client tipic pentru Hatcharas. 

William a zâmbit. 

— Presupun că nu v-a spus cum îl cheamă. 

— Nu. A spus că nu vrea să afle copiii că vinde moștenirea 
familiei. 

— Dar, nu a trebuit să-i semnaţi un cec? 

— In circumstanţe normale, da, dar el a insistat să plătesc cu 
bani peșin. S-a întors cu câteva minute înainte de închidere, 
convins că afacerea va fi încheiată. 

— Cât ar face un set complet? 

— O sută de lire, dacă legătura e în stare precară. 

— Și unul semnat? 

— Trei sute, posibil trei sute cincizeci, dacă volumele sunt în 
stare bună. 

— Vă pot întreba cât aţi dat pe ele? 

— Două sute cincizeci de lire. 

— Deci, omul nostru ar fi putut să primească 100 de lire 
pentru un set nesemnat, să adauge semnăturile și să facă un 
profit de o sută cincizeci de lire. In acest caz, nu avem de-a face 
chiar cu... marele jaf de tren, a spus William. 

— De acord, a spus Giddy, în mod clar, deloc amuzat de 
vorbele lui William. Dar, dacă unul din clienţii noștri ar afla că le- 
am vândut un fals și ar afla și presa, ne-am putea pierde Licenţa 
Regală. 

William a dat din cap. 

— Credeţi că se va întoarce? 

— Nicio șansă. Nu va risca să repete escrocheria, la aceeași 
librărie. Şi, cinstit vorbind, suntem destui în zonă ca să-l 
determinăm să continue ani de zile. 


— Așadar, de unde credeţi c-ar trebui să încep? 

— Vă pot da o listă de librării specializate în prime ediții 
semnate, a spus Giddy, deschizând un sertar de la birou și 
înmânându-i o broșură subţire. 

— Mulţumesc, a spus William, răsfoind filele. 

— Nu vă îngrijoraţi, sunt pe puţin o duzină pe un perimetru de 
o milă în jur, a spus managerul, însoţindu-l pe William spre lift. 

Detectivul de investigaţii și-a petrecut restul zilei mergând de 
la o librărie la alta și a descoperit curând că falsificatorul 
semnăturii lui Churchill era un individ sârguincios. Când nu 
cumpăra, vindea. Tipul de industrie domestic pe care guvernul 
era așa de doritor să o încurajeze. 

Fiecare manager i-a promis că îi va aduce la cunoștință dacă 
bărbatul care se potrivea cu descrierea le va oferi un set semnat 
din lucrarea A/ Doilea Război Mondial a lui Churchill, dar au fost 
cu toţii de acord cu Giddy, că individul nu va intra de două ori în 
aceeași librărie. 

— Dacă își face apariţia, vă rog să mă sunaţi la numărul de 
telefon SY 2301212, interior 2150, spunea William, înainte de a 
porni spre următoarea librărie. 

William nu s-a oprit din interogatorii până când nu s-a închis 
ultima ușă în urma sa, la ora 18:00. A luat metroul spre Victoria 
Station, apoi a mers pe jos tot drumul înapoi spre Trenchard 
House. A făcut rapid un duș, și-a schimbat hainele petrecând un 
timp neobișnuit de lung până a decis cu ce să se îmbrace. In 
cele din urmă, a ales un sacou albastru, o cămașă albă 
descheiată la gât și o pereche de pantaloni gri, dar s-a hotărât 
să nu poarte vechea lui cravată din școală. 

În timp ce închidea ușa de la intrare în urma lui, și-a dat 
seama că trebuie să ia un taxi, dacă nu are de gând să întârzie; 
o cheltuială pe care doamna Walters n-ar fi aprobat-o. Taxiul l-a 
lăsat lângă Elena |, pe Fulham Road, cu șapte minute înainte de 
ora fixată. 

— Întâlnirea asta este una foarte specială pentru mine, Gino, 
i-a spus William chelnerului, după ce acesta s-a prezentat. De 
fapt, e prima. Așadar, se poate să am nevoie de ajutorul tău. 

— Contaţi pe mine, domnule Warwick. Vă rezerv un separeu 
liniștit. 

— Oh! Ajutor! A sosit, a șoptit William. 


— Ah, signorina, a spus Gino, înclinându-se ușor, înainte de a-i 
lua mâna. Domnul Warwick a sosit și s-a așezat la masa lui 
obișnuită. 

Wiliam a sărit în picioare, încercând să nu o privească 
insistent. Ea era îmbrăcată cu o rochie galbenă simplă, cu 
umerii goi, care-i venea până la genunchi, cu o eșarfă de 
mătase verde-pal și un colier de jad, care-i completau ţinuta. 

Gino a tras scaunul pentru ea, în timp ce William aștepta, în 
picioare, ca ea să ia loc. 

— Aceasta trebuie să fie una din haltele tale obișnuite, a spus 
Beth, în timp ce se așeza pe scaun. 

— Nu. Este prima oară. A fost recomandat de un prieten. 

— Dar, chelnerul a spus că... 

— L-am cunoscut acum cinci minute, a recunoscut William, în 
timp ce Gino și-a făcut apariţia și le-a dat meniul. 

Beth a râs. 

— Domnule Warwick, veţi lua băutura dumneavoastră 
obișnuită? 

— Și care este băutura mea obișnuită? a-ntrebat William. Gino 
a rămas interzis, până când William a adăugat: Beth știe că n- 
am mai fost niciodată aici, până acum. Ce ne recomanzi? 

— Pentru o frumoasă signorina... 

— Gino, nu exagera. 

— Nu credeţi că e frumoasă? 

— Ba da, dar nu vreau să fugă înainte de a mânca primul fel. 

Beth a început să consulte meniul. _ 

— Nu-ţi face griji. N-am de gând să fug. In sfârșit, nu până 
după al doilea fel. 

— Şi ce vă pot aduce de băut, signorina? 

— Un pahar cu vin alb, te rog. 

— Vom avea o sticlă de Trascati, a spus William, amintindu-și 
de vinul pe care-l comanda adeseori tatăl lui, cu toate că el nu 
avea idee cât de mult va costa. 

— După ce Gino le-a luat comanda, Beth a întrebat: 

— William sau Bill? 

— William. 

— Lucrezi în lumea artei sau ești admirator? 

— Ambele. Am devenit admirator de artă la o vârstă, dar, 
acum, lucrez la unitatea pentru Artă și Antichităţi de la Scotland 
Yard. 


Beth a părut a ezita o clipă, înainte de a spune: 

— Deci vizita la Fitzmolean a fost parte a muncii tale. 

— A fost, până ce te-am văzut pe tine. 

— Ești mai rău decât Gino. 

— Şi tu? a întrebat William. 

— Nu. Eu nu sunt mai rea decât Gino. 

— Nu. Nu asta am vrut să spun... a început William, dureros 
de conștient de cât de mult timp trecuse de când avusese 
ultima întâlnire. 

— Ştiu la ce te-ai referit, l-a tachinat Beth. Eu predau istoria 
artei la Durham. 

— Ştiam eu că m-am dus la universitatea greșită! 

— Deci, unde ai studiat? l-a întrebat ea, când Gino a apărut cu 
două boluri fierbinţi cu stracciatella. 

— La King's College. Tot istoria artei. Și, după Durham? 

— Am mers la Cambridge și am făcut un doctorat în Rubens 
diplomatul. 

— Şİ eu aproape c-am făcut un doctorat în Caravaggio 
criminalul. 

— Ceea ce ar explica de ce ai ajuns în Poliţie. 

— Şi-ai mers direct la Fitzmolean, după doctorat? 

— Da. A fost prima mea slujbă, după Cambridge. Și trebuie să 
fi fost dureros de evident că seara trecută a fost prima mea 
încercare de a ţine un discurs. 

— Ai fost sclipitoare! 

— Abia dacă m-am apropiat de subiect, ceea ce va deveni 
evident, de asemenea, dacă vei participa la conferinţa lui Tim 
Knox, săptămâna viitoare. 

— Nu-mi pot imagina cum trebuie să fi fost să-i ţii locul șefului 
tău, în ultimul moment. 

— A fost terifiant. Așa că, să-ndrăznesc să te întreb dacă ești 
cumva mai aproape de a găsi Rembrandt-ul meu dispărut? 

— Al tău? 

— Da. Dar, toţi cei care lucrează la Fitzmolean sunt la fel de 
posesivi cu Funcţionarii. 

— Pot să înţeleg de ce, dar, după șapte ani, mă tem că urma 
s-a șters. 

— Nu se poate să fi lucrat la acest caz, în ultimii șapte ani! 


— Mai puţin de șapte săptămâni, a recunoscut William. Dar 
sunt încrezător că Rembranat-ul se va întoarce la locul său, spre 
sfârșitul lunii viitoare. 

Beth nu a râs. 

— Încă vreau să cred că tabloul e undeva pe-aici și că, în cele 
din urmă, va fi returnat galeriei. 

— Mi-ar plăcea să fiu de acord cu tine, a spus William, în timp 
ce Gino îndepărta bolurile goale. Dar, nimeni dintre cei din 
departament nu este de acord cu mine. 

— Ei cred că a fost distrus? a-ntrebat Beth. Mie tot nu-mi vine 
să cred că poate exista cineva atât de incult. 

— Nici chiar dacă asta înseamnă că a evitat, astfel, să ajungă 
în închisoare, pentru mulţi ani? 

— Vrei să spui că știi cine l-a furat? 

William n-a răspuns și s-a simţit ușurat când a apărut Gino cu 
felurile principale. 

— Scuze, a spus Beth. N-ar fi trebuit să pun o asemenea 
întrebare. Dar, dacă va exista vreodată ceva cu care să pot 
ajuta, te rog să-mi spui. 

— Există ceva în legătură cu care mi-ai putea da un sfat. Am 
dat recent peste o copie excelentă a Funcţionarilor și mă întreb 
dacă știi pe cineva specializat în asemenea lucrări. 

— Nu e domeniul meu, a spus Beth. Eu lucrez cu artiștii morți 
și, atunci, numai în cazul în care sunt olandezi sau flamanzi. 
Dar, presupun că ai vizitat deja Fake Gallery din Notting Hill. 

— Nici n-am auzit de ea, a spus William, în timp ce-și pipăia 
buzunarul de la haină în căutarea carneţelului de notițe, uitând 
total că nu era în timpul serviciului. 

— Au un număr de artiști care lucrează pentru ei și pot 
identifica un fals după oricare maestru dorești, viu sau mort. 

— Este legal? 

— N-am idee. Aceasta ţine de departamentul tău, a spus 
Beth, cu un zâmbet ironic. Dar, dacă nu-ţi petreci fiecare oră 
încercând să găsești Rembrandt-ul meu, trebuie că încerci să 
rezolvi niște crime încă și mai mari. 

— Furtul unei fiole cu praf de lună și câteva copii semnate din 
cartea lui Churchill, A/ Doilea Război Mondial. 

— Ai voie să-mi spui mai mult? 


+ Galeria de Falsuri 


Beth nu se putea opri din râs când William i-a povestit despre 
Talbot și sub-secretarul american. A venit chiar cu o sugestie, 
când William a menţionat ediţiile din lucrarea lui Churchill cu 
semnătura lui în fals. 

— Poate ar trebui să cauţi un exemplar nesemnat, în felul 
acesta vei face un pas înaintea falsificatorului. 

— Bună idee, a spus William, luând decizia să nu-i spună că 
era exact ce făcuse el, toată ziua aceea. Poate că artrebui să ne 
întâlnim cu regularitate, pentru c-ai putea fi un bun detectiv. 

— În mod clar, și tu ar trebui să susţii conferinţe la 
Fitzmolean, a replicat Beth. 

Au râs amândoi. 

— Ce ciudate sunt primele întâlniri! a spus William, zâmbindu- 
i cu căldură. 

— Aceasta este o primă întâlnire? a întrebat Beth. 

— Așa sper. 

— Doriţi cafea? a intervenit Gino. 

William n-a remarcat trecerea timpului, până când Beth nu a 
spus în șoaptă: 

— Cred că personalul vrea să plece acasă. 

William s-a uitat în jur și a constatat că ei erau ultimii doi 
clienţi rămași în restaurant și a cerut repede nota. 

— Locuiești în apropiere? a întrebat-o el. 

— În Fulham. Împart apartamentul cu o prietenă. Dar, nu-ţi 
face griji, pot lua un autobuz, de aici. 

— Nu-mi permit biletul de autobuz, a spus William, după ce-a 
văzut nota. Deci, te pot conduce eu acasă, dacă mergem pe jos. 

— Sper să ne revedem curând, signora, a spus Gino, 
deschizându-le ușa. 

— Încă nu m-am decis, a spus Beth, răsplătindu-l cu un 
zâmbet. 

William a ţinut-o de mână în timp ce-au traversat drumul și nu 
s-au oprit din vorbit despre tot și nimic până n-au ajuns în faţa 
ușii lui Beth, unde el s-a aplecat și a sărutat-o pe obraz. Când ea 
a pus cheia în ușă, ela întrebat-o: 

— Ti-ar face plăcere să vii cu mine la Galeria de Falsuri? 

— Ai vreodată liber de la serviciu, domnule detectiv Warwick? 
a întrebat ea. 

— Nu cât timp există vreo șansă, în afara serviciului, de a găsi 
Rembrandt-ul tău, miss Rainsford. 

Regula era simplă. Dacă a sunat telefonul, primești apelul ca 
și cum ai lua taxiul care urmează la rând. Notezi detaliile și i le 
prezinţi apoi, pe scurt, lui DCI Lamont, care va decide cine se va 
ocupa de caz, dacă ar fi vorba de rezolvat un caz. Destul de des, 
apelul vine de la un membru din comunitate căruia i s-au furat 
rezervele familiei și vrea să știe ce intenţionează poliția să facă 
într-un asemenea caz. Tu trebuie să-i explici omului că cele mai 
multe asemenea furturi sunt în responsabilitatea secţiei de 
poliție locale, că Departamentul de Artă și Antichităţi are numai 
patru oameni, așa că nu dă curs tuturor solicitărilor. Cu toate 
acestea, Comandantul Hawksby nu înceta să le reamintească 
faptul că, pentru o doamnă în vârstă care și-a pierdut broșa 
victoriană care, pentru ea, este egală cu Bijuteriile Coroanei, ca, 
de altfel, pentru mulţi alţii, acesta era singurul ei contact direct 
cu poliţia. 

— Când pui telefonul în furcă, i-a spus el lui William, să fii 
sigur că cel care a apelat este fericit și satisfăcut, nu un client 
care consideră că poliţia nu este de partea lui. 

William a ridicat receptorul. 

— Scuze pentru deranj, a spus o voce clară. Sper că nu vă 
răpesc din timp. 

— Nu, nu-mi răpiți deloc din timp, dacă aţi aflat că s-a comis o 
crimă şi-mi aduceţi la cunoștință, a răspuns William. 

— Asta-i problema. Nu sunt total sigur că s-a comis o crimă, 
dar pare oarecum ciudat. 

William a zâmbit amuzat la auzul expresiei. 

— Sir, pot începe prin a vă ruga să-mi spuneţi numele? a 
întrebat el, luând stiloul în mână, conștient că, între timp, 
apelantul poate pune telefonul în furcă, după această întrebare. 

— Jeremy Web. Lucrez în City, la London Silver Vaults. Se 
poate să nu fi auzit de noi. 

— Tata m-a dus acolo într-o vacanţă când a avut de cumpărat 
un cadou pentru ziua de naștere a mamei. N-am uitat niciodată. 
Erau acolo câteva duzini de standuri diferite, cu tot felul de 
mărfuri grămadă. 

— 37 de magazine, a spus Web. Anul acesta, eu sunt 
președintele Asociaţiei LSV și, de aceea, vă sun. Mai mulţi 
membri ai Asociaţiei mi-au ridicat o problemă. 


— Ce fel de problemă? a întrebat William. Nu vă grăbiţi, 
domnule Web, și nu ezitaţi să menţionaţi orice detaliu, oricât de 
neînsemnat vi s-ar părea. 

— Vă mulţumesc, a spus Web. Asociaţia Galeriile Argintului 
din Londra este formată dintr-un grup de membri asociaţi a 
căror principală activitate este să cumpere și să vândă argint. 
Poate fi orice, de la o linguriţă victoriană până la un platou mare 
pentru masa de servit cina. După cum știți cu siguranţă, argintul 
trebuie să fie marcat și acceptat de Biroul de Expertiză, înainte 
de a fi prezentat ca argint de bună calitate. Niciun colecţionar 
serios nu s-ar gândi vreodată să achiziţioneze un obiect, dacă 
acesta nu e marcat corect. 

William a rămas cu stiloul pregătit, conștient că domnul Web 
va continua, în ritmul lui. 

— În ultima lună, galeriile au fost vizitate de un domn al cărui 
interes este să cumpere argint vechi de cel puţin 100 de ani. 
Pare că nu-i pasă dacă este o medalie de încoronare George V 
sau un premiu școlar pentru săritura în lungime. Una din cele 
patru mărci indică anul fabricaţiei și câţiva din colegii mei au 
remarcat faptul că acest domn verifică întotdeauna vechimea 
piesei folosind o lupă, înainte de a-și manifesta interesul pentru 
obiectul respectiv. 

— O lupă? 

— Scuze, a spus Webb. Este o bucată de sticlă care mărește 
imaginea, folosită des de către bijutieri și ceasornicari. 

— Înţeleg, a spus William, deşi nu-și prea dădea seama 
încotro se îndrepta povestea aceasta. 

— Un alt lucru care i-a făcut suspicioși pe colegii mei este 
faptul că omul plătește întotdeauna cash. 

— Cu bancnote de valoare mare? 

— Nu. Suntem întotdeauna prevăzători cu acest aspect, 
urmare a recentelor directive ale Monetăriei cu privire la 
spălarea de bani. Mă fac înţeles, domnule ofițer? 

— Da, domnule Webb. Cunoașteţi numele acestui domn? 

— Asta-i problema, a răspuns Webb. Noi notăm întotdeauna 
numele și adresa fiecărui client, dar acest bărbat ne-a dat mai 
multe nume diferite și niciodată aceeași adresă. 

Brusc, William a devenit mai interesat. 

— Are idee vreunul dintre vânzători cine ar putea fi? 


— A spus unul că-l recunoaște, dar nu știe de unde. Pretinde 
că nu știe cum îl cheamă. 

— Aţi spus pretinde... Asta sugerează că nu sunteţi convins. 

— In urmă cu câţiva ani, respectivul proprietar de stand a 
primit sentinţa de șase luni de închisoare pentru trafic de bunuri 
furate. Ni s-a cerut să-i mai dăm o șansă, ceea ce am și făcut, 
fără entuziasm. Dar l-am prevenit că, dacă mai încalcă o dată 
Regulamentul, va fi exclus din Societate. 

— Cum îl cheamă? 

— Ken Appleyard. 

William și-a notat numele și a continuat: 

— Dată fiind experiența dvs. în domeniu, aveţi deja o idee, 
domnule Webb, cu privire la motivaţia pentru care omul nostru 
misterios cumpără atât de mult argint vechi? 

— Ca să încep cu asta, presupun că ar putea fi vorba de 
spălare de bani, numai că el continuă să vină. Așadar, dacă nu e 
tâmpit, lucrurile nu au nicio logică. Apoi, m-am întrebat dacă nu 
cumva topește argintul, dar nici asta nu se susține, pentru că, în 
ultima vreme, preţul argintului a scăzut. Mărturisesc că sunt 
complet confuz. Totuși, Comitetul meu de împuterniciţi a 
considerat că trebuie să vă aduc ia cunoștință lucrurile acestea, 
pentru a fi noi în siguranţă. 

— Vă mulţumesc foarte mult, domnule Webb. Îi voi prezenta 
șefului meu neliniștile dvs. și e posibil să revin cu un telefon. 

Primul lucru pe care l-a făcut William, după ce-a închis 
telefonul, nu a fost să-l informeze pe Lamont, ci să ia liftul până 
la nivelul -1, unde era instalat calculatorul poliţiei naţionale. Un 
poliţist care arăta chiar mai tânăr decât el a tastat numele lui 
Ken Appleyard și, în câteva minute, condamnările anterioare ale 
acestuia erau deja printate. S-a confirmat că Appleyard fusese 
condamnat la șase luni pentru că primise lucruri furate. William 
a fost încântat să constate că Appleyard nu mai avusese nici o 
altă condamnare și, de la eliberare, nu primise nici măcar o 
amendă pentru parcare. William s-a întors în biroul lui cu 
cazierul printat. Lamont vorbea la telefon, dar i-a făcut semn lui 
William să ia loc pe un scaun, lângă el. William știa că șeful lui 
supraveghea un interogatoriu INTERPOL, în legătură cu un caz 
de trafic ilegal de diamante între Ghana și Dubai. 

Indată ce a pus telefonul jos, Lamont și-a întors atenţia spre 
William. 


— Ce crezi că pune la cale, șefu'? a întrebat William, după ce- 
a terminat de prezentat raportul. 

— Habar n-am. Dar, primul lucru pe care trebuie să-l faci este 
să afli cine este bărbatul misterios, pentru că, până nu știm 
asta, nu facem decât să orbecăim în întuneric. 

— De unde să încep? 

— Folosește-te de singurul indiciu. Du-te la Silver Vaults și 
vorbește cu Appleyard. Dar fă-o cu prudenţă. Va fi foarte 
sensibil în legătură cu sentința de trimitere în închisoare, în 
special față de colegii cu care lucrează îndeaproape, încearcă să 
pari un simplu client, nu un poliţai. 

— S-a-nţeles, sir. 

— Şi... William de ce nu l-ai arestat pe falsificatorul semnăturii 
lui Churchill? 

— S-a dat la fund, sir. Dar, dacă iese la suprafaţă, voi pune 
laba pe el și-l voi strânge bine de... 

Lamont a zâmbit și s-a întors la traficanţii lui de diamante. 


KKK 


William ştia exact unde erau Silver Vaults, dar, înainte de a 
pleca de la birou, l-a sunat pe tatăl lui să-l întrebe dacă era liber 
și puteau lua prânzul împreună, pentru că avea nevoie să-i 
ceară un sfat. 

— Iţi pot oferi o oră, a răspuns sir Julian, dar nu mai mult. 

— Exact atât am și eu la dispoziţie, tata. Oh, și nu pot 
participa la nota de plată decât cu două lire și optzeci de pence. 

— lţi accept suma, cu toate că este considerabil mai puţin 
decât iau eu de obicei pentru o oră. Hai să ne întâlnim în faţa 
intrării la Lincoln's Inn, la ora unu. În sfârșit, îmi vei putea spune 
dacă este mai bună cantina ta decât a noastră. 

William a ieșit de la Yard și a luat autobuzul spre City. După o 
scurtă plimbare pe Chancery Lane, a intrat în London Silver 
Vaults. In zona de recepţie, era afișată o listă cu deţinătorii de 
standuri. Magazinul domnului Ken Appleyard avea numărul 23. 
William a coborât pe scara largă spre subsol, unde a găsit o 
galerie lungă cu standuri înșirate pe ambele laturi. l-ar fi plăcut 
să se oprească și să se uite mai îndeaproape la câteva piese 
excelente care-i captau privirile, dar nu s-a lăsat distras de la 
căutarea standului cu numărul 23. 


Appleyard îi arăta unui client o zaharniţă, în momentul în care 
William a observat numele de deasupra standului. S-a oprit la 
comerciantul de vizavi, a luat în mână un vas de argint pentru 
piper, în formă de sirenă, și a început să-l studieze. Cadoul ideal 
de Crăciun pentru Grace, s-a gândit el. Era pe punctul să întrebe 
cât costă, când clientul lui Appleyard s-a îndepărtat, așa că a 
lăsat vasul și s-a dus la standul lui Appleyard. 

— Bună dimineaţa, sir. Căutaţi ceva, în mod special? 

— Caut pe cineva, a spus William liniștit și i-a prezentat 
legitimaţia. 

— N-am făcut nimic rău, a spus Appleyard, cu aroganță. 

— Nimeni nu sugerează că ați făcut. Vreau numai să vă pun 
câteva întrebări. 

— Despre tipul care cumpără argint vechi? 

— Spuneţi pe scurt. 

— Nu-s prea multe pe care să le pot spune. L-am întâlnit în 
Pentonville, dar nu-mi amintesc numele lui. Mi-am petrecut ani 
de zile încercând să uit acea perioadă din viaţa mea, nu să mi-o 
amintesc. 

— Înţeleg, a spus William. Dar ne-ar fi de mare ajutor dacă v- 
aţi putea aminti ceva despre omul acesta: vârstă, înălțime, 
oarecare trăsături deosebite... 

Appleyard și-a fixat privirile în gol ca și cum încerca să-l 
vizualizeze. 

— Ras în cap, cincizeci de ani, peste șase picioare înălţime. 

— Ştii de ce era închis? 

— N-am nicio idee. Regula de aur în pușcărie, să nu întrebi 
niciodată ce crimă a comis un alt prizonier și niciodată să nu 
spui de bună voie de ce te afli acolo. 

William și-a adăugat această informaţie în banca memoriei 
sale. Appleyard a continuat: 

— Avea un mic tatuaj pe antebraţul drept, o inimă cu numele 
Angie, scris transversal, pe ea. 

— Asta-i o informaţie foarte de ajutor, domnule Appleyard, a 
spus William, înmânându-i cartea de vizită. Dacă vă mai amintiţi 
ceva, vă rog să mă sunațţi. 

— Nu-i nevoie să vorbesc despre vizita dvs. vreunuia dintre 
colegii mei? 


— Numai că sunt încă un client, a spus William, în timp ce 
pornea spre standul de vizavi, unde a întrebat cât costă vasul 
pentru piper-sufragetă. Salariul lui pe o lună... 

De jur-împrejur, erau destule ceasuri de perete care să-i 
amintească lui William că trebuia să se întâlnească cu tatăl lui în 
cincisprezece minute și știa că bătrânul va începe să mănânce 
primul fel, dacă el nu este punctual. 

A urcat alergând scările și, ajuns în stradă, a luat-o la dreapta, 
continuând să alerge. A ajuns la intrarea în Lincoln's Inn la ora 
douăsprezece și cincizeci și șase; l-a zărit pe tatăl lui pe cealaltă 
latură a pieţei, mergând în direcţia sălii principale. 

— Ce te aduce în zona asta? a întrebat sir Julian, în timp ce-și 
conducea fiul pe coridorul lung, cu portrete ale unor judecători 
eminenţi expuse pe ambii pereţi. 

— Treburile și plăcerea. Îți voi explica în timpul prânzului. Dar, 
mai întâi, ce face mama? 

— Este bine și-ţi transmite dragostea ei. 

— Şi Grace? 

— La fel de implicată, ca de obicei. Apără un rastafarian” care 
are cinci soţii și paisprezece copii și încearcă să se declare 
mormon, ca să nu intre sub incidenţa legilor care interzic 
poligamia. Bineînţeles că va pierde procesul, dar asta face de 
obicei. 

— Poate că, într-o zi, te va surprinde, a spus William, când au 
intrat în sala de mese. 

— Este autoservire, așa că ia-ţi o tavă, a spus tatăl, ca și cum 
nici n-ar fi auzit ce spusese William. Evită cu orice preţ să iei 
carne. De obicei, salatele sunt sigure. 

William a ales un platou cu cârnaţi și piure și o tartă cu sirop 
de zahăr, apoi a mers la o masă în fundul sălii. 

— M-ai chemat ca să socializăm sau ai nevoie de sfatul meu? 
a întrebat sir Julian, în timp ce lua solniţa. Pentru că taxa mea 
este de 100 de lire pe oră și ceasul ticăie, deja. 

— Atunci, vei recupera din banii mei de buzunar, pentru că 
sunt câteva lucruri despre care vreau să am opinia ta. 

— Dă-i drumul! 

Lui William i-a luat ceva timp pentru a-i povesti de ce-și 
petrecuse dimineaţa în Silver's Vaults. 


5 Membru al unei religii monoteiste, abrahamice, etiopiene 


— Fascinant! a spus tatăl, când William și-a încheiat povestea. 
Deci, ai nevoie să afli cine este misteriosul cumpărător și de ce 
topește argint vechi de peste 100 de ani. 

— Da, dar nu putem fi siguri că face chiar aceasta. 

— Atunci, ce altceva să fie, în afară de faptul că este un 
colecţionar bogat și excentric? Și, dacă ar fi așa, nu și-ar fi dat 
nume false și adrese diferite. 

— Tata, mai ai altă idee? 

Sir Julian n-a răspuns, până nu și-a terminat supa. 

— Monede, a spus el. Trebuie să fie vorba despre monede. 

— De ce monede? a întrebat William. 

— Trebuie să fie ceva care valorează considerabil mai mult 
decât argintul original, altfel nu are sens. Sir William a împins 
farfuria goală în cealaltă parte a mesei și a atacat salata. Care-i 
cealaltă problemă a ta? 

— L-ai cunoscut pe QCS numit Booth Watson? Și, dacă da, ce 
părere ai despre el? 

— Nu este un nume pe care să-l pomenești într-o societate 
stilată, a spus sir Julian, serios pentru prima oară. Va ocoli legea 
până în punctul în care o va încălca. Dar, de ce întrebi? 

— Investighez un client de-al lui, a început William. 

— Atunci, această conversaţie trebuie să înceteze acum, 
pentru că nu am nici cea mai mică dorință să apar în tribunal 
alături de acest bărbat special. 

— Tata, asta nu seamănă cu tine! Tu, rareori, vorbeşti urât 
despre colegii tăi. 

— Booth Watson nu este colegul meu. Se întâmplă numai să 
avem aceeași profesie. 

— De ce ești așa de pornit? 

— Totul a început pe când eram amândoi la Oxford și el 
candida la postul de președinte al Societăţii Juridice. Cinstit să 
fiu, voiam din tot sufletul să susţin orice candidat i-ar fi făcut 
opoziţie. După ce bărbatul pe care l-am propus a fost ales, 
Booth Watson m-a condamnat și, de atunci, n-am mai schimbat 
niciun cuvânt, ca persoane civile. De fapt, el este chiar acolo, în 
cealaltă parte a sălii. Mănâncă singur și asta este tot ce trebuie 
să știi despre el. Nu te uita, pentru că te va da în judecată 
pentru hărţuire. 


5 Consilierul regal. 


— Pe cine aperi, în acest moment? a întrebat William, 
schimbând subiectul, în timp ce nu se putea stăpâni să nu-și 
arunce pe furiș privirile spre cealaltă latură a sălii. 

— Un șef nigerian care și-a ciopârţit nevasta și, apoi, i-a trimis 
soacrei lui diferite părţi din corpul fiicei ei. 

— Prin urmare, nu-l vei salva? 

— Nicio șansă, mulţumesc lui Dumnezeu. De fapt, mă 
gândesc să renunţ total la omoruri. Agatha Christie a renunţat 
exact când trebuia. 

— Ce vrei să spui? 

— Poirot n-a trebuit niciodată să se confrunte cu ADN-ul, care 
este pe punctul să facă aproape imposibil să construiești o 
apărare rezonabilă, pentru vreun client. Nu, pe viitor, mă voi 
concentra pe fraudă și calomnie. Procese mai lungi și revigorant 
mai bune și ai încă 50 % șanse să câștigi, a spus el, înainte de a- 
și șterge gura cu șervetul. 

William s-a uitat la ceasul de la mână. 

— Ar trebui să plec. 

— Am înţeles, dar, întâi, spune-mi cum e viaţa ta socială, 
pentru că mama ta m-a obligat să te întreb. 

— Puțin mai promițătoare. Am cunoscut pe cineva care este, 
cred, foarte specială. De fapt, mă întâlnesc cu ea din nou, în 
seara asta. 

— Îi pot spune mamei? 

— Te rog să nu cumva să-i spui vreo vorbă, altfel va dori să ne 
invite pe amândoi la prânz, duminică, și eu n-am pregătit-o încă 
pe Beth pentru acest chin. 

— Mama are ultimul cuvânt, a spus sir Julian, râzând de 
propriul lui acces de slăbiciune. 

In timp ce părăseau sala de mese, William nu s-a putut abţine 
să nu mai arunce o ultimă privire spre Booth Watson, care se 
ocupa de tarta cu sirop de zahăr. 

— Băiete, mă bucur că te-am văzut, a spus Sir Julian, când au 
fost în curte. 

— Și eu, de asemenea, tata! 

William zâmbea, în timp ce-l urmărea cu privirea pe tatăl său, 
care se îndepărta cu pași mari. Cât de mult îi datora William 
tatălui său! 


10 

Primul lucru pe care l-a făcut William când a ajuns înapoi la 
Yard a fost să-l informeze pe scurt pe șeful său despre întâlnirea 
cu Appleyard. 

— O singură informaţie pe care a furnizat-o ar putea să se 
dovedească folositoare, a spus Lamont. Ai identificat-o? 

— Tatuajul? 

— Da. Pentru că, dacă-o găsești pe Angie, ea ne-ar putea 
conduce la misteriosul conducător. 

— Dar... tot ce avem este un tatuaj... 

— Care s-ar putea să fie suficient. 

— De ce? 

— Băiete, ia gândește tu ca un criminal, nu ca un corist, a 
spus Lamont, lăsându-se pe spătarul scaunului. 

— Pentonville, a spus William, după un scurt moment de 
tăcere. 

— Ești pe drumul cel bun. Dar cu cine trebuie să vorbești la 
Pentonville? 

— Cu guvernatorul. 

— Nu. E prea bătrân pentru ce ne trebuie nouă. 

William arăta pierdut și, încă o dată, a trebuit să aștepte ca 
Lamont să-i vină în ajutor. 

— Mi-ai spus că Appleyard a fost închis la Pentonville numai 
trei săptămâni, apoi a fost transferat la Ford Open. 

— Da, sir. 

— În acest timp a avut dreptul la trei vizite. Așa că tu ar trebui 
să afli dacă o persoană pe nume Angie a vizitat pe cineva la 
Pentonville în timp ce Appleyard se afla acolo. Dacă s-a 
întâmplat așa, numele ei se va regăsi notat în registrul 
închisorii. 

— Va trebui să sperăm, de asemenea, că ea este încă iubita 
lui. 

— Asta n-ar trebui să fie o problemă. Un tatuaj pe un 
pușcăriaș este ca un inel, pentru mine sau pentru tine. Este un 
angajament și, hai să recunoaștem, este tot ce avem pentru a 
continua. Vorbește cu ofițerul responsabil pentru evidenţa 
vizitelor. Îl cheamă Leslie Rose. Pentru tine, sir. Nu uita să-i 
transmiţi cele mai bune urări din partea mea. 

William s-a întors în biroul lui și a căutat numărul de telefon al 
ofițerului de la evidenţa vizitelor de la închisoarea de mare 


siguranță (HMP) Pentonville. A format numărul și i-a răspuns o 
voce tunătoare: 

— Rose. 

— Bună seara, sir. Sunt detectiv Warwick și sun la sugestia 
șefului meu, inspector-șef Lamont. 

— Onanistul. 

— Îmi cer scuze, sir? 

— Orice idiot care crede că Arsenal va câștiga Cupa este un 
idiot de onanist! Cu ce vă pot ajuta, domnule detectiv? 

— În 1981, aţi avut un prizonier pe nume Appleyard, la 
Pentonville. Ken Appleyard. A stat la dvs. numai trei săptămâni, 
între 9-30 aprilie, apoi a fost mutat la Ford. 

— Ce-i cu el? 

— Cât a fost la dvs., un alt prizonier ai cărui nume nu și-l 
amintește... 

— Sau nu vrea să și-l amintească... 

— „posibil... a primit vizita iubitei lui, pe care știm că o 
cheamă Angie. 

— Ce vă face să fiţi atât de sigur de lucrul acesta? 

— Appleyard își amintește că a văzut un tatuaj pe braţul drept 
al bărbatului. O inimă roșie cu numele Angie înscris transversal, 
spiralat, pe ea. 

— Asta da muncă de detectiv, tinere! Nu sunt șanse prea 
mari, dar te voi suna. 

— Vă mulţumesc, sir. 

— Transmite-i lui Bruce salutările mele. Spune-i că n-are nicio 
speranţă pentru sâmbătă. 

— Nicio speranţă în legătură cu ce, sir? 

— Să bată Arsenal pe Spurs. 

— Să presupun că ţineţi cu Tottenham Hotspur? 

— Constat că Yard-ul recrutează numai sclipitori și pe cei mai 
buni dintre ei. Deci, tu cu cine ţii? 

— Cu Fulham, sir. Şi trebuie să menţionez că nu ne-aţi bătut 
în ultima vreme. 

— Și eu ar trebui să menţionez, comisare, că asta s-ar datora 
numai faptului că n-am jucat cu voi de câţiva ani și nu cred că 
vom juca curând de vreme ce lânceziţi în divizia a doua. 

Telefonul a început să sune. 

William și-a petrecut restul după-amiezii scriindu-și raportul 
referitor la întâlnirea cu Appleyard și la conversaţia cu Rose de 


la Pentonville. A decis să renunţe la înjurături și la referinţele la 
Arsenal și să pună pe biroul Inspectorului-șef Lamont o versiune 
curată, cu puţin timp înainte de ora 17:30. 

William plănuia să o șteargă înainte de ora 18:00, ca să nu 
întârzie la conferinţa lui Tim Knox, deja amânată o dată, de la 
Fitzmolean, și la cina de după, împreună cu Beth. Era chiar pe 
punctul să iasă când a sunat telefonul. Jackie a ridicat 
receptorul. 

— E pentru tine, Bill, a spus ea și a transferat apelul la biroul 
lui William. 

El a zâmbit, așteptându-se să audă vocea veselă a lui SO 
Rose, la celălalt capăt al firului. 

— Detectiv Warwick? a întrebat o voce pe care abia o auzea. 

— Da. Cine este la telefon? 

— Mă numesc Martin. Lucrez la John Sandoe Books, în Chelsea 
și dvs. aţi vizitat magazinul nostru în urmă cu o săptămână. 
Omul dvs. a revenit, dar, de această dată, s-a uitat la o primă 
ediție Dickens. 

William a ridicat o mână în aer, semn că toți ceilalţi ofiţeri 
trebuie să ridice receptoarele și să asculte conversaţia. 

Mai spuneţi-mi o dată adresa. 

— Blacklands Terrace, lângă King's Road. 

— Țineţi-l de vorbă, a spus William. Am pornit spre dvs. 

— Te așteaptă o mașină de poliţie afară, a spus Lamont, 
punând jos telefonul. Pornește! 

Wiliam a ieșit alergând din birou, a coborât scara sărind câte 
două trepte deodată, a trântit ușa de la intrare în urma lui și a 
mers la mașina care-l aștepta cu motorul pornit și portiera din 
faţă-dreapta deschisă. Şoferul a demarat cu sirenele puse în 
funcţie și luminile intermitente aprinse, înainte, chiar, ca William 
să fi închis portiera. 

— Danny Ives, a spus șoferul, întinzându-i mâna stângă, în 
timp ce cu mâna dreaptă ţinea strâns volanul și accelera. 

În mod clar, nu era nevoie să i se spună unde să meargă. 

— William Warwick, a spus William, care a acceptat că, dacă 
un coleg ofițer nu-și spune gradul, se înţelege că e poliţist. 
Adevărul era că cei mai mulţi șoferi din Poliţia Metropolitană se 
considerau ca aparţinând unei anumite clase numai a lor iar 
capitala nu era cu nimic mai puţin decât un circuit de Formula 
Unu, la care se adăuga provocarea datorată pietonilor. 


Ives a intrat rapid pe Victoria Street, evitând traficul de seară, 
croindu-și drum spre Piaţa Parlamentului. A trecut pe roșu la 
Clădirea Parlamentului. Cu toate că William folosise de câteva 
ori, în trecut, luminile albastre de semnalizare, încă se simţea ca 
un școlar care-și împlinea cel mai sălbatic vis al lui, în timp ce 
toate mașinile, camionetele, camioanele și autobuzele trăgeau 
pe dreapta, pentru a le face lor loc să treacă. Apropiindu-se de 
semaforul de la Chelsea Bridge, Ives a încetinit și a ignorat 
semnul de INTERZIS VIRARE LA DREAPTA, scurtând cursa cu 
câteva minute. A accelerat pe Chelsea Bridge Road spre Sloane 
Street, întotdeauna deosebit de aglomerată, la orele de vârf. A 
ajuns la semaforul de la Sloane Square chiar când se punea roșu 
și s-a strecurat pe banda pentru autobuze, fără să oprească. 
Când au virat, brusc, la stânga, pe Peter Joanes și au continuat 
pe Rings Road, Ives a oprit sirena, dar a păstrat semnalizarea cu 
lumină intermitentă. 

— N-am vrea să-l anunţăm că suntem pe drum spre el, nu-i 
așa? a spus Ives. Asta-i o greșeală care se face des, în filme. 

A continuat drumul pe Blacklands Terrace, unde William a 
observat un tânăr care stătea în picioare în faţa librăriei, făcând 
semn cu braţele. A sărit din mașină și s-a dus la el. 

— Tocmai l-aţi ratat! Nu l-am putut reţine. Acela este, cel cu 
trenci bej, care se îndreaptă spre Sloane Square. 

William a privit în direcţia înspre care arăta librarul, dar, abia 
l-a zărit pe bărbat, când acesta dădea colţul pe o altă stradă. 

— Îţi mulţumesc! i-a strigat el tânărului, luând-o la goană. 

Ochii lui cercetau încontinuu mulțimea din faţă, dar, cum nu 
se mai bucura de ajutorul sirenei, avea de făcut slalom printre 
pietoni. Şi, apoi, l-a zărit pe bărbatul cu trenci bej. Era gata să 
pună mâna pe ei, când William a sesizat că acesta împingea un 
coș cu o mână și cu cealaltă ţinea de mână un copil. A continuat 
să alerge, devenind, cu fiecare pas, mai neîncrezător, dar a zărit 
cu coada ochiului un alt trenci bej, dispărând în staţia de metrou 
Sloane Square. Când a ajuns la aparatele de acces la metrou, și- 
a scos legitimaţia, dar nu i-a dat ocazia controlorului să o 
verifice, pentru că și-a continuat cursa în alergare. L-a văzut pe 
bărbat la baza scării rulante, dar acesta a dispărut din nou. 
William s-a rostogolit pe scări împingându-i pe navetiștii de 
seară și aproape că-l prinsese, când acesta a luat-o la dreapta, 
îndreptându-se spre linia pentru zona de est. 


William a ajuns pe peronul aglomerat în timp ce trenul se 
oprea scrâșnind. S-a uitat spre stânga și spre dreapta și l-a zărit 
pe bărbat urcându-se în tren, cam la cinci vagoane depărtare de 
el. A sărit în cel mai apropiat vagon chiar când ușile începeau să 
se închidă și, abia respirând, s-a prins cu mâna de o bară ca să 
nu cadă. Când trenul a oprit în stația următoare, a sărit din 
vagon, dar trenciul bej nu a apărut, așa că, precum un rege pe 
tabla de șah, a înaintat câte un pătrat la fiecare pas, 
strecurându-se în vagonul următor la fiecare oprire. Pasagerul în 
trenci nu a coborât și, după patru opriri, William se afla în 
vagonul alăturat. S-a așezat în faţă și a privit prin fereastra ușii 
care separa cele două vagoane, pentru a-și vedea mai de 
aproape prada. Bărbatul răsfoia Evening Standard și, când 
trenul s-a oprit în stația următoare, nici măcar nu și-a ridicat 
privirile de pe pagini. Se pare că urma o călătorie lungă. Când 
bărbatul a împăturit ziarul, trenul făcuse 21 de opriri, ceea ce-i 
dăduse lui William destul timp pentru a fi sigur că urmărea pe 
cine trebuie. Șaizeci și cinci - șaizeci și șase de ani, păr cărunt, 
ușor încovoiat de spate. Nu a fost nevoie să-i audă accentul ca 
să știe că era același client pe care i-l descrisese managerul de 
la Hatchards. In cele din urmă, bărbatul a coborât la staţia 
Dangenham East. William a păstrat distanţa, când a ieșit din 
stație. Ca să spunem așa, a fost în stare să se piardă în mulţime, 
dar, cum pasagerii se împuţinau, a trebuit să se menţină la o 
distanță din ce în ce mai mare, în urma lui. S-a gândit să-l 
aresteze pe om, acolo și în acel moment, dar avea nevoie să 
afle, mai întâi, unde locuia acesta, ca să știe unde erau ascunse 
dovezile. 

Bărbatul a luat-o pe o stradă laterală și s-a oprit în faţa unei 
portiţe oarecare. William a continuat să meargă și și-a notat în 
minte numărul 13, în timp ce bărbatul și-a descuiat ușa din față 
a casei și a dispărut înăuntru. Când William a ajuns la capătul 
străzii și-a adăugat în memorie numele străzii - Monkside Drive 
- și a decis, fără tragere de inimă, că este mai înţelept să nu 
încerce să intre în locuința omului, înainte de a-i raporta CVI 
Lamont situația și de a fi obținut mandat de percheziţie. Avea 
sentimentul că bărbatul în trenci bej nu avea de gând să plece 
curând de acolo. 

William s-a întors și-a pornit spre staţia de metrou, simţindu- 
se triumfător, dar, câteva minute mai târziu, starea lui de spirit 


s-a schimbat. S-a uitat la ceasul de la mână: 7:21. Probabil că 
Beth deja se întreba pe unde umbla el. A alergat tot drumul 
înapoi spre staţie, dar, cât a stat în frig pe peron în așteptarea 
următorului tren, a știut cu exactitate că nu avea nicio șansă să 
ajungă în Kensington la timp pentru conferinţa doctorului Knox. 
Deplasarea clătinat-agale dintre staţii, pe care William n-o 
remarcase în timpul călătoriei spre Dagenham, când adrenalina 
clocotea și el trebuia să se concentreze în fiecare secundă, 
părea acum interminabilă. În sfârșit, trenul a tras în staţia South 
Kensington, la 8:15. William a luat-o la goană spre lift și apoi, 
afară, pe Thurloe Place, dar, când a ajuns la intrarea în 
Fitzmolean, clădirea era total întunecată. Mergând încet spre 
casa lui Beth, a început să-și pregătească cuvântul prin care să-i 
explice acesteia de ce nu venise la timp pentru conferință. Când 
a ajuns în faţa ușii ei, perfectase aproape tot ce avea să-i spună. 
A așteptat puţin, înainte de a bate, ușor, de două ori, în ușă. 
Peste câteva minute, ușa s-a deschis și un tânăr înalt și chipeș l- 
a întrebat: 

— Cu ce vă pot fi de folos? 

Lui William aproape că i s-a făcut rău. 

— Speram s-o pot vedea pe Beth, a îngăimat William, când o 
siluetă și-a făcut apariția, îmbrăcată într-un halat și cu părul 
prins într-un prosop. 

— Intră, William, a spus Beth. Abia aștept să aflu pentru ce m- 
ai deranjat. Pot să presupun că ai găsit Rembranat-ul? Jez, i s-a 
adresat ea tânărului chipeș, vrei să-l conduci tu pe William în 
camera de zi și să-i oferi ceva de băut, cât timp îmi usuc eu 
părul? Nu că ar merita să bea ceva... 

— Ai ajuns la timp la librărie? a întrebat Lamont, când William 
a păşit în birou, în dimineața următoare. 

— Da, sir. 

— Deci l-ai arestat? 

— Nu, sir. 

— De ce nu? 

— Când l-am ajuns din urmă, era în metroul spre Dagenham 
East. Am decis să aflu unde locuiește, apoi să mă întorc cu 
mandat de percheziţie, în această dimineaţă. 

— Cretinule, a spus Lamont. Ar fi trebuit să-l arestezi în acel 
moment și să-i percheziționezi imediat casa. Să sperăm că nu 
va trebui să-i dau explicaţii lui Hawk cu privire la motivul pentru 
care el a dispărut, în timpul nopţii. 

— Nu pleacă nicăieri, sir. 

— De unde știi tu asta, detectiv Warwick? Ești poliţist, nu 
prezicător! A văzut că-l urmărești? 

— Nu cred, sir. 

— Să sperăm că nu te-a văzut, pentru că i-ai oferit mult mai 
mult timp decât cel necesar pentru ca el să distrugă probele și 
chiar să dispară. 

William s-a simţit ca un școlar care primește o mustrare de la 
director, pentru că nu și-a făcut tema cum trebuia. 

— Şi... te pot întreba, băiete, de ce ești îmbrăcat cu aceleași 
haine pe care le purtai ieri? 

— M-am trezit târziu, sir, și mi-am pus pe mine primele lucruri 
pe care le-am găsit, pentru că nu am vrut să întârzii la serviciu. 

— Și tot din această cauză nu te-ai ras? William și-a plecat 
capul, iar Lamont a continuat: Bine, sper că fata a meritat, 
pentru că ai destule probleme și fără ea. Am să-ţi spun ce 
urmează să se întâmple în continuare. Te vei duce acasă, vei 
face un duș, te vei rade și-ţi vei schimba hainele și vei fi înapoi 
într-un interval de timp de o oră, timp în care eu va trebui să 
obţin un mandat de percheziţie la domiciliul suspectului. Tu și 
DC Roycroft veţi merge în Dagenham, îl veţi aresta pe suspect, 
îi veţi comunica acuzaţia și veţi strânge fiecare probă, cât de 
mică, pe care o găsiţi, pentru a ne asigura că-l putem închide pe 
nenorocit, când cazul ajunge în tribunal. Apoi, îl veţi escorta la 
arestul local, unde poate să rămână până ajunge în faţa 
magistraţilor, mâine-dimineaţă. Și, Warwick, dacă opune 


rezistență sau dacă a distrus dovezile, te vei prezenta la 
comandant și eu s-ar putea să trebuiască să recomand că nu-ţi 
va pricinui niciun rău o perioadă mai lungă la patrulare. Şi, 
acum, mișcă-te, până nu moare el de bătrâneţe. 

In drum spre staţia Victoria, William nu se putea stăpâni să nu 
se gândească la ceea ce se petrecuse în noaptea trecută. El și 
jez, colegul de cameră al lui Beth, băuseră bere, în timp ce Jez 
vorbise încontinuu. Îi explicase că el și Beth fuseseră împreună 
la Universitate și că relaţia lor era platonică. William nu a avut 
nevoie să-i explice de ce. Când li s-a alăturat Beth, încă în rochie 
de casă, Jez a dispărut instantaneu. 

— Nu trebuia să-ţi speli părul numai pentru mine, a spus 
William. 

— Nu încerca să scapi așa ușor, a spus Beth, când s-a așezat 
lângă el pe canapea. Încă vreau să știu de ce mi-ai dat plasă. 

William n-a ajuns nici până la Dagenham cu povestirea, când 
a sărutat-o pentru prima oară și, în timpul micului dejun, ar fi 
terminat de relatat urmărirea falsificatorului lui Churchill, dacă 
Beth nu i-ar fi spus ce oră era. 

— Mâine vreau să mă duc la Galeria de Falsuri, a spus el, în 
timp ce se-ndrepta spre ieșire. Ai vrea să vii cu mine? 

— Da, presupunând că nu vei fi răpit de ucigașul- ștrangulator 
din Boston. 

Când, mai târziu în dimineaţa aceea, William a ajuns la 
Scotland Yard, și-a petrecut câteva minute în baie, străduindu- 
se din răsputeri să-și construiască un aspect prezentabil. Dar 
eforturile lui nu l-au înșelat pe Lamont. 

Când a ajuns în cămăruţa lui din Trenchard House, și-a făcut 
duș, s-a ras, și-a pus haine curate pe el. În interval de o oră, a 
fost la birou. Intre timp, Lamont îl identificase pe suspect, după 
adresa din Dagenham - un oarecare Cyril Amhurst. De 
asemenea, obținuse un mandat de percheziţie, de la un 
magistrat local. 

— Te va însoţi Jackie, i-a spus el lui William, pentru că este 
clar că ai nevoie de o dădacă, ca să te ţină de mână. Hai să 
sperăm, pentru binele tău, că dl Amhurst nu s-a evaporat, 
lăsând totul în urmă. 

William a ales o mașină din parcul auto și a luat-o spre est, 
de-a lungul Embankment, spre Dagenham, cu doica pe scaunul 
de alături. Era prima dată când aveau mai mult timp împreună, 


în afară de întâlnirile ocazionale ale echipei de la Tank - 
popularul bar de la parterul clădirii Scotland Yard. El nu 
descoperise încă sala de snooker. În timp ce călătoreau spre Est 
End, William a aflat că Jackie era divorțată, avea o fiică, pe care 
o chema Michelle, și o mamă înţelegătoare, care făcea 
imposibilul pentru ca ea să aibă slujba pe care o iubea. William 
n-a povestit despre părinţii și sora lui, dar i-a spus lui Jackie că 
avea de gând să viziteze Galeria de Falsuri din Notting Hill, în 
ziua următoare, împreună cu o asistentă de cercetare de la 
Fitzmolean. 

— Din cauza ei ai întârziat, de dimineaţă? 

— Da, a răspuns William, întorcându-se să privească pe 
fereastră. 

— Să sperăm că e înţelegătoare, a spus Jackie. 

— Ce vrei să spui? 

— În poliţie, sunt mai multe divorţuri decât în orice altă 
profesie. Eu încă îl ador pe fostul meu soț, dar el s-a săturat să 
nu știe niciodată când voi ajunge acasă și dacă voi rămâne 
acasă, așa că și-a găsit pe alta, care vine întotdeauna acasă 
pentru cină, nu la micul dejun. Apropo, ar fi mai înţelept să-i 
spui șefului nostru despre planul tău de a vizita mâine Galeria 
de Falsuri. 

— De ce? Este ziua mea liberă. 

— Chiar și-așa, nu-i place să afle lucruri la mâna a doua. 

— Îţi mulţumesc pentru sfat, a spus William, în timp ce intrau 
în Dagenham. 

William aflase mai multe despre Jackie, în ultimele patruzeci 
de minute, decât aflase în luna anterioară. 

— Ce facem dacă nu e acasă? a-ntrebat el, când au oprit 
mașina în faţa numărului 43, de pe Monkside Drive. 

— Așteptăm până își face apariția. O mare parte din munca 
poliţistului constă în a pierde timpul, în așteptare. 

— Tu sau eu? a întrebat William, în timp ce porneau pe alee. 

— Tu. Tu ești ofiţerul de caz. 

William era emoţionat când a bătut la ușă și, cum secundele 
treceau, a început să se teamă de ce era mai rău. 

Era chiar pe punctul să se întoarcă la mașină, când s-a 
deschis ușa. 

— Domnul Cyril Amhurst? 


— Da, a răspuns bărbatul, adresându-i un zâmbet cald. Cu ce 
vă pot fi de folos? 

— Sunt detectiv Warwick și ea este colega mea sergent 
Roycroft. l-au prezentat legitimaţiile și zâmbetul lui Amhurst a 
dispărut. Putem intra, sir? 

— Da, desigur, a spus el mai puţin binevoitor. 

l-a condus în camera din faţă, dar nu s-a așezat. 

— Deci, despre ce este vorba? a întrebat el. 

— Am primit plângeri de la mai multe librării din Londra că le- 
aţi vândut exemplare din cartea A/ Doilea Război Mondial, de 
Winston Churchill, cu semnătura autorului. 

— Nu știam că este o crimă. 

— Este, dacă semnătura este a dvs. și nu a lui Churchill, a 
spus, cu fermitate, Jackie. 

— Trebuie să vă informez, de asemenea, că am mandat de 
percheziţie pentru acest imobil, a spus William. 

Amhurst s-a albit la faţă și s-a prăbușit pe canapea. Pentru o 
clipă, William s-a temut că omul va leșina. 

William și Jackie și-au petrecut următoarele două ore 
îndeplinindu-și ordinul, unul rămânând permanent în camera de 
zi, unde Amhurst stătea liniștit pe canapea. Lui William i-a fost 
repede clar că DC Roycroft practicase de multe ori procedura. 

— Aţi dori o ceașcă de ceai? a-ntrebat Amhurst, în timp ce, în 
mijlocul încăperii, stiva de cărţi s-a transformat într-un munte. 

— Nu, mulţumim, a spus William, punând două sticle cu 
cerneală neagră lângă mai multe foi de hârtie liniată, acoperite, 
rând cu rând, cu semnături ale lui Wiston S. Churchill. Jackie s-a 
declarat satisfăcută de rezultatul muncii lor, când, între ei, s-au 
găsit mai multe bijuterii de cărţi, inclusiv un set complet din 
lucrarea A/ Doilea Război Mondial a lui Wiston Churchill, între 
care, trei volume erau semnate, deopotrivă cu cărţi scrise de 
Lewis Carroll, Field Marshal, Montgomery și președintele 
Eisenhower, nesemnate. Dar preţul cel mai mare îl avea un 
exemplar din prima ediţie din Co/ind de Crăciun, semnat de 
Charles Dickens. După ce Jackie a pus fiecare obiect într-o 
casetă specială și a pus etichetă pe fiecare casetă, William l-a 
reținut pe dl. Amhurst și l-a prevenit ARRESTED AND 
CAUTIONED. 

— Voi merge la închisoare? a întrebat, neliniștit, Amhurst. 


— Nu, pentru moment. Dar va trebui să ne însoţiţi la sediul 
poliţiei Dagenham, unde veţi fi interogat și, posibil, acuzat. 
Sergentul de la Reţineri va decide apoi dacă puteţi ieși pe 
cauţiune. Ca să vă fie comod, v-aș recomanda să vă luaţi într-o 
sacoșă ce vă trebuie pentru noapte. 

Amhurst nu se putea stăpâni să nu tremure. 

William și Jackie l-au escortat până la secţia de poliţie locală, 
l-au predat și au predat și obiectele confiscate ofițerului de 
serviciu. Când Amhurst a fost acuzat, n-a făcut niciun 
comentariu, cu excepția întrebării dacă își poate suna avocatul. | 
s-au luat amprentele și a fost fotografiat. William și Jackie au 
semnat de plecare și au pornit spre Scotland Yard. 

William a predat cheile mașinii și s-a dus la recepţie, unde se 
afla Jackie și au urcat amândoi cu liftul până la etajul cinci. Cum 
au pășit pe culoar, William a remarcat lumina ce ieșea pe sub 
ușă din biroul comandantului. 

— Crezi că lasă lumina aprinsă și când nu e aici? 

— Nu m-ar surprinde, a răspuns Jackie. Dar nu există nicio 
cale de a afla. 

Când au intrat în biroul lui, l-au găsit pe Lamont vorbind la 
telefon, dar, imediat ce-a terminat conversaţia, s-a lăsat pe 
spătarul scaunului său și le-a ascultat celor doi raportul. 

— Ai avut noroc, William, a spus el, când aceștia au terminat. 
Să nu cumva să mai faci vreodată asemenea prostie. Și ţine 
minte că responsabilitatea ta în acest caz nu s-a încheiat încă. 
Dacă Amhurst pledează nevinovat, vei fi nevoit să prezinți tu 
dovada vinovăţiei lui. 

— Cu siguranţă va pleda vinovat, a spus William. Dovezile 
sunt copleșitoare. 

— Niciodată nu poţi conta pe asta. N-am avut timp să-ţi spun 
câte cazuri ușor de câștigat am pierdut. Dar, admit că acest caz 
arată destul de solid. Apropo, SO Rose a sunat de la Pentonville. 
Vrea să-l contactezi.. 

După ce s-a întors la biroul lui, William a rămas tăcut câteva 
momente, așa de multe gânduri i se învârteau în cap. Amhurst, 
urmat de Beth, înlocuit de Rose. A ridicat receptorul, a format 
numărul de HHP Pentonville și a cerut să i se facă legătura la 
SO. 

— Rose. 

— Warwick, sir. M-ați sunat. 


— Ai noroc DC Warwick. William și-a deschis carnetul de 
notițe. Trei femei cu numele Angie au vizitat prizonieri de la 
Pentonville, între nouă și treisprezece aprilie 1981. O doamnă 
Angie Oldburry, Angela Ibrahim și Angie Carter. 

— Dac-aș putea avea detaliile referitoare la toate cele trei, 
sir? 

— Nu-i nevoie, a spus Rose, pentru că unul dintre prizonierii 
vizitaţi de Angie este încă în Pentonville și unul era negru, ceea 
ce, am sentimentul, că Appleyard ar fi putut remarca. Cel de-al 
treilea a fost eliberat cu peste un an în urmă. 

— Cum se numește? 

— Răbdare, tinere. Cel care te-ar putea interesa este un mic 
pungaș, Kevin Carter, care locuiește în Barnstaple. Asta este în 
Davon, în caz că nu știi. Ziua, este gravor și, noaptea, hoţ. Deci, 
acum e rândul tău să dovedești că meriţi prefixul din faţa 
numelui tău. 

— Mă voi ocupa de asta, sir. 

— Şi i-ai transmis salutările mele șefului tău? 

— Desigur, sir. 

— Și el ce-a spus? 

— Cred că e mai bine să-l întrebaţi dvs., sir. 

— Asta nu-i semn bun, a spus Rose, înainte de a pune 
receptorul jos. 

William a scris un memo detaliat al conversaţiei cu SO Rose și 
i l-a înaintat șefului. 

— Şi care-i cuvântul care-ţi sare-n ochi de pe pagină? a 
întrebat Lamont, după ce-a citit raportul. 

— Gravor. 

— Înveţi repede, a spus Lamont. Totuși, Carter și Barnstaple 
ar fi al doilea și ai treilea, la mică distanţă. Și-a rotit scaunul pe 
pivot. Jackie, mai bine ni te-ai alătura. Indată ce DC Roycroft s-a 
așezat cu inevitabilul stilou Biro în mână și cu carnetul deschis, 
Lamont a continuat: 

— Voi doi veţi petrece cel puţin vreo două zile în West 
Country, cu ochii pe Carter. Am nevoie să aflaţi cu ce se ocupă 
și ce gravează el exact pe argintul pe care-l achiziţionează de la 
galerii. Și cum a devenit deodată cumpărător, când de obicei 
împușcă francul? El nu are atâţia bani, deci este cineva care-l 
finanţează. Dar, cine? 

— Când doriţi să plecăm, sir? a întrebat Jackie. 


— Cât mai repede posibil. Numai dacă nu are vreunul dintre 
voi ceva mai important care să-l reţină în Londra? 

— Eu am, a spus William. Am întâlnit recent o cercetătoare de 
la Fitzmolean și, cu toate că n-am aflat cine știe ce mai mult 
despre furtul Rembrandt-ului, ea mi-a sugerat să vizitez Galeria 
de Falsuri din Notting Hill ceea ce intenţionam să fac mâine- 
dimineaţă. 

— De ce? a lătrat Lamont. 

— Poate identific o lucrare asemănătoare făcută de artistul 
care a realizat copia după Rembrandt. 

— Merită încercarea, a spus Lamont. Și, s-o iei cu tine pe 
tânăra doamnă, mai ales dacă ea este motivul întârzierii tale din 
această dimineaţă. 

Jackie și-a stăpânit un zâmbet. 

— Așadar, s-a stabilit, a spus Lamont. Tu și Lamont puteţi 
merge la Barnstaple, primul lucru de făcut luni dimineaţă. 

— Vă pot întreba cum merge cu furtul de diamante, sir? a 
întrebat William. 

— Nu face pe obraznicul cu mine, domnule detectiv, altfel ai 
putea să te trezești în Lambeth, la timp pentru tura de noapte. 


KKK 


— Am un caz interesant și s-ar putea să apelez la tine, a spus 
Clare, în timp ce-i înmâna un dosar pe care scria SECRET. 

Grace a studiat cu răbdare raportul de evaluare al avocatului 
angajat pentru caz, apoi a spus: 

— Dar, cu siguranță, judecătorul - președinte de ședință nu 
va permite continuarea procesului, date fiind circumstantele. 

— Există un precedent, a spus Clare. DI. Justice Havers le-a 
permis fiului și fiicei lui să apară în fața lui, unul reprezentând 
Coroana, celălalt, apărarea. Dar, nu înainte ca pârâtul să fie de 
acord cu acest demers. 

— Nu-i taxa mea obișnuită, a spus Grace, citind a doua oară 
factura. Dar, mărturisesc, consider irezistibilă această 
provocare. Și pariez că tata nu va ridica nicio obiecţie. 

— l-ai spus despre noi? a întrebat Clare, încercând să nu-și 
trădeze îngrijorarea. 

— N-am intrat în detaliu. 


— O vei face vreodată? a oftat Clare, apoi a adăugat: Am 
căutat cuvântul „Reacţionar” în dicţionar și am găsit numele 
tatălui tău la notele de subsol. 

Grace a râs. 

— l-am spus totul despre tine mamei și ea nu se putea să nu 
ne sprijine mai mult. M-a întrebat dacă ţi-ar plăcea să iei prânzul 
cu noi, duminică, și să-l lăsăm pe tata să rumege singur situaţia. 

— Pe cine crezi c-ar fi tatăl tău mai fericit să propună ca 
membru Garrick, pe un ucigaș sau pe o lesbiană? 

— Pe ucigaș... N-aș putea spune cu siguranţă... a adăugat 
Grace în timp ce punea dosarul pe noptieră și stingea lumina. 

Stăteau împreună pe platforma de sus a autobuzului ce-i 
ducea la Notting Hill. 

— Ai vreun plan anume, detectiv Warwick, sau improvizezi? a 
întrebat Beth. 

— Improvizăm amândoi, a admis William. Dar, sper că, până 
ne întoarcem la autobuz, voi ști cine a făcut copia după 
Rembrandt-ul furat. 

— Ai găsit ceva informaţii interesante despre galerie? a 
întrebat Beth. 

— A fost înfiinţată acum 12 ani, de doi fraţi. Malcom și Zac 
Knight. A început ca o galerie specializată în portrete, dar, 
curând, și-au dat seama că nu fac profit din asta și au început să 
producă copii nesemnate ale unor picturi faimoase, pentru 
clienţi care nu-și puteau permite originalul, dar voiau o 
capodoperă în casele lor, pentru numai câteva mii. Acela a fost 
momentul când afacerea și-a luat zborul. Dar tu ce-ai aflat? 

— l-am întrebat pe prietenii mei din domeniul artei. Mulţi 
dintre ei nu sunt de acord cu galeria, deși unul sau doi admit că 
galeria a dat câtorva artiști greu încercaţi un nivel de viaţă 
rezonabil, pe care altfel nu l-ar fi avut. Aparent, unele dintre 
copii sunt de o calitate excepţională. Dar eu tot prefer originalul. 

— Să-nţeleg că ai de gând să furi unul sau să te căsătorești cu 
un bărbat foarte bogat? 

— Nici una, nici alta, a spus Beth. Trăiesc deja cu unul dintre 
cei mai buni artiști de pe pământ și cel mai recent iubit al meu 
este, practic, lefter, așa că lucrurile nu arată prea promiţător, 

— Dar cea mai mare parte din acești artiști sunt morţi, așa că 
iubitul tău are poate o șansă. 

— Numai dacă găsește Rembrandt-ul. 

— De-asta m-ai ales pe mine? 

— Tu ești cel care a încercat să mă agaţe, dacă nu cumva ai 
uitat. Şi, la a doua noastră întâlnire, nici măcar n-ai venit. 

— Ascultasem deja conferinţa, a spus William, luând-o de 
mână. 

— Ei, sper să nu pleci din departamentul de Artă și Antichităţi 
înainte de a-mi fi găsit Rembrandt-ul. 

— Nu voi face nicio mișcare, încă. Dar, dacă iau examenul de 
sergent, în câţiva ani, mă voi muta, probabil, la alt departament. 


— Nu pleci nicăieri până când Rembrandt-ul meu nu e înapoi 
în rama lui, altfel îmi voi transfera afecțiunea celui care îţi va lua 
locul, oricine ar fi el. 

— Norocos bărbat. Dar, dacă aflăm cine a copiat Funcţionarii, 
înseamnă că vom fi cu un pas mai aproape de a descoperi ce s- 
a întâmplat cu originalul. 

Autobuzul s-a oprit în staţie și William s-a tras într-o parte ca 
să-i permită lui Beth să treacă înaintea lui. 

— Nu mulţi bărbaţi se obosesc să facă gestul acesta, în zilele 
noastre, a comentat Beth, începând să coboare. Abia aştept să-l 
cunosc pe tatăl tău. Probabil că este un gentleman de modă 
veche. 

— Asta-i ceva ce am luat de bun întotdeauna, dar am început 
să apreciez abia în ultima vreme, a recunoscut William. 

— Vei cumpăra comentariile lui Mark Twain despre tatăl lui, a 
spus Beth, când au coborât amândoi din autobuz. „Când aveam 
14 ani, tata era atât de ignorant, încât cu greu îl suportam pe 
bătrân lângă mine. Dar, la 21 de ani, am fost uimit de cât de 
multe lucruri învățase în șapte ani”. 

William a râs și Beth l-a întrebat. 

— Ai idee încotro mergi? 

— Nu, a răspuns William, dar am zărit pe cineva care s-ar 
putea să știe. 

A oprit un pieton și l-a întrebat dacă știe încotro e Abbots 
Road. 

— A doua la dreapta, sir. 

— Mulţumesc, a spus William. 

— Ai purtat vreodată uniformă? a-ntrebat Beth. 

— Am petrecut câţiva ani la patrulare, în Lambeth. 

— Şi oamenii sunt întotdeauna la fel de condescendenţi și 
politicoși cu tine? 

— Nu întotdeauna, a spus William repede, înainte de a-și 
înclina capul. 

— Am spus ceva greșit? a întrebat Beth, devenind, brusc, 
neliniștită. 

— Mi-ai amintit de un vechi prieten care în dimineaţa asta ar 
fi trebuit să fie la patrulare, a spus William, când au luat-o la 
dreapta. 

— Imi pare rău, a spus Beth. 


L-a luat de mână, conștientă că mai aveau încă multe de aflat 
unul despre celălalt. 

In timp ce mergeau agale pe Abbots Road, William a remarcat 
o firmă colorată care se legăna în vântul ușor. 

— Încearcă să nu arăţi că ești poliţist, i-a șoptit Beth, când au 
intrat în galerie. 

Un bărbat cu cămașă roz, sacou și jeanși le-a venit în 
întâmpinare. 

— Bună dimineaţa, a spus el. Zac Knight. Sunt proprietarul 
galeriei. Permiteţi-mi să vă întreb dacă doriţi ceva anume. 

Da, și-a spus în gând William, fără să-i răspundă. 

— Nu, a răspuns Beth. Suntem numai în trecere și ne-am 
gândit să intrăm să vedem galeria. 

— Desigur, a spus Zac, adresându-i lui Beth un zâmbet cald. 
Galeria are două etaje. La parter sunt câteva picturi 
remarcabile, în stilul maeștrilor italieni. 

— Sunt surprins că asta este legal, a spus William. 

Beth s-a încruntat când Knight s-a uitat mai cu atenţie la 
William. După asta, Knight a ridicat o pictură de pe perete și a 
întors-o cu dosul pentru a arăta cuvântul FALS, pictat pe pânză 
cu litere mari, negre. 

— Vă asigur, sir, că, dacă încercaţi să ștergeţi cuvântul, veţi 
strica pânza și nu va mai putea fi reparată. William a dat 
aprobator din cap, dar, cum Beth se uita încă încruntată la el, nu 
a mai pus nicio întrebare. Și, la subsol, a continuat Knight 
punând pictura înapoi pe perete, veţi găsi copii ale unor 
capodopere cunoscute ale unor extrem de talentaţi artiști. 

— Cuvântul FALS este imprimat și pe spatele acestor lucrări? 

— Nu, doamnă. Totuși, picturile sunt, întotdeauna, nesemnate 
și sunt fie cu un inch mai mici, fie cu un inch mai mari decât 
originalul, așa încât niciun colecţionar serios nu va fi prostit. Vă 
rog să vă bucuraţi de ambele expoziţii și nu ezitaţi să puneţi 
orice întrebare aveţi. 

— Vă mulţumesc, Zac, a spus Beth, întorcându-i zâmbetul. 

În timp ce vizitau parterul, William a fost surprins de cât de 
convingătoare erau unele falsuri. Dacă voiai să ai un Picasso, un 
Matisse sau un Van Gogh, acesta ar putea fi al tău pentru un 
preţ de sub o mie de lire. Pe simeze, exista chiar și lucrarea 
Creatura acvatică a lui David Hockney, care era pe perete, în 
dormitorul lui - în copie tipografică, desigur. Dar, în timp ce 


stătea în faţa unui Rothko care îl putea înșela chiar și pe un 
expert, i-a spus lui Beth că tot și-ar dori un Mary Fedden, un Ken 
Howard sau Anthony Green, pentru cam același preţ. 

— L-ai văzut pe omul tău? l-a întrebat șoptit Beth. 

— Nu. Dar e de departe mai probabil să fie la subsol. 

— De ce nu cobori să arunci o privire? Dacă apare din nou dl 
Knight, îl voi ţine eu ocupat. 

— Bine gândit, a spus William și a dispărut pe trepte în jos; a 
ajuns într-o galerie plină cu picturi dintre care pe multe le-a 
recunoscut. Vasul de linie Temerarul remorcat, al lui Turner, 
preţ 2000 lire sterline și Portretu/ Arnofini, de van Eyek, care 
atârna alături de un cunoscut nud de Goya. Dar, abia când a 
văzut Dans pe muzica timpului de Poussin, a trebuit să-și ţină 
respiraţia. Văzuse originalul în Galeria Wallace și nu putea decât 
să se minuneze de cum reușise artistul să creeze o asemănare 
perfectă. Un talent rar, care strălucea în prezenţa copiilor 
mecanice grosolane. Unele din celelalte copii erau excelente, 
dar niciuna dintre ele nu era din această clasă. William nu avea 
nicio îndoială că-l găsise pe omul lui, dar nu exista niciun indiciu 
cu privire la identitatea artistului pe eticheta de lângă tablou. A 
stat ceva timp în faţa pânzei, apoi, fără nicio tragere de inimă, a 
început să urce treptele spre parter, unde a găsit-o pe Beth 
cufundată în conversaţie cu proprietarul. 

— Cred că veţi afla că lucrarea Umbrelele a lui Renoir îmi dă 
dreptate, îi spunea Knight, când li s-a alăturat William. El a dat 
afirmativ din cap, spre Beth. 

— Poate aţi fi destul de amabil să ni le arătaţi, Zac, a gungurit 
Beth. 

— Urmaţi-mă, a spus Knight, ignorându-l pe William. 

In timp ce Beth trecea pe lângă William, acesta i-a șoptit 
„Poussin”, apoi ea l-a urmat pe proprietar pe scări în jos. William 
s-a plimbat încet în jur, prin galeria de sus, pentru a doua oară, 
dar cu mintea în altă parte. 

jez plecase în weekend la Shropshire și William voia să-i 
spună lui Beth ce simţea pentru ea, dar era îngrijorat că ea se 
putea să nu fie pregătită pentru o înţelegere, după un timp atât 
de scurt, cu toate că, atunci când tatăl lui o ceruse în căsătorie 
pe mama lui, după numai trei săptămâni, aceasta îi răspunsese 
cu o replică celebră: „Ce ţi-a luat atâta timp?” 


Beth și Knight erau în subsol de aproximativ 20 de minute 
când William a-nceput să se întrebe dacă n-ar trebui să se ducă 
la ei, dar ceva l-a reţinut. S-au scurs 25 de minute. 30 de 
minute. Chiar când se îndrepta spre scări, Beth a reapărut cu 
proprietarul după ea, urmând-o de foarte aproape. 

— Îţi mulţumesc, Zac, a spus ea. A fost fascinant și abia 
aștept să particip la evenimentul privat de miercuri. A propos, 
acesta este fratele meu, Peter. 

Zac i-a întins mâna lui William. 

— Ei, trebuie să mergem, surioară, dacă nu vrem să întârziem 
ia prânzul cu mama, a spus William. 

— Trebuie să recunosc că m-am simţit atât de bine, că am 
uitat de mama, a spus Beth. 

— Ai numărul meu, Barbara, a spus Zac. Sună-mă oricând. 

William s-a prefăcut că nu observă că, deschizându-l ușa, Zac 
i-a zâmbit, flirtând, lui Beth. 

— Pe miercuri, Zac, a spus Beth. 

Odată ajunși în stradă, William a spus: 

— Mergi, continuă să mergi și încearcă să arăţi ca o soră, nu 
ca o iubită, pentru că Zac se uită fix la noi, prin vitrină. 

Beth a păstrat o distanță obișnuită între fraţi și n-a scos o 
vorbă până când nu au luat-o pe altă stradă. Când au ajuns la o 
cafenea, ea a intrat și s-a dus direct la un separeu din cel mai 
îndepărtat colț de intrare, și care nu putea fi văzut din stradă. 

— Nell Gwynne, a spus William, când s-a așezat în faţa ei. 

— Mai mult decât Caterina cea Mare, a sugerat Beth, 
întorcându-se cu spatele spre fereastră. 

— Spune tot! 

— Zac este și el un fals, a început ea, care își imaginează că 
este irezistibil pentru femei. M-am jucat până când mâinile lui au 
început să mă pipăie. 

— Îl ucid! a spus William, ridicându-se de la locul lui. 

— Nu! Nu și după ce-ţi voi spune ce am de spus. După ce l-am 
informat că ești fratele meu, nu a mai putut să se abțină. 

— Peter? 

— Nu. Peter Paul. Mama ţi-a pus numele după Rubens, iar 
mie, după Hepworth. Am simţit că era potrivit să spun asta. 

— Ești o vrăjitoare. 

— Recunosc, sunt vicleană. 

— Deci, ce-ai aflat? 


— Toate la timpul lor, a spus Beth în momentul în care 
chelnerul a venit lângă ei. 

— Un cappuccino, vă rog. 

— Și eu la fel, a spus William. 

— Când l-am întrebat pe Zac cine a pictat Dans pe muzica 
timpului, la început a fost precaut. Mi-a povestit că galeria avea 
grijă să nu dezvăluie nimănui identitatea artiștilor săi, altfel 
clienţii ar putea încerca să trateze direct cu aceștia și să elimine 
galeria. 

— Cum ai depășit această dificultate? 

— l-am spus că sunt o secretară săracă și că nu-mi pot 
permite niciuna din minunatele lui picturi, chiar dacă ar fi la 
jumătate de preţ. Atunci, a lăsat să-i scape că artistul nu era 
disponibil în acel moment. „Oh! Îmi pare rău. V-a lăsat pentru o 
altă galerie?” am întrebat eu, cu empatie. El mi-a spus că este 
un pic mai complicat de-atât. 

— Te-ai distrat, ușuratico! 

— Orice altă remarcă precum aceasta și s-ar putea să uit tot 
ce mi-a spus prietenul Zac, detectiv Warwick! Deci, unde eram 
când m-ai întrerupt tu? 

— Este mult mai complicat de-atât... 

— Ah, da. „Nu cred că înţeleg ce vrei să spui, am spus eu. 
Dar, dacă nu-mi poţi spune, înţeleg foarte bine”. Atunci, el a 
recunoscut că „N-ar trebui să-ți spun asta... este în închisoare”. 

— Te ador! 

— Șșșșttt. 

— Pentru ce este în închisoare? 

— Se pare că a încercat să vândă unui dealer din West End un 
Vermeer pierdut cu multă vreme în urmă și a fost prins în 
flagrant. „Cum? am întrebat eu”. Aparent, nu a cerut destui bani 
pe tablou, ceea ce l-a făcut pe dealer să devină suspicios și să 
raporteze fapta la poliţie. 

— Cum îl cheamă? 

— N-am întrebat. 

— De ce nu? 

— Zac începea să pară și el suspicios, așa că m-am deplasat 
spre Renoir, de aceea a durat așa de mult până am scăpat. În 
orice caz, n-ar trebui să fie prea dificil pentru unul dintre 
detectivii de vârf ai naţiunii să ia urma cuiva care este în 
închisoare pentru falsificarea unui Vermeer. 


— Adevărat, dar Zac continuă să creadă că mergi la vernisajul 
de miercuri? 

— Din păcate, Barbara nu va putea merge și nici să profite de 
oferta lui amabilă de a-l însoţi la petrecerea de după dineu, la 
Mirabelle. 

— Dar i-ai dat numărul tău de telefon. 

— 01 730 1234 

— Ce-i asta? 

— Harrods Food Hall. 

— Te ador. 

Duminică dimineaţa, nu s-au așezat la micul dejun până după 
ora zece. 

Beth a vrut să meargă să alerge în Hyde Park, afirmând cu 
tărie că trebuie să dea jos vreo două kilograme. William nu-și 
dădea seama din ce parte, dar a fost de acord să meargă cu ea. 

— Nu mai avem nevoie de prânz, a spus el, în timp ce-și 
ungea cu unt încă o felie de pâine prăjită. Asta ţine loc de prânz. 
Dar va trebui s-o sun pe mama să-i spun că nu mergem la ei. 

— Ai putea încă să mergi, dacă pleci acum, l-a tachinat Beth. 

William n-a luat-o în seamă și s-a servit cu o bucată de 
marmeladă. 

— Jez și cu mine mergem la cinema, duminica seara, a spus 
Beth. Așa că putem să ne băgăm în pat, la o oră rezonabilă. 

— Mă aranjează și pe mine. Am întâlnire cu comandantul la 
prima oră. 

— Sună impresionant. 

— El este impresionant și responsabil pentru patru 
departamente. A și A este departamentul lui favorit, deși este 
cel mai puţin important. William a mușcat din felia de pâine, 
apoi a adăugat: Echipa se întâlnește în prima zi de luni din lună 
pentru a-l pune la zi cu cazurile în curs de investigare. 

— Tu vei avea destul de multe să-i raportezi, nu-i așa, 
detectiv Warwick? 

— Să fii sigură că, dacă artistul nostru este închis, Hawk al 
nostru îi știe numele, la ce închisoare este și pentru cât timp. 

— Ti-ar plăcea să fii în locul lui, într-o zi, nu-i așa? l-a întrebat 
Beth, punându-și încă o ceașcă cu cafea. 

— Da, dar nu am nicio grabă. Dar tu? Işi dorești slujba lui Tim 
Knox? 

— Îmi place ce fac și sunt destul de fericită pentru a sta 
liniștită până voi primi o ofertă mai bună. 

— Pariez că vei deveni directoare la Tate, înainte ca eu să 
ocup fotoliul comandantului. 

— Nu-mi pot imagina că Tate va numi vreodată o femeie ca 
director. 

— Chiar dacă a fost căpitanul școlii și căpitan al echipei de 
hochei? 

— Cine ţi-a spus asta? 

— Un poliţist nu-și dezvăluie niciodată sursele. 


— ÎI voi ucide pe Jez! 

— Păcat. Mie îmi place de el. 

— Este colegul de cameră ideal, a spus Beth. Curat, ordonat și 
cu bun simţ, iar chiria lui ajută la suplimentarea salariului 
derizoriu pe care mi-l dă Fitzmolean. 

— Nu mi-am dat seama că ești proprietara apartamentului. 

— Nu sunt. Este al părinţilor mei. Tata lucrează la HSBC! și a 
fost trimis în Hong Kong pentru următorii trei ani. În momentul 
în care se vor întoarce, Jez va trebui să plece și eu mă voi muta 
înapoi în camera pe care o ocupă acum. 

Sau în a mea, a vrut să spună William. 

— Mai bine ai suna-o pe mama ta, până spăl eu vasele. 
Telefonul este în birou. 

— O lași o dată să comande, va comanda mereu, a spus 
William, în timp ce se ridica și pornea spre birou. 

A ridicat receptorul și a format numărul pe care-l știa 
dintotdeauna. Spera să răspundă tatăl lui, dar, la capătul 
celălalt al firului, s-a auzit o voce de femeie. 

— Nettlefort 4163. 

— Salut, Grace, sunt eu, William. Nu voi putea să vin la prânz, 
astăzi. A apărut ceva. Mă scuzi tu la mama și la tata? 

— Ceva sau cineva? 

— E ceva de la serviciu. 

— William, ești un mincinos așa de netalentat! Dar, nu le voi 
spune nimic, cu toate că speram să vii pe la noi, astăzi. 

— De ce, e vreo problemă? 

— Tata o va cunoaște astăzi pe Clare, așa că mă bazam pe 
tine pentru sprijin moral. 

— Niciodată nu prea m-au interesat sporturile sângeroase. 

— Îţi mulţumesc din suflet. Vei veni săptămâna viitoare? Abia 
aștept s-o cunosc pe fata care va accepta o a doua întâlnire cu 
tine. 

— Şİ eu abia aştept s-o cunosc pe fata care va accepta o a 
doua întâlnire cu tine. 

— Touchăl Dar, tot mi-aş dori să vii. 

— Vei scăpa cu bine, Grace. Nu uita că, atunci când tata 
pufnește, scoate pe nas numai aer fierbinte, nu și flăcări. 

— Este ușor pentru tine să spui asta, de la distanţă. 


7 HSBC (The Hongkong and Shanghai Banking Corporation) este una din 
cele mai mari organizaţii bancare şi de servicii financiare din lume. 


— Şi, în orice caz, o vei avea pe mama de partea ta. 

— Doi contra unu, este competiţie strânsă. Trei ar fi putut să 
încline balanţa în favoarea mea. 

— Voi fi acolo cu gândul, a spus William, înainte de a-i ura 
noroc și a pune telefonul în furcă. 

Era pe punctul să iasă din cameră, când a observat un șir de 
cărţi poștale cu imagini din Hong Kong, expuse deasupra 
șemineului. Polițistul din el a vrut să se uite pe versoul cărților 
poștale, dar a rezistat în fața acestei tentaţii. S-a întors în 
bucătărie, unde a găsit-o pe Beth spălând vasele. 

— De obicei, Jez le șterge, a spus ea. 

— Ești subtilă, a spus William luând în mână un șervet. Când 
terminăm, eu plec acasă, îmi pun un trening și ne întâlnim în 
parc. 

— Nu-i nevoie. Vei găsi tot ce vrei în camera lui Jez. 

— Întotdeauna m-am întrebat cum ar fi un menaj în trei. 

O alergare în parc urmată de Frumoasa Mea Spălătorie și, 
apoi, de o Pizza Margherita - o jumătate pentru fiecare - apoi 
întoarcerea în apartamentul lui Beth și dispariţia sub cearșafuri, 
pentru a încheia un sfârșit de săptămână idilic. 

În dimineața următoare, Wiliam a trebuit să-şi alunge 
buimăceala, înainte de a putea să se uite la ceas. 

— Ajutor, a strigat el sărind din pat și dând năvală în baie. 

Era vorba de o întâlnire la care nu-și putea permite să 
întârzie. O întâlnire care va începe la ora nouă, cu sau fără el. 

Odată întors în dormitor, și-a aruncat pe el hainele și a 
sărutat-o pe Beth, cea numai pe jumătate trează. 

— Sperai să fugi înainte să mă trezesc eu, nu-i așa? 

— Trebuie să ajung acasă să mă schimb. Nu-mi permit să mai 
întârzii încă o dată. 

Beth s-a ridicat în șezut și a întins braţele. 

— Acum, că ţi-ai făcut treaba cu mine, detectiv Warwick, te 
voi mai vedea oare vreodată? a spus ea, a oftat și și-a dus un 
braţ lenevos la frunte, acoperindu-și-o. _ 

— Aș putea veni direct de la muncă, dacă este în regulă. In 
acest caz, voi fi cu tine în jur de ora șapte. 


— Este în regulă, așa că putem lua cina împreună. Jez va găti 
și tu vei putea spăla vasele. 

William s-a așezat pe pat și a luat-o în braţe. 

— Și tu ce vei face? 

— Voi citi Proust. 

— Apropo, a spus William, ridicându-se să plece, sora mea 
abia așteaptă să te cunoască. 

— De ce? 

— Este destul de complicat, dar îţi voi povesti diseară. 

— Ai grijă să-mi găsești pictura, detectiv Warwick! au fost 
ultimele cuvinte pe care le-a auzit William, înainte de a închide 
ușa dormitorului. 

Când a pășit în stradă, William a văzut apropiindu-se de staţie 
un autobuz numărul 22 și a reușit să se urce, chiar când 
autobuzul pornea din staţie. 

— Haimana, a spus el. _ 

— Îmi cer scuze, tinere, a spus conductorul. În autobuzul meu 
nu e nevoie de asemenea cuvinte. 

— Eu îmi cer scuze. Am uitat să-i spun iubitei mele că astăzi 
merg la Barnstaple. 

— Atunci v-aţi urcat cu siguranţă în autobuzul greșit. 

— Îmi pare rău că n-am putut să petrec mult timp cu voi în 
ultima lună, a spus Hawksby, când s-a așezat în capul mesei. Nu 
e nicio îndoială că ați citit despre captura de droguri din 
Southampton, de săptămâna trecută. Două sute de livre de 
cocaină și șase arestați. 

Toţi au început să bată cu palmele pe masă. 

— Nu e important, a spus Hawksby. Cei șase pe care i-am 
arestat erau plevușcă. Peștii cei mari se bronzează încă pe plaje 
din sudul Franţei și rechinul cel mai mare dintre toţi nu 
părăsește niciodată proprietatea lui din Columbia, unde chiar și 
polițiștii sunt pe statele lui de plată. Tot ce putem face noi este 
să încercăm să interceptăm următorul transport și să pescuim 
un alt banc de plevușcă, în timp ce nu avem nicio idee cât de 
mult se trafichează. Fiţi mulţumiţi că niciunul dintre voi nu este 
în divizia droguri. Uliul s-a lăsat pe spătar, s-a răsucit spre 


dreapta și a spus: deci cu ce v-aţi ocupat în absenţa mea, 
Bruce? 

— Am avut cam aceleași probleme ca dvs., sir, a spus 
Lamont. Numai că nu cu droguri, ci cu diamante. Pietrele 
netăiate ies din Ghana, sunt încărcate în Dubai și sunt trimise 
apoi la Bombay, unde sunt vândute pentru bani peșin. În felul 
acesta, scapă de taxa pentru import-export și, în același timp, 
împing în sus preţurile locuinţelor din Mayfair. 

— Intotdeauna, criminalii vor să trăiască în ţări în care legea 
este respectată, a spus Hawksby. Este mai ușor pentru ei să-și 
desfășoare afacerile. 

— Şi, ca și dvs., sir, prindem numai câţiva pești mici, care 
petrec câţiva ani în pușcărie, ca, nici mai mult, nici mai puţin 
altceva decât parte integrantă a înţelegerii, a continuat Lamont. 

— Nu-i de mirare că astăzi crima reprezintă 15% din 
economia lumii și este în creștere, a comentat Hawksby. 
Altceva, Bruce? 

— Da, sir. Cred că este posibil ca DC Warwick să fi identificat 
o fisură în cazul Rembranat-ului dispărut, dar îl voi lăsa pe el să 
ofere detaliile. 

— După mai multe investigaţii, noi... a început William. 

— Noi? l-a întrerupt Hawksby. 

— Mulțumită ajutorului unei asistente de la Fitzmolean, noi 
am identificat un artist care, cred eu, se poate să fi pictat copia 
lucrării lui Rembranat. 

— Numele? 

— Eddie Leigh, a spus Lamont. Acesta a încercat să vândă un 
Vermeer fals unei galerii din West End. Eu am avut cazul și 
pictorul a fost închis la Pentonville, în ultimii doi ani. 

— Ce te face să crezi că Leigh este responsabil pentru copia 
după Rembrandt, DC Warwick? a întrebat Hawksby. 

— Am văzut o lucrare a lui la Galeria de Falsuri din Notting 
Hill, sir. Are un talent rar, dar chiar și așa, nu cred că putea 
produce ceva de o asemenea calitate, dacă nu ar fi văzut 
originalul. 

— Dar ar fi putut cumpăra, de la Fitzmolean, o copie tipărită a 
Funcţionarilor, la un preţ de cinci lire, a spus Hawksby. 

— Este adevărat, dar, dacă ar fi vrut numai să lucreze după 
ea, nu ar fi putut să capteze coloritul viu, vibrația și talentul 


originalului, așa cum a făcut-o, ceea ce mă face să cred că este 
posibil ca originalul să nu fi fost distrus. 

— Dar este al naibii de altfel, a spus Lamont, fără vreo umbră 
de zâmbet. 

— Cât i-a mai rămas lui Leigh de stat în pușcărie? a întrebat 
Hawksby. 

— Cam peste patru ani, sir, a spus Lamont. Și, cred că a lăsat 
să-i scape unde urmează să lovească din nou Faulkner. 

— Lămurește-mă, a spus Hawksby. 

— SO Langley m-a sunat de la Pentonville ieri ca să-mi spună 
că a urmărit cu regularitate conversațiile telefonice 
săptămânale cu soţia, dar n-a fost nimic interesant de raportat, 
până vinerea trecută. 

— Suntem gata să cădem de pe scaune de nerăbdare, Bruce, 
a spus comandantul. 

Lamont a citit cuvintele exacte pe care Leigh i le spusese 
soţiei la telefon: „Ce s-a întâmplat cu pictura?”, „Îi poţi spune că 
am terminat Femei pe plajă... ”, „La timp”. 

— Femei pe plajă este din Perioada Albastră a lui Picasso, a 
spus William. 

— Nu-mi pasă din ce perioadă este, a spus Hawksby. Cine 
deţine originalul? 

— Domnul și doamna Brookes, a spus Lamont. Acum, se află 
pe peretele casei lor de la ţară, din Surrey. 

— Nu pentru mult timp, bănuiesc, și acum că știm unde 
intenţionează Faulkner să dea următoarea lovitură, trebuie să 
aflăm când. 

— Cred că s-ar putea să am răspunsul la această întrebare, a 
spus Jackie, arătând cam mulţumită de propria-i persoană. Şi-a 
permis o mică pauză înainte de a continua. „La timp” este 
indiciul, sir, pentru că familia Brookes pleacă în vacanţă peste 
două săptămâni și cu toate că vor rămâne acolo două 
săptămâni, există o singură seară în care casa va fi goală. 

Jackie și-a permis o pauză încă și mai mare. 

— Continuă, sergent! a spus Lamont. 

— Familia Brookes are un șofer, David Crann, și o 
bucătăreasă, Elsie. Amândoi locuiesc în casă, dar bucătăreasa 
merge întotdeauna în concediu când ei sunt plecaţi. 

— Și șoferul? 


— Crann va fi acolo zi și noapte, în cele două săptămâni, cu 
excepţia nopţii de luni 23, când Chelsea joacă acasă cu 
Liverpool. 

— Pe jumătate am înţeles, dar dă-ne și detaliile, a spus 
Hawksby. 

— Crann are bilet și niciodată nu ratează un meci jucat acasă 
de Chelsea. Meciul începe la ora șapte, așa că el va pleca de- 
acasă în jur de ora cinci și nu se va întoarce cu mult înainte de 
miezul nopții. 

— Locuinta are alarmă? a întrebat Lamont. 

— La stadiul actual al tehnologiei, sir. Cu toate acestea, cea 
mai apropiată secţie de poliţie este la distanţă de 20 de minute, 
ceea ce le va da hotilor mai mult timp decât necesar pentru a 
fura pictura și a fi înapoi pe autostradă înainte ca poliţia locală 
să ajungă la locul faptei. 

— Asta este o lucrare polițienească remarcabilă, sergent. 

— Vă mulţumesc, sir, a spus Jackie. 

— Pentru o dată, cred că putem fi cu un pas înaintea lui 
Faulkner, a spus Lamont. 

— Să sperăm că el nu este cu doi pași înaintea noastră, a 
spus Hawksby. Cu toate acestea, faceţi un plan pentru 23, 
Bruce, cu scopul de a-i prinde în flagrant delict, de data asta. 
Dar, avem de asemenea nevoie de câteva rezultate concrete 
pentru a-l ţine pe comisar la distanţă. Așa că, înainte să plecaţi, 
Warwick, spune-mi ce mai este nou în cazurile Churchill și 
argintul vechi. 

— Cyril Amhurst, falsificatorul semnăturilor lui Churchill va 
apărea săptămâna aceasta în faţa judecătorului, la Snaresbrook 
Crown Court, a spus William. Ne așteptăm să iasă pe cauţiune și 
să apară în faţa judecătorului, cândva, în următoarele două luni. 
Presupun că va pleda vinovat. 

— Să nu presupui niciodată nimic, a spus Lamont. 

— Şi cu argintul? a întrebat Hawksby. 

— S-a dovedit a fi unul dintre clienţii noștri obișnuiți, a spus 
Lamont, preluând el sarcina de a răspunde la întrebare. Kevin 
Carter intră și iese din închisoare precum cucul dintr-un ceas 
elveţian. Dar, de data asta nu suntem siguri cu ce se ocupă, cu 
toate că un lucru e sigur - nu sunt banii lui cei cu care cumpără 
cantităţile mari de argint. Departe tare de liga lui. DS Roycroft și 


DC Warwick se vor duce astăzi la Barnstaple să-l urmărească pe 
Carter și să încerce să afle ce pune la cale. 

Pentru a doua oară în acea dimineaţă, William a vrut să spună 
„Ticălos!” Ar fi trebuit s-o sune pe Beth la galerie, ceea ce, știa 
bine, l-ar fi deranjat pe șeful ei. 

— Să-mi raportezi regulat! a spus Hawksby. Și, Bruce, îţi 
sugerez că faci o vizită la Pentonville împreună cu DC Warwick, 
imediat ce acesta se întoarce din Barnstaple. Acum, revenind 
pentru moment la Rembranat: domnul Booth Watson QC a sunat 
zilnic la biroul meu, cerând să-i returnăm clientului său copia 
picturii. 

— Nu încă, a spus Lamont. 

— De ce nu? a întrebat Hawksby. 

— Pentru că, dacă Jackie sau eu ne-am întoarce acasă la 
Faulkner, n-am trece dincolo de poartă. Dar, dacă ar fi să 
trimitem un tânăr ofițer fără experiență, ud până în vârful 
urechilor, să dea înapoi pictura, există măcar posibilitatea să 
poată pune un picior în ușă. 

— Corect, a spus Hawksby. Dar, de ce nu încă? 

— Faulkner a rezervat bilet la avion spre Monte Carlo, pentru 
lunea următoare, și nu se va întoarce decât cel mai puţin peste 
o lună. 

— Cum poţi fi sigur de asta? X 

— Faulkner este o persoană cu fixuri. In fiecare decembrie 
pleacă la casa lui din Monte Carlo și, rareori, se întoarce înainte 
de sfârșitul lui ianuarie. 

— Și cum de știi tu la ce zbor a făcut rezervare? 

— Serviciul de securitate de la aeroport este condus de un 
fost ofiţer din Poliţia Metropolitană, care mă informează regulat, 
sir. 

— Mai e ceva ce ar putea fi de interes, sir, a spus Jackie. De 
data aceasta, Faulkner nu va călători cu soţia. Lângă el va sta o 
oarecare miss Cheryl Bates, al cărei bilet a fost plătit cu același 
card American Express, ca și biletul lui Faulkner. 

— Ar putea să fie secretara lui, a spus Hawksby. 

— Eu nu cred că specialitatea ei este bătutul la mașină, sir, a 
spus Jackie, în timp ce-i dădea comandantului o fotografie cu 
miss Bates în bikini. 

Echipa a izbucnit în hohote de râs, dar ordinea a fost rapid 
restabilită, în momentul în care Hawksby a spus: 


— Deci, când Warwick se va duce cu copia lucrării lui 
Rembrandt la casa lui Faulkner din Hampshire, acesta va fi deja 
la Monte Carlo. 

— Corect, sir, dar soţia lui va fi încă în Hampshire, a spus 
Lamont. 

— Bine, pentru că eu am sentimentul că doamna Faulkner s- 
ar putea dovedi că este un pic mai abordabilă decât soţul ei, a 
spus comandantul după ce-a mai aruncat o privire la fotografia 
lui miss Bates. 

— Am cu adevărat o problemă, a spus William, pornind 
demarorul. 

— Cu Hawk sau cu Lamont? l-a întrebat Jackie, în timp ce-și 
punea centura de siguranţă. 

— Cu mult mai rău. Cu Beth. l-am spus că mă voi întoarce la 
cină, în seara asta, și, acum, pornesc spre Barnstaple însoţit de 
o altă femeie. 

— Cred că asta cere o duzină de trandafiri, a spus Jackie. Și 
eu știu exact persoana care să-ţi rezolve problema. 

În timp ce treceau prin Earls Court, Jackie a spus: 

— Trage pe dreapta. 

— Dar e linie dublă, a spus William și noi suntem întotdeauna 
respectuoși cu dirijorii de trafic. 

— Durează numai două minute. Și, în cazul meu, este vorba 
de o acţiune poliţienească oficială. 

Jackie a coborât din mașină și William a urmat-o fără tragere 
de inimă într-un magazin de flori. 

— O duzină de trandafiri, a spus Jackie, și să fie proaspeţi, 
altfel vă arestez pentru uzurparea calităţii de florar. Și, trebuie 
să le livraţi la o adresă. 

Florarul a ales fără grabă fiecare trandafir, apoi a cerut 
numele și adresa. 

— Beth Rainsford, Muzeul Fitzmolean, Prince Albert Crescent, 
a spus William. 

— Rainsford... Rainsford... De ce-mi sună cunoscut numele 
acesta? s-a întrebat Jackie. 

— Vreţi să adăugaţi un mesaj, a întrebat florarul, înmânându-i 
lui William un card și un stilou. 

Scuze. A apărut ceva. Nu pot veni în seara asta. William. 

— Am crezut c-o placi pe fata asta, a spus Jackie, rupând 
cardul în bucățele. Parcă-i scrii surorii tale să-i spui că ai făcut 
pojar. Mai încearcă o dată. 

Mi-e dor de tine. Voi suna în seara asta să-ţi explic. Te iubesc, 
William. 

— Nu mult mai bine, dar tocmai am zărit un poliţist de la 
circulaţie, așa că mai bine plecăm. 

— Costă două lire, a spus florarul. 

William i-a dat două bancnote. 

— Mulţumesc, Mike! 


— Cu plăcere, Jackie, a spus florarul, în timp ce ei alergau 
spre mașină. 

— Deci, care este programul când ajungem la Barnstaple? a 
întrebat William, când au revenit în trafic, pe autostradă, 
îndreptându-se spre vest. 

— Întâi, aflăm unde locuiește Carter, apoi, ne facem rezervări 
la un hotel de o stea sau la o pensiune din apropiere. 

— Şi ce anume căutăm? a întrebat William, pentru că nu luase 
niciodată parte la un filaj, până atunci. 

— Vizitatori, în special pe cei care în mod evident nu sunt 
localnici. Nu că aș crede că mister Big va veni la Barnstaple așa, 
numai ca să ne facă nouă plăcere. Dar va trebui să le facem 
poze tuturor celor care intră sau ies din casă și, când ne vom 
întoarce la Yard, vom verifica dacă pozele se potrivesc cu vreun 
chip din galeria noastră de pungași. 

— Altceva? 

— Notăm numerele de înmatriculare ale fiecărui vehicul 
parcat lângă casă sau orice vehicul care ne trezește suspiciuni. 
Le putem verifica pe calculatorul poliției naţionale, mai târziu. Şi 
să nu presupui că persoana pe care o căutăm va parca chiar în 
faţa ușii lui Carter. Munca poliţiei nu este așa de comodă. 

— Ne despărţim sau lucrăm în echipă? 

— Depinde dacă putem supraveghea casa din mașină fără să 
fim observați sau nu. În ambele cazuri, vor urma ore de 
supraveghere cu răbdare, fără nicio siguranţă că va exista un 
rezultat din asta. 

— Crezi că vom afla ce pune la cale? 

— Nu prea cred, a spus Jackie. Dar poţi pune pariu că o 
surpriză, două vom avea, când va trebui să ne gândim la 
picioarele noastre. 

— Cine decide când ne întoarcem la Londra? 

— Lamont. 

— Deci putem înţepeni aici pentru totdeauna. 

Jackie a râs. 

— Nu cred. Nu uita că te așteaptă să-l însoțeşti la Pentonville 
ca să-l interogheze pe Eddie Leigh. Şi tot tu trebuie să duci 
copia după Rembrandt înapoi la casa de la țară a lui Faulkner. 

Au condus o vreme în tăcere tovărășească. 

— Lamont are familie? 


— Este un triplu dezastru, a spus Jackie. Trei foste soţii și cinci 
copii. Primele lui trei căsătorii au durat șase ani, trei ani și un an 
și nu știu dacă ultima va supravieţui mult mai mult. Dumnezeu 
știe cum de își permite să plătească pensie alimentară. Ar fi mai 
ieftin să-și găsească o iubită de ocazie, cum facem toţi ceilalți. 

A fost rândul lui William să râdă. 

— Dar Hawk? 

— E căsătorit cu Josephine de peste 30 de ani. Are trei fete 
deja mature, care-l au la degetul mic. 

— Mi-ar plăcea să văd asta, a spus William. Dar, și tu ai o 

fiică, a spus el, sperând că Jackie se simţea destul de relaxată 
pentru a-și face confidente, dar ea nu a răspuns nimic. 
__El s-a uitat spre stânga și a constatat că ea adormise. 
Intotdeauna să tragi un pui de somn, ori de câte ori este posibil, 
îl sfătuise ea adesea. Jackie nu voise să răspundă la mai multe 
întrebări și închisese ochii. Știuse după câteva zile de când 
William se alăturase echipei lor că el era destinat pentru lucruri 
importante. Mai înalte decât va putea ea spera vreodată. 

Faptul că îi făcuse raport unui inspector care își pusese mâna 
pe coapsa ei, pe când era numai o tânără polițistă nu-i sporiseră 
șansele pentru promovare. Şi faptul că-și luase șase luni 
concediu după nașterea fiicei ei n-a avut drept consecinţă decât 
că, atunci când s-a întors la muncă, s-a trezit din nou repartizată 
la patrulare. Asta n-a destabilizat-o. 

Totuși, când dna Roycroft a fost desemnată corespondentă (a 
treia persoană în divorţ pentru adulter) în procesul de divorț al 
unui ofițer senior, comandantul local a sugerat că poate era 
timpul ca ea să-și ceară pensionarea anticipată. Nu a subliniat 
că are numai 34 de ani și că nu avea nicio intenţie să renunţe la 
slujba pe care o iubea, fiind conștientă că nu o puteau da afară. 
S-a agăţat de serviciu, acceptând că probabil cel mai înalt grad 
pe care-l va putea obţine va fi cel de sergent. 

Cu William situaţia era altfel. Poate că a fost puţin cam naiv și 
prea moale, dar, după ce-l introdusese ea în lumea reală în care 
criminalii nu spun te rog și mulţumesc, era sigură că va înainta 
rapid din grad în grad. Dar, va trebui încă să-l păzească ori de 
câte ori are de-a face cu colegii mai puţin capabili care ar fi 
foarte fericiți să-l lase să răspundă pentru greșelile lor și, fiind 
elev de școală publică, el să nu-i denunțe. 


Jackie se întreba dacă își va mai aminti măcar numele ei, când 
William va ajunge, în cele din urmă, comisar. 

William a rămas pe banda din mijloc și a mers cu viteză 
constantă, ca să n-o trezească. Nu a durat mult până mintea lui 
a revenit la Beth. Cât timp va suporta un iubit pe care nu poţi 
deloc să te bazezi? O va suna imediat ce vor ajunge în 
Barnstaple și îi va explica de ce nu va putea să fie cu ea la cină. 

Argint vechi, o lucrare de Rembrandt furată și cum să intre în 
casa lui Faulkner și s-o întâlnească pe soţia acestuia, acestea 
erau problemele care-i ocupau mintea, cu toate că Beth încerca 
încontinuu să rămână și ea acolo. 

În momentul în care William a ieșit de pe autostradă, Jackie s- 
a trezit și a început imediat să verifice harta pe care o avea în 
poală. 

— Te îndrepţi spre centrul orașului, a spus ea, ca și cum nu 
dormise deloc. Va trebui s-o iei la stânga, ca să ajungem pe 
strada pe care locuiește Carter. Îţi voi spune eu din vreme unde 
să virezi. După încă vreo două mile, Jackie a spus: la-o pe prima 
la stânga și încetinește când treci de numărul 91. Apoi, o iei pe 
prima la dreapta și ai grijă să găsești parcare la distanţă, să nu 
fim observați. 

Când au trecut pe lângă numărul 91 de pe Mulberry Street, 
Jackie s-a uitat cu atenţie la casa-duplex modernă, cu grădină 
minusculă, dar nu casa i-a reţinut atenţia. William a luat-o la 
dreapta și a parcat în spatele unui microbuz. 

Jackie a coborât din mașină, și-a întins braţele și a scrutat 
orizontul. 

— Vezi și tu ce văd eu? a întrebat ea. 

— Te referi la casa cea mare de pe deal? a întrebat el privind 
în direcţia pe care i-o indica ea. 

— Romanii ar fi ocupat această înălţime și ar fi construit o 
fortăreață, ca să-și poată supraveghea îndeaproape dușmanii. 

— Dar e departe. 

— Adevărat, dar are o vedere panoramică spre oraș, inclusiv 
spre casa lui Carter. Dar, cum noi nu suntem romani, să sperăm 
că acea construcţie e hotel, a spus Jackie urcându-se înapoi în 
mașină. 

William nu pierdea din ochi clădirea, în timp ce șerpuia urcând 
încet dealul, până a zărit un indicator pe care scria Hotelul Sea 
View, cu o săgeată spre o alee lungă. 


— Tot ce ne trebuie acum este să fie disponibilă camera cu 
fereastră-bovindou largă din faţă, pentru următoarele câteva 
zile, a spus Jackie. Vorbești tu. Eu încerc să par sfioasă. 

— Va fi prima oară, a mormăit William, în timp ce parca 
mașina. 

— Bună ziua, le-a spus tânăra de la recepţie. Cu ce vă pot 
ajuta? 

— Ne întrebam dacă este liberă camera cu vedere spre golf, a 
spus William. 

— Apartamentul Queen Anne? Permiteţi-mi să verific, sir. A 
durat un minut să se uite în registru, apoi a spus: Da, dar numai 
pentru vreo două nopţi. Camera este deja rezervată pentru 
miercuri noaptea. 

— Cât costă? 

— Treizeci de lire pe noapte, cu micul-dejun inclus. 

William a ezitat. 

— O luăm, a intervenit Jackie și a șoptit domnul și doamna 
Smiths, înainte ca William să semneze în registru. 

— Ușierul vă va duce bagajul în cameră, domnule Smiths, a 
spus recepţionera, dându-i cheia. 

William se întreba câţi domni și doamne Smiths ocupaseră 
apartamentul Queen Anne, de-a lungul anilor. Cu siguranţă 
niciunul care să facă ce aveau el și Jackie în minte. Au luat liftul 
până la ultimul etaj, unde l-au găsit deja pe băiatul cu bagajele 
stând lângă o ușă deschisă. 

— Mai aveţi nevoie de altceva, sir? a întrebat el, după ce le-a 
prezentat camera. 

— Nu, mulţumim, a spus William, dându-i 50 de pence, pe 
care, era sigur, doamna Walters nu îi va deconta. 

Când ușierul a închis ușa în urma lui, Jackie se uita deja pe 
fereastră cu binoclul. 

— Un ucigaș profesionist n-ar pretinde o vizibilitate mai bună, 
a spus ea, focusând binoclul pe camera din faţă a lui Carter. 

— Lamont nu va face scandal în legătură cu costul camerei? 

— Numai dacă ne întoarcem la Londra cu mâna goală. 

— Eu voi dormi pe canapea, a spus William, uitându-se cu 
invidie la patul dublu. 

— Nu va dormi nimeni pe canapea, a spus Jackie. Vom lucra în 
schimburi, zi și noapte, așa că vom putea trage câte un pui de 
somn, amândoi, pe rând, fără să-l lăsăm pe Carter 


nesupravegheat, nicio clipă. Acum, tu ţii ochii pe casă, în timp 
ce eu merg să raportez la secţia locală ca să știe ce misiune 
avem. Și nu mânca toţi biscuiţii, pentru că nu vom comanda 
mâncare prin room service. 

William s-a așezat confortabil într-un scaun și și-a fixat 
binoclul pe casa lui Carter. Tocmai a putut descifra numărul unui 
Volvo parcat pe alee și l-a notat. Și-a mutat atenţia asupra unui 
șopron din colţul grădinii, apoi înapoi pe casă, când a identificat 
pe cineva, în camera din faţă. O siluetă solitară, despre care a 
presupus că era Carter, era așezată lângă șemineu și citea un 
ziar. In cameră a intrat o femeie și a început să aspire praful. 
Oare era Angie? După ce-a citit ultima pagină, Carter a împăturit 
ziarul, s-a ridicat în picioare, a scormonit jăratecul și a ieșit din 
cameră. Câteva minute mai târziu, s-a deschis ușa de la intrarea 
în casă și el a ieșit, a traversat zona cu gazon, a descuiat ușa 
șopronului și a intrat înăuntru. Încă o dată, William nu l-a mai 
avut sub ochi. 

William s-a întors cu o mișcare bruscă spre ușă, când aceasta 
s-a deschis, în spatele lui. Ştia că nu putea fi Jackie. 

— Imi cer scuze, sir, a spus femeia de serviciu. Doriţi să 
pregătesc camera? 

— Nu, mulţumesc, a spus William, care s-a ridicat rapid în 
picioare, asigurându-se că binoclul nu era la vedere. 

Când ușa s-a închis, a uitat de ordinele date de Jackie în 
legătură cu biscuiţii și a început să ronţăie dintr-unul, înainte de 
a se întoarce la postul de observaţie. Și-a întors atenţia spre 
șopron și a putut să descifreze ceva ce arăta ca un banc de 
lucru și o siluetă ghemuită lucrând la ceva, dar la ce? 

Cam după o oră, Carter a ieșit din șopron și a pornit înapoi 
spre casă. La câteva minute după ce-a intrat în casă, a apărut în 
camera de zi și s-a așezat din nou în fotoliu. 

William a început să înţeleagă ce voise să spună Jackie în 
legătură cu nesfârșitele ore de plictis, fără vreun progres. El 
petrecuse numai vreo două ore cu ochii pe Carter și era deja 
plictisit. Când Carter a aţipit în fotoliu, William a început să 
simtă c-ar vrea să facă și el la fel. 

Ușa s-a deschis a doua oară în spatele lui și ei s-a întors. Era 
Jackie, care căra un troliu. 

— Ai văzut ceva ce merită raportat? a întrebat ea, cu ochii 
fixaţi pe o farfurie cu fărâmituri de biscuiţi. 


— Carter a ieșit din casă ca să meargă în șopron, unde a 
rămas o oră. Cred că a lucrat ceva, dar nu mi-am putut da 
seama ce anume. 

— Deci, asta va trebui să aflăm noi mâine. l-am spus pe scurt 
ofițerului de informaţii local despre operaţia noastră. Băiat bun, 
dacă nu cumva puţin cam deranjat de amestecul Poliţiei 
Metropolitane în sectorul lui, fără să-l prevenim. Cunoaște foarte 
bine dosarul lui Carter - de fapt, acum, el este PRO. Dar, până în 
prezent, nu i-a făcut niciun necaz. Este un cetățean model, de 
fapt. Face gravură pentru vreo două școli și cluburi sportive 
locale, cu toate că susţine că s-a pensionat. 

— Criminalii nu se pensionează niciodată, a spus William, 
devin încă și mai vicleni. 

— Hawk? 

— Nu. Fred Yates. Deci, ai de gând să stai aici, în timp ce eu 
voi cobori să văd locul mai îndeaproape? 

— Desigur. Dacă Carter pleacă de acasă, urmărește-l. Dacă 
intră în localul său, tu nu intra. Vei fi eliminat ca un deget 
inflamat. 

— Şi, când vrei să mă întorc? 

— Pe la miezul nopţii, ca să poţi dormi puţin, cât sunt eu în 
schimbul de noapte. Ti-am lăsat niște sandviciuri în mașină, dar 
acum îmi doresc să le fi mâncat, a spus Jackie, uitându-se încă o 
dată la fărâmiturile de biscuiţi. 

— lartă-mă, a spus William. Sunt sigur că trebuie să fie ceva 
în frigider. 

— Care va fi adăugat pe nota noastră de plată și nu trebuie 
să-ţi amintesc, comisare, că nu suntem în concediu. 

William s-a strecurat afară din cameră, s-a dus cu mașina 
înapoi în oraș și a parcat între două mașini, la capătul 
Bulevardului Mulberry, de unde avea vizibilitate totală asupra 
casei. Imediat după ora unsprezece, a văzut că s-a stins lumina 
la parter și, după câteva minute, s-a aprins lumina la etaj. 
Douăzeci de minute mai târziu, casa era în întuneric, în 
totalitate. 

A mestecat fără grabă sandviciurile, simțindu-se mai vinovat, 
cu fiecare înghiţitură. Temându-se că va adormi, a încercat 
diferite metode pentru a rămâne treaz, inclusiv să recite din 
Moartea lui Arthur de Tennyson, să cânte fals Nessun Dormas, 


5 Nimeni să nu doarmă! (Giacomo Puccini). 


reamintindu-și primele clasate în TOP TEN din toate timpurile - 
Bradman 99.94, Pollock la 60.97, Headley... 

La miezul nopţii, s-a întors înapoi la hotel unde a găsit-o pe 
Jackie deja în picioare și gata să-i ia locul. 

— Ceva interesant? a întrebat ea. 

— S-a uitat la televizor, a cinat, s-a uitat iar la televizor și a 
urcat la etaj, la culcare, imediat după ora unsprezece. După 
douăzeci de minute s-au stins luminile. 

— Cam asta este, a spus Jackie. Și schimbul de la miezul 
nopţii este, de departe, cel mai prost. Este așa de ușor să 
adormi și, dacă ţi se întâmplă asta, poţi fii sigur că Volvo nu va 
mai fi în parcare când te trezești. 

— Este epuizant să nu faci nimic, a spus William, dându-i 
cheile de la mașină. 

William s-a dezbrăcat, a făcut un duș și s-a urcat în pat. S-a 
gândit la Beth. La naiba, nu o sunase și acum era prea târziu 
pentru a suna. Peste câteva minute, William dormea dus. 

William s-a trezit imediat după ora șapte, în dimineaţa 
următoare, și-a făcut duș, s-a ras și era deja îmbrăcat atunci 
când Jackie s-a întors de la veghea de noapte. S-au așezat în 
bovindou bucurându-se de micul-dejun bogat cu șuncă și ouă, în 
timp ce erau cu un ochi la casă. Carter nu a coborât la parter 
până după ora nouă, iar ei nu aveau nicio cale să știe ce avea el 
la mic-dejun, pentru că bucătăria lui era în partea din spate a 
casei. 

— Acum ce facem? 

— Ne întoarcem pe Mulberry și sperăm că pleacă de acasă, la 
un moment dat. Dacă pleacă cu mașina, îl urmărim. Dacă 
pleacă pe jos, eu voi sta în mașină și tu încerci să afli ce a făcut 
el în șopron. Probabil este total inocent, dar Lamont tot va vrea 
să știe. 

Douăzeci de minute mai târziu, erau parcaţi pe cealaltă parte 
a drumului faţă de casa lui Carter, cam la 30 de metri de poarta 
lui, cu ochii aţintiţi la ușa de la intrare. 

— N-are niciun sens, a spus William după o altă oră pierdută 
în zadar, cu discuţii de la presupusa vizită la Scotland Yard a 
prințesei Diana la cine va fi noul comisar. 

— Hawk are vreo șansă? a întrebat William. 

— Nu în runda asta, a spus Jackie. Dar, e posibil în viitor, deși 
are și el dușmani. 

S-a mai scurs o oră până când William a spus: 

— Ce s-a-ntâmplat cu băiatul care era cu tine când ai văzut 
prima dată copia...? 

— Ross Hogan, a spus Jackie și a făcut o pauză înainte de a 
adăuga: Hawk l-a trimis înapoi la Peckham. 

— Unde puteam fi eu trimis! 

— Şi încă poţi fi, dacă nu găsești Rembrandt-ul. Pentru că 
Ross a dispărut de pe faţa pământului. 

— Probabil că și-a dat demisia, după ce a ajuns la Peckham. 

— Sau, e posibil să lucreze sub acoperire. 

— Şi eu m-am gândit să lucrez sub acoperire. 

— N-ai fi de niciun folos, a spus Jackie. Tu arăţi, vorbeşti și 
miroși ca un băiat de cor. Nu, Ross ar fi ideal pentru munca sub 
acoperire. Chiar și criminalii cred că este un criminal. Și, 
continuă să fii vigilent, pentru că niciodată nu poţi ști când se 
poate schimba totul într-o clipă. 


— Dar, are de gând să se întâmple vreodată secunda asta? a 
întrebat William, la sfârșitul celei de-a treia ore. 

Atunci s-a deschis ușa de la intrare și au tăcut amândoi din 
gură. 

Carter a apărut cărând o sacoșă pentru cumpărături goală. A 
mers pe alee, a deschis poarta și a luat-o în direcţia opusă. 

— Perfect, asta e șansa noastră, a spus Jackie. la aparatul de 
filmat și vezi dacă poţi face câteva fotografii în interiorul 
șopronului. 

— Putem justifica asta? 

— Tocmai. Va fi motivul nostru de a-l suspecta. Jackie n-a fost 
deloc convingătoare. În momentul în care va reapărea el, voi 
claxona o dată. Tu să te ascunzi în spatele șopronului și să stai 
acolo mult timp după ce va intra el în casă. Și nu uita de regula 
celor trei minute. 

— Cum rămâne cu Angie? 

— Dacă iese, claxonez de două ori. De trei ori, dacă ea te 
vede, caz în care, tu o iei la goană, pentru că va trebui să ieșim 
grabnic din oraș. Uneori, nu ai decât o singură șansă. 

— Nu avem nicio presiune, a spus William în timp ce a luat 
aparatul de filmat de pe bancheta din spate, a coborât din 
mașină și a traversat drumul, privind în toate direcţiile. A mers 
precaut spre numărul 91. Niciun semn că e cineva pe aproape și 
Carter lăsase poarta deschisă. S-a pitit în spatele Volvo-ului și s- 
a deplasat cu agilitate spre șopron. Nu putea fi văzut de la 
fereastra din faţă într-un interval mai mare de timp decât 
câteva secunde. A încercat ușa, dar era încuiată, apoi a auzit 
mașina apropiindu-se pe drum și s-a furișat în spatele 
șopronului, până când mașina a virat pe altă stradă. 

Privind pe fereastra șopronului, a putut identifica un banc de 
lucru din lemn și un scaun. Pe suprafața bancului de lucru era 
împrăștiată pilitură de argint, dar era așa de întuneric înăuntru, 
încât cu greu a mai deslușit altceva. Putea oare să riște folosind 
blițul? A lipit obiectivul aparatului de fotografiat de fereastră și a 
declanșat, folosind toată rola de film, dar nu era sigur dacă 
vreuna din fotografii va fi folosibilă. A scos filmul și reîncărca 
aparatul, când a auzit claxonul sunând o dată. Carter, nu Angie. 
S-a uitat și a văzut-o pe Jackie conducând și repede s-a aruncat 
în spatele șopronului, exact când Carter a ajuns la poartă, 
ţinând strâns o sacoşă Sainsbury. William a auzit ușa din faţă 


deschizându-se și închizându-se. Bărbatul care se întoarce 
acasă, merge aproape întotdeauna direct la baie, un proces ce 
durează cel puţin trei minute. William a așteptat 30 de secunde 
înainte de a face o mișcare: douăzeci și șapte, douăzeci și opt, 
douăzeci și nouă, treizeci. S-a ridicat, s-a mișcat ușor de-a 
lungul gazonului, pe lângă Volvo și a ieșit pe poartă. Nu a 
alergat, nu s-a uitat înapoi. 

La o sută de yarzi în josul drumului, a văzut-o pe Jackie, care-l 
aștepta în mașină, cu motorul pornit. A demarat, când el nici nu 
închisese bine portiera. 

— Crezi că m-a văzut? a întrebat William, în timp ce se 
îndreptau spre hotel. 

— Nu. Nu mi-am luat ochii de la ușa de la intrare și nu l-am 
văzut pe niciunul dintre ei. Deci, ai aflat ce face el în acest 
șopron. 

— Era așa de întuneric, încât abia dacă am văzut ceva, dar, 
am făcut un film întreg cu fotografii, așa că trebuie să așteptăm 
să vedem cum au ieșit. 


KKK 


— Mâine va trebui să plecăm de-aici, i-a reamintit William, în 
timp ce întrau în parcarea hotelului. 

— N-am uitat asta, a spus Jackie. Am văzut un B&B chiar 
alături, dar, din păcate, nu are vedere spre casă, așa că ne vom 
petrece cea mai mare parte a timpului în mașină. 

Odată ajunși în cameră, Jackie l-a sunat pe Lamont și i-a 
comunicat informaţiile la zi. William s-a așezat lângă fereastră, 
privind prin binoclu în timp ce mesteca ultimele resturi de 
biscuiţi cu ghimbir. Carter se întorsese în șopron și William a 
putut vedea un braţ mișcându-se în sus și-n jos, deci Carter 
lucra la ceva... dar la ce anume? 

— Ce a avut de zis Lamont? a întrebat William, când Jackie a 
închis, în cele din urmă, telefonul. 

— Să stai aici, pentru moment. Între timp, ești cu ochii pe 
casă, iar eu merg să developez filmul. 

William a așteptat ca ea să plece, apoi s-a așezat pe pat șia 
sunat acasă la Beth. Nu a răspuns nimeni. Nu s-a întors de la 
muncă. S-a întrebat dacă să riște să o sune la galerie, dar a 
decis să n-o facă. 


S-a întors la fereastră și s-a concentrat din nou asupra 
șopronului. Carter era aplecat deasupra mesei și braţul lui încă 
lucra. Nu s-a întors în casă până când nu s-a întunecat și William 
nu a putut să-l mai vadă. Era aproape ora șase, când Jackie a 
intrat, cu o expresie triumfătoare pe faţă. 

— Marchează monede cu o matriţă, exact cum a sugerat tatăl 
tău. 

— Ce fel de monede? 

— In afară că sunt de argint, habar n-am. Vei avea mâine una 
în mână. Ştii să spargi un lacăt? 

— Nu, acesta trebuie să fi fost unul din cursurile pe care le-am 
ratat. 

— Atunci va trebui să o fac eu. 

— Fără mandat? 

— Lamont este hotărât să afle cine e în spatele lui Carter și cu 
ce se ocupă amândoi. Ultimul lucru pe care l-a spus înainte de a 
închide telefonul a fost: M-am săturat să prind plevușcă. 

— Foarte bine, a spus William, dar cum procedăm? 

— Problema asta o lăsăm pentru mâine. Acum, cobori și-ţi faci 
tura de noapte, în timp ce eu trag un pui de somn. Indiferent 
prin ce metodă, dar să nu cumva să adormi! 

William a părăsit hotelul fără tragere de inimă, dar nu înainte 
de a pune mâna pe câteva tablete de Mars și o sticlă de apă din 
frigider. Cu siguranţă, doamna Walters nu putea obiecta și la 
asta. Parcă o auzea spunând: „Pe viitor să bei apă de la robinet, 
comisare”. William a condus până în oraș, a luat-o pe Mulberry 
Avenue și a parcat în spatele unui minibuz, de unde avea 
vedere spre ușa din faţă a lui Carter. 

A observat cabina roșie de telefon la celălalt capăt al străzii și 
a tras o înjurătură. Incă nu vorbise cu Beth. Ar fi trebuit să o 
ducă la filmul cu James Bond, în seara aceasta, și să fie cu ochii 
pe Faulkner, nu să îngheţe într-o mașină incomodă și să se uite 
la o casă care era în întuneric negru ca smoala. Agentul 007 a 
reușit cumva să salveze lumea de un cuplu de criminali, în două 
ore, timp în care William a încercat să rămână treaz, cu ochii pe 
casa răufăcătorului. A dat drumul la radio. Sinodul Bisericii 
Angliei dezbătuse posibilitatea hirotonisirii femeilor. Început 
modest, dar promiţător. William parcă-l auzea pe tatăl lui 
spunând: „Data viitoare, vor dori să poată fi și episcopi.” Știrile 
au fost urmate de un program despre proliferarea recentă a 


muștei țeţțe în Africa Sud-Sahariană. William a adormit și s-a 
trezit numai când la radio s-a dat semnalul știrilor de la ora 
cinci. „Bună dimineaţa, aici BBC. Prim-ministrul...” William a 
clipit, s-a frecat la ochi și a privit spre casă; lumina era aprinsă 
la etajul de sus. S-a trezit total, instantaneu, cu inima bătându-i 
cu furie. Câteva minute mai târziu, lumina s-a stins la etaj și s-a 
aprins lumina la parter. William a deschis o sticlă cu apă, a luat 
o înghiţitură și își stropea fața cu câteva picături, când ușa de la 
intrarea în casă s-a deschis și a apărut Carter cărând un 
geamantan de piele voluminos, pe care l-a pus în portbagajul 
mașinii, apoi s-a urcat la volan. Motorul a prins viaţă abia după a 
treia încercare. 

Volvo a început să ruleze pe alee. William a pornit încet de-a 
latul drumului, cu luminile stinse. Carter a virat la dreapta, la 
capătul drumului și William l-a urmat păstrând distanţa, pentru 
că erau puţine vehicule pe drum, la ora aceea a dimineţii. La 
sensul giratoriu, Carter a luat-o la stânga și s-a alăturat traficului 
cu direcţia spre ieșirea din oraș. 

— Te rog, te rog, te rog, s-a rugat William, în timp ce Carter își 
continua drumul spre autostradă. 

La următorul sens giratoriu, William a primit răspuns la 
rugăciunile sale când Carter a luat-o pe a treia ieșire și s-a 
încadrat în șuvoiul de motociclişti care se îndreptau spre Londra. 

Carter a rămas pe banda din mijloc și nu a depășit nici măcar 
o dată limita de viteză. Era clar că nu voia să fie oprit de poliţie, 
ceea ce l-a făcut pe William să se întrebe ce putea fi în valiză. 
Cu fiecare milă parcursă, William devenea mai încrezător că se 
îndrepta spre capitală, posibil pentru a se întâlni cu bărbatul pe 
care Lamont era atât de nerăbdător să-l identifice. Dar, fără să 
semnalizeze, Carter a ieșit brusc de pe autostradă și a luat-o în 
direcția Heathrow, unde a plasat mașina într-o parcare pe 
termen scurt. 

William a parcat la etajul superior, apoi l-a urmat pe Carter la 
terminalul doi, unde l-a privit cum se îndrepta spre un ghișeu 
pentru îmbarcări. A rămas în spate în timp ce Carter a făcut 
check-in-ul și a primit cardul de îmbarcare. A luat scara spre 
etajul 1, cu geamantanul de piele ţinut strașnic în mână și s-a 
îndreptat spre PLECĂRI. 

William s-a deplasat încet spre birou! de îmbarcări și i-a arătat 
funcţionarei legitimaţia. 


— Trebuie să știu ia ce zbor are rezervare domnul Kevin 
Carter. 

Femeia a ezitat un moment, înainte de a apăsa un buton de 
sub birou. După câteva minute, a apărut lângă ea un bărbat 
solid și înalt. William i-a prezentat și lui legitimaţia și a repetat 
solicitarea. 

— Cine-i șeful tău, a fost tot ce-a spus bărbatul. 

— DCI Lamont, șeful Departamentului de Artă și Antichităţi de 
la Scotland Yard. 

Bărbatul a ridicat receptorul unui telefon: 

— Numărul? 

— 01 735 29 16. 

William s-a rugat să fie Lamont în birou. 

— Lamont, s-a auzit o voce în receptor. 

Bărbatul i-a dat aparatul lui William, care i-a explicat lui 
Lamont de ce se află la Heathrow. 

— Dă-mi-l la aparat, băiete, a spus Lamont și William i-a dat 
înapoi telefonul bărbatului și a ascultat conversaţia care s-a 
încheiat cu cuvintele: „Da, sir.” 

Bărbatul a dat din cap și funcţionara de la îmbarcări a 
verificat în calculator și a spus: 

— Domnul Carter este îmbarcat pentru zborul 028 spre Roma. 
Poarta se închide în douăzeci de minute. 

— Am două probleme, a spus William, întorcându-se spre 
bărbat. Am nevoie de un loc pentru acest zbor, și nu am 
pașaport. 

— Editează un permis de îmbarcare pentru detectivul 
Warwick, a spus bărbatul, și, dacă e posibil, găsește-i un loc cu 
vreo două rânduri în spatele lui Carter. 

— Îi pot da un loc cu trei rânduri în spatele lui Carter, a spus 
funcţionara, tastând datele pe calculator. 

— Mai bine nu se putea, a spus William. 

Funcţionara a tipărit permisul de îmbarcare și i l-a dat. 

— Mă numesc Jim Travers, i-a spus lui William noul lui 
însoțitor. Urmaţi-mă. N-avem deloc timp de pierdut. 

William a fost condus în spatele ghișeelor și l-a urmat pe Jim 
pe un coridor întunecat cu pereţi din cărămidă gri, pe care nu 
exista niciun pasager, ci numai personalul aeroportului. După o 
călătorie lungă în ritm rapid, Jim a deschis o ușă și l-a condus pe 
William la terminal, unde era parcată o mașină fără număr, 


lângă pista de decolare. Jim a sărit în ea și l-a dus pe William 
lângă un avion care aștepta. 

— Noroc, a spus el, înainte ca William să urce alergând 
treptele și să intre într-un avion gol. 

S-a așezat în spate și n-a avut mult de așteptat până când au 
apărut primii pasageri. Carter a urcat printre ultimii. 

Cu mâna încă încleștată pe valiza lui, s-a așezat pe locul de la 
fereastră, cu trei rânduri mai în față de William. 

După ce avionul a decolat, William a mâncat prima lui masă 
normală din ultimele câteva zile, apoi și-a lăsat spătarul 
scaunului pe spate și a închis ochii. La urma-urmelor, Carter nu 
va cobori până nu aterizează avionul la Roma. 

Avionul a atins solul la Da Vinci două ore mai târziu și a tras la 
poartă. Erau numai câţiva pasageri între William și Carter când 
au intrat în terminal și s-au îndreptat spre Controlul 
pașapoartelor. Ajutor, și-a spus în gând William, când și-a 
amintit că nu avea pașaport. Dar a continuat să înainteze încă 
vreo câţiva yarzi și lângă al a apărut o tânără și l-a luat de braţ. 

— Staţii liniștit lângă mine, detectiv Warwick. 

— Dar s-ar putea să-l pierd pe bărbatul pe care-l urmăresc. 

— Lui Carter i-au luat deja urma doi ofiţeri ai noștri. Îl vei 
vedea în partea cealaltă. 

S-au îndreptat spre poarta pe care scria „Echipaj” unde erau, 
în mod clar, așteptați, pentru că au trecut de controlul 
pașapoartelor fără a se opri măcar. William s-a simţit ca un prinţ 
când a fost condus afară din terminal, unde îl aștepta o mașină 
cu portiera din spate deschisă. 

l-a mulțumit tinerei, apoi a urcat în mașină; un bărbat în 
uniformă bej, elegantă, era așezat în spate și, în mod evident, îl 
aștepta pe el. 

— Bună dimineaţa, a spus acesta. Numele meu este Antonio 
Monti. Locotenent. Sunt la dispoziţia dumneavoastră, pentru 
orice este nevoie. 

— Grazie, a răspuns William, în timp ce-și strângeau mâinile. 

— Parla l'italiano? 

— Destul cât să mă descurc, a răspuns William. „Ma poi Roma 
€ la mia cittă preferita?”. 

A trebuit să mai aștepte o jumătate de oră până ce Carter a 
ieșit agale din clădire, cu bagajul în mână și s-a așezat la coadă 


” Şi apoi Roma este oraşul meu preferat. 


la taxi, timp în care locotenentul știa despre Carter cam tot atât 
de mult cât știa și William. 

Şoferul de taxi italian s-a dovedit a fi mai expert decât William 
când era vorba de a se ţine după un suspect, ceea ce i-a permis 
să se bucure de câteva imagini familiare: Colosseum, Bazilica Sf. 
Petru, Coloana lui Traian, pe care și le amintea din zilele de 
studenţie când stătuse în spatele unui autobuz supraaglomerat, 
fără aer condiţionat, care se îndrepta spre un cămin pentru 
studenţi, care nu era chiar în centrul orașului. 

Când taxiul lui Carter s-a oprit în cele din urmă, a tras nu 
lângă un hotel, cum se așteptase William, ci lângă o clădire 
municipală mare, cu un steag fluturând pe un catarg, pe 
acoperiș. 

— Rămâi aici și lasă-l în seama mea, a spus locotenentul. Nu 
vrem să te vadă. 

A coborât din mașină și a intrat după Carter, în clădire. 

William a ieșit și el din mașină, dar numai pentru a-și dezmorți 
picioarele, apoi a făcut brusc un pas în spate și s-a ascuns în 
spatele unei fântâni, când a zărit o figură cunoscută intrând în 
clădire. 

Nu și-a desprins privirile de la ușă nici măcar pentru câteva 
clipe, dar a trecut aproape o oră până când locotenentul a 
reapărut și s-au așezat amândoi pe bancheta din spate a mașinii 
lor. După câteva minute a ieșit din clădire și Carter care a 
chemat un taxi, dar Monti nu i-a spus șoferului lor să-i 
urmărească. 

— Se întoarce la aeroport, a spus Monti. Geamantanul este 
acum gol, a adăugat el, fără altă explicaţie. Au făcut rezervări 
pentru ora 3:10, la Heathrow. 

— Deci, ar trebui să fiu și eu, în același avion, a spus William. 

— Nu neapărat. La Heathrow îi așteaptă DS Roycroft. În orice 
caz, noi avem lucruri mai importante de făcut. 

— Cum ar fi? 

— Întâi, trebuie să cunoști un pic din ospitalitatea italiană. 
Vom lua prânzul la Casina Valadier, înainte de a merge la Vila 
Borghese și încă vei fi în timp să prinzi cursa de 5:20 spre 
Londra. 

— Dar, costurile nu... 

— Te afli în Italia, mio amigo, a spus locotenentul, și tocmai ai 
făcut un mare serviciu poporului Italian. Prin urmare, trebuie să 


fii recompensat. În orice caz, noi nu suntem aşa de preocupaţi 
de cheltuieli cum sunteţi voi în Anglia. (În mod clar, ei nu aveau 
o doamnă Walter cu care să se lupte, s-a gândit William.) Poate 
c-ar trebui să arunci o privire la chestia asta, a spus Monti în 
continuare și i-a dat lui William un document cu aspect oficial. 

William s-a uitat pe prima pagină. 

— Italiana mea nu este atât de bună, a recunoscut el. 

— Atunci, trebuie să ţi-l citesc eu, rând cu rând, în timpul 
prânzului, pentru că am nevoie să știu dacă dorești ca noi să 
aprobăm cererea de licență a domnului Carter sau dacă 
Scotland Yard ar prefera să nu o aprobăm. 


KKK 


William a bătut la uşă şi, când Beth a deschis, a fost 
întâmpinat cu un „Salut, străine, ce scuză ai mai pregătit, de 
data aceasta?” 

— Am fost la Roma. 

— Să-i faci o vizită unei alte femei? 

— Surorii lui Napoleon. 

— Mi s-a spus că e foarte rece. 

— Ca marmura, a spus William, înclinându-se să o sărute, dar 
abia i-a atins buzele, pentru că ea a întors capul. 

— Nu, până nu ascult și varianta Paulinei, a spus Beth, în timp 
ce-l conducea spre bucătărie. 

În timpul cinei William a povestit tot ce se întâmplase de când 
se văzuseră ultima oară, incluzând și povestea cu masa de la 
Casina Valadier și după-amiaza petrecută cu Antonio Monti la 
Vila Borghese. 

— Ar fi trebuit să intri în poliţia italiană, William, ei au în mod 
evident galerii superioare, mâncare bună și... 

— Dar nu au femei adorabile, a spus el, luând-o în braţe. 

Ea l-a împins în joacă și a spus cu fermitate: 

— Nu, până nu-mi spui pentru ce avea nevoie Carter de 
licenţă. 

— Am numit această întâlnire o informare scurtă pentru că 
înţeleg că există noutăţi în cazul Carter, a spus Hawksby. 

— Adevărat, sir, a spus Lamont. Carter a plecat din 
Barnstaple, miercuri dimineaţă, devreme. DC Warwick l-a 
urmărit până la Heathrow, unde Carter a luat avionul spre 
Roma. DC Warwick mi-a telefonat din aeroport și eu i-am spus 
să continue să-l urmărească pe Carter, care nu avea cu el decât 
o geantă din piele, deci era clar că nu pleca în concediu. Voi da 
cuvântul lui DC Warwick, care vă poate prezenta pe scurt ce s-a 
întâmplat în continuare. 

— M-am așezat la trei rânduri în spate distanţă de Carter, în 
avion, a spus William. La Da Vinci, am fost întâmpinat de 
locotenentul Monti din Echipa de Investigaţii Speciale Italiană, 
care a fost foarte cooperant. Carter a luat un taxi și noi l-am 
urmărit până la o clădire guvernamentală din centrul Romei. 
Monti l-a urmat înăuntru și m-a informat, la întoarcere, că Carter 
a avut o întâlnire la biroul Diviziei Navale, unde a cerut o licenţă 
pentru scufundări și recuperare, pentru a explora un vas 
naufragiat aproape de ţărmul insulei Elba. 

— Ce anume caută? a întrebat Hawksby. 

— Șapte sute de monede spaniole de argint din secolul al 
optsprezecelea, a spus William. În 1741, în timpul unei furtuni 
violente, un vas numit Patrice s-a scufundat lângă Elba, cu 52 
de pasageri și 9 membri ai echipajului la bord și o încărcătură 
care includea monede și alte lucruri valoroase. Am dosarele 
recepționerului italian al epavelor, din acea vreme, în care scrie: 
„Această afirmaţie a fost confirmată de Lloyd's de la Londra, 
care a asigurat vasul și încărcătura pentru zece mii de Guinee și 
a plătit toată suma”, a continuat el. 

— M-am prins numai pe jumătate, a spus Hawksby. 

— Peste ani, au fost făcute mai multe tentative de a localiza 
epava și a recupera monedele, dar fără succes. 

— Şi Carter crede că el ar putea avea norocul acesta, în ciuda 
șanselor? ` 

— Nu cred că se bazează pe noroc, sir, a spus Jackie. In timp 
ce DC Warwick se balada prin Roma, eu m-am întors la Londra și 
am dus fotografiile cu șopronul lui Carter pe care le-a făcut 
Warwick, la specialiștii noștri din Scotland Yard. Aceștia le-au 
mărit și au confirmat fără îndoială un lucru: DC Warwick nu este 


David Bailey. (Toţi cei prezenţi au început să râdă.) Cu toate 
acestea, după ce unul din specialiștii noștri, o doamnă, a studiat 
mai îndeaproape fotografiile, a venit cu o sugestie foarte 
interesantă. Jackie a înmânat fiecărui membru al echipei o 
fotografie de mari dimensiuni a bancului de lucru din șopronul 
lui Carter. 

— Ce anume căutăm? a întrebat Hawksby, în timp ce studia 
imaginea. 

— Veţi remarca faptul că există tot echipamentul obișnuit 
necesar unui gravor - dalta - de dimensiuni diferite -, perii de 
sârmă, chiar și o pilă de unghii. Dar, dacă te uiţi mai de 
aproape, poţi vedea, de asemenea, la ce lucra Carter. (A dat 
spre analiză echipei trei fotografii cu detalii care arătau 
suprafaţa bancului de lucru.) 

— Mie mi se pare că e o jumătate de coroană, a spus 
Hawksby. 

— Aceeași mărime, aceeași formă, altă valoare, a spus 
William, cum am aflat când am vizitat un numismat de la British 
Museum, care mi-a spus că este sigur că e o monedă spaniolă, 
datată, după cum puteţi vedea, 1649. 

— Fără îndoială că l-ai întrebat ce valoare are? 

— Nu avea idee, sir, dar mi-a recomandat să merg la Dix 
Noonan Webb din Mayfair, care sunt specialiștii din domeniu. 
Domnul Noonan mi-a arătat, într-unul dintre cataloagele sale 
cele mai recente, un exemplu similar de monedă cob!°, vândută 
cu peste o mie de lire sterline. 

— Inmulţiţi aceasta cu șapte sute, a spus Lamont, și Carter va 
avea mai mult de șapte sute de mii. 

— Cred că știu ce urmărește, a spus William. 

— Dă-i drumul, a spus Hawksby. 

— Suspectez că tot argintul vechi pe care l-a cumpărat în 
ultima vreme a fost topit și că el și-a petrecut ultimele luni 
bătând șapte sute de monede cob spaniole noi. 

— Dacă vă uitaţi mai îndeaproape la fotografii, a spus Jackie, 
veţi vedea ceva ce s-ar putea să ne fi scăpat, în circumstanţe 
normale. 

Jackie a indicat spre colţul din stânga jos al uneia dintre 
fotografii. 


10 Macuquinas - monedă spaniolă veche. 


— Arată ca o găleată de apă, așa mi se pare mie, a spus 
Hawksby. 

— Acesta a fost și primul meu gând, până când mi-am dat 
seama de următoarea mișcare a lui Carter, a spus William. 

— Nu ne mai ţine în suspans, a spus Hawksby. 

— Eu suspectez că el intenţionează să se întoarcă la Roma cât 
mai curând posibil, să-și ia autorizaţia solicitată și, apoi, să fie 
văzut navigând, la apusul soarelui, în căutarea comorii de pe 
fundul mării. Peste câteva zile, se va întoarce în port, cărând o 
lădiță plină cu monede de argint. Și dacă vă uitaţi mai atent la 
fotografia 2B, veţi vedea chiar lădița care va fi scoasă din 
adâncul mării. 

A durat câteva minute până când Lamont a spus: 

— Şi cu găleata cum rămâne? 

— Apă de mare, a răspuns William. 

— Bineînţeles, a spus Hawksby. 

— Dar eu cred că această comoara de pe fundul mării este 
proprietatea guvernului în apele căruia a fost găsită, a spus 
Lamont. 

— Corect, sir, a spus William. Dar echipa de recuperare va 
primi 50% din taxa celui care a găsit-o, fapt pentru care, 
probabil, s-a implicat Booth Watson. 

— Am auzit eu bine? a întrebat Hawksby. 

— Da, sir. Booth Watson a intrat în clădire, la câteva minute 
după ce-am ajuns noi acolo. 

— William, cu siguranţă ai păstrat pentru sfârșit ce era cel mai 
interesant, a spus comandantul. Ai idee de ce-a fost el acolo? 

— Monti mi-a spus că Watson a verificat toate documentele 
cu meticulozitate, înainte de a-l lăsa pe Carter să semneze 
vreunul. 

— Deci, asta ar putea fi numai încă una din numeroasele 
iniţiative ale lui Carter, a spus Jackie. 

— Booth Watson chiar are alţi clienţi, a spus comandantul. 
Dar, sunt de acord că șansele sunt la Faulkner, care se poate 
aștepta să capete trei sute cincizeci de mii de lire sterline, odată 
ce Carter a recuperat monedele. 

— Acum că știm cine este în spatele acestei escrocherii, 
bănuiesc că Carter nu va căpăta mai mult de câteva mii, a spus 
Lamont. 

— De ce spui asta, Bruce? 


— L-am încolţit de trei ori în ultimii zece ani, dar niciodată 
pentru ceva la această dimensiune. Și, după cum a descoperit 
locotenentul Monti, când Carter a făcut cerere pentru obţinerea 
permisului de a căuta comoara scufundată, acesta a dat 
Oficiului Naval italian de la Roma cinci mii de lire sterline cash, 
cu toate că taxa standard este mai mică decât jumătate din 
această sumă. 

— Aceasta explică de ce nu s-a despărţit deloc de geanta de 
piele, a spus William. Şi de ce, potrivit lui Monti, geanta era 
goală când el a părăsit clădirea. 

— Fără nicio îndoială, Carter spera că cererea lui își va croi în 
mod misterios calea până la vârful ierarhiei, a sugerat Jackie. 

— Toată, a spus Lamont. 

— Se poate și să fie așa, dar locotenentul Monti mi-a spus clar 
că, dacă vrem ca cererea lui Carter să fie amânată 
nedeterminat sau chiar respinsă, tot ce avem de făcut este să 
cerem acest lucru. 

— Bruce? 

— Carter n-a comis nicio fărădelege pe teritoriul britanic, de 
care noi să știm și singurul mod în care vom afla ce pune la cale 
este să le spunem italienilor că nu avem nicio obiecţie în a-i 
aproba licenţa. De fapt, cu cât i-o acordă mai repede, cu atât 
mai bine. 

— Dacă așa stau lucrurile, a intervenit Jackie, de ce nu l-am 
aresta pe Carter chiar înainte să ajungă la aeroport și să 
confiscăm monedele? 

— Şi să-l acuzăm de ce? a întrebat Hawksby. Cu Booth 
Watson lângă el, va susține că monedele nu sunt decât niște 
reproduceri pe care voia să le vândă pentru un profit mic. În 
plus, dacă vrem să-l încolţim pe cel care-l finanţează pe Carter, 
trebuie să-l lăsăm să ducă întreaga acţiune până la sfârșit. 
Pentru că, indiferent cine este creierul din spatele operaţiunii 
cred că este cineva cu imaginaţie, nerv și destul capital pentru a 
pune lucrurile în mișcare, ceea ce, recunosc, seamănă din ce în 
ce mai mult cu Faulkner. 

— Așadar, cu permisiunea dvs., sir, a spus Lamont, îl voi suna 
pe Monti și îl voi ruga să facă o copie a cererii și să ne informeze 
cu tot ce se întâmplă. Între timp, îl voi ruga pe contactul meu de 
la BA să mă sune în momentul în care Carter face din nou 
rezervare la un zbor spre Roma. 


— Unde tu, locotenentul Monti și DC Warwick veţi sta pe cheu 
în așteptarea lui, a spus Hawksby. 

— Eu nu, sir, a spus Lamont. Carter mă cunoaște cât se poate 
de bine. 

Jackie privea plină de speranţă. 

— Atunci, mă voi sacrifica eu și-l voi însoţi pe DC Warwick, a 
spus Hawksby. Mai aveţi ceva de spus? 

— Numai un singur lucru, sir. DC Warwick și cu mine vom 
merge mâine-dimineaţă la Pentonville să-l interogăm pe Eddie 
Leigh. 

— Omul despre care Warwick este convins că a copiat 
Rembrandt-ul? 

— Da, sir. Dar nu pretind că am speranţe că vom afla prea 
multe de la el. Oamenii care au lucrat pentru Miles Faulkner în 
trecut nu deschid gura, dacă vor să rămână în viaţă. 

— Faceţi-l voi să vorbească, a spus Hawksby. S-ar putea să-i 
scape ceva ce-ar putea să regrete mai târziu. Şi, când va duce 
Warwick înapoi în casa lui Faulkner copia după Functionarii lui 
Rembrandt? Pun această întrebare numai pentru că domnul 
Booth Watson continuă să mă amenințe cu foc și pucioasă. 

— Faulkner pleacă la Monte Carlo luni dimineaţă, a spus 
Lamont. Deci, oricând, săptămâna viitoare. 

— Te așteaptă încă o săptămână plină, DC Warwick, așa că nu 
te voi mai reţine, a spus comandantul. 

— Poliţist bun, poliţist rău a devenit oarecum un clișeu, a spus 
Lamont, în timp ce ieșea împreună cu William de la Scotland 
Yard și porneau cu mașina spre Pentonville. Și, în cazul nostru, 
și un copil de cinci ani și-ar da seama cine e cu cine. Cu toate 
acestea, trebuie să decidem ce încercăm să realizăm prin 
această întâlnire. 

— Cu siguranţă, prima noastră prioritate, a spus William când, 
la Trafalgar Square s-a produs un blocaj în trafic, ar fi să aflăm 
dacă tabloul Funcţionarii a fost sau nu distrus și, dacă n-a fost 
distrus, unde se află el acum. 

— Băiete, nu aceasta ar fi prima mea prioritate, a spus 
Lamont, cu accentul lui scoţian încă și mai pronunţat decât de 
obicei. Vreau să dovedesc legătura dintre Leigh și Miles 
Faulkner, pentru că aș sacrifica jumătate din pensia mea pentru 
a-l pune pe omul acesta după gratii. 

Eu mi-as da toată pensia să mă fi născut cu talentul lui Eddie 
Leigh, s-a gândit William, în timp ce mașina intra pe Kingsway, 
dar nu și-a exprimat poziţia. 

— Deci, hai să punem la punct tactica, a spus Lamont. Eu voi 
conduce interogatoriul și, dacă mă așez pe scaun, înseamnă că 
vei prelua tu. Dar, până atunci să nu mă întrerupi, pentru că știu 
exact tipul de interogatoriu pe care vreau să-l aplic. 

— Ce se întâmplă dacă el o ia într-o direcţie pe care niciunul 
dintre noi nu a anticipat-o. 

— Nu prea cred că se va întâmpla. Nu uita, avem de-a face cu 
un escroc care a stabilit exact ce va spune, cu mult înainte de a 
se întâlni cu noi. 

Încă o dată, William nu și-a exprimat opinia. 

— Şi, dacă eu încep să negociez cu el, ţine-ţi gura. Șoimul 
(Hawk) mi-a spus clar cât de departe pot merge. 

— Care este cel mai rău scenariu? a întrebat William, pe când 
mașina vira la stânga pe Grays Inn Road. 

— Ca el să refuze să răspundă la vreuna din întrebările 
noastre, caz în care interviul se va încheia în câteva minute, iar 
noi ne vom fi irosit timpul degeaba. 

— Aceasta va fi prima mea vizită la o închisoare, a spus 
William, după un timp în care niciunul dintre ei nu a mai vorbit 
deloc. 

Lamont a zâmbit. 


— Prima mea vizită a fost la un irlandez vesel, care m-a făcut 
să râd cu poveștile lui de pe Insula de Smarald. 

— Pentru ce fusese închis? 

— Furt dintr-un sediu al poștei, ceea ce a fost destul de dificil 
de dovedit, pentru că el nici măcar nu se apropiase de ghișeu și 
singura lui armă a fost un castravete. Din fericire, a pledat 
vinovat. 

— Şi, și? a insistat William. 

— Lăsăm pe altă dată, a spus Lamont, în timp ce a luat-o pe 
lângă HMP Pentonville. 

— N-ai putea s-o blamezi pe Majestatea Sa dacă ar decide că 
se poate descurca și fără închisori în portofoliul ei, a cugetat cu 
voce tare William. 

— Dacă ar face asta, s-ar putea descurca fără Buckingham 
Palace în același portofoliu, a spus Lamont, când mașina a intrat 
în Caledonian Road. 

William a privit dincolo de zidul înalt la o clădire 
amenințătoare de cărămidă, care domina peisajul. Mașina s-a 
oprit la barieră și un ofițer în uniformă s-a apropiat de ei. 
Lamont a lăsat geamul în jos și a arătat legitimaţia. 

— Domnul Langley vă așteaptă, sir, a spus bărbatul, după ce 
a studiat legitimaţia. Vă rog să parcaţi acolo și eu îl voi anunţa 
că aţi sosit. 

Şoferul s-a strecurat în primul spaţiu disponibil și a oprit 
motorul. 

— Nu-ţi pot spune cât va dura, Matt, i-a spus Lamont 
șoferului, care scotea o carte broșată din torpedo. Dar, când ne 
întoarcem, îmi vei spune dacă cel mai recent Len Deighton 
merită să-l iau în concediu, anul acesta. 

— Este al treilea volum dintr-o trilogie, sir, așa că vă 
recomand să începeţi cu primul volum, Berlin Game. 

În timp ce coborau din mașină, s-a apropiat de ei un ofiţer în 
vârstă pe al cărui ecuson scria SO Langley. 

— Ce mai faci, Bruce? 

— Nu mă plâng, Reg. Ti-l prezint pe DC Warwick. Nu-l pierde 
din ochi. Este ajutorul meu. 

— Bună dimineaţa, sir, a spus William, în timp ce-și strângeau 
mâinile. 


— Urmaţi-mă, a spus Langley. Îmi cer scuze pentru măsurile 
excesive de siguranţă, dar sunt procedurile standard la 
închisorile de categoria B. 

Au semnat amândoi în registrul de la poartă apoi li s-au dat 
permise de vizitatori. William a numărat cinci porţi cu gratii care 
au fost încuiate și descuiate, înainte ca ei să-l întâlnească pe 
primul lor prizonier. 

— Leigh vă așteaptă în sala pentru interogatorii, dar, permite- 
mi să te previn, Bruce, că a fost deosebit de necooperant în 
dimineaţa aceasta. Dacă l-ai băgat la zdup în trei ocazii în 
trecut, nu cred că ești favoritul lui. 

În timp ce mergeau de-a lungul unui coridor lung cu pereţii 
din cărămidă verde, William a remarcat că ceilalţi pușcăriași fie 
se întorceau cu spatele la ei, însoţindu-și, de obicei, gestul cu o 
expresie obscenă, fie îi ignorau, pur și simplu. Dar exista o 
excepţie, un bărbat de vârstă mijlocie care s-a oprit din spălatul 
podelei cu mopul și s-a uitat atent la ei. William s-a gândit că 
omul acesta avea ceva familiar lui și s-a întrebat dacă îl 
arestase cumva, cândva, pe când făcea patrulare în Lambeth. 

William nu și-a putut ascunde surpriza când s-au oprit în faţa 
unui cub voluminos de sticlă care arăta mai degrabă ca o 
sculptură modernă decât ca o sală de interogatoriu. lnăuntru, l-a 
putut vedea pe prizonier așezat la o masă, cu capul plecat și a 
presupus că era Eddie Leigh. 

— Înainte să întrebi, este în egală măsură bun pentru 
protecţia ta, ca și pentru a lui, a spus Lamont, arătând înspre 
cub. Pe când eram tânăr sergent, am fost acuzat odată că l-am 
lovit cu pumnul pe un prizonier, ceea ce nu făcusem... a spus el 
și, după o scurtă pauză, a continuat... de data aceea. 

— Doriţi cafea și biscuiţi? a întrebat Langley. 

— Lasă-ne întâi cu el câteva minute, Reg, a spus Lamont. 

William și Lamont au intrat în încăpere și s-au așezat în faţa 
lui Leigh. Nici urmă de cătușe sau de un ofiţer care să-l 
păzească. Un privilegiu acordat numai celor care nu au 
menţionate la dosar fapte de violenţă. Probabil că Leigh 
declinase dreptul de a avea avocat. 

William s-a uitat atent la prizonierul așezat pe partea cealaltă 
a mesei. La prima vedere, falsificatorul de 47 de ani arăta ca 
oricare alt pușcăriaș, îmbrăcat în ţinuta obișnuită în închisori: 
cămașă albastră în dungi și blue jeanși uzaţi. Era neras, avea 


păr negru și ochi căprui, dar ceea ce l-a surprins pe William au 
fost mâinile lui. Cum putea un om cu mâini ca niște cărămizi să 
realizeze un finisaj atât de delicat? Și, apoi, el a vorbit, 
dezvăluind că venea din aceeași parte a lumii ca și Lamont. 

— Poţi să-mi dai o ţigară, șefu'? a întrebat el politicos. 

Lamont a pus un pachet de ţigări pe masă, a extras una şi i-a 
dat-o prizonierului. l-a și aprins-o, chiar. Prima mituire fusese 
oferită și acceptată. 

— Mă numesc detectiv inspector-șef Lamont, a spus el, ca și 
cum nu se mai întâlniseră niciodată, înainte, și acesta este 
colegul meu detectiv-poliţist Warwick. (Leigh nu i-a acordat lui 
William nici măcar o privire). Am dori să-ți punem câteva 
întrebări. 

Leigh nu a răspuns nimic, dar a expirat formând un nor mare 
de fum gri. 

— Investigăm un furt al unei picturi de Rembrandt de la 
Muzeul Fitzmolean, din Kensington, petrecut cu câţiva ani în 
urmă. Am dat recent peste o copie despre care avem motive să 
credem că a fost făcută de tine. 

Leigh a mai tras un fum din ţigaretă, dar nu a spus nimic. 

— Tu ai pictat acea copie? a întrebat Lamont. 

Leigh tot n-a făcut vreo încercare de a răspunde, aproape ca 
și cum nici n-ar fi auzit întrebarea. 

— Dacă ai să cooperezi, a spus Lamont, s-ar putea să vrem 
să-ţi facem o recomandare favorabilă la Consiliul pentru 
Convorbiri, când vei ajunge în faţa lor, peste vreo două luni. 

Tot nicio reacţie. Uitându-se în ochii încercănațţi ai lui Leigh, 
William a început să-și dea seama cât de departe erau întinse 
tentaculele lui Miles Faulkner. 

— Pe de altă parte, dacă nu cooperezi, putem raporta asta 
Consiliului. Alegerea îţi aparţine. 

Nici chiar asta nu părea să-l impresioneze pe Leigh. Câteva 
secunde mai târziu, s-a deschis ușa și a intrat un prizonier cu 
comportare bună cu o tavă cu cafea și biscuiţi, pe care a pus-o 
pe masă și a ieșit rapid. Leigh a apucat o ceașcă cu cafea a pus 
în ea 4 cuburi de zahăr și a început să mestece. Lamont s-a 
lăsat pe spătarul scaunului. 

— Domnule Leigh, a spus William, conștient că niciun ofiţer 
din închisoare nu i s-a adresat cu domnule în ultimii patru ani, 
cum este clar că nu aveţi nicio intenţie să ne răspundeţi la vreo 


întrebare, aș vrea să vă spun ceva înainte ca noi să plecăm. 
(Lamont și-a mai pus un cub de zahăr în cafea). Sunt un 
pasionat de artă, un fan înfocat, spuneţi-i cum vreţi, dar, mai 
important, sunt un mare admirator al operei tale. (Leigh s-a 
întors și s-a uitat pentru prima dată la William, timp în care 
scrumul de la ţigară a căzut pe masă.) Tabloul lui Vermeer, Fată 
la clavecin, a fost cu siguranţă desăvârșit, cu toate că n-am fost 
surprins că nu i-a înșelat pe savanții olandezi, în special pe dl. 
Ernst van de Wetering. Dar copia Funcţionarilor este fără nicio 
îndoială o operă de geniu. Acum se află în biroul nostru de la 
Scotland Yard și eu am o reţinere în a i-l returna domnului Miles 
Faulkner, care afirmă că este al lui. Este păcat că nu v-aţi născut 
în Amsterdam, cu trei sute de ani în urmă, când aţi fi putut fi un 
discipol al maestrului, dacă nu cumva maestrul însuși. Dacă eu 
aș fi avut o fracțiune din talentul tău, nu m-aș fi necăjit să mă 
alătur poliţiei naţionale. (Leigh continua să se uite la William. 
Încetase să mai fumeze). Vă pot pune o întrebare care nu are 
nicio legătură cu ancheta noastră? 

Leigh a afirmat dând din cap. 

— Nu-mi pot da seama cum aţi reușit efectul de galben de pe 
rama tabloului Funcţionarii. 

A durat un pic de timp până Leigh a spus: 

— Cu gălbenuș de ou. 

— Da, desigur, ce prost sunt, a spus William, știind bine că 
Rembrandt folosise gălbenușul de la ouăle de pescăruș când 
amesteca pigmenţii. Dar de ce n-aţi adăugat obișnuitul RvR al 
lui Rembrandt? Acesta a fost singurul lucru care m-a făcut să 
realizez că nu era originalul. 

Leigh a mai tras un fum din ţigară, dar, de această dată, nu a 
răspuns, temându-se probabil că mersese prea departe. William 
a mai așteptat câteva minute, apoi a acceptat că Leigh nu avea 
de gând să mai răspundă la vreo întrebare. 

— Îţi mulțumesc. Vreau numai să adaug că a fost o onoare să 
te cunosc. 

Leigh l-a ignorat, s-a uitat la Lamont și a spus: 

— Mai pot primi încă o pipă? 

— Păstrează tot pachetul, a spus Lamont, înainte de a se 
întoarce spre SO Langley pentru a-i spune că interogatoriul a 
luat sfârșit. Langley a întrat și el în cubul de sticlă. 

— Înapoi în celulă și ai grijă ce faci, Leigh, a spus Langley. 


Leigh s-a ridicat încet de pe scaun, și-a pus în buzunar 
pachetul cu ţigări, apoi s-a întins peste masă și i-a strâns mâna 
lui William. Lamont nu și-a putut ascunde surpriza. Niciunul nu a 
mai scos vreo vorbă până când Leigh n-a părăsit încăperea. 

— Nu poate fi nicio îndoială că el a făcut copia, a spus 
Lamont, ceea ce mă face să fiu și mai convins că responsabil 
pentru furt este Faulkner. Aţi remarcat că lui Leigh i-au tremurat 
mâinile numai la menţionarea numelui lui? Felicitări, William! 

— Vă mulţumesc, sir. 

— Și, Reg, tu asculţi conversațiile telefonice ale lui Leigh? 

— Da. În fiecare joi seară, la ora șase, vorbește cu soţia lui. 

— Încă vreo referire la Picasso? a întrebat William. 

— Nu, a spus Reg. 

— Bineînţeles că nu, a spus Lamont. Leigh nu ar risca să 
transmită de două ori același mesaj, așa că Hawk va trebui să 
decidă dacă sunt date suficiente pentru ca noi să declanșăm o 
operaţie completă. 

— Eu aș face-o, a spus William. 

— Încă nu ai funcţia lui, băiete. 


KKK 


Primul lucru pe care l-a făcut William după ce s-au întors la 
Scotland Yard a fost să caute un număr la literele S-Z, în cartea 
de telefon. 

— Sunt detectiv Warwick, a spus el tinerei care a răspuns la 
telefon. Îmi poți spune dacă ați avut vreodată un student Eduard 
Leigh, la Slade? Probabil pe la începutul anilor 1960. 

— Un minut, Domnule Warwick, să caut numele. (După câteva 
minute, fata a revenit la aparat.) Da, a absolvit cu brio în 1962. 
De fapt, a câștigat premiul fondatorului în acel an, și biletele la 
expoziţia sa s-au vândut în totalitate, rapid. 

— Mulţumesc, m-aţi ajutat foarte mult. 

William a pus receptorul în furcă și a zâmbit după ce a mai 
consultat un dosar din care a avut confirmarea că Faulkner 
frecventase Slade între 1960-1963. Fred Yates îl învățase să nu 
creadă niciodată în  coincidenţe. William și-a petrecut 
următoarea oră scriindu-și raportul privitor la vizita la 
Pentonville. După ce l-a pus pe biroul lui Lamont, s-a uitat la 
ceas. Deși era numai 5:30, a simţit că putea să plece înainte ca 


lumina vizibilă pe sub ușa biroului lui Hawk să se fi stins. Și-a 
luat haina și era pe punctul să o zbughească, când Jackie a 
spus: _ 

— Să ai un sfârșit de săptămână frumos. Il meriţi. 

— Îţi mulţumesc, a răspuns William, care abia aștepta să o 
vadă pe Beth și să-i spună că nu exista decât o posibilitate ca ea 
să se unească cu un alt bărbat, în viaţa ei. 

Ajuns în camera din Trenchard House, și-a făcut duș și s-a 
schimbat în haine mai comode. Aștepta cu nerăbdare un sfârșit 
de săptămână de dezmăţ. Ei, ideea lui de dezmăţ - masa la 
restaurantul Elena, vreo două pahare cu vin roșu, alergarea de 
dimineaţă în jurul lui Hyde Park și, seara, cel mai recent film - 
orice film care nu are ca personaje polițiști - și cuibăritul în pat 
împreună cu Beth, la ora 11 noaptea. S-a decis să meargă pe jos 
până la Beth acasă, ca să poată cumpără niște flori pentru ea, în 
drum. Când a ajuns în faţa ușii ei, inima a început să-i bată 
accelerat. A bătut de două ori și, imediat, la ușă a apărut Jez, s-a 
uitat la flori și a spus: 

— Sunt pentru mine? 

— Ai vrea tu. 

— Dar Beth e plecată în weekend. 

— Poftim? Credeam că... 

— M-a rugat să o scuz. A apărut ceva, în ultimul minut. Te va 
suna, îndată ce se va întoarce. 

— Atunci florile sunt pentru tine, a spus William, aproape 
aruncându-i florile în braţe. 

jez a privit cum pretendentul deznădăjduit a făcut stânga- 
mprejur și s-a îndepărtat încet, cu umerii căzuţi. A închis ușa și 
s-a întors în camera de zi, unde i-a înmânat lui Beth florile și a 
spus: 

— Nu crezi că e timpul să-i spui adevărul? 

Beth a sunat la William acasă sâmbătă noaptea pentru a-și 
cere iertare, spunând că a trebuit să viziteze un prieten aflat în 
spital și că nu i-a venit să-l sune la birou. 

— Bineînţeles că poţi suna, dacă e vorba de ceva destul de 
important pentru a mă priva de somn, a spus William. 

— Poţi veni mâine la cină? 

— Dacă nu apare altceva, a spus William, regretând imediat 
ce a pus telefonul jos, la gândul la cât de dur trebuie să fi sunat 
cuvintele lui. 

Luni dimineaţa, William a fost primul la birou. S-a așezat la 
locul lui și era pe punctul să deschidă unul dintre dosare, când a 
sunat telefonul. A recunoscut imediat vocea de la celălalt capăt 
al firului. 

— William, m-ai rugat să te anunţ imediat ce Carter primește 
autorizaţia de a căuta vasul Patrice, a spus locotenent Monti. A 
fost ștampilată azi și a fost pusă la poștă pe adresa lui. Deci, o 
va avea spre sfârșitul săptămânii. 

— Îţi mulţumesc, Toni. Imediat, îi voi spune șefului. 

— Ce să-mi spui? a întrebat Lamont, care tocmai intrase în 
încăpere. 

— Carter și-a obţinut autorizaţia de căutare, așa că ar putea 
să se pună în mișcare, într-un termen de ordinul zilelor. 

— Voi suna la secţia de poliţie din Devon și le voi cere să fie 
cu ochii pe el. Îl voi preveni, de asemenea, pe Jim Travers la 
Biroul Aeroportului, să fie atent și să ne comunice când apare o 
rezervare pe numele lui Carter. Tu nu trebuia să fii deja plecat? 

— Plecat, sir? 

— Trebuia să fii la Tribunalul Snaresbrook Crown, ca martor. 
Vineri, după ce ai șters-o, am primit un apel care, spre surpriza 
tuturor, ne-a comunicat că Cyril Amhurst se pregătește să 
pledeze nevinovat. Cazul va fi audiat în dimineaţa asta. Mai 
bine-ai porni, dacă nu vrei să pierzi primul tău caz, înainte chiar 
ca judecătorul să deschidă sesiunea. 

William a extras rapid dosarul Amhurst-Churchill din sertarul 
biroului și și-a pus jacheta pe el. 

Călătoria lungă cu metroul i-a dat lui William șansa să-și 
împrospăteze detaliile cazului, dar, când a ajuns la ultima filă a 
dosarului, tot nu putea să înţeleagă de ce să pledeze Amhurst 
nevinovat. 


Trenul a oprit în staţie imediat după 9:45 și odată ce William a 
fost în stradă, a întrebat un vânzător de ziare în ce direcţie este 
Tribunalul Coroanei. A urmat indicaţiile bărbatului și nu peste 
mult timp a văzut o clădire impunătoare profilându-se în faţa lui. 
A urcat alergând scările și a deschis ușa chiar cu puţin înainte 
de ora zece. Verificând programările, a văzut că procesul 
Coroana versus Amhurst era programat la ora 10:00, în sala 
cinci. A urcat alergând scările până la etajul unu, unde a găsit 
un tânăr în robă neagră lungă și cu perucă dând ocol pe-acolo și 
arătând neliniștit. 

— Sunteţi domnul Hayes? a întrebat William. 

— Da și sper că dvs. sunteţi detectiv Warwick. (William a dat 
aprobator din cap.) Primul lucru pe care trebuie să vi-l spun este 
că, din pricina faptului că acest caz a venit de așa puţin timp, eu 
aș putea să cer amânarea și să stabilesc procesul la o dată 
ulterioară. 

— Nu, haideţi să continuăm. Nenorocitul nu are un picior. 

— Sunt de acord, dar mărturia dvs. se poate încă dovedi 
crucială, așa că vă voi trece repede prin ceea ce consider eu că 
sunt punctele esenţiale. 

— Când credeţi că vom fi chemaţi? a întrebat William, în timp 
ce se așezau pe o bancă lângă sala cinci. 

— Sunt câteva cereri de cauţiune de audiat și o cerere de 
licență pentru lichior de rezolvat, înainte de noi, așa că vom 
intra în jur de 10:30. 

Cam pe când Hayes terminase informarea, William a început 
să se simtă mai încrezător că Amhurst fluiera în vânt, cu toate 
că recunoscuse în fața lui Hayes că era prima oară când era 
martor la un proces. 

— Sunt sigur că vei fi bine, a spus Hayes. Acum trebuie să te 
las și să merg să-mi aranjez pupitrul în sala de judecată. Mai 
relaxează-te pe-aici, până când ești chemat. 

William nu s-a relaxat. S-a plimbat în sus și-n jos pe coridor, 
devenind, cu fiecare minut care trecea, mai nervos. În cele din 
urmă, ușierul a ieșit și a anunţat: „Detectiv Warwick”. William l-a 
urmat nervos în sala de judecată. A trecut pe lângă inculpatul 
din boxa acuzaților și, fără a se uita la el, s-a îndreptat direct 
spre boxa martorilor. 

Funcţionarul curții i-a dat lui William Biblia și el a depus 
jurământul pe Biblie, ușurat să audă că vocea lui suna mai 


sigură decât se simţea el. Dar, când domnul Hayes s-a ridicat de 
la locul lui, bruma de încredere a lui William se evaporase. 

— Detectiv Warwick, vă rugăm să ne spuneţi cum aţi devenit 
implicat în acest caz? 

William a început să descrie întâlnirea lui cu dl Giddy, 
managerul de la Hatchards și îngrijorarea acestuia că s-ar fi 
putut să fi vândut un set din A/ Doilea Război Mondial scris de 
Winston Churchill cu semnături false. A continuat să spună faţa 
Curţii despre vizitele lui la alte librării, dintre care unele 
primiseră oferte și unele achiziţionaseră în total 22 de volume 
din memoriile lui Churchill, care, se presupune, purtau 
semnătura fostului prim-ministru. 

— Şi ce s-a întâmplat, după aceea? 

— Am primit un apel de la un vânzător de la John Sandoe 
Books din Chelsea ca să-mi spună că se întorsese suspectul, așa 
că m-am dus la magazin. Dar, suspectul tocmai plecase. 

— Deci, l-ai pierdut? 

— Nu. Vânzătorul a putut să mi-l indice pe bărbat, care se 
îndrepta spre Sloane Square. Am alergat după el și aproape că 
am pus mâna pe el, când a dispărut în staţia de metrou Sloane 
Square. Am continuat să-l urmăresc și am reușit să sar în trenul 
în care se urcase el, în momentul în care se închideau ușile. 

— Şi, apoi, ce s-a întâmplat? 

— Suspectul a coborât la Dagenham East și l-am urmărit până 
la casa lui de pe Monkside Drive. Mi-am notat adresa și apoi, am 
luat metroul înapoi spre Scotland Yard. În următoarea zi, am 
obținut un ordin de percheziţie pentru locuinţa inculpatului, 
unde am găsit un număr de cărţi cu semnătură, inclusiv un set 
complet din A/ Doilea Război Mondial al lui sir Winston Churchill, 
dintre care trei fuseseră semnate și câteva foi de hârtie cu 
rânduri cu semnături ale lui Churchill scrise de mână. 

— Toate acestea sunt cuprinse în lista exponatelor, Onorată 
Instanță, a spus Hayes, apoi s-a întors înapoi la martor. Şi aţi 
mai descoperit altceva demn de un interes special? 

— Da, sir. Am găsit o primă ediţie din Co/ind de Crăciun, 
semnat de Charles Dickens. 

— Onorată Instanță, a intervenit Hayes, și aceasta este în 
pachetul pe care-l avem la curte. Poate dvs. și juriul veţi dori să 
examinaţi exponatele. 


Judecătorul a dat din cap și juraţii și-au acordat un timp să 
studieze cărţile, precum și paginile cu semnăturile lui Churchill, 
apoi le-au înapoiat funcţionarului curţii. 

— Ce-aţi făcut în continuare, detectiv Warwick? 

— L-am arestat pe dl Amhurst și l-am escortat până la sediul 
de poliţie Dagenham, unde, mai târziu, a primit trei capete de 
acuzare, fraudă, înșelăciune și falsificare. 

— Vă mulţumim, detectiv Warwick. Nu mai am nicio întrebare 
pentru acest martor, Onorată Instanță, a spus Hayes, apoi s-a 
așezat. 

William s-a simţit ușurat când s-a terminat interogarea. Nu 
fusese așa de rău cum se temuse el. Era gata să părăsească 
boxa martorului, când Hayes a sărit de pe scaun și a spus: 

— Vă rog să rămâneţi acolo, detectiv Warwick, pentru că 
bănuiesc că distinsa mea colegă poate avea o întrebare sau 
două pentru dvs. 

— Cu siguranţă, am, a spus avocata apărării, în timp ce se 
ridica în picioare, la capătul celălalt al băncii. William s-a uitat la 
ea cu neîncredere. Înainte de a începe examinarea martorului, 
Onorată Instanță, trebuie să atrag atenţia că acest martor este 
fratele meu. 

Judecătorul s-a înclinat în faţă și s-a uitat mai cu atenţie, întâi 
la Grace și apoi la William, dar nu a făcut niciun comentariu. 

— Vă pot asigura, Onorată Instanță, că nici avocatul meu de 
sprijin, nici clientul meu nu sunt deranjaţi de această situaţie 
neobișnuită. Dar, este, desigur, posibil, ca distinsul meu coleg 
sau chiar martorul însuși, să fie. Caz în care, mă voi retrage și 
voi permite asistentului meu să procedeze la interogare. 

Domnul Hayes s-a ridicat rapid în picioare. 

— Consider că aceasta ar fi cea mai simplă soluție, Onorată 
Instanță. 

— Posibil, a spus judecătorul. Dar eu sunt mai interesat să 
aud opinia detectivului Warwick. 

William și-a amintit vorbele tatălui său: „Grace nu ia decât 
cazuri fără speranță și nu câștigă niciodată.” S-o vedem, a 
mormăit el, fixând-o cu privirea pe sora lui, cu neîncredere. 

— Vă cer scuze, ce-ați spus? a întrebat judecătorul. 

— Sunt fericit ca sora mea să procedeze la interogare, 
Onorată Instanță. 

— Atunci, puteți începe, domnişoară Warwick. 


Grace s-a înclinat, și-a aranjat roba și s-a întors spre martor. l- 
a adresat un zâmbet cald, la care el nu a răspuns. 

— Agent Warwick, pot începe prin a spune ce mult mi-a plăcut 
colorata dvs. descriere a felului în care l-ați urmărit pe clientul 
meu prin jumătate din Londra și, apoi, nu ați reușit să-l arestați, 
dar v-aţi întors în dimineaţa următoare pentru o a doua 
încercare. Totul seamănă cu un episod din Poliţiștii din 
Keystone, ceea ce i-ar putea determina pe juraţi să se întrebe 
de cât timp sunteţi detectiv. (William a ezitat.) Să nu fiți timid, 
domnule agent. E vorba de săptămâni, luni sau ani? 

— De trei luni, a răspuns William. 

— Şi aceasta a fost prima dvs. arestare, în calitate de 
detectiv? 

— Da, a admis William, cu reţinere. 

— Vreţi să repetaţi și să vorbiţi mai tare, domnule agent. Nu 
sunt sigură că juraţii au auzit răspunsul dvs. 

— Da, a fost prima, a spus William, cu mâinile încleștate pe 
marginile boxei. 

— Acum, sunt curioasă să înţeleg, domnule agent, de ce, 
urmărindu-l pe clientul meu de la Chelsea până la Dagenham, 
nu i-aţi arestat cu mult timp înainte de a ajunge în siguranţa 
casei sale? 

— Aveam nevoie să obţin mandat, ca să-i pot face 
percheziție. 

— Sunt din ce în ce mai curioasă, a spus Grace. Pentru că, cu 
siguranţă, îl puteaţi aresta pe dl Amhurst în momentul în care a 
coborât din tren la Dagenham East, îl puteaţi duce la secţia 
locală de poliţie și puteaţi obţine un permis al secţiei 18 de la 
ofițerul de serviciu și, apoi, puteaţi să-i percheziţionaţi casa, în 
aceeași zi. 

William știa că ea avea dreptate, dar nu putea recunoaște că 
el făcuse o asemenea greșeală elementară, așa că a tăcut. 

— Pot presupune, domnule agent, că aţi citit Legea Poliţiei și 
Dovezilor, capitolul 18, care garantează permisiunea de a 
percheziționa adresa unui suspect, ca urmare a arestării lui? 

De câteva ori, William a vrut să-i spună, totuși nu a spus 
nimic. 

— Cum pare că nu doriţi să răspundeţi la întrebările mele, 
domnule agent, pot presupune că nu v-aţi temut că clientul meu 


ar putea distruge orice dovadă sau să dispară, înainte de a vă 
întoarce dvs., în dimineaţa următoare? 

— Dar eu am fost convins că nu m-a văzut că-l urmăresc, a 
spus William, încercând să-i dea replica. 

— Aţi fost cu adevărat, domnule agent? Vă puteţi aminti ce a 
spus domnul Amhurst când dvs. și colega dvs. ați sosit la 
locuinţa lui, cu ordinul de percheziţie, în ziua următoare? 

Grace și-a netezit reverele robei, și-a aranjat peruca și s-a 
uitat fix la fratele ei cu același zâmbet dezarmant, apoi a spus: 

— V-ar ajuta cu ceva să vă aduc eu aminte? 

A prelungit starea de încordare a lui William așteptând câtva 
timp, apoi s-a întors cu faţa spre jurațţi și a continuat: 

— DI Amhurst a spus: „Doriţi o ceașcă cu ceai?” 

Câteva persoane din sala de judecată au început să râdă. 

Judecătorul s-a încruntat. 

— Sunteţi de acord că aceasta nu sună a răspuns de om 
vinovat, care se teme că va fi arestat și aruncat în închisoare? a 
întrebat Grace. 

— Da, dar... 

— V-aș ruga să răspundeţi exclusiv la întrebarea mea și nu să 
ne oferiţi opinii personale, domnule agent. Ne-ar fi mult mai de 
ajutor. 

William era uluit de ferocitatea atacului ei și, cu siguranţă nu 
era pregătit pentru următoarea întrebare. 

— Sunteţi expert în recunoașterea semnăturilor false sau 
numai aţi considerat ca sigur faptul că e vinovat clientul meu? 

— Nu, nu am considerat astfel. Am declaraţii scrise de la nouă 
librari cărora Amhurst le-a oferit spre achiziţie ediţii complete 
semnate din /storia celui de-al Doilea Război Mondial, de 
Churchill. 

— Dintre care, din păcate, niciunul, inclusiv managerul de la 
Hatchards, nu și-au făcut timp să vină astăzi la Curte, să depună 
mărturie. Aţi fost, din întâmplare, la Hatchards, sâmbătă 
dimineața? 

— Nu, a răspuns William, uluit de întrebare. 

— Dacă aţi fi mers, domnule agent Warwick, aţi fi putut 
obține un exemplar din cel mai recent roman al lui Graham 
Greene, A/ zecelea bărbat, pentru că autorul și-a pus semnătura 
pe o sută de copii și a continuat să semneze încă și mai multe 
cărţi, la alte câteva librării din West End. Acum, cum sir Winston 


a fost politician, nu presupun că era un timid când era vorba de 
semnarea unui exemplar neconform al operei sale. 

Un membru sau doi dintre juraţi au aprobat dând din cap. 

— Dar noi am găsit câteva alte cărţi, a intervenit nesigur 
William, încercând încă să opună rezistenţă. Nu uitaţi de prima 
ediție din Colind de Crăciun, cu semnătura lui Dickens, de 
exemplu. 

— Mă bucur că aţi deschis subiectul Dickens, a spus Grace, 
deoarece clientul meu păstrează de mult această moștenire de 
familie, lăsată lui de defunctul său tată, așa că niciodată nu s-ar 
fi gândit să vândă această carte. Într-adevăr, Curtea ar putea fi 
interesată să știe că este în posesia chitanţei originale pentru 
plata achiziţiei cărţii, chitanță datată 19 decembrie 1941. Preţ 5 
șilingi. 

Domnul Hayes s-a ridicat rapid în picioare. 

— Onorată Instanță, trebuie să obiectez. Acest document nu a 
fost prezentat ca probă de către apărare. 

— Există o singură explicaţie pentru acest lucru, a spus 
Grace. Clientul meu a căutat chitanţa încă din ziua în care a fost 
arestat, dar agentul Warwick și colega sa au lăsat casa într-o 
asemenea dezordine, încât a găsit-o abia dimineaţa aceasta. 

— Ce convenabil, a spus Hayes, destul de tare pentru ca și 
juraţii să audă. 

Judecătorul s-a încruntat, dar nu și-a exprimat nemulțumirea. 
Încă o dată, juraţii au studiat chitanţa fără nicio grabă. 

— Agent Warwick, sper că nu veţi sugera că a falsificat 
clientul meu și chitanţa, a spus Grace, după ce William s-a uitat, 
scurt, la chitanţă. 

Câţiva juraţi au început să vorbească între ei, în timp ce 
Hayes scria ceva în carnetul lui. 

Grace i-a zâmbit fratelui ei și a spus: 

— Onorată Instanță, nu mai am alte întrebări. 

— Vă mulţumesc, dră Warwick, a spus judecătorul. Poate e 
timpul să suspendăm ședința, pentru pauza de prânz. 

— Încă nu suntem bătuți, a spus Hayes, bucurându-se de o 
salată Cezar, în cantina tribunalului. 


— Numai că nu prea am fost de ajutor pentru cauza noastră, a 
spus William, care nu putea să mănânce nimic. Ar fi trebuit să-i 
amintesc surorii mele despre filele cu semnături ale lui Churchill, 
găsite în casa lui Amhurst. 

— Nu te teme, a spus Hayes. Odată ce Amhurst va păși în 
boxa martorilor, le voi aminti juraţilor de semnăturile false, în 
mod repetat. 

— Sunt uimit de chitanţă, a spus William. De ce n-am găsit-o 
noi când am percheziţionat locuința? 

— Pentru că, bănuiesc, nu se afla acolo. Probabil că Amhurst a 
cumpărat-o recent, ca să-și acopere faptele. Un subiect pentru 
care îl voi pune să jure. 

William a privit spre sora lui, care își lua prânzul în celălalt 
capăt al cantinei, împreună cu asistenta ei, care, suspecta el, 
era chiar Clare. Dar, ele nu au privit în direcţia lui, nici măcar o 
dată. 

Când curtea s-a adunat pentru reluarea ședinței, domnul 
Justice Gray l-a întrebat pe avocatul apărării dacă vrea să-și 
cheme primul ei martor. Domnișoara Warwick s-a ridicat de la 
locul ei și a spus: 

— Nu am niciun martor, Onorată Instanță. 

Un murmur a trecut prin toată sala de judecată. 

William s-a înclinat în faţă și i-a șoptit la ureche lui Hayes: 

— Deci, dacă Amhurst nu depune mărturie, oare juraţii nu vor 
considera că este vinovat? 

— Posibil. Dar nu uita că sora ta va avea ultimul cuvânt. Și, 
dacă eu l-aș fi reprezentat pe Amhurst, i-aș fi dat același sfat. 

Judecătorul s-a întors spre avocatul acuzării. 

— Sunteţi gata, domnule Hayes, să prezentaţi pledoaria, în 
numele Coroanei? 

— Sunt, Onorată Instanță, a spus Hayes, care s-a ridicat și și-a 
așezat sinteza pe micul pupitru din faţa lui. A tușit, și-a aranjat 
peruca și s-a întors cu faţa spre juraţi. Domnilor Juraţi, ce 
fascinant s-a dovedit a fi acest caz - deși poate că ați putea 
simţi că sunteţi la un spectacol cu Hamlet, fără prinţ. Permiteţi- 
mi să încep prin a întreba, din ce cauză avocatul apărării nu a 
menţionat nici măcar o dată în cursul interogării detectivului 


William Warwick paginile cu semnăturile lui Winston Churchill 
găsite în casa pârâtului scrise pe file ghemotocite dintr-un HP de 
49 de pagini. Caiet liniat Smith. Cred că putem afirma că 
acestea nu au fost semnate de marele conducător și asta nu 
numai pentru că a murit înainte de 15 februarie 1971, data 
adoptării de către UK a sistemului monetar zecimal. De 
asemenea, știm că detectivul Warwick a găsit un set complet 
din lucrarea A/ Doilea Război Mondial a lui Churchill în locuinţa 
pârâtului, dintre care trei din cele șase volume erau semnate și 
trei nesemnate. Așa că sunt obligat să întreb de ce trei nu erau 
semnate? (Hayes a făcut o pauză.) Poate că erau următoarele 
pe lista pârâtului? 

Vreo doi juraţi l-au răsplătit pe Hayes cu câte un zâmbet. 

— Şi, apoi, trebuie să analizaţi exemplarul semnat din Colind 
de Crăciun de Dickens. Avocatul apărării v-a făcut să credeţi că 
lucrarea este moștenire de familie, care a trecut de la o 
generaţie la alta. Nu consideraţi că este un pic cam prea 
convenabilă această rezolvare? Nu este mai potrivit să 
considerăm că dl Amhurst a cumpărat un exemplar nesemnat 
din Colind de Crăciun, cu chitanţă originală, într-una din 
numeroasele lui vizite pe la librăriile din Londra? V-aţi putea de 
asemenea întreba de ce doi detectivi de la Scotland Yard, care 
au făcut o percheziţie completă la reședința domnului Amhurst 
nu au dat de această chitanţă? Sunt fericit pentru dvs., dacă 
preferaţi să credeţi fie o versiune mai romantică, cum a sugerat 
distinsa mea colegă, fie versiunea mai verosimilă, susținută de 
fapte. Sunt încrezător că bunul simţ va învinge. 

Când Hayes s-a întors la locul lui, William a simţit că aveau 
din nou o șansă și i-a venit să aplaude. Judecătorul părea furios 
pe avocatul apărării și a întrebat dacă ea era pregătită să 
prezinte pledoaria apărării. 

— Mai mult decât pregătită, Onorată Instanță, a răspuns 
Grace, ridicându-se de la locul ei. 

A privit direct spre juraţi timp de câteva momente, înainte de 
a începe să vorbească. A început prin a le aminti că în legea 
engleză, pârâtul are privilegiul de a nu compărea în boxa 
martorului, fapt care s-ar putea dovedi foarte neplăcut pentru 
„acest domn în vârstă firav.” 

— Are numai 62 de ani, a mormăit Hayes, dar Grace a 
continuat să navigheze, ignorând vântul potrivnic. 


— Haideţi, acum, să analizăm care este fără niciun dubiu 
proba crucială, în acest caz. Dacă dl Amhurst este vinovat și a 
avut în posesie o primă ediţie din Colind de Crăciun cu autograf, 
de ce nu l-a oferit pentru vânzare, pentru că asta i-ar fi adus de 
zece ori mai mult decât un set semnat din /storia celui de-al 
Doilea Război Mondial de Wiston Churchill? Vă voi spune eu de 
ce, pentru că el nu dorea să se despartă de o moștenire de 
familie, pe care, în timp, o va lăsa generaţiei următoare. 

— Nu are copii, i-a șoptit William la ureche lui Hayes. 

— Ar fi trebuit să-mi spui asta mai devreme. 

— Stimaţi juraţi, în noaptea trecută, în timp ce pregăteam 
acest caz, a continuat Grace, am petrecut puţin timp calculând 
cât ar fi câștigat dl. Amhurst dacă ar fi vândut trei volume din 
memoriile lui Churchill, pe care le-a prezentat ca probă agentul 
Warwick și a susținut că fuseseră semnate în fals. Ar fi câștigat 
cu puţin peste o sută de lire sterline. Așadar, doamnelor și 
domnilor din juriu, aș sugera că putem afirma cu greu că 
aceasta este crima secolului. Totuși, din motive bine cunoscute 
de Scotland Yard, acesta a ales să se arunce asupra dlui 
Amhurst cu toată forța legii. Dacă, dincolo de orice îndoială, 
credeţi că Coroana a dovedit că Cyril Amhurst este un maestru 
falsificator și un desăvârșit expert în fraudare, atunci trebuie să- 
și petreacă Crăciunul în închisoare. Dacă, totuși, consideraţi, așa 
cum am convingerea că se va întâmpla, că Coroana nu a 
dovedit acuzaţia, cu siguranţă îl veţi elibera din acest chin și-i 
veţi permite, ca tată al Micului Tim, să-și petreacă în sânul 
familiei Crăciunul. 

Când Grace s-a așezat, dl Hayes s-a întors și i-a șoptit lui 
William „Ce profesionistă! Ce bine seamănă cu tatăl ei! Tatăl tău 
ar fi mândru de ea.” 

Dar nu și de fiul său, a spus William, care ar fi putut s-o ucidă 
cu bucurie pe Grace. 

Sinteza judecătorului a fost corectă și nepărtinitoare. A 
prezentat faptele fără să încerce să influenţeze juraţii, în niciun 
fel. A accentuat considerabil prezenţa inexplicabilă a foilor cu 
semnăturile lui Churchill, dar a accentuat, de asemenea, că nu 
prezentase Coroana nicio dovadă că prima ediţie din Co/ind de 
Crăciun nu era moștenire de familie. După ce și-a încheiat 
sinteza, a permis juraţilor să se retragă și să stabilească 
verdictul. 


Exact peste două ore mai târziu, cei șapte bărbaţi și cinci 
femei și-au ocupat locurile în boxa juriului. Odată așezați, 
funcţionarul tribunalului a cerut președintelui juriului să se 
ridice. O femeie robustă, hotărâtă, într-un costum în carouri 
mulat, elegant s-a ridicat de la locul ei de la capătul rândului din 
faţă. 

— Doamnă președintă a juraţilor, aţi reușit să ajungeţi la un 
verdict cu care să fiți de acord cu toţii? 

— Da, Onorată Instanță. 

— Pentru prima acuzaţie, cea de falsificare, anume a 
semnăturii lui sir Winston Churchill pe 18 cărţi, cu intenţia de a 
înșela publicul și a face profit îl consideraţi pe acuzat vinovat 
sau nevinovat? 

— Nevinovat, a răspuns ea cu fermitate. 

— Şi, pentru a doua acuzaţie, aceea de a fi în posesia unei 
cărţi care poartă semnătura falsă a lui Charles Dickens, cu 
intenţia de a înșela publicul și a face profit îl consideraţi pe 
acuzat vinovat sau nevinovat? 

— Nevinovat. 

— Pentru a treia acuzaţie, aceea de a poseda volume din 
lucrarea lui Winston Churchill, A/ Doilea Război Mondial, cu 
semnătura în fals a lui sir Winston Churchill, îl consideraţi pe 
prizonier vinovat sau nevinovat? 

— Vinovat. 

În timp ce Curtea a scos un suspin adânc, William a scos un 
sunet de ușurare. Se va putea întoarce la birou, în ziua 
următoare, dacă nu triumfător, măcar nu trebuia să-și 
recunoască un eșec total. 

— Să se ridice prizonierul, a spus funcţionarul tribunalului. 

Amhurst s-a ridicat, cu capul ușor plecat. 

— Cyril Amhurst, ai fost găsit vinovat de o crimă serioasă, 
pentru care te condamn la un an de închisoare. 

William a încercat să nu zâmbească. 

— Cum până acum ai un dosar nepătat, și aceasta este prima 
ta abatere, sentinţa va fi suspendată pentru doi ani, timp în care 
ţi-aș recomanda să nu vizitezi prea multe librării. Eşti liber. 

— Vă mulţumesc, Onorată Instanță, a spus Amhurst, înainte 
de a cobori de pe platformă și a-și îmbrăţișa îndelung avocata. 

William i-a strâns mâna lui Hayes și i-a mulţumit pentru 
efortul curajos. 


— Sora ta este sclipitoare, a spus Hayes. Aproape fără niciun 
argument, ne-a bătut cu doi la unu, și, la sfârșit, l-a avut chiar 
pe judecător de partea ei. Nu voi mai face aceeași greșeală, 
dacă mă mai întâlnesc cu ea. 

— Nici eu, a spus William, înainte de a se strecura afară din 
sala de judecată. 

A găsit-o pe Grace pe coridor, așteptându-l. Aceasta i-a 
adresat acel zâmbet pe care-l știa el prea bine. 

— Ai timp pentru un pahar, frăţiorul meu? 

În seara aceea, în timpul cinei, William i-a povestit lui Beth ce 
se întâmplase la tribunal. Ea a izbucnit în râs și a spus: 

— Ești complet idiot. 

— Sunt de acord. Mi-e groază să mă duc mâine la muncă. 
Dacă nu sunt trimis înapoi la patrulare, cu siguranţă voi ajunge 
de râs. 

— Ţinta ironiilor ar fi pariul meu, a spus Beth. Mi-aș fi dorit 
numai să fi fost acolo ca să văd ce faţă ai făcut când a decis 
judecătorul să suspende sentinţa. 

— li mulţumesc lui Dumnezeu că n-ai fost. Dar, voi avea grijă 
să mă pregătesc mai bine, dacă voi mai fi vreodată într-o 
asemenea situaţie cu sora mea. 

— La fel va proceda și ea. 

— Tu de partea cui ești? 

— Nu m-am decis încă, pentru că nu mi-ai spus cum s-au 
petrecut lucrurile când l-ai vizitat pe Eddie Leigh la Pentonville. 

William a pus jos cuțitul și furculița și a povestit vizita în cele 
mai mici detalii. Când a terminat, tot ce-a spus Beth a fost 
„Gălbenuș de ou. Asta-i mai mult decât să îndrepţi efectul 
efortului slab făcut în boxa martorilor, din dimineaţa asta. Dar, 
tu crezi că Leigh știe unde este Rembrandt-ul?” 

— Sunt sigur că știe, pentru că s-a dovedit că el și Faulkner 
erau la Slade în aceeași perioadă de timp. Dar noi suntem 
ultimii oameni cărora să le spună el acest lucru. De fapt, cred că 
regretă că a mers atât de departe cu afirmaţiile. 

— Poate că vei învăţa mai multe când vei duce copia lucrării 
înapoi la casa lui Faulkner. 

— Poate că nici nu voi trece dincolo de poartă. 

William stătea la biroul lui, așteptându-și cu nervozitate 
soarta. Citea despre cea mai recentă evoluţie în cazul despre 
Perioada Albastră a lui Picasso, când Lamont a dat năvală în 
încăpere. 

— Care a fost rezultatul, ieri? au fost primele cuvinte ale 
inspectorului șef-detectiv Lamont. 

William a tras adânc aer în piept. 

— Amhurst a fost condamnat la un an, dar judecătorul a 
amânat cu doi ani executarea. 

— Nu se putea mai bine, a spus Lamont, frecându-și mâinile 
cu VoOioșie. 

— Ce vreţi să spuneţi? a întrebat William. 

— Am câștigat pariul cu trupa. Suspendare un an, a spus el, în 
timp ce intra în birou Jackie. 

— Cine-a câștigat potul cel mare? a întrebat Jackie, înainte 
chiar de a-și da jos haina. 

— Eu! a spus Lamont. 

— La naiba! 

— Şi tu pe ce ai pariat? a întrebat-o William pe Jackie. 

— Suspendare pe șase luni. Deci nu numai că am pierdut, dar 
chiar și tu m-ai bătut, norocosule! 

— Ce vrei să spui? 

— Judecătorul mi-a respins primul meu caz și pe mine odată 
cu el. Am lăsat o probă esenţială în mașină, așa că pârâtul a fost 
eliberat înainte chiar de a ajunge în boxa martorilor. 

William a izbucnit în râs. 

— Corect, a spus Lamont. Gata, ne întoarcem la muncă. 
Jackie, am nevoie să-mi dai detaliile despre operaţiunea de 
mâine-noapte, înainte să pot da drumul la acţiune. 

Jackie s-a dus repede la biroul ei și a luat dosarul potrivit. 

— Şi, William, copia după Rembrandt a fost pusă și încuiată 
într-o mașină pe care o vei găsi în parcare. la cheile de la 
recepţie și pornește. Nu că ar paria cineva că vei trece de 
poartă. 

— Carter a plecat ieri la Monte Carlo? a întrebat William. 

— Da, a aterizat la Nisa spre prânz și nu e așteptat să se 
întoarcă, pentru cel puţin o lună. 

Comandantul Hawk a băgat capul pe ușă. 

— Deci, care a fost verdictul? 


— Un an de suspendare, a spus Lamont. 

— La naiba! 

— Sir, să îndrăznesc să vă întreb de ce? a spus William. 

— Cincizeci de ore în serviciul public. 

— Sir, putem eu și detectiv Roycroft să venim la dvs. când 
finalizăm detaliile pentru Operaţiunea Perioada Albastră? a 
întrebat Lamont. 

— Da, desigur, Bruce, Și, noroc cu dna Faulkner, William. 

William s-a înregistrat la recepţie și a luat cheile pentru 
mașină, apoi s-a îndreptat spre parcarea subterană. A verificat 
dacă era așezată în siguranţă, în spatele mașinii, cutia în care se 
afla pictura, apoi a ieșit din Yard luând-o în direcţia Broadway. În 
timpul călătoriei spre Limpton, a trecut prin partea A, Bși Ca 
planului său, conștient că se va întoarce înapoi în interval de o 
oră, dacă nu reușește să treacă de ușa de la intrare. In 
dimineaţa aceea, îi promisese lui Beth să fie înapoi la timp, 
pentru cină. 

— Cu toţi cei șase lucrători în siguranţă, în spatele mașinii, îl 
tachinase ea. 

Conștient de pictura din spate, William nu a depășit deloc 
limita de viteză. Fusese prevenit de Lamont că dacă nu era 
returnată în stare perfectă, dl Booth Watson QC va cere 
compensaţii pentru clientul lui, înainte de sfârșitul săptămânii. 

Când a ajuns în pitorescul sat Limpton, din Hampshire, nu a 
fost dificil să afle unde locuia familia Faulkner. Primăria Limpton 
se înălța mândră pe un deal care domina peisajul. William a 
identificat un semnalizator care l-a condus pe un drum de ţară 
șerpuit încă vreo câteva mile, apoi a oprit mașina în faţa unor 
porți de fier cu stâlpi de piatră surmontaţi de lei așezați de o 
parte și de cealaltă. 

A coborât din mașină și s-a îndreptat spre porţi, unde a găsit 
două sonerii încastrate în zid. Una avea o placă de aramă pe 
care scria Primăria Limpton și, sub ea, era o alta pe care scria 
Comercianţi. A apăsat pe butonul de sus și, imediat a regretat 
decizia, pentru că ar fi avut o șansă mai mare să intre în casă, 
dacă apăsa pe butonul Comercianţi. A răspuns o voce care a 
întrebat: „Cine este?” 

— Livrare specială pentru DI Faulkner. 

William a așteptat cu sufletul la gură și, spre surpriza lui, 
porţile s-au deschis. A condus încet, admirând stejarii bătrâni de 


sute de ani care se înșirau de-a lungul aleii, în timp ce analiza 
următoarea etapă a planului său. În cele din urmă, a tras mașina 
în faţa casei care n-ar fi părut nelalocul ei pe coperta revistei 
Country Life. 

Ușa din faţă a fost deschisă de un bărbat înalt și slab, 
îmbrăcat în frac și pantaloni în dungi. S-a uitat la William, de 
parcă ar fi ajuns la intrarea greșită. Doi tineri au coborât chinuit 
scările și s-au îndreptat rapid spre mașină. Era momentul să 
înceapă planul B. William a deschis portiera din spate a mașinii, 
a luat un clipboard, timp în care cei doi tineri au ridicat cutia cu 
grijă, ducând pictura în sus pe trepte și lăsând-o sprijinită de 
peretele din hol. Majordomul închidea ușa când William a spus 
cu o voce autoritară despre care el spera că suna ca a tatălui 
său: „Am nevoie de semnătură de primire.” 

N-ar fi fost surprins să i se trântească ușa în faţă. Dar 
majordomul a scos fără tragere de inimă un creion din 
buzunarul interior al jachetei. Venise timpul pentru planul C. 

— Imi cer scuze, dar formularul de predare trebuie semnat de 
domnul Faulkner, a spus William, punând piciorul în ușă, exact 
ca un vânzător ambulant. Dacă majordomul ar fi spus: „Dă 
drumul la ușă”, el ar fi trebuit să se execute și să plece fără nici 
un alt cuvânt. 

— Poate să semneze doamna Faulkner? s-a auzit spunând o 
voce în fundal. 

Pe hol a apărut o femeie de vârstă mijlocie elegantă. Era 
îmbrăcată cu o rochie de casă de mătase roșie, care-i scotea în 
evidenţă silueta graţioasă. Oare cei bogaţi chiar nu se sculau 
înainte de zece dimineaţa, cum sugera adeseori Fred Yates? 
Totuși, ceea ce l-a convins că ea era doamna casei a fost părul 
negru ca pana corbului, pielea bronzată și autoritatea liniștită pe 
care o emana. 

Ea a semnat formularul și William era pe punctul să plece, 
când ea a spus: „Vă mulțumesc, domnule...” 

— Warwick, William Warwick, a răspuns el, încălcând regula 
de a încerca să nu pară un școlar oarecare. 

— Eu sunt Cristina Faulkner. Aveţi timp să bem o cafea 
împreună, domnule Warwick? 

Cu toate că asta nu făcea parte din planul său în trei etape A, 
B, C, William nu a ezitat să răspundă: „Vă mulţumesc.” 


— Makins, să servești cafeaua în salon, a spus doamna 
Faulkner. Şi după ce se despachetează pictura, aș vrea să fie 
pusă înapoi pe perete. 

— Da, desigur, doamnă. 

— Miles va fi încântat să vadă pictura înapoi la locul ei, când 
se va întoarce, în cele din urmă, a spus Dna Faulkner, 
accentuând cuvintele în ce/e din urmă, în timp ce-l conducea pe 
William în salon. 

William nu-și putea lua ochii de la picturile magnifice care 
decorau fiecare perete. Miles Faulkner putea să fie un escroc, 
dar era, fără îndoială, un escroc cu gust. Lucrările lui Sisley, 
Sickert, Matisse și Picasso ar fi onorat orice colecţie, dar privirile 
lui William s-au lipit de o mică natură moartă cu portocale într- 
un vas, de un artist de care nu știuse până atunci. 

— Fernando Botero, a spus dna Faulkner. Un coregional de-al 
meu, care, ca și mine, a fugit din Columbia la o vârstă fragedă, a 
adăugat ea, în timp ce majordomul apărea cu o tavă cu cafea și 
biscuiţi. 

William s-a așezat și s-a uitat la spaţiul generos de deasupra 
șemineului, unde trebuie să fi atârnat copia după Rembrandt. 
Majordomul a pus tava pe o măsuţă veche de cafea, pe care 
William a crezut că o recunoaște, dar atenţia i-a fost distrasă 
când cei doi tineri au intrat în încăpere cărând pictura. 

Majordomul și-a asumat sarcina de a o atârna pe perete și, 
odată ce pictura a fost pusă înapoi la locul ei, a făcut o 
plecăciune ușoară în faţa dnei Faulkner și s-a retras discret. 

— Am dreptate să cred că sunteţi poliţist, domnule Warwick? 
a întrebat ea, în timp ce-i turna cafea oaspetelui ei. 

— Da, a spus William, fără să adauge, dar nu unul foarte 
experimentat. 

— Atunci mă întreb dacă v-aș putea cere un sfat într-o 
chestiune personală? a spus ea, punându-și picior peste picior. 

William a încetat să privească Funcţionarii și s-a întors cu faţa 
spre gazda lui. 

— Da, desigur, a reușit el să spună. 

— Dar, înainte de a o face, trebuie să fiu sigură că mă pot 
baza pe discreţia dvs. 

— Bineînţeles, a răspuns el. 


— Am nevoie de serviciile unui detectiv particular. De unul 
care să fie discret, profesionist și, cel mai important, de 
încredere. 

— Mai mulţi polițiști din Poliţia Metropolitană activează ca 
detectivi particulari, a spus William, și, sunt sigur, șeful meu ar fi 
fericit să vă recomande unul. Neoficial, a adăugat William. 

— E bine să știu, domnule Warwick. Totuși, nu pot accentua 
destul de mult cât de important este ca soţul meu să nu afle. In 
acest moment el este plecat și nu se va întoarce pentru cel 
puţin o lună. 

— Sunt sigur că voi putea găsi persoana potrivită pentru dvs., 
doamna Faulkner, cu mult timp înainte de întoarcerea soțului 
dvs. 

William a aruncat o ultimă privire picturii pe care se îndoia că 
o va mai vedea vreodată. 

— Vă place cu adevărat pictura, nu-i așa? 

— Da, îmi place, a recunoscut William, cu sinceritate. 

— Este și una din favoritele lui Miles, fapt pentru care mai 
avem una exact ca aceasta, în salonul din Monte Carlo. De fapt, 
eu nu pot spune niciodată care este diferenţa dintre ele. 

Mâna lui William a început să tremure așa de tare, încât a 
vărsat puţină cafea pe covor. 

— Imi cer scuze, a spus el. Ce neîndemânatic sunt! 

— Nicio problemă, domnule Warwick, nu are nicio importanţă. 

Dac-ai știi cât de important este, s-a gândit William, cu mintea 
calculând în mare viteză implicaţiile celor ce tocmai i se 
dezvăluiseră. 

— Pot încerca să vă opresc pentru prânz? a întrebat doamna 
Faulkner. Asta mi-ar da șansa să vă arăt restul colecţiei. 

— Drăguţ din partea dvs., dar șeful meu se va întreba pe 
unde umblu. Așa că trebuie să mă întorc. 

— Poate, altă dată, a spus dna Faulkner. 

William a dat din cap cu nerăbdare, în timp ce dna Faulkner îl 
însoțea în hol și, în ușă, aștepta majordomul. 

— Mi-a făcut plăcere să vă cunosc, Domnule Warwick, a spus 
ea, în timp ce-și strângeau mâinile. 

— Și mie, doamna Faulkner, a spus William, conștient că 
majordomul îl privea cu mare interes. 

William abia aștepta să se întoarcă la Yard și să spună echipei 
că doamnei Faulkner i-a scăpat din greșeală informaţia că 


originalul Funcţionarilor era pe un perete din vila de la Monte 
Carlo a lui Faulkner. O vedea deja pe Beth sărind în sus de 
bucurie, când el îi va spune vestea. Dar, cum s-au închis porţile 
în urma lui, și-a luat capul în mâini și a strigat: „Ești un idiot!” 
De ce nu acceptase invitaţia la prânz? Ar fi putut vedea întreaga 
colecţie și ar fi fost posibil să identifice și alte picturi care nu 
figurează în evidenţele noastre: „Idiot!” a repetat el, cu voce 
încă și mai puternică. Poate că nici nu-i va menţiona lui Lamont 
această oportunitate pierdută, când își va scrie raportul. 

William a plecat de la Limpton Hall, fără tragere de inimă, dar 
nu înainte de a fi repetat cuvântul: „Idiot!” încă de câteva ori, 
până a ajuns pe autostradă. 

Când a ajuns la Yard, a parcat, a returnat cheile la recepție și 
s-a dus direct în biroul lui. L-a găsit pe Lamont și Jackie uitându- 
se la o hartă acoperită cu stegulețe roșii, ocupându-se de 
finalizarea ultimelor detalii ale Operaţiei Perioada Albastră, 
despre care ştia că era planificată pentru seara următoare. 
Amândoi și-au ridicat privirile, când a intrat el în birou. 

— Ai trecut de porţi? a întrebat Lamont. 

— Nu numai că am trecut de porţi, vă pot spune că știu unde 
se află Rembranat-ul. 

Steguleţele roșii au fost abandonate, cât timp Lamont și 
Jackie au ascultat raportul lui William. După ce i-a informat 
complet - în sfârșit, nu tocmai complet - tot ce-a avut de spus 
Lamont a fost: „Trebuie să-l informăm pe comandant, imediat”. 

Cum William și Jackie au presupus că nu folosise pronumele 
de politeţe noi, l-au urmat spre biroul lui Hawksby. 

— Angela, trebuie să-l văd urgent pe comandant, i-a spus 
Lamont secretarei lui Hawksby, în timp ce intra în secretariat. 

— În momentul acesta, este cu inspectorul-șef Mullins, a spus 
ea, dar nu cred că va dura prea mult. 

— Mullins? a întrebat-o William pe Jackie, în șoaptă. 

— Droguri. Roagă-te să nu fii transferat la această secţie. 
Puţini supraviețuiesc și cei care supraviețuiesc nu mai sunt 
niciodată cum au fost. 

După câteva minute, s-a deschis ușa și inspectorul-șef a ieșit, 
însoţit de comandantul Hawksby. 


— Bună dimineaţa, Brice, a spus Mullins, fără să se oprească, 
și a ieșit din încăpere. 

— Sper că aveţi ceva vești bune pentru mine, a spus 
Hawksby. Pentru că, până acum, a fost o zi aiurea. 

— O posibilă breșă în cazul tabloului de Rembrandt care a 
dispărut, sir. 

— Intraţi! 

Îndată ce s-au așezat toţi în jurul mesei din biroul lui 
Hawksby, William a relatat în detaliu întâlnirea lui cu doamna 
Faulkner. A fost surprins de răspunsul imediat al lui Hawksby. 

— Nu cred în acel: „Avem unul la fel în salonul din Monte 
Carlo.” De fapt, afirmaţia: „eu nu pot spune niciodată care este 
diferența dintre ele” mi se pare o scăpare a limbii. Cred că 
doamna Faulkner știa exact ce îi spune tânărului detectiv pe 
care-l invitase la cafea. 

— Sunt de acord, a spus Lamont. Şi, legat de asta, a cerut 
numele unui detectiv particular de încredere. Nu e nicio mirare 
că porţile s-au deschis. 

— Deci, ce pune ea la cale? a întrebat William. 

— Cu riscul de a spune o banalitate, a spus Jackie, pariez că 
are nevoie de un detectiv particular pentru că plănuiește să 
divorţeze și să pună mâna pe o mare parte din avere nu va fi 
suficient. Vrea să se răzbune și ce alt mod mai bun există decât 
să ne spună unde este Rembrandt-ul. 

— Joacă un joc periculos, a spus Hawksby, gândindu-se 
împotriva cui era ea. 

— A avut șapte ani să se gândească la asta, a spus William. 

— Incă e posibil să nu fie de-ajuns, a spus Lamont. 

— Ai pe cineva în minte pentru treaba asta, Bruce? a întrebat 
Hawksby. 

— Mike Harrison ar fi prima mea opţiune. Capabil, demn de 
încredere și loial. Și, dacă ea îl angajează, noi avem pe cineva în 
interior. 

— Stabilește o întâlnire, a spus Hawksby, și dacă mi se va 
părea agreabil, William poate să i-l prezinte doamnei Faulkner. 

— Mă voi ocupa de asta imediat, sir, a spus Lamont. 

— Şi... Bine lucrat, William, cu toate că nu va fi ușor să 
scoatem Rembrandt-ul din Monte Carlo, cât Faulkner este acolo. 
Dar, dacă soţia lui e de partea noastră, s-ar putea să-l luăm prin 


surprindere. Acum, să ne întoarcem la probleme mai imediate. 
Jackie, sunteţi gata pentru Operaţiunea Perioada Albastră? 

— Avem drumul liber pentru mâine-noapte, sir. Proprietatea 
va fi atât de bine încercuită, încât nicio molie nu-și va putea croi 
drum afară, fără știrea noastră. 

— Eşti sigur că avem tot ce ne trebuie, Bruce? 

— Poliția din Surrey nu putea fi mai cooperantă de-atât, sir. 
Ne-au pus la dispoziţie în jur de douăzeci de polițiști care vor 
staţiona în două autobuze la punctele de intrare și ieșire. Noi îi 
vom aștepta pe răufăcători și vom fi acolo în momentul în care 
vor ieși din casă. 

— Și proprietarii? 

— Sunt plecaţi în concediu în Seychelles, cum probabil că 
Faulkner știe, deci în siguranţă. 

— Îndată ce hoţii sunt prinși, să mă suni, indiferent ce oră 
este. 

— În jur de două-trei dimineaţa, sir, a spus Jackie. 

— Nu contează ora, a repetat Hawksby. 

Lamont, Jackie și William s-au ridicat în picioare, imediat ce 
întrunirea s-a încheiat. 

— Warwick, a spus Hawksby, în timp ce ei se întorceau să 
iasă, poţi să mai rămâi un minut? Aș vrea să-ţi spun ceva între 
patru ochi. 

William a zâmbit la auzul cuvântului POŢI, cu toate că a 
presupus că urma să primească o săpuneală pentru lipsa lui de 
pregătire în cazul Amhurst. 

— William, a spus Hawksby, imediat ce Lamont și Jackie au 
ieșit. Mi-am făcut o regulă din a nu mă implica în vieţile private 
ale ofițerilor mei decât în cazul în care o situație poate afecta o 
anchetă în curs. 

William s-a așezat pe marginea scaunului, încordat. 

— Cu toate acestea, mi s-a atras atenţia că te-ai împrietenit 
cu o tânără care lucrează la Fitzmolean Museum, care este, prin 
urmare, parte interesată în cazul Rembranat-ului dispărut. 

— Este mai mult decât o prietenie, sir, a spus William. Numai 
nu locuiesc cu ea... 

— Toate motivele pentru a fi prudent. Și ceea ce vreau să 
spun este un ordin, nu o rugăminte. M-am exprimat cu claritate? 

— Da, sir. 


— Sub nicio circumstanţă, nu vei dezvălui cuiva, din afara 
acestui birou că noi am ști unde este tabloul lui Rembranat 
dispărut. De fapt, ar fi înţelept să nu-i spui domnișoarei 
Rainsford nimic mai mult despre investigația noastră. Vreau să 
spun NIMIC! 

— Înţeleg, sir. 

— Nu trebuie să-ţi amintesc că în calitatea de ofițer de poliție 
ai semnat un angajament de Păstrare a Secretului de Serviciu și 
dacă ai fi responsabil de subminarea acestuia sau a oricărei altă 
operaţie în care ești implicat, s-ar putea să compari în faţa unei 
comisii disciplinare, ceea ce, fără nicio îndoială, ţi-ar întrerupe 
cariera, dacă nu cumva chiar ţi-ar distruge-o. Ai vreo întrebare? 

— Nu, sir. 

— Atunci, te întorci la unitatea ta și nu vorbești despre 
această convorbire cu nimeni, nici chiar cu colegii tăi. E clar? 

— Da, sir. 

Întors la biroul lui, William s-a uitat la maldărul de dosare în 
așteptare din fața lui, dar nu și-a putut scoate din minte 
cuvintele comandantului. In această dimineaţă, se temuse să 
vină la serviciu. Seara, se temea să meargă acasă. 

Când a auzit uşa de la intrare deschizându-se, Beth a alergat 
imediat afară din bucătărie, spre hol. 

— Deci, cum a mers întâlnirea cu dna Faulkner? a întrebat ea, 
înainte chiar ca William să-și dea jos haina. 

— N-am trecut de porţile de la intrare. 

— Ești un scump, a spus ea, cuprinzându-l cu braţele pe după 
gât, dar un așa de neconvingător mincinos. 

— Nu, acesta este adevărul, a protestat William. 

Ea s-a tras înapoi și l-a privit cu atenţie. 

— Ce ţi-au spus despre mine? a întrebat ea, pe un ton brusc 
schimbat. 

— Nimic. Jur. Nimic. 

Apoi și-a amintit cuvintele lui Hawksby: „Sub nicio 
circumstanţă... să nu-i spui domnișoarei Rainsford nimic mai 
mult despre investigația noastră. Vreau să spun NIMIC!” Ce 
circumstanțe? S-a gândit William. Și, apoi, și-a adus aminte 
cuvintele lui Jackie când el i-a cumpărat flori lui Beth, înainte de 


a merge la Barnstaple: „Rainsford? De ce-mi sună numele ăsta 
cunoscut?” 

Primul lucru pe care l-a făcut William când a ajuns la muncă, 
în dimineața următoare, a fost să scrie un raport detaliat al 
vizitei sale la Limpton Hall. Odată ce i l-a dat lui Lamont, a 
sunat-o pe dna Faulkner, pe linia ei privată. 

— Cred că pot găsi persoana potrivită să vă ajute, doamnă 
Faulkner. Când ați vrea să vă întâlniți? 

— Lunea viitoare vin la Londra. Ce-ar fi să luăm prânzul 
împreună? Nu pot risca să mai veniți din nou aici. 

— De ce nu? a întrebat William, părând dezamăgit. 

— Makins ar fi pe telefon cu soţul meu, înainte ca dvs. să 
ajungeţi la poartă. De fapt, Miles m-a sunat noaptea trecută să 
mă întrebe de ce te-am lăsat să intri în casă. 

— Ce i-aţi spus? 

— Că, atunci când ai adus pictura înapoi, ţi-a scăpat că s-a 
oprit investigația Rembrandt și dosarul a trecut la cazuri ne 
rezolvate. 

— Credeţi că v-a crezut? 

— Niciodată nu poţi știi asta, cu Miles. Nu cred nici chiar că 
știe când el însuși spune adevărul. Să ne vedem la Ritz, la ora 
unu? Te invit eu. 

Bun, cu siguranţă nu va fi tratația doamnei Walters, s-a gândit 
William, punând telefonul jos. 

Mai târziu, în acea dimineaţă, William a fost cu Lamont la un 
fel diferit de prânz. Plăcintă cu carne de porc, un pachet de 
cartofi prăjiţi și o halbă de bere amară, în cârciuma Sherlock 
Holmes și șansa de a-l cunoaște pe Mike Harrison. Un poliţist de 
poliţist, așa i-l prezentase Lamont și William a putut observa 
imediat de ce. 

Era necomplicat, era direct și l-a tratat pe William ca egalul 
său, din clipa în care s-au cunoscut. Mai important, era la fel de 
hotărât să descopere Rembrandt-ul dispărut ca tot restul 
echipei. Făcuse parte din acest departament, în vremea când 
tabloul fusese furat, în urmă cu șapte ani, așa că asta o 
considera o misiune neterminată. 


În noaptea aceea, în drum spre casă, William a luat un buchet 
de flori, ca ofertă de pace pentru Beth. Dar, în momentul în care 
a întors cheia în lacăt, a știut că ea nu era acolo. Și, apoi, și-a 
amintit - marţea era Noaptea Prietenilor la Fitzmolean. 
Sandviciuri cu somon afumat, boluri cu nuci și vin spumos 
pentru ușurarea portofelelor suporterilor loiali ai muzeului. Nu se 
va întoarce cu mult înainte de ora unsprezece. A plecat la 
Trenchard House pentru a doua noapte la rând, a sunat-o la ora 
19:30 și, din nou, la ora 11:00, dar ea n-a răspuns la telefon, așa 
că s-a culcat. 

05:43 GMT” 

William a fost trezit de soneria telefonului. A ridicat 
receptorul, întrebându-se cine naiba suna la acea oră a 
dimineţii. A sperat să fie Beth. 

— Vine Carter, a spus o voce pe care a recunoscut-o imediat. 
Ne întâlnim la Heathrow, la terminalul doi. E o mașină pe drum. 
Ar trebui să fie la tine în cinci minute. la-ţi cu tine geanta cu 
schimburi pentru noapte și, de data asta, nu-ţi uita pașaportul 
acasă. 

William a pus telefonul în furcă și s-a dus direct la baie. A 
făcut rapid duș, urmat de încă un și mai scurt ras, cu două 
tăieturi ca să dovedească că s-a ras, apoi s-a întors în dormitor 
să-și facă băgăjelul. Două cămăși, plus chiloţi, șosete și peria de 
dinţi, apoi și-a luat pașaportul din sertarul de la birou. Mașina îl 
aștepta afară, cu motorul pornit. L-a recunoscut imediat pe 
șoferul care-l dusese în Chelsea. 

— Bună dimineaţa, Danny, a spus el. 


06:37 GMT 

Jackie nu a avut nevoie de un apel care s-o trezească în 
dimineaţa aceea. Era deja în drum spre staţia Waterloo când 
William gonea pe M4. 

Lamont o aștepta pe peronul unsprezece și, la 7:29 s-au 
îmbarcat spre Guildford, la clasa a doua. La sosire, au fost 
așteptați de superintendentul Well, singurul om de la Poliţia 
Surrey care fusese informat cu privire la planurile pentru tot 
restul zilei. 

— Nu ai șofer? a întrebat Lamont, când Well s-a așezat la 
volan și a aprins demarorul. 

— Reduceri de personal, a mormăit el. 


07:14 GMT 

William l-a văzut în momentul în care a intrat în terminal. O 
jachetă de culoare albastră-închis la două rânduri, cămașă albă 
și cravată cu dungi. Comandantul probabil că dormise în pijama 
la două rânduri. 

— Bună dimineaţa, sir. 


1t Ora Meridianului Greenwich. 


— Bună dimineaţa, William. Carter are bilet la BA zborul 003 
spre Roma, plecarea e într-o oră și jumătate, și noi plecăm cu un 
avion Alitalia, care decolează în 40 de minute. Locotenentul 
Monti ne va întâmpina la aeroport și ne va conduce la 
Civitavecchia. Vom rămâne acolo câteva minute pentru a ne 
asigura că face check-in-ul Carter. Dacă bănuiește că ar putea 
să fie urmărit de cineva, ar putea să-și anuleze toată călătoria, 
caz în care noi ne vom întoarce la Scotland Yard, nu la Roma. 

Comandantul încă vorbea când l-a apucat pe William de braţ 
și a făcut semn cu capul înspre zona birourilor British Airways. 
Carter se îndrepta spre check-in, însoţit de un bărbat pe care 
William nu l-a recunoscut, care căra o sacoșă voluminoasă și 
împingea un troler cu două valize mici. 

— Am sentimentul că știu ce este în sacoșă, a spus Hawksby. 
Dar nu avem ce face. 

— Am putea să cerem celor de la Security să-l controleze, 
înainte de a urca în avion, 

— Acesta este ultimul lucru pe care ni-l dorim. 

— De ce? 

— Pentru două motive, a spus Hawksby, în timp ce Carter își 
primea cardul de îmbarcare. Întâi, trebuie să avem o suspiciune 
rezonabilă că el comisese crima înainte ca noi să ne gândim să-i 
verificăm bagajul și, în al doilea rând, dacă nu găsim nimic, i-am 
avertiza inutil și ne-am distruge acoperirea. 

— Îl recunoașteţi pe bărbatul care-l însoțește? a întrebat 
William, în timp ce se-ndreptau spre controlul pașapoartelor. 

— Damien Grant, GBH, fost halterofil și, mai recent portar de 
club. Este aici numai pentru a se asigura că sacoșa ajunge la 
destinaţie. 

— Ultimul apel pentru Alitalia, zbor numărul... 


10:07 GMT 

Odată instalaţi în biroul superintendentului Well, cei trei ofițeri 
de poliţie au verificat și răsverificat fiecare detaliu al Operațiunii 
Perioada Albastră. Când Lamont a pus ultima întrebare, Well s-a 
uitat la ceas. 

— E momentul să cobor la parcarea din subsol și să-i informez 
pe trupeţi. Este singurul spaţiu pe care-l avem, care e destul de 
mare pentru a permite adunarea armatei tale private. 


Lamont și Jackie l-au urmat pe superintendent afară din birou 
și, apoi, în jos pe treptele uzate bine până în parcare, unde vreo 
două duzini de polițiști și două polițiste stăteau de vorbă, 
întrebându-se pentru ce fuseseră adunaţi acolo. Când a apărut 
superintendentul, au tăcut cu toţii. 

— Bună dimineaţa, a spus acesta, lovindu-și piciorul repetat 
cu bastonul de cauciuc. Ne-am alăturat, astăzi, celor doi polițiști 
din Poliţia Metropolitană, prezenţi aici. Ne-am adunat pentru a-i 
ajuta într-o operaţiune care va avea loc în perimetrul nostru. 
Dau cuvântul detectivului inspector-șef Lamont, care vă va da 
pe scurt detaliile necesare. 

Lamont a așteptat până când Jackie a instalat un suport și a 
așezat pe el o imagine fotografică aeriană a unei proprietăţi de 
mari dimensiuni. 

— Doamnelor și domnilor, Poliţia Metropolitană pregătește 
această operaţiune de câteva luni, dar am știut permanent că 
rezultatul va depinde de profesionalismul ofiţerilor de la faţa 
locului, a spus Lamont, arătând spre cei aflaţi în faţa lui. Adică a 
voastră! 

Asistenţa a început să râdă și să aplaude. 

— Avem motiv să credem, a continuat Well, că un grup bine 
organizat de criminali va ataca această proprietate, în noaptea 
asta. (Jackie a arătat spre fotografia unei vile Luutyens 
impresionantă, înconjurată de câţiva acri de parcare.) Scopul 
grupului infracţional este să fure un Picasso care valorează mai 
multe milioane și să fie în afara oricărui pericol, cu mult timp 
înainte de sosirea poliţiei. Dar noi îl vom aștepta. Voi aţi putea 
întreba de ce avem nevoie de un efectiv atât de mare pentru 
această operaţiune, când vor fi numai trei, posibil, patru hoţi 
care vor opera. Răspunsul este: Pentru că știm cine este în 
spatele acestui jaf și omul acesta ne-a înfrânt prea des, în 
trecut. Deci, de data aceasta, îi vom tăia... pofta de a mai face 
asta vreodată. 

A doua oară, au izbucnit aplauze, și mai puternice. 

— Pentru această operaţiune îndelung planificată, vă asigur 
că răufăcătorii și-au făcut bine temele, a continuat Lamont. Știu 
că proprietarii sunt în concediu și mai știu că cea mai apropiată 
secţie de poliție este la douăzeci de minute distanţă, ceea ce, 
cred ei, le va da destul timp pentru a dispărea în neant, cu mult 
timp înainte ca poliţia să-și facă apariţia. Secundul meu, 


detectivul Roycroft, vă va da acum detaliile Operațiunii Perioada 
Albastră și vă va preciza rolul pe care-l veţi juca dvs. Detectiv 
Roycroft. 

Jackie a făcut un pas în faţă, încântată să fie salutată de 
atâtea feţe entuziaste care, în mod clar, așteptau cu nerăbdare 
să prindă niște răufăcători reali și să pună mâna pe unul anume, 
în mod special. 


12:45 OEC” 

Zborul Alitalia a aterizat la aeroportul Da Vinci, cu câteva 
minute înainte de ora din program. Primul om pe care l-a văzut 
William coborând pe scara aeronavei a fost locotenent Monti, 
care aștepta lângă o mașină fără identitate. 

William i l-a prezentat pe Hawksby lui Monti, care l-a salutat, a 
deschis portiera din spate și a așteptat ca amândoi să urce în 
mașină. Hawksby a fost surprins că locotenentul nu era ras și 
respiraţia îi mirosea a usturoi, dar nu a comentat. 

— Nu controlul pașapoartelor, nu control vamal? a întrebat 
William. 

— William, dacă ai fi fost numai tu, te-aș fi așteptat la Sosiri, 
dar, când comandantul meu a auzit că vei fi însoţit de 
comandantul Hawksby, mi-a ordonat să sar peste toate 
obstacolele. Sper că e exprimarea corectă în limba engleză? 

— Să te descurci la faţa locului, a spus William. Sensul derivă 
de la eliberarea fluxului aerului de către un organist prin 
deschiderea membranelor, pentru a crește volumul sunetului 
orgii. 

— iți mulțumesc, domnule detectiv, a spus Hawksby. Foarte 
interesant. 

— Nu e mult de mers până în Civitavecchia, a spus Monti, în 
timp ce luau viteză. Dar trebuie să ajungem acolo înaintea lui 
Carter și a lui Grant. Au rezervări la Grand Hotel - mare numai 
cu numele. 

— Şi noi unde vom sta? a întrebat Hawksby. 

— Mă tem că hotelul dvs. este încă și mai puţin... mare. Dar 
are avantajul de a fi pe chei, așa că v-am rezervat o cameră 
care are vederea spre port. 

— Şi William? 


12 Ora Europei Centrale. 


— El va fi cu mine, în permanenţă. Șeful golfului m-a informat 
că Carter a închiriat o mică ambarcaţiune echipată complet 
pentru cercetare și recuperare, pe șapte zile. Este perfectă 
pentru căutarea de comori de pe fundul mării. 

— De ce pentru șapte zile, când ei vor avea la bord ceea ce 
caută? a întrebat William. 

— Pentru spectacol, a explicat Monti, cu toate că nu știm câţi 
membri ai echipajului sunt implicaţi în șmecherie. Dar, 
presupunem, căpitanul și cei doi scufundători trebuie să fie. 

— Așadar, noi rămânem în Civitavecchia și-i așteptăm să se 
întoarcă, pentru a-i aresta? 

— Bineînţeles că nu. Ne-am angajat amândoi ca marinari 
pentru activităţile de pe punte. În mod clar au nevoie de cât mai 
mulţi martori oculari posibil, care să asiste la remarcabila lor 
descoperire. 

— Dar italiana mea nu este chiar așa de bună, le-a reamintit 
William celor doi. 

— Știu, a răspuns Monti, așa că, odată ce vom fi la bord, tu 
renunti să-mi mai vorbeşti. Și, trebuie să te previn, vom pluti în 
ape tulburi. 

— lar eu trebuie să te previn că nu sunt un bun înotător, a 
spus William. 


12:21 GMT 

— Are cineva vreo întrebare? a întrebat Jackie, când și-a 
încheiat informarea. 

Cineva a ridicat mâna. 

— De care din cele două echipe este mai mare nevoie? 

— Nu vom ști aceasta decât în ultimul moment. Există două 
ieșiri din casă, aici și aici; lângă ele vor fi ascunse autobuzele, a 
spus Jackie, indicând locurile pe hartă. Dar nu avem cum să știm 
pe care o vor folosi. Dacă, din cine știe ce motiv, nu reușim să-i 
interceptăm, avem un elicopter care așteaptă pregătit să ne 
ajute. 

— Trebuie să accentuez, a intervenit Lamont, că nu puteţi 
asculta radioul în timp ce așteptați și nici să discutaţi între voi, 
pentru că cel mai mic sunet îi va alerta. Aveţi fiecare grijă să nu 
fiţi idiotul care îi sperie. 

— Sir, în ce fel de vehicul vă așteptați să circule? 


— Pentru că dimensiunea picturii pe care intenţionează să o 
fure este mare, cred că va fi o dubă, a spus Lamont. Ei știu 
exact ce caută și puteţi fi siguri că au stabilit ia nivel de 
centimetru care este calea de evadare. De aceea avem nevoie 
de atât de mulţi dintre voi pentru a încercui ținta. 

— Se poate să fie înarmaţi? 

— Credem că nu, a răspuns Lamont. Primești închisoare pe 
viață pentru atac armat, în timp ce pentru jaf, rareori primești 
mai mult de șase ani. Dar, tocmai pentru a fi în siguranţă, vom 
avea o mică echipă de polițiști înarmaţi, la faţa locului, dar 
foarte bine ascunși. 

— Vreun indiciu cu privire ia momentul în care vor lovi? a 
întrebat un polițist tânăr. 

— Nu înainte de ora șase și nu va fi după miezul nopţii, a 
răspuns Lamont, fără alte explicaţii. 

A urmat o lungă tăcere. 

— Dacă nu mai sunt alte întrebări, a spus Jackie, haideţi să 
mergem să luăm prânzul. Încercaţi să trageţi un pui de somn, 
după-masă și nu uitaţi să mergeţi la toaletă, înainte de urcarea 
în autobuz. Primul autobuz pleacă la ora 4:10 p.m. Cel de-al 
doilea îl va urma după douăzeci de minute, pentru a evita să 
părem un convoi. 

— Și, odată ajunși la locul stabilit, nu uitaţi că tăcerea este 
cea mai bună armă a noastră, a adăugat Lamont. 


14:08 OEC 

Monti i-a condus pe William și pe Hawksby direct la hotelul de 
pe chei al comanderiei din Civitavecchia și au mers cu toţii la 
camera rezervată de Monti, la etajul al treilea. Primul lucru pe 
care l-a făcut Hawksby a fost să privească spre linia orizontului, 
de la fereastră. Avea o bună vedere spre port și nu avea nevoie 
de binoclu pentru a fi cu ochii pe ambarcaţiunea pe care o 
închiriase Carter. Monti făcuse chiar rost de o copie în limba 
engleză a broșurii companiei, cu o fotografie a vasului pe 
copertă, pentru a-i tenta pe potenţialii clienţi. Ceea ce nu 
spuneau era rata eșecurilor în decursul anilor. Dar, pe atunci, 
echipajul era în cel mai bun caz format din pirați, în timp ce 
clienţii care închiriau vasul erau persoane romantice, ce-și 
urmăreau un vis. Ceea ce nu era cazul acum. 

William se pregătea să facă duș, când Monti i-a spus: 


— Nu-ţi face probleme. Încearcă să nu uiţi că ești un marinar 
de punte (cadet). Nu vrem să miroși ca un crin. 

Hawksby a înţeles, în acel moment, de ce locotenentul nu se 
răsese de câteva zile și puţea a usturoi. 

Monti a deschis o valiză voluminoasă, pe care o lăsase mai 
devreme în cameră, și a scos din ea haine potrivite pentru rolul 
pe care urmau să-l joace: Două perechi de jeanși foarte uzaţi, 
două tricouri fără nicio marcă, două pulovere, unul albastru, 
unul gri și două perechi de teniși fără sigla vreunei mărci. Totul 
arăta și era second-hand. 

— Să sperăm că am luat măsura ta, a spus Monti, când 
William a început să-și pună jeanșii. 

— Și cu mine, cum rămâne? a întrebat Hawksby. 

— Va fi foarte bine, sir, a răspuns Monti. Dacă vă plimbaţi pe 
chei îmbrăcat exact cum sunteţi, toată lumea va presupune că 
sunteţi posesorul unui yacht uriaș, nu că urmăriţi un cuplu de 
răufăcători. 

— Aș vrea eu. 

— Sir, acum, noi trebuie să plecăm. Trebuie să fim la bord, 
înainte de sosirea lui Carter. 

— Plecaţi! Am ceva ajutoare, în cazul în care ei își schimbă 
planurile? 

— Le veţi vedea numai dacă veţi avea nevoie de ele, a 
răspuns Monti. Dar vă pot asigura că aceasta nu e singura 
cameră pe care am închiriat-o. 

— Jos pălăria! a spus Hawksby, salutând cu degetele la frunte. 

După ce Monti și William au plecat, comandantul s-a întors la 
locul de supraveghere și i-a urmărit pe cei doi tineri ofiţeri 
mergând de-a lungul cheiului și urcându-se pe navă, înainte de 
a se prezenta șefului marinarilor de punte. Cât de mult își dorea 
să fi fost și el cu douăzeci de ani mai tânăr!... 


13:08 GMT 

Lamont și Jackie adunaseră echipa în cantină pentru a lua 
prânzul, unde un grup de vorbăreţi în așteptare au arătat cât de 
nerăbdători erau să-și înceapă treaba. 

La ora patru, după ultima informare din partea sergentului- 
detectiv Roycroft, Lamont i-a împărțit pe tinerii ofițeri în două 
grupe, înainte ca aceștia să înceapă să se urce în autobuze. În 
același timp, o echipă a diviziei speciale pentru arme de foc 


ieșea din Scotland Yard cu ordinul de a-l contacta pe 
inspectorul-șef detectiv Lamont în momentul în care au ajuns la 
ţintă. 

La patru și unsprezece minute, primul autobuz a părăsit 
parcarea, a urcat rampa și a ieșit pe autostradă. A păstrat o 
viteză moderată, rămânând în permanenţă pe prima bandă și 
nedepășind niciodată viteza legală. La 3:33, celălalt autobuz a 
făcut manevrele de ieșire pe autostradă, unde au intrat în șirul 
navetiștilor care se întorceau acasă, în vreme ce ei erau în drum 
spre muncă. 

Lamont a fost luat prin surprindere când superintendentul 
Well i-a spus că îi va însoţi în misiune. Lamont a acceptat că, 
dacă Well voia să-și adauge prefixul șef la titlul lui, Operaţiunea 
Perioada Albastră ar arăta bine în dosarul lui. Lamont a trebuit 
să recunoască, chiar dacă numai pentru sine, că gândul 
promovării îi trecuse și lui prin minte. 

Superintendentul, Lamont și Jackie au părăsit ultimii sediul 
Poliţiei din Guildford, într-o mașină fără număr. Când au ajuns la 
ţintă, amândouă autobuzele erau acolo, cu motoarele la relanti 
și luminile stinse. Douăzeci și șase de bărbaţi și trei femei 
așteptau în tăcere. 


16:23 OEC 

După ce și-au înghesuit sacii în cabinele de dormit de sub 
punte, cei doi marinari cadeți itineranţi s-au prezentat la datorie 
pe puntea principală. 

— Cât va dura până ajungem la sit? l-a întrebat Monti pe șeful 
cadeţilor. 

— E la distanţă cam de optzeci de mile marine, deci un pic 
peste opt ore. Vom porni imediat ce clienţii noștri și șoferii lor 
vor fi la bord. Între timp, voi doi puteţi ajuta la încărcat. 

William și Monti s-au asigurat că au încărcat tot: de la lăzi cu 
mere la cutii noi. In mod clar, comandantul de vas voia să pară 
că vor fi pe mare cel puţin șapte zile. 

William s-a oprit din muncă numai când dintr-un Mercedes 
condus de-a lungul pasarelei doi bărbaţi au coborât pe partea cu 
docul, l-a recunoscut imediat. Doi cadeți le-au luat bagajele - nu 
multe, dacă te gândești că au închiriat vasul pentru o 
săptămână, a zis în sinea lui William. Grant încă ţinea strâns în 


mână geanta voluminoasă și era atent ca cei doi cadeți să nu se 
apropie de ea. 

William și Monti au rămas în umbră, pentru a evita să vină în 
contact cu cei doi pasageri, când aceștia au urcat la bord. 

— Nu-mi prea imaginez ce se va întâmpla până ajungem la 
locul de recuperare, a șoptit Monti, dar este în continuare 
riscant și nu ne putem permite să ne asumăm vreun risc. Așa că 
va trebui să rămânem pe punte până la ora opt. 


18:22 GMT 

— Echipa arme de foc este la locul ei, sir, a spus o voce la 
interfon, sunând ca un trăsnet, după vreo două ore de tăcere. 

— Bun venit la bord, a spus Lamont. Ţineţi radioul închis până 
când îi vedeţi pe hoţi intrând în casă. 

— Recepţionat, sir. 

22:06 OEC 

William s-a retras în cușeta lui, imediat după ora zece, dar nu 
a adormit. Câţiva marinari jucau cărţi, alţii spuneau povești 
improbabile despre comori pe care le recuperaseră de pe fundul 
oceanului. Curând, a devenit clar că habar n-aveau cât de 
reușită urma să fie această călătorie și puţini dintre ei păreau 
optimiști. 

În timp ce William s-a odihnit, Monti a continuat să 
muncească și să supravegheze puntea. S-a întors lângă cușeta 
lui William după miezul nopţii și, pentru că era puţin mai multă 
liniște, a reușit să-și informeze colegul fără a fi auzit de ceilalţi. 

— Nu s-a-ntâmplat cine știe ce, pe punte, a spus el. Carter și 
Grant nu și-au părăsit cabinele, până vasul nu a pornit. Mă 
îndoiesc că vom vedea pe vreunul dintre ei înainte de prima 
rază de lumină. Dar nu ne permitem niciun risc, așa că mai bine 
îmi ţii tu locul, acum. Când ajungi pe punte, vei vedea o barcă 
de salvare la tribord. 

— Care e tribordul? a întrebat William 

— Pe latura din dreapta, prostule. Credeam că vii dintr-o 
naţiune de marinari. Urcă în ea, intră sub prelată, așa încât, 
dacă iese cineva pe punte, cât timp ești tu de pază, să nu te 
vadă. Fii atent să nu adormi. Să mă trezești la ora patru și 
preiau eu supravegherea. 

William a urcat scara în spirală și a ieșit pe punte. A identificat 
barca de salvare legănându-se ușor în briza mării și s-a 
îndreptat cu precauţie spre ea, oprindu-se la cel mai neobișnuit 
sunet. Incă o ultimă privire pentru a se asigura că nimeni nu-l 
urmărește cu privirea. A fixat barca de salvare, a urcat în ea și 
s-a strecurat sub prelată. Curând, și-a dat seama că nu era 
niciun pericol să adoarmă. Mai degrabă, i se părea că se 
îmbolnăvise. 

A încercat să se perfecţioneze în tehnica legănatului cu barca 
și indiferent de câte ori se uita la ceas, acul minutarului nu 
dădea vreun semn că se prea mișca. Şi, apoi, fără niciun semn, 
a auzit pași grei apropiindu-se, urmaţi de o voce care vorbea în 
engleză. 


22:19 GMT 


Jackie a decis că era mult mai rău decât în cazul 
supravegherii, pentru că așteptau cu toţii pe cineva care nu era 
acolo, nu pe cineva care era acolo și trebuia să se arate, în cele 
din urmă. 


00:58 OEC 

— Totul e la locul lui. Acum, tot ce putem face este... 

William nu și-a mișcat nici măcar un mușchi, până când vocea 
nu s-a pierdut în văzduh. Mai multe cuvinte, dar acestea s-au 
risipit cu vântul. A ridicat cu un inch prelata și ochii s-au fixat pe 
un grup de patru bărbaţi, care stăteau în picioare la numai 
câţiva yarzi de barca de salvare. 

Grant a desfăcut fermoarul la sacoșă și a scos una din lădiţele 
de lemn vechi, pe care William le văzuse prima oară în atelierul 
lui Carter. A pus-o cu grijă pe punte. Marinarul-șef a legat-o cu 
dexteritate cu o funie ca și cum ar fi împachetat un cadou de 
Crăciun voluminos. Odată ce a fost mulţumit că lădiţa era în 
siguranţă, a traversat puntea și a atașat funia la un scripete de 
care se folosiseră William și Monti pentru a urca cutia la bord. 
Marinarul a apucat mânerul scripetelui și l-a învârtit încet până 
când funia s-a întins. Un bărbat în vârstă cu o față tăbăcită de 
vânturi și cu o barbă neagră neîngrijită, care purta o căciuliță cu 
împletituri, a ţinut de lădiță, în timp ce aceasta era ridicată 
încet, centimetru cu centimetru, de pe punte. 

Când a fost cam la trei picioare în aer, căpitanul a împins-o 
ușor peste parapetul vasului, apoi a dat din cap aprobator. Șeful 
marinarilor a început să învârtească mânerul în sens invers. 
Cutiuţa și-a început ușor coborârea spre apă. William n-a pierdut 
din privire cutiuţa până când aceasta nu a dispărut sub valuri. 
Au mai durat câteva minute bune, după ce scripetele își 
terminase treaba, până când casetuţa a ajuns la odihnă pe 
fundul mării, la aproximativ 130 de picioare sub ei. Atunci, 
căpitanul și marinarul-șef au aruncat o ancoră mică peste bord. 
Aceasta era atașată la o geamandură cu lumină intermitentă, 
arătând locul exact în care căzuseră. 

Carter a simulai un „Salut!” adresat căpitanului. Grand a luat 
de jos geanta voluminoasă, goală, și s-au îndepărtat traversând 
puntea. 


William s-a retras complet sub prelate, dar n-a putut să-și dea 
seama ce își spuneau, până nu au trecut pe lângă barca de 
salvare. 

— Sper că putem avea încredere în ei. 

— Au fost plătiţi gras și... dacă... 

William nu și-a mișcat nici măcar un mușchi și a decis să 
aștepte până va fi sigur că ei s-au întors în cabinele lor. 


00:00 GMT 

Superiintendentul și-a încrucișat picioarele. Avea nevoie 
presantă să se ușureze, dar nu avea de gând să fie primul care 
recunoaște lucrul acesta. Lamont continua să se uite plin de 
speranţă de-a lungul aleii spre casă, în timp ce asculta cu 
atenţie dacă se aude un zgomot de motor. 

In ultimele trei ore, Jackie se uitase în mod repetat la ceasul 
de la mână, devenind mai neliniștită, cu fiecare minut care 
trecea. 


02:00 OEC 

William a ridicat prelata cu o jumătate de inch și s-a uitat în 
toate direcţiile. Niciun semn că ar fi fost cineva în preajmă. Și-a 
verificat ceasul înainte de a se târi afară din barca de salvare 
care continua să se legene și a trece cu greu peste marginea 
vasului, fiind cât pe ce să-i alunece mâinile. A aterizat cu capul 
înainte, pe puntea lunecoasă. 

A încercat să-și găsească o poziţie stabilă și să se ridice în 
picioare, dar era atât de slăbit și ameţit, încât a trebuit să se 
apuce strâns cu mâinile de parapetul ambarcaţiunii. In cele din 
urmă, a renunţat, s-a lăsat pe o parte și a vomat violent. Când 
și-a ridicat privirile, a remarcat că vasul se învârtea în cerc în 
jurul balizei. 

A mai durat ceva timp până și-a revenit destul cât să coboare 
scara în spirală și să se prăbușească în cușetă, unde a zăcut 
nemișcat, ca să nu-i mai vină să vomite, din nou. 

A decis să nu-l trezească pe Monti, pentru că nu avea de ce 
să-și mai petreacă următoarele două ore în barca de salvare, de 
vreme ce nu se mai putea întâmpla nimic înainte de apariţia 
zorilor. Dar, de adormit, William tot nu a adormit. 


01:07 GMT 


Lamont putea auzi sunetul unei mașini care se apropia din 
spatele lui. Peste câteva minute, a trecut pe lângă el un Jaguar 
verde, care a continuat să ruleze pe alee, cu farurile aprinse. S-a 
oprit lângă casă. Şoferul a coborât din mașină, a deschis ușa 
casei și a dispărut înăuntru. După câteva minute, s-a aprins 
lumina în hol. 

Lamont a înjurat de mai multe ori, până a deschis radioul și a 
dat un ordin pe care se temuse că va trebui să-l dea. 

— Operaţiunea Perioada Albastră anulată. Ne întoarcem la 
bază. 

Poate că a fost bine că n-a putut auzi corul de mormăituri și 
înjurături emise din cele două autobuze în care așteptaseră în 
tăcere infanteriștii lui loiali, timp de peste cinci ore. Câţiva 
dintre ei au coborât din autobuz și au început să se ușureze, la 
unison. 


06:09 OEC 

— De ce nu m-ai trezit la ora patru, a întrebat Monti. 

S-a uitat la William, care avea aceeași culoare ca și cearșaful 
îmbibat de transpiraţie și continua să transpire. William și-a pus 
două degete pe buze și a făcut semn că trebuie să urce 
amândoi pe punte. 

Pescăruși ţipători planau deasupra lor, în timp ce William îi 
arăta baliza luminoasă care sălta pe valuri și îi explica lui Monti 
de ce nu se deranjase să-l trezească. 

— Bine gândit, a spus Monti. 

Au privit înspre puntea de comandă, de unde căpitanul 
conducea nava în cercuri din ce în ce mai mici în jurul balizei. 
Nici urmă de Carter sau Grant, dar William se îndoia că aceștia 
dormeau. 

În următoarele patruzeci de minute, Monti și William au 
executat orice le ordona marinarul-șef, dar privirile lor reveneau 
încontinuu la intrarea în zona privată, în așteptarea apariţiei 
principalilor actori. 

Imediat după ora șapte, Carter, însoţit de doi scufundători în 
costume impermeabile, a ieșit pe punte. Scufundătorii și-au pus 
măsștile și înotătoarele, s-au așezat pe parapet și și-au ajustat 
aparatele de respirat. Apoi s-au aruncat cu spatele înainte în 
apă și au dispărut sub valuri. 


05:20 GMT 

Superintendentul Well i-a condus cu mașina pe Lamont și 
Jackie înapoi la Guildford și i-a lăsat în centrul orașului. 

— Sunt sigur că veţi putea să găsiţi drumul spre gară, le-a 
spus el, înainte de a demara. 

— Nu-l poţi condamna, a spus peste douăzeci de minute 
Jackie, în timp ce se aflau pe un peron gri, în frig, așteptând să 
vină primul tren spre Waterloo. 

— Când ajungem la Yard, probabil că vom afla că inspectorii l- 
șef Warwick este noul șef al Departamentului Artă și Antichităţi, 
iar eu am fost degradat la poziţia de poliţist-detectiv și trebuie 
să mă adresez lui cu sir. 

— Ceea ce înseamnă că eu mă voi întoarce la circulație, a 
spus Jackie. 


08:30 OEC 

Cei doi scufundători au reapărut la suprafaţă de patru ori, în 
decursul orei următoare și, de fiecare dată, au făcut semnul cu 
degetul mare în jos, înainte de a se scufunda din nou. După mai 
multe ore, s-au cățărat înapoi la bord, arătând epuizați, și au 
rămas laţi, întinși pe punte, ca să-și revină. William a bănuit că 
nu fuseseră niciodată la mai mult de câteva picioare sub 
suprafaţa apei. 

Carter și Grant păreau dezamăgiţi și echipa începea deja să-și 
piardă interesul pentru acţiunea lor. Dar William știa că ei erau 
numai martori ai primului act al acestei pantomime iar cortina 
era pe punctul să se ridice din nou, după pauză. 

Indată ce scufundătorii și-au revenit după efort, și-au reluat 
treaba. În următoarele două ore, încă de trei ori a fost văzut de 
toţi semnul cu degetele mari îndreptate în jos. Monti a fost cel 
care a remarcat că baliza și lumina ei intermitentă nu se mai 
vedeau. 

— Probabil că au localizat caseta, a șoptit el. 

— Dar nu sunt pregătiţi să recunoască, a spus William. 

Scufundătorii au dispărut sub valuri încă o dată, dar, de 
această dată, când au revenit la suprafaţă, unul dintre ei făcea 
semne frenetic cu mâna, în timp ce ceilalți au făcut semnul cu 
degetul mare în sus. Echipajul a alergat la tribord și a-nceput să 
ovaționeze, dar William a sesizat cum căpitanul a rămas 
remarcabil de calm. Atunci, el a citit deja al doilea act. 


Marinarul-șef s-a dus repede la scripete și a început să ridice 
funia. Carter și Grant s-au alăturat echipajului, care se apleca 
peste balustradă, în așteptare, și, când, peste câteva minute, 
caseta a ieșit la suprafaţă, plină de lipitori, s-au arătat la fel de 
surprinși și încântați ca toţi ceilalți bărbaţi de pe vas. 

Marinarul-șef și-a dozat efortul, așa că preţioasa încărcătură a 
putut fi ridicată în siguranţă peste parapet și pusă pe punte. 
Acesta a căzut în genunchi și a început să desfacă funia, în timp 
ce căpitanul a coborât de pe puntea de comandă. Toţi ceilalţi 
pierdeau timpul pe-acolo, așteptând cu nerăbdare să descopere 
ce era în cutie. Bine, nu chiar toți. 

Odată ce funia a fost îndepărtată, marinarul-șef s-a tras la o 
parte pentru a-i permite lui Carter să execute ceremonia de 
deschidere, dar acesta s-a prefăcut că are nevoie de ajutorul lui 
Grant, pentru a forţa deschiderea lacătului vechi și ruginit. 
William nu putea decât să se întrebe în care consignaţie găsise 
un asemenea exemplar convingător. Când capacul a fost, în cele 
din urmă, ridicat, a urmat un moment de liniște totală, toţi cei 
de pe punte privind cu neîncredere la cele 712 monede de 
argint vechi. Numai Carter știa numărul exact. 

Cei de pe corabie au ovaţionat când Grant a ridicat caseta și a 
început s-o legene pe braţe, ca și când ar fi fost copilul unic care 
fusese salvat din mare. Apoi, s-a îndreptat încet spre zona 
privată, cu un Carter numai zâmbet urmându-l, la un pas în 
spate. 

Căpitanul a anunţat echipajul că se vor întoarce în port 
imediat, dar toţi marinarii de la bord vor primi totuși plata 
pentru o săptămână întreagă. Aceasta a declanșat ovaţii încă și 
mai puternice. 


10:54 GMT 

— Biroul comandantului Hawksby. 

— Sunt Bruce Lamont, Angela. Îmi poţi face legătura cu șeful? 

— Este încă în Italia, Bruce. Nu-l așteptăm să se întoarcă până 
luni. 

— E vreo speranţă să stea acolo? 

— Îmi cer scuze, domnule inspector-șef? 

— Angela, nu m-ai auzit niciodată spunând asta. 

— Nu poate aștepta până luni? 


— Va trebui. Dar, atunci, sunt destul de obișnuit să aștept în 
faţa ușii, numai pentru a afla că nu e nimeni acolo. 


12:36 OEC 

Odată ce vasul a tras la doc, William și Monti s-au aplecat 
peste balustradă și l-au văzut pe Grant cărând caseta pe 
pasarelă. O ţinea încă strâns la piept când s-a urcat pe bancheta 
din spate a mașinii care-i așteptase. 

William l-a recunoscut pe șofer. Amuzant, s-a gândit el, că a 
știut exact la ce oră urma să-i ia pe cei doi pasageri ai lui, cu 
toate că nu avuseseră nicio modalitate de a comunica unii cu 
alţii. Carter a dat mâna cu căpitanul, marinarul-șef și cei doi 
scufundători, dezvăluindu-i, astfel, pe cei implicaţi în complot. 
Apoi, a pornit pe pasarelă și i s-a alăturat lui Grant, pe bancheta 
din spate a mașinii. 

În timp ce mașina pornea și înainte ca William să poată pune 
vreo întrebare, Monti i-a spus: 

— Nu te îngrijora, vor fi urmăriţi. În orice caz, știm exact 
încotro merg. 

— Dar dacă-și schimbă planurile? a întrebat William. 

— Îi vom aresta pentru furtul casetei. 

— William a râs, în timp ce un bărbat îmbrăcat elegant cu un 
sacou la două rânduri a trecut pe lângă ambarcaţiune și s-a 
îndreptat spre hotel, părând a fi un turist bogat. 

William și Monti au stat la coadă cu restul echipajului pentru 
a-și primi salariul pe o săptămână întreagă. Nu puţin, s-a gândit 
William, dar Carter avea nevoie ca actorii ocazionali să repete o 
versiune plauzibilă a ceea ce văzuseră în fața familiilor și 
prietenilor lor și în faţa oricui altcuiva ar fi fost interesat să 
asculte. 

După ce au semnat de primirea banilor, au pornit înapoi spre 
hotelul lui Hawksby, unde acesta îi aștepta. De această dată, 
William a avut dreptul să-și facă duș și Monti s-a ras și s-a spălat 
pe dinţi pentru prima dată, în ultimele câteva zile. 

Îndată ce s-au schimbat în hainele lor obișnuite, i s-au alăturat 
lui Hawksby, la masa de prânz. Nu că lui William i-ar fi fost 
foame... Tocmai terminau primul fel când de masa lor s-a 
apropiat un chelner care l-a anunţat pe locotenent Monti că e 
chemat la telefon și că putea prelua legătura la recepţie. 


— Bun băiat, Monti, a spus Hawksby, ridicând paharul, după 
plecarea lui Monti de la masă. 

— Cu siguranţă că este, a spus William, turnându-și încă un 
pahar cu vin. Mă întreb cum merge Operaţiunea Perioada 
Albastră. 

Hawksby s-a uitat la ceas. 

— Ar fi trebuit să se fi terminat, de-acum, într-un fel sau altul, 
a spus el, în timp ce locotenentul se întorcea și-și relua locul la 
masă. 

— Vă pot confirma că lada de lemn care conţine peste șapte 
sute de monede de argint a fost predată Oficiului Naval Italian 
din Roma. Un domn Carter și-a prezentat autorizaţia ștampilată 
regulamentar și a afirmat găsirea cufărului-comoară, însoţit de 
domnul Booth Watson. 

Hawk și William au bătut cu palmele în masă. 

— Domnul Carter a fost văzut ultima oară fotografiindu-se în 
timp ce stătea de vorbă cu ziariștii despre remarcabila lui 
descoperire, a spus Monti, în timp ce William umplea din nou 
paharele. Cum doriţi să-l preluaţi de aici, sir? 

— N-am nicio grabă, a răspuns Hawksby. Roţile guvernului se 
mișcă întotdeauna încet, așa că de ce nu le-am permite 
răufăcătorilor să se bucure câteva zile de câștigurile lor 
nemeritate, înainte de a lăsa să afle lumea că uluitoarea lor 
descoperire nu valorează, nici vorbă, peste șapte sute de mii de 
lire sterline, ci, în cel mai bun caz, câteva - puţine - mii. 

— Şi nici măcar nu vor pune mâinile pe ei, a spus Monti, 
pentru că va trebui să confiscăm caseta și conţinutul ei, ca 
probe pentru procesul ce va urma, care nu va avea loc decât 
peste cel puţin un an de zile. 


13:25 GMT 

William și comandantul s-au despărţit la Heathrow. 

— Te aștept în biroul meu luni dimineaţa, la ora nouă, pentru 
întocmirea raportului, a spus Hawksby. Să ai un sfârșit de 
săptămână frumos. 

Pentru prima oară, William a simţit că este un membru cu 
drepturi depline al echipei. 

În timp ce se urca în metroul spre Londra, se întreba dacă 
avuseseră un succes similar și Lamont și Jackie, în Operaţiunea 
Perioada Albastră. S-a gândit să o sune pe Jackie acasă, dar a 


decis că putea să aștepte până la întâlnirea de luni, cu Hawksby. 
A ieșit din metrou la stația South Kensington și s-a îndreptat 
spre casă. Dar, oare mai era casa lui? Oare îl iertase Beth și 
uitase deja prima lor ceartă sau îi încuiase ușa? Și, dacă ar fi 
făcut asta, cine putea s-o blameze? Simţea că el ar înțelege, în 
timp ce s-a dus la ușa ei, dar când a pus cheia în ușă, aceasta 
nu numai că s-a deschis, dar pe măsuţa din hol, se aflau florile 
de la el. 

Beth a venit alergând din bucătărie și s-a aruncat asupra lui, 
îmbrăţișându-l. 

— Îmi pare rău, a spus ea. M-am purtat ca o nebună. 
Bineînţeles că înţeleg că nu-mi poţi vorbi despre munca ta, mai 
ales dacă este vorba despre Rembrandt. Dar, te rog, viitoarea 
dată când dispari în mijlocul nopţii, telefonează-mi cel puţin și 
dă-mi un indiciu despre momentul când ai putea să te întorci. 
Mi-am petrecut ultimele trei zile întrebându-mă dacă m-ai 
părăsit și, când nu ai dat niciun telefon... 

— Am fost la lucru... 

— Nu vreau să știu, a spus Beth, conducându-l spre bucătărie. 
Masa era deja așternută, numai lumânările trebuiau aprinse. Am 
gătit o mâncare specială - cearta între îndrăgostiţi, în încercarea 
de a șterge comportamentul meu îngrozitor. Va fi gata cam în 
jumătate de oră și, apoi, îţi pot spune ce noutăţi am. 

William a prins-o în braţe și a sărutat-o. 

— Mi-ai lipsit, a spus el. 

— Și tu mie. De fapt, am crezut că te-am pierdut. 

El a luat-o de mână și a condus-o afară din bucătărie. 

— Dar, încă n-am cinat, a spus ea, în timp ce el o trăgea pe 
scări în sus. 

— Se știe că oamenii fac sex înainte de cină. 

— Oamenii cavernelor, a spus Beth, în timp ce el începea să-i 
desfacă nasturii de la rochie. 


KKK 


William citea un articol în The Guardian - un cotidian pe care 
niciodată nu se gândise să-l cumpere, înainte de a o cunoaște 
pe Beth. A verificat raportul de la corespondentul lor din Roma, 
pentru a doua oară, apoi i-a dat ziarul lui Beth și a așteptat 
reacţia ei. 


— Uau! Peste șapte sute de mii de lire, a spus ea. Ce lovitură. 
De aceea a trebuit să pleci tu în așa mare grabă? Scuze, n-ar fi 
trebuit să pun această întrebare. 

William a aprobat-o dând din cap. 

— Adevărata poveste va apărea cât de curând și nu va fi pe 
pagina a douăsprezecea, ci pe prima pagină, dar, până atunci, 
nu-ţi pot spune nimic. 

— Înţeleg, a spus Beth, tăind o felie din oul din farfurie. 

— Noaptea trecută ai sugerat că și tu ai ceva noutăţi 
interesante, a spus William. 

— Asta înainte ca tu să mă întrerupi, om al cavernelor ce ești. 

— Deci, ai de gând să-mi spui? 

— Am o nouă slujbă. 

— Pleci de la Fitzmolean? 

— Nu, nu până tu nu returnezi pictura despre care nu-mi este 
permis să vorbesc. 

— Atunci? 

— Am fost avansată la gradul de conservator-asistent al 
picturilor. 

— Mi-aș imagina viața cu un conservator, chiar dacă nu știu 
cu ce se ocupă ei. 

— Voi răspunde de organizarea evenimentelor speciale, 
precum expoziţia Van Eyck, de luna viitoare, și-i voi raporta 
direct conservatorului general, domnul Mark Cranston. 

— Cu o mărire de salariu? 

— Nu una pe care s-o remarci. Dar, ca să fiu cinstită, nici 
măcar n-am știut că se gândiseră la mine pentru această 
poziţie. 

— Părinţii tăi vor fi mânari de tine, a spus William. 

— L-am sunat pe tata, seara-trecută, ca să-i spun vestea 
bună. 

William a fost surprins, dar nu a comentat. 

— Și mai am o veste. Jez m-a părăsit. 

— Pentru un alt bărbat? 

— Da, se mută cu prietenul lui, Drew, așa că sunt în căutarea 
unui nou chiriaş. Și, înainte să mă întrebi, răspunsul este nu. 


22 

Luni dimineaţa, William și Beth au plecat împreună de acasă. 
Noua asistent-conservator al picturilor voia să ajungă devreme 
în prima ei zi în acest post și William avea de scris raportul 
despre deplasarea în Italia. 

S-au despărţit la staţia de metrou South Kensington, iar Beth 
s-a dus la muzeu pe jos. William s-a gândit la weekendul pe care 
îl petrecuseră împreună. Nu s-ar fi putut simţi mai bine de-atât 
și, acum, William era mai nerăbdător ca niciodată ca ea să-i 
cunoască pe părinţii lui. O întrebase pe Beth dacă l-ar putea 
însoţi la prânz, duminica următoare, dar, încă o dată, ea evitase 
să răspundă, explicând că promisese deja să viziteze un prieten 
aflat în spital, chiar duminică după-masă și nu-i venea să 
anuleze vizita cu așa puţin timp înainte. Poate în cealaltă 
duminică, sugerase William. Şi, atunci, i-a trecut fulgerător prin 
minte ceva ce ar fi trebuit să îngrijoreze pe un detectiv, cu mult 
timp în urmă. Va mai citi o dată cartea poștală din Hong Kong 
când se va întoarce în seara aceea în apartament. 

Intrând în birou, a fost surprins să vadă că nici Lamont, nici 
Jackie nu erau acolo. S-a așezat la biroul lui și a început să scrie 
raportul, gândindu-se că trebuia să nu uite să-l sune pe Monti 
pentru a-i mulţumi, pentru că, fără sprijinul și asistenţa lui, 
Carter și-ar fi încasat banii și ar trăi acum din câștigurile lui 
ilicite. 

La 8:55, William a luat de pe birou dosarul lui Carter, a ieșit 
pe coridor și a bătut la ușa comandantului. Angela i-a făcut 
semn cu mâna și l-a introdus în sanctuar, unde i-a găsit pe 
Lamont și Jackie așezați deja la masă, ascultându-l cu mare 
atenţie pe comandant. 

Hawksby a dat din cap aprobator când William s-a așezat la 
locul lui obișnuit, lângă Jackie. 

— Mi-am petrecut cea mai mare parte a weekendului 
răspunzând la apelurile comandantului din Surrey și ale 
superintendentului Well de la Poliția din Guildford, a spus 
Hawksby. Şi vă pot spune că niciunul dintre ei n-a făcut 
economie de cuvinte. Cele mai drăguţe dintre ele au fost 
incompetent, neprofesionist, amator. Comandantul-șef m-a 
avertizat că dacă nu-l informez pe comisarul-adjunct până la 
prânz, atunci îl va informa el. Și, nu pot spune că-l învinovăţesc 
pentru asta. 


— Eu sunt cea care trebuie învinovăţită, sir, a spus Jackie. Am 
fost convinsă de corectitudinea contactului meu și am sfârșit 
prin a fi cea care a făcut plimbarea. 

— Alături de 26 ofiţeri de poliţie, ca să nu mai vorbim despre 
echipa de pompieri de elită, un elicopter în așteptare și un 
superintendent nervos, a cărui slujbă e pe linie... 

Nici Lamont, nici Jackie nu încercau să se apere. 

— Și, cum asta n-ar fi de-ajuns, a continuat Hawksby, s-a 
dovedit că totul n-a fost nimic mai mult decât o momeală 
elaborată, pentru că, în timp ce voi stăteațţi și așteptați să apară 
răufăcătorii, ei spărgeau o altă casă, la numai câteva mile 
distanță, de unde au furat un Renoir în valoare de câteva 
milioane de lire sterline. Leigh știa foarte bine că îi ascultați 
convorbirile și, pur și simplu, v-a trimis la o altă adresă, de unde 
voi credeaţi că vor fura un Picasso. Să nu fiţi surprinși dacă 
Booth Watson fixează o altă sumă mare ca asigurare, pentru 
clientul lui secret. 

William vedea cum Jackie se lupta să-și controleze emoţiile. 

— Nu e de învinovăţit nimeni altcineva, a repetat ea, privindu- 
| direct pe Hawksby. 

Comandantul a închis dosarul și William a presupus că va 
trece mai departe, în schimb comandantul a continuat: 

— De ce nu ai respectat legea de bază pe care o învaţă orice 
poliţist, în prima zi de patrulare? Să nu accepţi nimic, să nu crezi 
pe nimeni și să verifici totul. (William își va aminti întotdeauna 
persoana care îi spusese pentru prima oară această regulă.) 
Poate că promovarea ta recentă a fost un pas prea mare, 
detectiv Roycroft, a continuat Hawksby. Câteva săptămâni la 
circulaţie s-ar putea să nu-ţi strice deloc. (Jackie măcar a 
considerat aceasta o măsură corectă.) 

A urmat o tăcere prelungită, care a fost întreruptă, în cele din 
urmă, când Lamont a spus: 

— Înţeleg că pescuitul dvs. în Italia a mers cum nu se poate 
mai bine, sir. 

— Cu excepţia faptului că, atunci când Carter a fost în sfârșit 
arestat, comisarul a subliniat că cea care va fi creditată cu 
succesul operaţiunii va fi Poliţia ltaliană, nu Poliţia noastră 
Metropolitană, care a conceput întregul plan. 


— Dar dacă am găsi Rembranadt-ul furat și l-am returna 
Galeriei Fitzmolean... a spus William, încercând să-și salveze 
colegii. 

— Să sperăm că nu e încă o alarmă falsă, a spus Hawksby șia 
întrebat: E încă în vigoare prânzul cu doamna Faulkner, de 
astăzi? 

— Da, sir. Îi voi raporta Inspectorului Lamont, imediat ce mă 
întorc, în după-amiaza aceasta, a răspuns William. 

— Femeia asta pune ceva la cale, a spus Lamont. Trebuie să 
fim conștienți că este la fel de diabolică precum soţul ei și foarte 
capabilă să ne fluture în faţă momeala cu Rembrandt, mai ales 
dacă știe că iubita lui William lucrează la Fitzmolean. 

— Cum ar fi posibil să știe lucrul acesta? a întrebat William. 

— Încearcă să gândești ca un răufăcător, s-a răstit Lamont. 

— Sunt de acord cu asta, a spus Hawksby. Și, dacă se 
dovedește că te invită și la o plimbare astăzi, nu numai 
detectivul Roycroft va fi de serviciu la circulaţie. Acum, hai să ne 
întoarcem fiecare la treaba lui și nu vreau să vă mai văd pe 
vreunul dintre voi decât dacă aveţi ceva pozitiv de raportat. 

În birou, atmosfera era ca într-o celulă în care o femeie 
condamnată îl așteaptă pe preot să vină să o spovedească. 

William s-a simţit ușurat când, imediat după ora 12:30, a 
plecat să ia prânzul cu doamna Faulkner. 

A traversat în pas vioi parcul și St. James sosind la timp la 
întâlnirea programată pentru prânz. La intrarea în Ritz, portarul 
în livrea i-a salutat de parcă William ar fi fost un obișnuit al 
locului. William s-a oprit la Recepție pentru a întreba unde era 
restaurantul. 

— La capătul coridorului, sir. Nu-l puteți rata. 

A pornit pe coridorul acoperit cu covor gros, a trecut pe lângă 
mici separeuri pline de persoane care stăteau de vorbă, în 
așteptarea diferitelor cocktail-uri exotice. A trebuit să fie de 
acord cu F. Scott Fitzgerald că bogătașii sunt deosebiți. 

— Bună ziua, sir, a spus șeful de sală, când William a ajuns la 
intrarea în restaurant. Aveţi o rezervare? 

— Sunt invitatul doamnei Faulkner. 

Şeful de sală a verificat o listă. 


— Doamna n-a sosit încă, dar permiteţi-mi să vă conduc la 
masa ei. 

William l-a urmat traversând sala de restaurant vastă, 
ornamentată generos până la o masă de lângă o fereastră ce 
dădea spre Green Park. În timp ce aștepta, i-a observat cu 
discreţie pe ceilalți meseni. Primul lucru care l-a izbit a fost că ar 
fi putut fi o reuniune a Naţiunilor Unite. 

Când a zărit-o pe doamna Faulkner intrând, s-a ridicat în 
picioare. Era îmbrăcată cu o rochie verde, elegantă, care îi 
venea până exact sub genunchi, purta o eșarfă asortată și o 
geantă-plic din piele maro, la care Beth ar fi râvnit, cu siguranţă. 
A plutit traversând sala, convingându-l definitiv pe William că, 
spre deosebire de el, ea nu era pentru prima oară la Ritz. In 
ciuda avertismentului lui Hawksby, nu putea nega că doamna 
Faulkner avea stil și clasă. 

În timp ce un chelner trăgea scaunul pentru ca ea să se 
așeze, s-a apropiat încă un chelner. 

— Doriţi ceva de băut, doamnă? 

— Numai un pahar de șampanie, cât timp hotărăsc ce voi 
mânca. 

— Bineînţeles, doamnă, a spus el, înainte de a dispărea din 
vedere. 

— Sunt așa de bucuroasă c-ai putut veni să luăm prânzul 
împreună, William, a spus ea, în vreme ce chelnerul a reapărut 
și i-a turnat șampania în pahar. M-am temut că vei anula, în 
ultima clipă. 

— De ce-aș fi făcut așa ceva, doamnă Faulkner? 

— Te rog, spune-mi Christina. Pentru că, gândindu-se la cât 
de mare este miza, comandantul Hawksby ar fi putut crede că e 
nepotrivit, 

— ÎI cunoașteţi pe comandantul Hawksby? a întrebat un foarte 
surprins William. 

— Cunosc numai părerea soţului meu despre el, fapt pentru 
care îl vreau de partea mea, a răspuns ea, în timp ce chelnerul 
le înmâna fiecăruia câte un meniu. 

— Eu voi lua numai somon fumé, Charles, a spus ea, fără a se 
obosi să deschidă meniul. Și, poate, încă un pahar de șampanie. 

— Da, desigur, doamnă. 

William a studiat felurile înșirate fără a fi menţionat preţul. 

— Și pentru dvs., sir? 


— Eu voi lua numai pește cu cartofi prăjiţi, Charles. Și, nu a 
rezistat să adauge: Și o halbă de bere. 

Christina a pufnit în râs. 

— Da, desigur, sir. 

— Eşti sigură că nu trebuia să iei acest prânz cu Mike 
Harrison? a întrebat William îndată ce chelnerul s-a îndepărtat. 

— Foarte sigură. Dacă ar fi să meargă ceva prost, trebuie să 
știu că alături de mine am cavaleria, nu doar un fost infanterist. 

— Atunci, poate trebuia să-l fi invitat la prânz pe comandantul 
Hawksby. 

— Dacă aș fi făcut-o, Miles ar fi știut acest lucru înainte de a 
ne fi fost servită cafeaua și, atunci, n-aș fi avut nicio șansă să-mi 
duc la capăt mica mea lovitură. 

— Dar, de ce eu? 

— Dacă lui Miles i se spune că am fost văzută luând masa cu 
un tânăr prezentabil, el va trage concluzia că avem o aventură, 
pentru că așa lucrează mintea lui. Și, atâta timp cât îl poţi 
convinge pe șeful tău că nu sunt Mata Hari, există șansa ca 
Fitzmolean să-și primească înapoi Rembrandt-ul, și mă refer la 
original, nu la o copie. 

William voia să o creadă, dar cuvintele lui Lamont „femeia 
asta pune ceva la cale” întârziau în mintea lui. 

— Şi ce așteptați în schimb? a întrebat el. 

— După cum sunt sigură că știi, soţul meu a plecat la Monte 
Carlo, săptămâna trecută, cu cea mai recentă cucerire a lui și eu 
îl voi instrui pe domnul Harrison să adune destule dovezi pentru 
a iniţia procedurile de divorţ. 

Așa cum a văzut Beth că se va întâmpla, s-a gândit William. 

— De asemenea, am nevoie să știu unde se află el, zi și 
noapte, luna viitoare. 

— De ce este lucrul acesta așa de important? a întrebat 
William, în timp ce, în faţa ei, era așezată o farfurie cu felii, 
subțiri ca anafura, de somon afumat, iar el a fost servit cu cod și 
cartofi prăjiți pe farfurie, nu în hârtie de ziar. 

— Ajung și la asta imediat, a spus Christina, în timp ce un alt 
chelner îi umplea din nou paharul cu șampanie și turna o 
jumătate de halbă de bere într-o stacană de cristal, pentru 
invitatul ei. Dar, mai întâi, trebuie să știi la ce mă gândesc în 
legătură cu Miles, pe care, presupun, îl dispreţuiești la fel de 
mult ca și mine. 


William a încercat să se concentreze, știind că comandantul 
aștepta un raport verbal exact a tot ce spusese doamna 
Faulkner, din momentul în care sosise până în momentul în care 
plecase. 

— ÎI ştii pe marele actor shakespearean Dominic Kingston? 

— Am văzut Lear cu el, anul trecut, la Naţional, a răspuns 
William. Magnific! 

— Nu așa de magnific ca recentul rol al soţiei lui. 

— Nu știam că este actriţă. 

— Nu este, a spus Christina, dar chiar dă spectacole 
ocazionale, care pun casa la pământ. William a încetat să 
mănânce. S-a dovedit că doamna Kingston cunoștea rutina 
teatrală a soţului ei, până la ultimul minut, ori de câte ori juca, și 
s-a folosit de acest lucru. Intenţionez să fac la fel. Când juca 
Lear la Naţional, Kingston respecta o rutină pe care nu o 
modifica niciodată. Pleca de-acasă, din Notting Hill în jur de ora 
cinci după-amiază și era în cabina de la teatru la ora șase, 
acordându-și destul timp pentru a se transforma într-un rege în 
vârstă, înainte de ridicarea cortinei, la ora 7:30. Prima parte a 
spectacolului dura peste o oră și cortina cădea după a doua 
jumătate, în jur de ora 10:20. După ieșirea la rampă, Kingston se 
întorcea în cabina lui, se demachia, făcea un duș și se schimba, 
apoi era dus acasă în Notting Hill, cu mașina, unde era depus în 
jur de 11:30. Așadar, din momentul plecării de acasă până în 
momentul în care se întorcea treceau peste șase ore. Mai mult 
decât destul timp. 

— Mai mult decât ce? a întrebat William. 

— Într-o joi seara, imediat după ora șase, a continuat 
Christina, trei dube de transport s-au oprit lângă casa domnului 
Kingston și au plecat cinci ore mai târziu, timp în care fiecare 
piesă de mobilier și, mai important, celebra sa colecţie de artă, 
au fost luate din casă. Așadar, când a ajuns acasă domnul 
Kingston, la ora 11:30, a găsit dulapul literalmente gol. 

— Mai doriţi ceva de băut, domnule, a întrebat chelnerul 
responsabil cu vinul. 

— Nu, mulţumesc, a spus William, nedorind ca ea să se 
oprească din povestit. 

— Îi sunt recunoscător domnului Kingston, a continuat 
Christina, pentru că intenţionez să provoc un dezastru încă și 


mai mare pentru Miles și, mai important, am șapte zile, nu șase 
ore, la dispoziţie, în care să-mi pun în practică subterfugiul. 

— Pentru ce ai nevoie de șapte zile? a întrebat William. 

— Pentru că, asemenea domnului Kingston, știu exact ce a 
plănuit Miles pentru luna următoare. Pe 23 decembrie, el 
intenţionează să-i dea papucii damei și să-i ofere un bilet numai 
dus pentru Stansted, înainte ca el să zboare la Melbourne să 
petreacă Crăciunul cu unii dintre cei mai dubioși prieteni ai lui. 
Pe 26 decembrie, va fi într-o lojă urmărind deschiderea celui de- 
al doilea meci Test, așa că, cel mai devreme s-ar putea întoarce 
la Monte Carlo sau în Anglia pe 31 decembrie. În timp ce el e 
preocupat cu un meci de crichet pe cealaltă parte a lumii, eu voi 
împacheta toate cele mai valoroase picturi din vila din Monte 
Carlo și le voi trimite la Southampton. Apoi, mă voi întoarce în 
Anglia și voi executa aceeași operaţiune la Limpton Hall. Când 
va ajunge el acasă, colecţia lui de capodopere de artă va consta 
dintr-una singură, copia după Rembrandt. 

Chelnerul-șef a debarasat masa, în timp ce chelnerul 
responsabil pentru vinuri îi turna doamnei Faulkner încă un 
pahar cu șampanie. 

— Cum rămâne cu Makins? Doar nu va sta pur și simplu 
privind cum tu împachetezi toate picturile soțului tău. 

— Makins își petrece Crăciunul cu fiica și ginerele lui, în Lake 
District, și nu se va întoarce până în doi ianuarie, când eu voi fi 
în New York, scoțând picturile din apartamentul nostru de pe 
Fifth Avenue. Vreo doi Rothkos, un Warhol și un magnific 
Rauschenberg, printre ele. 

— Dar el îţi va lua urma. 

— Nu cred, pentru că destinaţia mea finală va fi o ţară unde el 
este persona non grata și unde ar fi arestat chiar înainte de a 
ajunge la controlul pașapoartelor. Trebuie să recunosc că am 
mai multe destinaţii din care să aleg. 

— Îţi dai seama că tot ce mi-ai spus va fi repetat, cuvânt cu 
cuvânt, în faţa comandantului Hawksby? 

— Speram să spui asta, a spus ea, mângâindu-l ușor pe mână 
pe William, înainte de a continua: 

— Nu știu ce vrei tu, dragule, dar eu sunt gata să cer meniul 
pentru deserturi. 

— Crezi că există vreo șansă ca ea să fie implicată? a întrebat 
Lamont, după ce William a povestit punct cu punct cum a 
decurs prânzul lui cu doamna Faulkner. 

— Posibil, a spus Hawksby, deși n-aș paria pe asta. Dar, atâta 
vreme cât Mike Harrison este acolo, cu ochii pe Faulkner, nu 
avem prea multe de făcut până ce ea nu-l invită pe William să o 
însoţească la Monte Carlo. 

— Ce vă face să credeţi că va face asta? a întrebat William. 

— Pentru că este important pentru ea să manipuleze și 
Rembrandt-ul și, de asemenea, își dă seama că aceasta este 
singura ei șansă să ne aibă de partea ei. Pariez că nu te va 
contacta din nou timp de vreo două săptămâni, timp în care 
Carter ar trebui să fie arestat și amintirea acelei nopţi 
dezastruoase din Surray să pălească puţin. 

Atunci, a sunat telefonul de pe biroul comandantului. 

— Comandant Hawksby. 

— Bună ziua, sir. Sunt Locotenent Monti. M-am gândit să vă 
sun să vă pun la zi cu ce s-a mai întâmplat. 

— Apreciez acest lucru, domnule locotenent, a spus Hawksby, 
punând telefonul pe speaker, pentru ca și William să poată auzi 
conversaţia. 

— După cum știți, Carter a făcut o solicitare la Oficiul Naval 
Italian să primească 50% din valoarea monedelor, care ar valora 
în jur de șapte sute de mii de lire sterline, după cum a afirmat în 
faţa presei. 

— Care ar fi un preţ rezonabil, dacă ar fi bătute la Madrid jurul 
anului 1649, nu în Barnstaple, în 1985. 

— Un exemplar a fost trimis la Muzeul de Antichităţi din 
Florența pentru a fi expertizat de profesorul lor de numismatică. 
Sper să am raportul lui pe biroul meu, în câteva zile. 

— El este sigur că moneda este un fals. 

— Fals? 

— Nu e exemplar original. 

— Sunt de acord, sir, a spus Monti. Și în momentul în care el 
spune asta, nu voi avea nevoie de nimic altceva decât de un 
ordin de extrădare, așa că îi veți putea aresta pe Carter și pe 
Grant, în momentul în care pun piciorul în Anglia. 

— Ce fac cei doi, în momentul acesta? 


— Stau la hotelul Albergo Del Senato, în așteptarea opiniei 
expertului. 

— Asta îi costă o mână și un picior, a spus Hawksby. 

— Cât de potrivit spus, a adăugat William. 

— Nu sunt sigur că înţeleg, a spus Monti. 

— În secolul al XVI-lea, portretiștii îţi pictau capul și umerii 
pentru o sumă anumită, agreată, dar dacă voiai un portret în 
picioare, te costa un braţ și un picior. 

— Fascinant, a spus Monti. 

Hawksby nu părea deloc fascinat. 

— Sună-mă când raportul lui e pe biroul tău. 

— Așa voi face, sir. 

— Mulţumesc, locotenente! 

— De fapt, sir, când voi suna următoarea dată, s-ar putea să 
fiu căpitan. 

— Felicitări, a spus Hawksby. Cu siguranţă o meriţi!. 

William s-a întors la biroul lui și a început să se uite la 
maldărul de dosare de pe birou care nu părea să scadă deloc. 

Urma o săptămână dură, dar, exista măcar perspectiva unui 
weekend liniștit pe care-l aștepta cu nerăbdare. 

Sâmbătă, numai întâlnirea cu doctorul pentru examenul anual 
și, duminică, prânzul cu părinţii. Beth promisese să se întoarcă 
din vizita la prietenul bolnav în timp util pentru a merge seara la 
cinema dar William era dezamăgit că ea nu-i cunoscuse încă 
familia, pentru că simţea că nu-i putea cere mâna înainte de 
asta. 

— Spune-i că sunt de modă veche, îl auzea el spunând pe 
tatăl lui. 

William a sosit cu câteva minute mai devreme la întâlnirea din 
Wimpole Street 31 A și a sunat la Dr. Ashton. Se simţea 
încrezător că va bifa fiecare căsuţă. La urma-urmelor, alerga de 
două sau trei ori pe săptămână, juca squash cu regularitate și 
noua lui mantra de a merge pe jos cinci mile pe zi era 
îndeplinită, de obicei, în momentul în care se întorcea seara la 
Fulman. 

— Tot ce vei avea de făcut, băiete, îi spusese Lamont, este 
să-ţi atingi degetele de la picioare, să te ridici de douăzeci de ori 
pe vârfuri și să tușești când el te apucă de c... și vei fi liniștit 
încă un an. 

S-a auzit un băzâit. William a împins ușa, a intrat și a urcat la 
etajul al doilea și și-a spus numele la recepţie. 

— În acest moment, domnul doctor este cu un alt pacient, 
domnule Warwick, dar vă va primi imediat ce se eliberează. Vă 
rog să luaţi un loc. 

William s-a așezat pe un scaun vechi, de piele, și a examinat 
puţinele materiale de citit expuse pe o măsuţă de cafea. 
Exemplare vechi din Punch și Country Life păreau a fi obligatorii 
în anticamera oricărui doctor. Singurul alt periodic oferit era 
ziarul bilunar al Poliţiei Metropolitane, The Job; exemplare 
numeroase din numere diferite. 

După ce a epuizat spiritul și înţelepciunea domnului Punch și 
a admirat fotografiile câtorva case de ţară pe care nu și le-ar fi 
putut niciodată permite, William a capitulat și s-a întors la 
exemplarele zdrenţuite din ziarul Poliţiei Metropolitane. A răsfoit 
câteva și s-a oprit asupra unei pagini care reproducea pe 
copertă fotografia lui Yates. Editorialul vorbea, pe patru pagini, 
despre eroismul comisarului - mentor care-i salvase viaţa. 
William a mai făcut o rugăciune, în gând, în amintirea lui Fred. 
Era pe punctul să pună ziarul pe masă, când inima i-a stat în loc 
din cauza titlului de pe prima pagină a ediţiei de dimineaţă a 
Ziarului: RAINSFORD A PRIMIT SENTINȚA DE CONDAMNARE LA 
ÎNCHISOARE PE VIAŢĂ PENTRU UCIDEREA PARTENERULUI SĂU 
DE AFACERI. Doi ofițeri din Poliţia Metropolitană premiaţi pentru 
felul în care au administrat investigația. 

— Domnule detectiv Warwick, a spus persoana de la recepţie, 
domnul doctor vă primește, acum. 

William n-a apucat să termine articolul. 


Cum  prezisese Lamont, examinarea a fost destul de 
superficială, cu toate că dr. Ashton chiar i-a verificat lui William 
ritmul cardiac în stare de repaos, pentru că el considera că era 
destul de mare pentru un bărbat de vârsta lui William. 

După ce au fost bifate căsuţele de pe o pagină, lui William i s- 
a înmânat adeverinţa că este apt pentru lucru. 

— Ne vedem anul viitor, a spus dr. Ashton. 

— Vă mulţumesc, a spus William, trăgându-și fermoarul la 
pantaloni. 

Intors în sala de așteptare, a luat de pe măsuţă ziarul Poliţiei 
Metropolitane și a continuat să citească articolul. Dacă ucigașul 
s-ar fi numit Smith sau Brown, nu ar fi dat nicio atenţie 
afirmațiilor din articol, dar Rainsford nu era un nume comun. A 
pus înapoi ziarul pe măsuţă și a încercat să alunge gândul ce-i 
trecuse prin minte. Dar nu a putut. 

— Eşti un idiot, a spus el cu voce tare. 

Recepţionerul l-a privit, jignit. 

— Scuze, a spus William. Mă refer la mine, nu la dvs.; dar, în 
timp ce se îndrepta spre staţia de metrou, nu și-a putut 
îndepărta din minte această idee; știa, însă, o persoană care îi 
putea alunga temerile. 

William a coborât la staţia St. James, a ieșit și a traversat 
șoseaua, ca și cum ar fi fost o zi normală de lucru. A mers direct 
la biroul lui și a căutat numărul de telefon. Era conștient că nu 
trebuia să facă un apel personal de pe telefonul de la serviciu, 
dar nu avea de ales. 

— SO Rose, a spus o voce. 

— Bună dimineaţa, sir, a spus William. Sunt detectiv Warwick 
de la Scotland Yard. S-ar putea să nu vă amintiţi de mine. Am... 

— Cum v-aș fi putut uita, domnule detectiv. Bărbatul trist care 
susține Fulham. Cu ce vă pot fi de folos, de această dată? 

— Mă interesez de un deţinut, Arthur Rainsford, închis pentru 
crimă. 

— Dacă Rainsford este un ucigaș, eu sunt Jack Spintecătorul, 
a spus Rose. Vrei să-l vizitezi? 

— Nu, sir. Dar, mă întreb dacă Rainsford așteaptă astăzi 
vreun vizitator. 

— Așteaptă o clipă, să verific. William își simţea inima bătând 
cu putere și se bucura că doctorul Ashton nu-i verifica pulsul în 
momentul aceia. Da, Rainsford chiar are un vizitator, în această 


după-amiază. Pe fiica lui. Este un vizitator regulat. Își adoră tatăl 
și, desigur, este convinsă de nevinovăția lui. Dar așa e 
întotdeauna. 

— Și cum se numește? a întrebat William, șovăitor. 

— Elisabeth Rainsford, a spus Rose, după o altă mică pauză. 

— Ştiţi cumva unde lucrează? 

— Toţi cei care fac vizite unui întemnițat de categoria A 
trebuie să declare unde lucrează. După o altă pauză, Rose a 
adăugat: Lucrează la Muzeul Fitzmolean. Și, înainte ca tu să mă 
întrebi, pariez pe pensia mea că ea nu are nicio legătură cu 
furtul Rembrandt-ului aceluia. 

— Nu din cauza Rembranat-ului sunt eu îngrijorat. 

— Mă bucur să aud asta. 

— Vă mulţumesc pentru ajutor, sir, a spus William, apoi a pus 
telefonul în furcă. 

Probabil că William a rămas acolo nemișcat timp de peste o 
oră, încercând să găsească o logică în situaţia în care se afla. 
Acum înţelegea de ce nu există fotografii cu tatăl lui Beth în 
apartamentul acesteia. Și, când ea îi spusese, imediat după ce 
el se întorsese de la Roma, că tocmai își sunase părinţii aflaţi în 
Hong Kong, ea uitase, în mod evident, că în Orientul Indepărtat, 
în acel moment, era miezul nopţii. Își dorea, acum, să se fi uitat 
pe versoul acelor cărţi poștale. Gândurile i-au fost întrerupte 
când s-a deschis ușa și Hawksby s-a uitat înăuntru. 

— Am văzut lumină pe sub ușă, a spus el și m-am gândit că 
tocmai am făcut controlul și... 

William și-a ridicat privirile spre șeful său și lacrimile au 
început să-i curgă pe obraji. 

— Ce s-a întâmplat, William? a întrebat Hawksby, așezându-se 
lângă el. 

— De când știți? 

Hawksby nu a răspuns imediat. 

— De când s-a furat Rembrandt-ul facem regulat verificări ale 
celor care lucrează la Fitzmolean și am aflat de tatăl ei. După ce 
ai început să te vezi cu ea, am discutat cu Bruce și am presupus 
amândoi că e posibil ca ea să-ţi fi povestit despre tatăl ei. 

— Tocmai am aflat, singur. 

— Îmi pare rău, a spus Hawksby, punându-și o mână pe 
umărul lui. Știm cu toţii ce simţi pentru ea și Jackie ne-a 
avertizat că ar putea fi ceva serios. 


— Tocmai am descoperit cât de serios, a spus William. Acum, 
nu știu ce să fac. 

— Dac-ar fi să-ţi dau un sfat, ţi-aș sugera să-i povestești 
tatălui tău, tot. Este un om trecut prin multe și de un lucru sunt 
sigur, nu-ţi va da numai răspunsul pe care vrei tu să-l auzi. 

— Vă amintiţi cazul, sir? 

— Nu prea bine, dar chiar îmi amintesc de cei doi ofiţeri 
implicaţi, Stern și Clarkson. Detectivul Stern s-a retras curând 
după încheierea procesului și, cinstit vorbind, nu a fost nici 
măcar cu o zi mai curând. Dar, acum, că știi, tu ce ai de gând să 
faci? 

— Să merg acasă și să aștept să se întoarcă Beth de la 
Pentonville. 

— De ce nu te duci direct la închisoare? Să fii acolo când iese 
ea, ca să o aduci acasă? 

William nu a răspuns, a continuat să privească fără ţintă 
înainte, ca și cum nu ar fi auzit. 

— Şi, dacă vrei s-o faci în timp util, ar trebui să pornești deja, 
a adăugat Hawksby, uitându-se la ceasul de la mână. 

— Aveţi dreptate, sir, a spus William. 

A sărit de pe scaun, și-a luat haina și a pornit spre ușă, 
întorcând numai capul pentru a spune: 

— Vă mulţumesc! 

Odată ajuns în stradă, a chemat primul taxi pe care l-a zărit. 

— Unde mergem, domnule? 

— La închisoarea Pentonville. 

— E exact de ce aveam nevoie, a mormăit șoferul, în timp ce 
William se urca în spate. 

— Care-i problema? 

— Pentru un șofer de taxi, nu se poate o cursă mai rea. 

— Cum adică? 

— Dacă duci pe cineva la Pentonville, nu iei pe nimeni înapoi, 
pentru că cei mai mulţi sunt închiși acolo pe viaţă! William a râs, 
ceea ce nu și-ar fi putut imagina că e posibil, cu numai câteva 
minute mai înainte. Intraţi acolo sau mergeţi numai în vizită? 

— O iau pe iubita mea. 

— Nu știam că sunt și femei închise la Pentonville. 

— Nu sunt. Ea este în vizită la tatăl ei. 

— Nimic grav, sper. 

— Omor. 


Tăcerea îndelungată care a urmat i-a permis lui William să-și 
adune gândurile și să plănuiască ce va spune când Beth îl va 
vedea la poarta închisorii. La început, va fi șocată, posibil nu-i va 
veni să creadă că el voia să împărtășească necazurile ei și nu să 
plece. 

Taxiul a virat de pe drumul principal și a luat-o pe o stradă 
laterală în direcţia unui zid înalt de cărămidă, care aproape că 
bloca razele soarelui. S-au oprit la o barieră și șoferul a spus 

— Numai până aici am voie să merg. 

William s-a uitat lung la poarta înaltă, de lemn. Pe o pancartă 
exterioară scria HMP PENTONVILLE. 

— Intraţi înăuntru, domnule? 

— Nu, aștept afară. 

— Vreţi să vă duc pe amândoi înapoi în oraș? 

— Mă tem că nu e posibil, a spus William după ce a verificat 
kilometrajul și i-a dat ultimele lui două lire. Abia mai am bani 
pentru două bilete de autobuz. 

— Fac eu cinste, domnule. Oricum trebuie să mă întorc. 

— Sunteţi foarte generos, dar s-ar putea să fie ceva timp de 
așteptare... 

— Nicio problemă. Şi s-ar putea să pară că nu-mi văd de 
treaba mea. 

— Mulţumesc, a spus William, în timp ce se deschidea o ușă 
laterală pe care putea ieși numai câte o persoană odată. 
Vizitatorii au început să iasă, în șir, în stradă. 

Pentru cei care își vizitau rudele în fiecare sâmbătă, aceasta 
era încă sâmbătă după-masa. Dar câţiva s-au îndepărtat cu 
capetele plecate, în vreme ce alții voiau, în mod clar, să scape 
de acolo cât mai repede posibil. Mame, fraţi, soţii, iubite, unele 
cu copii în braţe, fiecare cu povestea sa. Și, apoi, a apărut ea, 
arătând epuizată, cu șiroaie de lacrimi curgându-i pe obraji. 
Când l-a văzut pe William, ea a înţepenit pe loc, în mod clar 
îngrozită pentru că fusese descoperită. 

William s-a îndreptat cu pași repezi spre ea și a luat-o în 
braţe. 

— Te iubesc, i-a spus el, și te voi iubi, întotdeauna. 

A simţit cum trupul i se contractă și aproape că a fost nevoie 
să o susțină să nu cadă. Mai mulţi vizitatori au trecut pe lângă 
ei, în timp ce ea continua să se agate de el, ca un prizonier care 
tocmai a fost eliberat. 


— Îmi pare rău, a spus ea, continuând să se agate de el. Ar fi 
trebuit să-ţi spun când ne-am întâlnit prima oară, dar a devenit 
cu fiecare zi ce trecea mai dificil. Nu mă gândisem să mă 
îndrăgostesc de tine. Mă vei putea ierta vreodată? 

— Nu e nimic de iertat, a spus William, luând-o de mână. 

Au mers la taxi, el a deschis portiera pentru ea, apoi i s-a 
alăturat pe bancheta din spate. 

— Unde mergem, domnule? 

— Fulham Garden 32, a răspuns William, în timp ce Beth își 
sprijinea capul pe umărul lui. 

— Când ai aflat? 

— In dimineaţa asta. 

— Te-aș înţelege dacă ai dori să ne despărţim. 

— Îţi voi spune aceasta o singură dată, Beth, numai o singură 
dată. Nu scapi de mine și trebuie să te obișnuiești cu lucrul 
acesta. 

— Dar... 

— Nu există niciun dar. 

— Există cel puţin unul, a spus ea încet. Trebuie să înţelegi că 
nu am nicio îndoială că tatăl meu este nevinovat. 

„Asta spune toată lumea.” William parcă-l auzea pe SO Rose 
repetând aceste cuvinte. 

— Pentru mine, nu contează, a spus el, încercând s-o 
liniștească. În ambele cazuri, nu contează. 

— Dar contează pentru mine, a spus Beth, pentru că sunt 
hotărâtă să-i reabilitez numele, chiar dacă acesta ar fi ultimul 
lucru pe care l-aș face. 

Au rămas în tăcere, pentru ceva timp, apoi William a spus: 

— Te pot întreba un lucru? 

— Orice. Întotdeauna mi-am asumat că mă vei părăsi în 
momentul în care vei afla despre tatăl meu. Așa că spune. 

— După cum știi, tata este unul dintre avocaţii de top în 
cazuistica criminalistică. 

— Şi eu m-am îndrăgostit nebunește, tocmai de fiul lui. 

— Dar dac-ar fi să-i cer să revadă cazul și să-și dea o opinie 
nepărtinitoare, ai vrea să accepţi judecata lui? 

Beth n-a răspuns imediat, dar după ce s-a gândit puţin, a 
spus: 

— Asta-i tot ce pot să fac. 


— Şi ești dispusă că continui, dacă nu va fi ceea ce-ţi dorești 
tu să auzi? 

— Asta va fi un pic mai dificil. 

— Bine, este cel puţin un început, a spus William. Dacă vei 
veni la prânz, mâine, la familia mea, îi vei putea spune 
bătrânului de ce ești atât de convinsă că tatăl tău este 
nevinovat. 

— Nu sunt destul de pregătită pentru asta, a spus Beth, 
luându-l de mână. După vizita la tata, ziua mea este aproape 
cea mai rea. Nu fac decât să plâng toată ziua și abia aştept ziua 
de luni, când pot merge la serviciu. O luăm pas cu pas, te rog. |ţi 
voi spune toată povestea când ajungem acasă, dar s-ar putea să 
dureze un pic până când voi putea înfrunta opinia tatălui tău. 

— Dar, în cele din urmă, va trebui să-l cunoști, indiferent ce 
decide el, pentru că părinţii mei vor s-o cunoască pe persoana 
cu care eu mă voi căsători. 

Cele mai multe cereri în căsătorie sunt urmate de veselie și 
sărbătorire, dar Beth a lăcrimat. 

Când taxiul s-a oprit în faţa casei lor, William a coborât și i-a 
mulţumit șoferului. 

— A fost plăcerea mea, domnule, și trebuie să recunosc că 
este prima oară când cineva face o cerere în căsătorie pe 
bancheta mea din spate. 

L-a făcut pe William să râdă, pentru a doua oară. 

William a deschis ușa de la intrare și s-a dat în lături pentru a 
o lăsa pe Beth să intre. Primul lucru pe care l-a făcut ea a fost să 
meargă direct în birou și să dea jos toate cărțile poștale de pe 
etajera de deasupra șemineului, să le rupă în bucățele și să le 
arunce în coșul de gunoi. Apoi, a deschis sertarul de jos de la 
birou, a scos o fotografie a părinţilor ei și a pus-o pe etajeră. 

— Gata cu secretele, a spus ea, în timp ce mergeau amândoi 
în bucătărie. Pe viitor, numai adevărul. 

William a aprobat, dând din cap, s-a aplecat peste masă, a 
luat-o de mână și ea a început să-i povestească cum și de ce 
tatăl ei fusese condamnat la închisoare pe viaţă, pentru omor. 

Din când în când, el o întrerupea pentru a-i pune câte o 
întrebare și, când s-au dus la culcare, și-a dorit și el, la rândul 
lui, să creadă că Arthur Rainsford chiar ar putea să fie 
nevinovat. Dar știa că tatăl lui va pune mult mai multe întrebări 
și va fi mult mai sceptic decât un detectiv fără experienţă și o 


tânără care, în mod evident, își adora tatăl fără rezerve, luând în 
consideraţie faptele evocate în acest caz. Au fost amândoi de 
acord să se supună judecății lui sir Julian. 


KKK 


Duminică dimineața, după o noapte fără somn, a avut de 
analizat de departe mai multe întrebări decât răspunsuri, pentru 
că se pregătea să-l înfrunte pe tatăl lui. Când a plecat spre 
stație, după micul dejun, nici el, nici Beth nu aveau vreo îndoială 
cu privire la starea de fapt. 

Cu toate că se uita pe fereastra vagonului, nu-și dădea seama 
pe unde trece. Când a coborât la Shoreham, a decis să meargă 
pe jos ultimele două mile până la Nettleford, astfel încât să-și 
pună gândurile în ordine și să revadă ceea ce-și propusese să 
spună, conștient fiind că îl avea în față nu numai pe tatăl lui, ci 
pe unul dintre cei mai buni avocaţi din zonă. 

Când cabana acoperită cu stuf în care fusese crescut a apărut 
la orizont, a început să meargă mai încet. A deschis ușa de la 
intrare, știind că va fi numai închisă, l-a găsit pe tatăl lui în 
birou, lângă șemineu, citind Observer. 

— Mă bucur să te văd, fiule, a spus el, punând jos ziarul. Ai 
găsit deja Rembrandt-ul? 

— Tata, am întâlnit-o pe femeia cu care mă voi căsători. 

— Asta-i o veste minunată. Mama ta va fi încântată. Deci, de 
ce tânăra nu ia prânzul cu noi? 

— Pentru că tatăl ei își face pedeapsa de închisoare pe viaţă 
pentru omor. 


KKK 


Sir Julien Warwick Consilier al Reginei, stătea în capul mesei 
și-l asculta cu atenție pe fiul său, care povestea familiei cum i se 
schimbase viaţa, în ultimele douăzeci și patru de ore. 

— Abia aștept s-o întâlnesc, a spus mama lui. Pare foarte 
specială. 

Sir William nu și-a exprimat opinia. 

— Îţi aduci aminte de caz, tata? a întrebat Grace, când 
William și-a încheiat povestirea. 


— Am o vagă imagine a procesului, dar nu mai mult de-atât. 
Rainsford s-a condamnat singur când a mărturisit crima în 
prezenţa a doi polițiști cu experienţă. 

— Dar... a început William. 

— Cu toate acestea, voi citi transcriptul tribunalului și, dacă 
pot găsi cea mai mică undă de îndoială, îl voi vizita pe Rainsford 
la Pentonville și voi asculta versiunea lui. Dar, trebuie să te 
previn, William, că DPP nu va fi de acord cu o rejudecare a 
cazului, dacă nu există probe noi care să sugereze că a putut 
avea loc o greșeală din partea justiţiei. Este o situaţie rară, dar 
nu nemaiîntâlnită. Deci, sunt bucuros că Beth a decis să meargă 
înainte dacă voi considera că nu merită reluarea cazului tatălui 
ei. 

— Îţi mulţumesc, tata. N-aș fi putut să-ţi cer mai mult. 

— Dacă mergi la domnul Rainsford, pot veni și eu cu tine, a 
întrebat Grace. 

— Te pot întreba, cu ce scop? 

— Pentru că, dacă tu consideri că e nevinovat, și dacă ar 
apărea noi dovezi și dacă... 

— Dacă, dacă, dacă. Unde vrei să ajungi cu asta? F 

— Dacă te hotărăști să preiei cazul și ajungi în fața Inaltei 
Curți, vei avea nevoie de un asistent tânăr. 

— Tinem legătura, Ross, a spus comandantul, când a auzit 
bătăi în ușă. 

Au intrat toţi trei și s-au așezat la locurile lor în jurul mesei din 
biroul lui Hawksby, pentru întâlnirea de luni dimineaţa. Știau cu 
toții că exista un elefant în cameră, dar comandantul era 
hotărât să continue, ca și cum aveau de lucru ca de obicei. 

— Tocmai am aflat că Kevin Carter a fost văzut prin 
Barnstaple, a început Lamont, și conform poliţiei locale, casa lui 
e pusă în vânzare. 

— Așadar, Carter trebuie să fi aflat în sfârșit adevărul, a spus 
William, și pare că Faulkner și-a acoperit chiar și cheltuielile. 

— Poate că e vremea să mai avem o conversaţie cu 
locotenentul Monti, a sugerat Hawksby. Cred că a obținut 
raportul profesorului, așa că ar trebui să începem să facem 
pregătiri pentru arestarea lui Carter. 

— Nimic nu mi-ar face o plăcere mai mare, a spus Lamont, 
decât să mă duc în Barnstaple și să-l arestez eu însumi pe 
nenorocit. 

— Și, posibil, pe cel din spatele întregii afaceri, a spus 
William. 

— Chiar și mai bine. g 

— Poate că Monti ştie cine este, a spus Hawksby. Il voi suna 
chiar acum și-l voi pune pe speaker, ca să auzim cu toții ce are 
de spus. Dacă are vreunui dintre voi să facă vreo menţiune, să 
nu mă întrerupeţi. Scrieți pe ceva și dați-mi mie ce-ați scris. 

Nu a așteptat vreun răspuns și a început să formeze numărul. 
A urmat un ton de apel necunoscut și a durat ceva timp până a 
răspuns cineva la telefon. 

— Bună dimineața. Numele meu este comandant Hawksby... 

— Scuze. Nu vorbesc engleza. 

A urmat o tăcere îndelungată, dar nu a intervenit sunetul 
obişnuit de întrerupere a legăturii. 

— Bună dimineaţa. La telefon, căpitanul Loretti. Cu ce vă pot 
ajuta? 

— Bună dimineața, căpitane, la telefon comandantul Hawksby 
de la Scotland Yard. Speram să pot vorbi cu locotenent Monti, în 
legătură cu cazul la care lucrăm împreună. 


— Locotenentul Monti nu mai lucrează cu noi, sir. Dar vă pot 
spune că problema la care vă referiţi a fost rezolvată 
satisfăcător. 

— Rezolvată? Dar ne-am înţeles să așteptăm până când Monti 
primește raportul de la profesorul de la Muzeul de Artefacte 
străvechi, de la Florenţa. Apoi, urma să anunţăm în același timp 
că monedele spaniole erau toate false și că toată operaţiunea 
de recuperare fusese o înșelătorie. 

— Eu nu așa înţeleg situaţia, a spus căpitanul. Profesorul de la 
Florenţa a verificat o piesă dintre monede și a spus că e original 
și, ca rezultat, Oficiul Naval Italian le-a declarat pe toate o 
comoară recuperată. S-a comunicat presei italiene. Și, vestea 
bună este că locotenentul Monti a dat o lovitură în favoarea 
acestui departament. 

— Cum s-a materializat lovitura? a întrebat Hawksby, 
încercând să rămână calm. 

— După mai multe zile de negocieri dure, Oficiul Naval Italian 
a fost de acord cu evaluarea restului de monede care a fost cu 
mult sub suma propusă de reprezentantul domnului Carter. 

— Cât? a scuipat Hawksby. 

— Şase sute de mii de lire, din care guvernul italian trebuie să 
plătească numai trei sute de mii. Așa că negocierile pricepute 
ale locotenentului Monti au  economisit pentru guvern 
aproximativ cincizeci de mii de lire. 

— O singură monedă? a șoptit William, încălcând ordinul dat 
de comandant. 

— Locotenent Monti a trimis numai o singură monedă la 
examinat? a întrebat Hawksby. 

— Da, a spus căpitanul. Celelalte au fost păstrate sub cheie, 
la Roma. Monti a considerat că ar fi fără rost și riscant în mod 
inutil să se trimită toată caseta la Florenţa. 

Lamont a mâzgălit ceva pe bucată de hârtie și i-a dat-o lui 
Hawksby. 

— Aţi spus că locotenent Monti nu mai este cu dvs.... 

— Corect, comandante. S-a pensionat recent, anticipat. 

— Dar, când am vorbit ultima oară cu el, a menţionat 
posibilitatea unei promovări. 

— Da, totul s-a petrecut pe neașteptate, a spus căpitanul 
Loretti. Se pare că mama sa suferă de cancer și a simţit că, fiind 
singurul ei copil, ar trebui să meargă sa aibă grijă de ea. Un 


sacrificiu deosebit, pentru că, aveţi dreptate, era chiar pe 
punctul să fie promovat la gradul de căpitan și șef de 
departament. 

— Unde se află acum? a scris William. 

— Există vreo cale prin care să intru în contact cu el? a 
întrebat Hawksby. 

— Avem o adresă din Sicilia, de unde, cred, că se trage 
familia lui. 

Lamont a ridicat braţele în aer. 

— Ar fi trebuit să mă nasc în Italia, a mormăit el, în timp ce 
William a mai scris o sugestie pe care s-o ia în considerare 
Hawksby. 

— Incă o întrebare, dacă mi-e permis, a spus Hawksby. Vă pot 
întreba cine a condus negocierile, în numele lui Carter? 

— Un moment, comandante, să verific. 

William a scris un nume și a așteptat să-l confirme căpitanul. 

— Da. Am găsit, a spus Loretti. Un avocat din Lincoln's Inn, 
din Londra. Un anume domn Booth Watson, consilier al reginei. 

— Vă mulţumesc, căpitane, a spus Hawksby, încercând să nu 
sune exasperat. 

— Plăcerea mea, comandante. Întotdeauna este un privilegiu 
să lucrăm alături de colegii noștri din Poliţia Metropolitană 
Engleză. 

Hawksby a trântit telefonul în furcă, în timp ce Lamont repeta 
același cuvânt de patru litere iar și iar și iar. 

— De ce să nu continuăm și să-l arestăm pe Carter? a spus, 
pe un ton calm, William. 

— Şi să rupem orice legătură pe care încă o mai avem cu 
poliţia italiană? Nu, nu cred că asta le-ar plăcea politicienilor din 
ambele ţări. 

— Deci nu e absolut nimic de făcut? a întrebat William. 

— Cu excepţia faptului de a-l împușca pe Miles Faulkner și să 
sperăm că rămâne un glonţ pentru Booth Watson, a spus 
Lamont. 

— Ușurel, Bruce, nu avem nicio dovadă că Faulkner este 
implicat. Hai să tragem aer în piept și să trecem mai departe. 

— Cum spui tu, boss, a spus Lamont, dar mai am o întrebare 
pe care-aș vrea s-o pun. (Hawksby i-a permis dând din cap.) Câţi 
oameni care lucrează la Oficiul Naval ltalian s-au pensionat 
anticipat? a spus el, înainte de a ieși ca o furtună din încăpere. 


William era pe punctul să-l urmeze, când Hawksby a spus: 

— Nu uita de dosarele tale, detectiv Warwick. 

— Dar, eu n-am... a început William, întorcându-se, și, pe 
masă, a văzut două dosare groase. Le-a luat de pe masă șia 
ieșit, fără alt cuvânt. Înapoi în biroul lui, l-a găsit pe Lamont 
lovind cu pumnul cartea de telefon. 

— Faulkner sau Carter? a întrebat William, cu inocenţă. 

— Sistemul, a lătrat Lamont. Acesta oferă întotdeauna un 
avantaj escrocilor. 

William s-a așezat la birou și a deschis primul dosar din cele 
două pe care i le pusese Hawksby pe masă. A trebuit să dea 
numai câteva pagini pentru a-și da seama ce risc își asuma 
comandantul. 


KKK 


— De unde ai asta? a întrebat Grace, după o privire 
superficială asupra conținutului. 

— Nu pot să-ți spun, a răspuns William. 

Ea a continuat să întoarcă paginile. 

— Par promițătoare, dar va trebui să le citesc mai atent când 
ajung acasă, în seara asta, și, apoi, să-i prezint problema, pe 
scurt, conducătorului meu, la prima oră, mâine-dimineață. 

— Asta înseamnă că tata a fost de acord să-l viziteze pe 
Rainsford, la Pentonville? 

— Da. Şi-a petrecut săptămâna citind transcriptul de pe 
originalul de la proces, acompaniindu-se cu exclamaţii precum 
Um!, Ah! și chiar, ocazional, cu calificativul „dizgrațios”. 

— Aşadar, el chiar crede c-ar putea exista o șansă... 

— Nu, nu crede, a spus Grace, cu fermitate. Totuşi, chiar 
crede că își datorează o vizită la domnul Rainsford, înainte de a- 
ți oferi opinia lui. 

— Pot veni și eu? 

— Da, dar cu o condiție. 

— Şi care-ar fi aceasta? 

— Când tata va începe să-l interogheze pe dl Rainsford, tu nu- 
| vei întrerupe, în nicio circumstanţă. Dacă faci asta, va pleca de 
la întâlnire și se va retrage și din caz. 

— Eu tot vreau să vin. 

— El nu ia această ameninţare ca pe ceva fără importanţă. 


— Vei fi și tu acolo? 

— Da, m-a numit asistentul lui pentru acest caz și mi-a dat 
sarcina de neinvidiat de a prezenta oarecare dovezi noi, care să 
facă posibilă o cerere de rejudecare. 

— Nu ai nimic, până acum? 

— Nimic, dar e la început. Și, dacă vreau să citesc aceste 
pagini despre dl Stern și CG Clarkson până la miezul nopţii, ar fi 
bine să încep de-acum. 

— Îi vei permite prietenei tale Clare să le citească? 

— A acceptat să fie avocat-instructor al cazului. 

— E bine pentru ea, a spus William. Acum, n-avem decât să 
așteptăm să auzim verdictul tatei. 

— Să fii recunoscător că e de partea ta. Pentru că, dacă va 
crede că justiţia a făcut o greșeală, nu numai că va ieși la luptă 
ca luptătorul de categorie grea care este el dar va și lupta toate 
cele cincisprezece runde. 

Sir Julian, Grace și William s-au dus fiecare cu alt fel de mijloc 
de transport la IMS Pentonville: William cu autobuzul de la 
Fulham - cu două mijloace schimbate; Grace, cu metroul de la 
Notting Hill - un singur mijloc de transport schimbat; și Sir Julian 
cu mașina cu șofer de la Soreham din Kent. 

S-au întâlnit toţi trei la recepţie, unde au fost luaţi în evidenţă 
de un ofițer. 

— Rainsford vă așteaptă, a spus ofiţerul, înainte de a-i 
conduce spre sala de interviuri. 

Arthur Rainsford s-a ridicat de pe scaun când ei au intrat în 
cubul de sticlă și a dat mâna cu fiecare din cei trei vizitatori ai 
lui. 

— Nu știu cum să vă mulţumesc pentru amabilitate, sir Julian, 
a spus el. Mă simt ca și cum l-aș cunoaște deja pe fiul dvs., 
pentru că, de câte ori mă vizitează Beth, parcă vorbește puţin 
diferit. Cu toate că faptul că fiica mea s-a îndrăgostit de un 
detectiv îl consider cumva ironic, pentru că experiența mea de 
poliţist nu a fost deosebit de fericită. 

— Cred că veţi descoperi că eu m-am îndrăgostit de ea, a 
spus William, în timp ce-și strângeau mâinile pentru prima dată 
și-și ocupau locurile în jurul mesei. Apropo, vă transmite 
dragostea ei și abia așteaptă să vă vadă sâmbătă. 

— Mulţumesc, a spus Rainsford. Și eu aștept cu nerăbdare să 
o văd. 

Până în acel moment, sir Julian nu vorbise deloc, cu toate că 
nu-și luase deloc ochii de la prizonier, încercând să-și facă o 
părere despre el, așa cum făcea întotdeauna, ori de câte ori 
întâlnea, pentru prima oară, un potenţial client. Ştia după fișa 
de acuzare a lui Rainsford că acesta avea 53 de ani, aproape 6 
picioare înălțime și avea nasul spart din vremea când era în 
echipa de box a facultăţii. Bănuia că încărunţise, din momentul 
în care fusese închis. Arăta bine, ceea ce sugera că își petrecea 
ora oferită la alegere, în fiecare după-amiază, în sala de 
gimnastică, nu învârtindu-se fumând prin curtea închisorii, și, de 
asemenea, evita dieta obișnuită în închisoare, care consta din 
cârnaţi, fasole și cartofi prăjiţi. Era un vorbitor calm, în mod clar 
un om bine educat și, în mod clar, nu arăta ca un ucigaș. Cu 
toate acestea, sir Julian învățase, în decursul anilor, că ucigașii 


sunt de toate felurile, unii cu cele mai înalte diplome de onoare, 
alţii care au părăsit școala de la vârsta de 14 ani. 

— Domnule Rainsford... a început Sir Julian. 

— Arthur, vă rog... 

— Domnule Rainsford, am citit transcrierea procesului dvs. cu 
mare atenţie, am examinat fiecare probă prezentată de 
Coroană, am analizat depoziţiile martorilor și am citit cuvânt cu 
cuvânt mărturisirea dvs. Totuși, cum este pentru prima oară 
când noi ne întâlnim, aș vrea să aud și varianta dvs. a poveștii. 
Să mă iertaţi dacă, ocazional, vă voi întrerupe pentru a vă 
adresa vreo întrebare sau vă voi cere vreo clarificare a vreunui 
aspect anume. 

— Bineînţeles, sir Julian. M-am născut în Espon, unde tata era 
poliţist, și, de la o vârstă fragedă, am sperat că voi merge pe 
urmele lui. Am mers destul de bine cu școala, astfel încât să mi 
se ofere un loc la Universitate, pentru a studia medicina, ceea 
ce l-a încântat pe tatăl meu. Dar nu mi-a luat mult timp ca să-mi 
dau seama că nu eram croit pentru a fi doctor. Așa că, spre 
marea lui dezamăgire, am pus în cui halatul alb în schimbul 
robei lungi și negre și m-am transferat la Şcoala de Studii 
Economice Londra pentru a studia economia, care mi-a plăcut 
de la primul curs. După ce-am absolvit, m-am angajat la 
Barclays Bank, ca stagiar, dar, din nou, mi-am dat rapid seama 
că nu aveam în mine sânge de corporatist. Așa că, m-am dus la 
seral, la Școala de Studii Economice Londra, și mi-am luat 
diploma în afaceri și așa mi-am descoperit, în cele din urmă, 
vocaţia. Cu prea multe scrisori de recomandare și prea puţine 
venituri, m-am angajat la o bancă comercială din City. 

— La care? 

— Kleinwort Benson. Am început viaţa la divizia pentru micile 
afaceri și mi-am petrecut următorii trei ani ajutându-i pe clienţii 
băncii să-și extindă companiile. Nimic nu-mi oferea plăcere mai 
mare decât să-i văd mărindu-și afacerile. 

In vremea aceea aveam doi prieteni apropiaţi, pe Hamish 
Galbraith, un fost coleg de școală, și pe Gary Kirkland, pe care-l 
cunoscusem la Şcoala de Studii Economice. Hamish s-a angajat 
la John Lewis ca manager stagiar, imediat după terminarea 
școlii. Avea fler înnăscut la oameni și talentul de a scoate ce era 
mai bun în ei. Gary era de departe mai sclipitor decât noi doi, 
dar își petrecea cea mai mare parte a timpului ca student, la 


băute și la socializare. Cinstit vă spun, am fost surprins că și-a 
luat diploma, ca să nu mai spun că a fost printre primii din anul 
său. A devenit contabil în City și îi plăcea mai mult să citească 
foi de calcul decât să citească romane. 

Într-o vineri noaptea, când toţi trei am băut un pic mai mult, 
Hamish a sugerat c-ar trebui să ne facem propria noastră 
afacere. Mi-am petrecut tot restul săptămânii gândindu-mă dacă 
se putea ca el să aibă dreptate. La urma-urmelor, ultimii trei ani 
îi petrecusem sfătuindu-i pe alții cum să-și dezvolte companiile 
și poate că eram pregătit să-mi fac propria firmă. Am întocmit 
aceeași propunere detaliată pe care o așteptam de la oricare 
posibil client al meu, eu fiind ofertantul. Hamish ca șef de birou 
al companiei și Gary, contabil. Apoi, le-am prezentat gândurile 
mele viitorilor parteneri. 

— Cu ce rezultat? a întrebat sir Julian. 

— Bineînţeles că amândoi au vrut să știe ce va face 
compania. Le-am spus că vom deschide o afacere în investiţii și 
vom profita de cunoștințele și contactele mele din domeniul 
medicinii. În momentul acela se făceau niște descoperiri 
interesante în medicină, care ofereau oportunităţi de investiţii 
promițătoare. 

Au mai trecut încă șase luni până când am avut curajul să ne 
prezentăm toţi trei demisiile și eu n-aș fi făcut aceasta dacă nu 
m-ar fi încurajat șeful meu de la Kleinwort și nu s-ar fi oferit să 
participe cu capital încă de la început, în schimbul a 50% din 
companie. 

Grace era foarte ocupată să noteze tot. William voia să pună 
mai multe întrebări. Sir Julian, cu ochii ca de sfinx, stătea și 
asculta impasibil. 

— Am înfiinţat RCK Ltd. în 1961 și am închiriat câteva camere 
în Marylebone, dar ne-am permis numai o secretară, pentru toţi 
trei. Eu călătoream prin ţară, contactând doctori și spitale și 
participând, de asemenea, la conferinţe pe teme medicale. 
Compania era pe punctul să dea faliment în primii cinci ani de 
activitate, dar aceasta s-a schimbat peste noapte, când eu am 
investit o parte din banii clienţilor noștri într-o mică companie 
farmaceutică, nu cu mult timp înainte ca aceasta să producă 
betablocant - un medicament utilizat pentru aritmiile cardiace și 
hipertensiunea arterială. În anul următor, am avut 14% profit 
pentru membrii noștri și, dintr-odată, am fost firma cea mai 


populară a lunii pentru potenţiali investitori, precum și pentru 
cercetători în căutare de capital. 

Am sărbătorit a zecea aniversare răscumpărându-ne cele 50% 
din acţiunile de la Kleinwort și închiriind un alt etaj în 
Marylebone. 

William avea acum mai multe întrebări și era disperat să le 
pună, dar o privire spre sora lui i-a amintit că ar fi lipsit de 
înţelepciune să o ia pe calea asta. 

— În următorii câţiva ani, numai Beth creștea mai repede 
decât compania noastră. În ciuda nesiguranţei economice din 
anii '70, noi eram încă încrezători în ceea ce privea viitorul. Cu 
toate acestea, n-am sesizat venind necazul, nici măcar când m- 
a privit în faţă. Ştiam că mariajul lui Gary nu funcţiona bine și n- 
ar fi trebuit să fiu surprins când s-a încheiat, în urma unui proces 
de divorţ costisitor. În anii care au urmat, am văzut atât de 
multe femei venind și plecând încât nu-mi puteam aminti 
întotdeauna numele lor. Dar nu am spus nimic, nici chiar când 
comportamentul lui la birou a determinat-o pe una dintre 
tinerele noastre secretare să-și dea demisia și o alta a 
ameninţat să dea în judecată compania și am ajuns să rezolvăm 
problema la tribunal. 

Eu eram pe drumuri cinci zile pe săptămână, promovând 
afacerea, așa că nu mi-am dat seama de dimensiunea reală a 
problemei până la petrecerea de Crăciun, când Gary s-a îmbătat 
și s-a legat de secretara mea, care era măritată. Aceasta și-a 
dat demisia a doua zi și compania a despăgubit-o generos, după 
ce a acceptat să semneze un acord de confidențţialitate. 

Eu și Hamish i-am explicat clar lui Gary că dacă mai întrece 
măsura încă o dată, va trebui să demisioneze. Ca să fiu corect, 
din acel moment n-am mai avut vreo altă reclamaţie și peste 
vreo doi ani Gary ne-a anunţat că s-a logodit cu iubirea vieţii lui 
și că abia așteaptă să se căsătorească din nou și să se 
liniștească, în cele din urmă. 

Logodnica lui, Bridget, era atrăgătoare și strălucită și dădea 
impresia că-i era devotată lui Gary. Dar s-a dovedit că era 
interesată numai de banii lui și nu i-a trebuit mult timp pentru a- 
i goli contul din bancă. A rupt apoi logodna și a pornit în 
căutarea următoarei ei victime, Gary rămânând să strângă 
cioburile. Din păcate, n-a durat mult până când femeile din birou 
au început din nou să se plângă de comportamentul lui, chiar și 


când nu era beat. Dar, când Beth mi-a spus după o petrecere de 
adio că a înţeles de ce era el poreclit în birou mâini scotocitoare, 
m-au lăsat în sfârșit nervii și am acceptat ca el să plece. 

l-aș fi cerut demisia în ziua următoare dacă n-aş fi avut 
stabilită o întâlnire în Coventry cu un potenţial investitor, 
stabilită în programul meu din luna trecută. L-am sunat pe 
Hamish să-i spun ce aveam de gând să fac și am fost amândoi 
de acord să amân până a doua zi, la întoarcerea din Coventry, 
când să-i dăm împreună un ultimatum. Demisie sau demitere. 

Intâlnirea cu potenţialul nou investitor a fost fructuoasă și, 
după întâlnire, eu l-am invitat la prânz. În timp ce luam cafeaua, 
mi-a spus ce sumă intenţiona să investească în RGK; era mai 
mult decât anticipasem eu. 

Dar, când am dat cardul de credit chelnerului pentru a plăti 
consumaţia, acesta s-a întors după câteva minute, foarte 
încurcat, și mi-a șoptit că nu este valid. Deloc faimos, în fața 
unui posibil investitor. Am plătit cu cardul personal, dar răul 
fusese făcut. L-am sunat pe asistentul meu bancar și i-am cerut 
explicaţii. La urma-urmelor, firma declarase un profit de peste 
un milion de lire sterline, în anul anterior. Mi-a spus că 
depășisem limita de descoperire de cont și că vorbise, de mai 
multe ori, cu di Kirkland despre această situaţie. 

L-am sunat imediat pe Gary și a negat că ar fi vreo problemă. 
A sugerat să trec pe la el, în drum spre casă, ca să-mi explice 
totul. Imediat ce-am coborât din tren la Euston, am luat un taxi 
și am pornit spre birou. 

In timp ce deschideam ușa, un bărbat scurt și îndesat, pe care 
mi s-a părut că l-aș recunoaște, s-a strecurat pe lângă mine și a 
fugit în stradă. M-am dus direct în biroul lui Gary de la etajul 
întâi și l-am găsit zăcând cu picioarele depărtate pe covor. 

M-am grăbit aplecându-mă asupra lui, dar nu era nevoie să fiu 
doctor ca să-mi dau seama că era mort. Avea mandibula ruptă 
și o tăietură adâncă în spatele craniului. Eram pe punctul să 
chem poliția când am auzit sirenele poliţiei afară și un minut 
mai târziu o jumătate de duzină de polițiști au năvălit în 
încăpere și m-au găsit îngenuncheat lângă cadavru. Următorul 
lucru pe care-l știu este că unul dintre polițiști îmi citea 
drepturile. 

— Ai spus ceva, în momentul acela? a întrebat Sir Julian. 


— Numai că au arestat pe cine nu trebuie. Am presupus că 
totul se va clarifica rapid. Am fost dus la cea mai apropiată circă 
de poliţie și am fost lăsat singur într-o celulă, timp de vreo două 
ore. În cele din urmă, am fost dus într-o sală pentru 
interogatorii, unde mă așteptau doi detectivi. 

— Inspector Stern și detectiv Clarkson? a întrebat sir Julian. 

— Da. Le-am spus acestora exact ce se întâmplase, dar era 
evident că ei aveau deja propria lor părere și nimeni nu-i putea 
face să creadă altceva. Dar au lăsat să le scape, în timpul 
interogatoriului, că aveau un indiciu din partea unui anonim 
care sunase la poliţie, ceea ce explica de ce a ajuns poliţia la 
faţa locului așa de repede. 

Grace și-a notat ceva și a întins bileţelul peste masă tatălui ei, 
care l-a citit cu atenţie. 

— Şi ai subliniat în timpul procesului că aceasta era dovada 
irefutabilă că altcineva trebuie că-ţi ucisese partenerul. 

— Da. Am sugerat, de asemenea, că bărbatul care ieșise în 
fugă din clădire ar putea să fi fost același bărbat care sunase la 
poliţie, dar n-au fost interesaţi să rețină sugestia mea. 

— Şi ce s-a întâmplat, după aceea? 

— Stern m-a întrebat dacă sunt pregătit să dau o declaraţie. 
Bineînţeles că eram, pentru că nu aveam nimic de ascuns. Ela 
notat cuvintele mele și eu am mai verificat o dată paginile, 
înainte de a le semna, nu numai pentru că simţisem miros de 
alcool în respiraţia lui. 

Grace a mai notat ceva. 

— Ai afirmat, în timpul procesului, că declaraţia ta originală 
avea 3 pagini, în timp ce versiunea citită în timpul procesului 
avea numai două pagini. Deci, trebuie să te întreb, domnule 
Rainsford, ai semnat fiecare din cele trei pagini? 

— Da, le-am semnat. Pe primele două cu inițialele AR și, pe a 
treia, mi-am scris numele întreg. 

— Paginile erau numerotate? 

— Nu ţin minte. 

— Ce convenabil. Când poliția a admis declaraţia ta ca probă 
pentru proces, au fost numai două pagini, în mod clar 
numerotate, unu, doi, și în josul celei de-a doua pagini, două din 
două, se afla semnătura ta completă, alături de semnăturile 
inspectorului Stern și detectivului Clarkson. Cum vă explicaţi 
acest lucru? 


— Singura explicaţie la care mă pot gândi este că cineva a 
scos pagina din mijloc și a numerotat din nou paginile după 
aceea, a spus Rainsford. 

— Omul misterios, probabil? a spus sir Julian. Ce s-a 
întâmplat, după aceea? 

— În dimineaţa următoare, am compărut în fața unui 
magistrat și cererea mea pentru cauţiune a fost refuzată. Am 
fost plasat în arest preventiv și trimis la Pentonville, în 
așteptarea procesului. 

— Care urma să aibă loc peste cinci luni, timp în care 
rămâneați în detenţie. 

— Da, dar eram încă încrezător că juriul va accepta că 
declaraţia mea cuprindea 3 pagini, nu două, pentru că puteam 
reproduce, cuvânt cu cuvânt, tot ce era scris pe a doua pagină, 
care lipsea. 

— Cu toate acestea, dl judecător Melrose nu a admis să 
prezinţi, ca probă, pagina care lipsea. La sfârșitul procesului, ai 
avut sentimentul că judecata a fost corectă, fără părtinire și 
prejudecată? 

— Da. Judecata a fost corectă și echilibrată, ceea ce mi-a dat 
și mai multă încredere că juriul va hotărî în favoarea mea. 

— Dar nu s-a întâmplat așa. 

— Nu. Au urmat patru zile lungi și patru nopți încă și mai 
lungi. În a cincea zi, m-au declarat vinovat de omor cu o 
majoritate de 10 contra doi. In dimineaţa următoare, dl 
judecător Melrose m-a condamnat la închisoare pe viaţă, cu 
recomandarea că voi putea fi eligibil pentru eliberare 
condiţionată, peste 12 ani. Până acum, am executat doi ani din 
pedeapsă. 

Grace a mai notat ceva și a subliniat cuvântul doisprezece, 
apoi i-a dat biletul tatălui ei. 

— Te-ai gândit vreodată să îți schimbi pledoaria la Vinovat de 
ucidere? a întrebat sir Julian. Că l-ai lovit din cauza tensiunii 
momentului, că nu ai vrut să-l ucizi și că vei regreta lucrul 
aceasta câte zile vei mei avea? 

— Dar nu l-am lovit, sir Julian. Avocatul meu mi-a sugerat 
lucrul acesta și mi-a spus că era încrezător că, dacă sunt de 
acord să-mi schimb pledoaria, voi primi numai 4 ani și voi fi 
eliberat în doi ani, dar am refuzat. 

— De ce? 


— Pentru că avocatul meu, ca și tine, nu credea că sunt 
nevinovat. 

— Dar nu poţi nega, domnule Rainsford, că ţi-ai pierdut 
controlul când ai aflat că fiica ta a fost agresată de dl Kirkland și 
ai fost mai mult decât furios când ai descoperit că el deturnase 
bani din companie pentru a-și plăti diferitele femei. Așa că, de 
ce ar fi trebuit ca juraţii să creadă că existau trei pagini în 
declaraţia ta și că omorul fusese făcut de un bărbat misterios, 
care apăruse de nicăieri și dispăruse, în mod convenabil, în 
neant, pentru a nu mai fi văzut vreodată? 

— Pentru că acesta este adevărul, sir Julian, a spus Rainsford. 
Și-a pus coatele pe masă și și-a luat capul în mâini. Dar, 
bineînţeles, pot înţelege de ce nu mă crezi. 

S-a așternut o tăcere îndelungată, în care ceilalţi așteptau ca 
sir Julian să-i ia geanta Gladstone și să dispară, de asemenea 
pentru a nu mai fi văzut vreodată. 

— Dar, eu te cred, Arthur, a spus el liniștit. Acum, nu am nicio 
îndoială că tu nu ţi-ai ucis partenerul. 

Arthur și-a ridicat privirile cu neîncredere și l-a văzut pe 
distinsul consilier regal zâmbindu-i. 

— Ce anume te-a convins, în cele din urmă, tată? a întrebat 
William, ignorând privirile sfredelitoare ale surorii lui. 

— Trei lucruri, care nu au nicio legătură între ele, care, dacă 
ar fi fost făcute cunoscute juraţilor, la momentul acela, i-ar fi 
determinat foarte bine pe aceștia să ajungă la un alt verdict. (Sir 
Julian nu s-a putut stăpâni să nu înceapă să meargă încolo și 
încoace prin încăpere, înainte de a-și exprima afirmaţia finală.) 
In toţi anii petrecuţi la Bară, niciodată n-am întâlnit un ucigaș 
care n-ar fi decis să pledeze vinovat de omucidere pentru a-și 
reduce pedeapsa. 

— Şi al doilea lucru? a întrebat Grace. 

— Timpul îndelungat până la momentul în care Arthur este 
eligibil pentru eliberare condiţionată. 

— Doisprezece ani, a șoptit William. 

— Exact. Pentru că dl judecător Melrose este cunoscut în 
lumea justiţiei ca Viaţă înseamnă Viață Melrose. l-am verificat 
dosarul, în noaptea trecută, și am văzut că a prezidat peste 24 
de procese pentru ucidere, în timpul în care a fost la Tribunalul 
Coroanei, și, în toate, acuzatul a fost găsit vinovat. Arthur este 
singurul căruia i-a acordat termenul minim de doisprezece ani, 


pentru recurs. De ce să-și fi schimbat ei obiceiul de o viaţă? S-ar 
putea ca nici el să nu fi fost convins că Arthur era vinovat? 

— Şi al treilea? a întrebat Grace. 

— Trebuie să-i mulțumim lui William pentru acesta. 

Din nou, sir Julian nu s-a stăpânit să nu dea un mic ocol prin 
încăpere, înainte de a le împărtăși gândurile lui. A tras de 
reverele unei robe pe care n-o avea pe el, apoi a început să 
vorbească: 

— William, tu mi-ai spus că, atunci când ai pomenit prima 
oară numele lui Arthur în faţa ofițerului superintendent Rose, 
răspunsul lui imediat a fost: Dacă acesta este un ucigaș, eu sunt 
Jack Spintecătorul. Din experienţa mea, un ofiţer superior de 
închisoare nu va admite niciodată, nici chiar în particular, că 
vreun prizonier ar putea fi nevinovat. 

— Așadar, să înţelegem că vei prelua cazul, tată? a întrebat 
Grace. 

— Deja l-am preluat amândoi, draga mea. Și odată cu el, ne 
asumăm sarcina considerabilă de a descoperi probe noi pentru a 
convinge DPP - Direcţia - că trebuie să ordone rejudecarea 
cazului. Pentru că, dacă nu o fac, opiniile noastre personale sunt 
irelevante și inutile. 

— Nu chiar, sir Julian, a spus Arthur, pentru că eu sunt 
încântat că viitorul meu ginere știe că sunt nevinovat. 


26 

Telefonul a început să sune. 

— Cine s-ar gândi să ne deranjeze în ziua de Crăciun? a 
întrebat sir Julian. Și asta tocmai când sunt pe punctul să tai 
curcanul. 

— Mea culpa, a spus William. Mă tem că s-ar fi putut să-i spun 
ofițerului de serviciu unde voi fi astăzi. 

— Atunci mai bine te-ai duce și ai răspunde, în timp ce noi 
ceilalți ne bucurăm de prânzul de Crăciun. Beth, preferi un 
copan sau o bucată de piept? 

William s-a dus repede în biroul tatălui lui și a ridicat 
receptorul telefonului care suna în continuare. 

— William Warwick. 

— Christina Faulkner. Crăciun fericit, William. 

— Crăciun fericit, Christina! De unde mă suni? 

— Din Monte Carlo. 

— Cadouri care nu se dezambalează, fără îndoială. 

— Nu, tocmai le ambalez, de fapt, și de aceea te-am și sunat. 
Trebuie să vii la mine cât de curând posibil, ca să-ţi pot da 
personal cadoul, la care mă uit în clipa aceasta. 

— Va trebui să-l sun pe șeful meu, a spus William, care ar fi 
plecat fericit, imediat, spre Monte Carlo. Și, dacă el îmi dă 
binecuvântarea, pot lua avionul mâine după-amiază. 

— Nu mai târziu de-atât, a spus Christina, pentru că îndată ce 
am terminat cu împachetatul, toate cele 69 de cutii vor fi 
încărcate pe iahtul lui Miles. 

— Vei fi și tu la bord? 

— Nu, asta nu face parte din plan. Odată ce Christina - nume 
dat în vremuri mai fericite - pornește spre Southampton, eu voi 
lua avionul înapoi spre Heathrow. Apoi, voi merge cu mașina la 
Limpton Hall să mai împachetez încă niște cadouri, care trebuie 
să fie gata la timp pentru că hamalii care se vor întoarce în 
dimineaţa următoare le vor duce la Southampton, unde vor fi și 
ele îmbarcate pe Christina. Totul este calculat. 

— Să-ndrăznesc să întreb ce se va întâmpla, după aceea? 

— Îţi voi dezvălui totul după ce te voi vedea la Monte Carlo, 
mâine-dimineaţă. Sună-mă când știi cu ce zbor vii și îţi voi 
trimite mașina să te ia. 

— Te voi suna imediat după ce vorbesc cu comandantul. La 
revedere, Christina și Crăciun fericit! 


William a pus telefonul în furcă și s-a întors în sufragerie. Cât 
de mult dorea să le spună tuturor, în special lui Beth, că a doua 
zi, pe la aceeași oră, s-ar putea să fie în posesia Rembrandt-ului. 
S-a așezat lângă logodnica lui, unde îl aștepta o farfurie goală. 

— Ai ratat felul principal, băiete. Dar, nu te îngrijora, sunt 
sigur c-a mai rămas, pe undeva, un pic de pudding. 

— Nu-l asculta, a spus mama. Nici măcar n-am început să 
mâncăm încă. Joanna ne-a povestit ce-a păţit în absenţa lui 
Arthur. 

William i-a adresat un zâmbet mamei lui Beth, în timp ce se 
servea cu niște varză de Bruxelles. 

— Când a fost închis Arthur prima oară, a spus Joanna, am 
presupus cu toţii că și compania va avea de suferit. Dar, când 
Hamish a continuat să conducă biroul ca și cum Arthur ar fi fost 
încă acolo, am descoperit curând că el era puternic și depășea 
toate dificultăţile. În același timp, Arthur a înfiinţat un adevărat 
birou în celuia de la Pentonville, iar eu lucram la biroul lui din 
Marylebone. l-am scris în fiecare zi, informându-l despre ce se 
întâmpla. 

— Dar ce s-a întâmplat când cineva a vrut o întâlnire cu 
președintele societăţii și a aflat că acesta era în închisoare? a 
întrebat Grace. 

— După o vreme am preluat eu locul lui și chiar am început să 
călătoresc prin ţară, pe la clienţii companiei. Am fost plăcut 
surprinsă cât de mulţi dintre ei nu ne-au părăsit. 

— Reputația este scutul dreptăţii în vremuri dificile, a spus sir 
Julian. 

— Cine a spus asta? a întrebat William. 

— Eu am spus, copil insolent ce ești. Dar, continuă, te rog, 
Joanna. V-aţi pierdut contabilul și banca voastră trebuie să fi 
fost, de asemenea, foarte înţelegătoare. 

— Barclay's au făcut tot ce-au putut să ne ajute, a spus 
Joanna, dar, cea care a venit în ajutorul nostru a fost banca 
Kleinwort Benson, care le-a dat încredere investitorilor să 
rămână lângă noi. Și, apoi, când ne aşteptam mai puţin, a dat 
norocul peste noi. 

Toţi cei de la masă au încetat să mănânce. 

— Gary Kirkland nu lăsase niciun testament și fiul său Hugh a 
moștenit totul, inclusiv talentul tatălui lui la cifre, așa că, acum, 
el stă la vechiul birou al lui Gary și urmărește până la ultimul 


penny cheltuielile companiei. Şi, înainte ca voi să mă întrebaţi, 
spre deosebire de tatăl său, el are o căsătorie fericită. 

— Așadar, asta înseamnă că firma e din nou în grafic? a 
întrebat Grace. 

— Nu, suntem chiar la pragul de reabilitare, dar, odată ce 
Arthur se întoarce, ar trebui să facem profit, cât de curând. 

— Nicio grabă, atunci, a spus sir Julian, când telefonul a sunat 
din nou. Oare luăm masa de Crăciun în Turnul Telefoanelor? a 
întrebat el, cu un oftat exagerat. Cum este obligatoriu că apelul 
e pentru tine, William, de ce nu inviţi persoana, oricine ar fi ea, 
să ni se alăture, în speranţa că nu ne va mai întrerupe din nou. 

William a ieșit în grabă afară din încăpere și s-a dus în biroul 
tatălui lui. A apucat receptorul, presupunând că este 
comandantul. 

— William Warwick. 

— Scuze că vă deranjez în Ziua de Crăciun, a spus o voce care 
putea să vină numai de la New York, dar trebuie să vorbesc cu 
dra Grace Warwick, într-o chestiune personală. 

— Vă pot întreba cine sunteţi? 

— Leonard Abrahams. i 

— Rămâneți la aparat, dle Abrahams. li spun imediat că 
sunteți la telefon. 

William s-a întors repede în sufragerie. 

— Este pentru tine, surioară. Leonard Abrahams. 

— Grace, te rog să spui oricui este că sperăm să avem un 
curs la care este prezentă toată familia. 

— Cred c-ar putea să fie profesorul, a spus Grace. 

— Atunci, mai bine te-ai duce imediat să vorbești cu el, a spus 
sir Julian, pe un ton brusc schimbat. 

Grace a dat din cap și a ieșit repede din cameră. 

— Profesor Abrahams, sunt Grace Warwick. Imi cer scuze că a 
trebuit să așteptați. 

— Nu, dra Warwick, eu sunt cel ce trebuie să-și ceară scuze. 
Nu m-aș fi gândit să vă deranjez în Ziua de Crăciun, dacă n-ar fi 
fost urgent, dar am crezut că ați vrea să știți că voi fi mâine în 
Londra. 

— E o veste minunată. Unde veţi sta? 

— Probabil în holul aeroportului. Am un interval de numai 
patru ore până la zborul spre Varșovia, unde-mi voi vizita mama 
iubită. Noi, evreii, suntem perspicace, a adăugat profesorul. 


Știm întotdeauna când voi, neevreii, sunteţi în vacanţă și, atâta 
timp cât ne întoarcem la catedrele noastre imediat după a doua 
zi de Crăciun” voi nici măcar nu remarcaţi că am fost plecaţi. 

Grace a râs. 

— Aţi avut timp să citiţi depozițiile pe care vi le-am trimis? 

— Le-am răsfoit numai. Dar voi lucra la ele mai serios în 
timpul zborului, așa că atunci când voi ajunge pe Heathrow, voi 
putea să vă dau o părere preliminară. 

— Voi rezerva o cameră la hotelul Aeroport Hilton, ca să nu 
fim deranjaţi. La ce oră să vă aştept? 

— Sosesc cu zborul Pan Am 716 de la JFK, care aterizează în 
jur de ora 10:30 dimineaţa, ora voastră. 

— Voi fi și vă voi aștepta la Sosiri. 

— Drăguţ din partea dvs. Dar cum mă veţi recunoaște? 

— Nu vă faceţi griji. Tocmai v-am citit cartea. 

— Sunt câţiva ani de când mi-am făcut poza aceea, a spus el 
chicotind. Aștept cu nerăbdare să vă întâlnesc, mâine, dră 
Warwick și, încă o dată, îmi cer scuze că v-am deranjat în Ziua 
de Crăciun. 

— Nici nu vă gândiţi la aceasta. Știu că tata va fi încântat să 
asculte noutățile. 

Grace s-a strecurat în sufragerie și s-a așezat la locul ei, fără 
niciun cuvânt, cu toate că William a observat gesturile discrete 
de înclinare a capetelor făcute de cei doi avocaţi. 

— Permiteţi-mi să vă avertizez pe toţi că dacă se gândește 
vreunul să răspundă la telefon în timp ce Majestatea Sa își ţine 
mesajul de Crăciun către naţiune, la ora trei, acest lucru nu se 
va întâmpla nici dacă la telefon ar fi Arhiepiscopul de 
Canterbury, a spus sir Julian, în timp ce Marjorie îi dădea sosul 
cu coniac. 


KKK 


William s-a prezentat la Heathrow imediat după ora nouă, în 
dimineața următoare. Nu i-a spus lui Beth unde merge și nici ea 
nu a întrebat. La Biroul de îmbarcare îl aștepta un bilet de avion 
pentru Nisa. 

Spre marea dezaprobare a tatălui său, sunase la Scotland 
Yard, la numai câteva minute după ce regina își încheiase 

mesajul. Centrala i-a făcut direct legătura cu comandantul, la 
domiciliul acestuia. Când Hawksby a auzit noutăţile prezentate 
de William, a spus: 

— Fă-ţi rezervare la primul zbor disponibil spre Nisa. Dacă dna 
Faulkner este în posesia Rembrandt-ului, nu ne putem permite 
s-o lăsăm să aștepte. Indiferent ce se întâmplă, să-mi comunici 
imediat, la orice oră, ziua sau noaptea, pentru că oricum nu voi 
avea parte de somn, până nu aflu raportul tău. 

William și-a fixat centura, în timp ce avionul se deplasa spre 
pista de decolare. 


KKK 


Grace a fost lăsată la Heathrow imediat după ora zece și a 
verificat tabela cu sosirile. Zborul Pan Am 716 avea 20 de 
minute întârziere. A cumpărat un exemplar din The Guardian și 
un cappuccino, s-a așezat și a așteptat. 

Când semnalul ATERIZAT a început să clipească în dreptul 
zborului 716, și-a ocupat locul în spatele unei bariere care ţinea 
piept persoanelor care așteptau pline de nerăbdare. 

Profesorul Abrahams a fost printre primii care a trecut prin 
poartă, bagajul lui fiind transferat direct la avionul pentru 
Varșovia. S-a oprit și a scanat mulţimea care aștepta. Când 
Grace l-a zărit, a avut o surpriză. Fotografia de pe coperta cărții 
nu arăta că el abia dacă avea cinci picioare înălțime. Dar fruntea 
lui enormă și bombată, ochelarii cu lentile groase îl făceau 
recognoscibil instantaneu, chiar dacă treningul galben și 
frumoșii adidași Nike au fost o surpriză. 

— Întotdeauna port trening în călătoriile lungi cu avionul, a 
explicat el, în timp ce-și strângeau mâinile. Mi-a dat ideea Joan 
Collins, dar, spre deosebire de ea, eu nu mă schimb înainte de 
aterizare, de dragul fotografilor. 

— M-am gândit să mergem pe jos până la Hilton, a spus 
Grace. Nu e departe, și, la taxi, e întotdeauna o coadă lungă. 
Probabil că, astfel, vom ajunge acolo mai repede. 

— Şi vom economisi și câţiva dolari, a spus profesorul, în timp 
ce parcurgeau scurta distanță până la hotel, trăncănind despre 
orice, mai puţin singurul subiect pe care-l aveau amândoi în 
minte. 


Grace  rezervase un apartament pentru două ore și 
recepţionerul i-a dat cheile camerei, gândindu-se ce cuplu 
neobișnuit erau cei doi care mai și făcuseră rezervare pentru o 
cameră, la o asemenea oră matinală. 

In timp ce Grace i-a făcut profesorului o cafea neagră 
aburindă, acesta a scos un dosar din servietă și l-a pus pe masă, 
între ei. A început să dea paginile, în timp ce le comenta în 
viteză, ca și cum ar fi predat unui student sclipitor prezent la o 
conferinţă de-a lui, despre faptul că experiența sa specială ar 
putea - tot repeta cuvintele ar putea - fi de ajutor în cazul 
Rainsford. După ce-a întors ultima pagină, s-a ocupat de toate 
întrebările lui Grace, asigurându-se că nu a dat naștere la nicio 
contradicţie. Grace a știut că găsise omul potrivit. 

Abraham s-a uitat la ceas și a pus dosarul înapoi în servietă. 

— Ar trebui să mergem, dacă vreau să prind avionul, a spus 
el, ridicându-se de pe scaun. Nu-mi permit să întârzii la mama. 
Probabil că e deja la aeroport și mă așteaptă. 

Grace l-a însoţit înapoi pe Abraham până la terminalul doi și, 
înainte ca ei să treacă prin porți, ea i-a mulţumit și l-a întrebat, 
încă o dată: 

— li pot spune tatălui meu că veţi avea bunăvoința să fiți 
martor, în calitate de expert, dacă se rejudecă procesul? 

— Nu ne-am fi văzut dacă nu aș dori să fac acest lucru, 
domniţă. Totuși, am nevoie să văd, în original, declaraţia pe 
două pagini care a fost prezentată ca probă la tribunal, ca să 
știu dacă nu-mi voi pierde timpul degeaba. 

Profesorul Abraham s-a urcat la bordul avionului său spre 
Varşovia, exact când William ateriza la Nisa. Cum William avea 
numai bagaj de mână, s-a îndreptat direct spre controlul 
pașapoartelor și a fost printre primii care a ieșit în aglomeratie, 
unde a fost întâmpinat de un bărbat cu o placardă pe care scria 
Warwick. 

S-a așezat comod pe bancheta din spate a Bentley-ului și a 
încercat să-și pună gândurile în ordine, înainte de a se întâlni din 
nou cu Christina Faulkner. Dar, șoferul a avut altă idee. 

Când a ajuns la Villa Rosa, William cunoștea opiniile șoferului 
cu privire la multe lucruri, de la Centrul Pompidou, proiectat de 


un englez, până la Piaţa Comună, la care Marea Britanie n-ar fi 
trebuit, în primul rând, să adere. Cu toate acestea, nu a deschis 
nici măcar o dată subiectul despre care i-ar fi plăcut lui William 
să știe mai multe: domnul și doamna Faulkner. O pereche de 
porți mari de fier forjat s-au deschis când mașina era încă la o 
sută de yarzi de intrare. Au virat pe o alee mărginită pe ambele 
părți de chiparoși înalţi, care s-a terminat în faţa unei frumoase 
vile be//e-epoque, care făcea ca Limpton Hall să arate ca o casă 
de ţară. 

În timp ce William cobora din mașină, ușa de la intrare s-a 
deschis și a apărut Christina ca să-i întâmpine. El a sărutat-o pe 
amândoi obrajii, de parcă ea ar fi fost un general francez. Ea l-a 
luat de mână și l-a condus pe un hol spaţios care era plin de 
cutii din lemn, de diverse dimensiuni. N-a avut nevoie decât să 
se uite la urmele de pe pereţi, pentru a-și imagina ce fusese 
acolo, până numai cu o zi înainte. Incepea să înțeleagă de ce 
avusese Christina nevoie ca soţul ei să fie plecat de acasă 
pentru o lună, dacă voia să-și ducă planul la bun sfârșit. 

— Totuși mai e unul de împachetat, a spus ea, în timp ce el o 
urma în salon, unde numai o singură pânză rămăsese la locul ei, 
deasupra șemineului. 

William s-a uitat cu venerație la pictura pe care chiar și un 
amator ar fi recunoscut-o ca pe o operă de geniu. A scos o 
etichetă Fitzmolean din buzunar și a verificat în colţul din 
dreapta al pânzei pentru a confirma că acolo era semnătura 
originală a lui Rembrandt. RvR era acolo. După ce-a făcut asta, 
și-a întors privirile la cei șase lucrători îmbrăcaţi pompos cu 
robele lor lungi și negre, cu gulere albe apretate, etalându-și 
pălăriile negre cu boruri largi în timp ce exultau în poziţiile lor 
solemne de membri ai societății Amsterdam. 

— Constat că-ţi place cadoul de Crăciun, a spus Christina. 

Grace l-a sunat pe tatăl ei la câteva minute după ce-a sosit în 
apartamentul ei din Notting Hill și i-a făcut un raport detaliat al 
întâlnirii cu profesorul. 

— Acum chiar cred că a venit timpul să-l sun pe directorul 
Procurorilor Publici și să stabilesc o întâlnire cu el, înainte de 
întoarcerea colegilor mei din vacanţa de Crăciun, a spus sir 


Julian. Trebuie să obţin o dată pentru rejudecare, cât mai curând 
posibil, în calendarul Curţii. 

— S-ar putea să nu fie prea ușor, a spus Grace. 

— Întotdeauna apar renunţări și locul trebuie ocupat. 
Urmează numai să mă asigur că numele meu este la începutul 
listei de așteptare. 

— Dar, de ce te-ar alege DPP primul pe tine și nu pe oricare 
alt solicitant la fel de valoros ca tine? 

— O să-ţi spun de ce, Grace, dar nu la telefon. 

William i-a urmărit de-aproape pe cei ce au ambalat tabloul și 
pe cei care au pus cu grijă Rembrandt-ul în cutia construită de 
vamă, apoi au cărat-o în hol, pentru a se alătura celorlalte. 

Fiecare cutie avea o etichetă aplicată în exterior, pe care scria 
Proprietatea doamnei Christina Faulkner. Trebuie să rămână la 
bord. Singura excepţie era Rembrandt-ul, care avea o etichetă 
încă și mai mare, rotundă, pe care scria Proprietatea Muzeului 
Fitzmolean, Prince Albert Crescent, Londra SW7. Va fi ridicată. 

— Ești convins că va veni la docuri comandantul ca să-i 
întâmpine pe distinșii pasageri de pe Christina, la sosirea în 
Southampton? a întrebat Christina. 

— Va fi primul la bord, în momentul în care andocăm, cu 
cavaleria nu departe în spate, a spus William. Il voi suna mâine, 
imediat ce picturile sunt la bord. 

— Dintre toate picturile, numai una îl interesează. 

— Ce urmează să se întâmple cu celelalte? a întrebat William, 
cu toate că presupunea că Christina nu dorea să-i spună care 
era destinaţia lor finală. 

— Următoarea oprire. New York, unde vor figura într-o 
remarcabilă colecţie de artă de artiști americani moderni, care, 
momentan se află în apartamentul nostru din Manhattan. 

— Când iahtul va trage la docuri, soţul tău s-ar putea să fie 
acolo, în așteptarea voastră. 

— Nu. Nu cred. După Melbourne, Miles plănuiește să zboare la 
Sydney, așa că va fi printre primii care va petrece Anul Nou, 
timp în care toate picturile lui vor atârna în noua lor casă - noua 
mea casă. 

William nu și-a pierdut timpul întrebând-o unde era aceasta. 

Grace și tatăl ei și-au petrecut seara făcând planuri în biroul 
lui. 

— Următorul lucru pe care trebuie să-l facă profesorul 
Abrahams este să studieze declarația originală de pe cele două 
pagini prezentate la tribunal. M-a avertizat chiar că acestea ar 
putea dovedi de asemenea că Arthur mințise și că jurații 
avuseseră dreptate. 

— Dacă se descoperă că aşa au stat lucrurile, nu-i vom spune 
nimic Joannei sau lui Beth, în afară de faptul că n-am fost în 
stare să aducem vreo dovadă nouă care să facă posibilă 
solicitarea rejudecării procesului. 

— Şi, dacă Arthur a spus adevărul? 

— Următorul meu apel telefonic va fi la biroul DPP pentru a 
cere rejudecarea. 

— Tata, încă nu mi-ai spus de ce DPP-ul va acorda prioritate 
acestui caz? 

— Desmond Pannel și cu mine am fost împreună la Oxford și 
eu am fost șeful lui de campanie când a candidat pentru funcția 
de președinte al Societății Juridice Universitare și, n-o să-ți vină 
să crezi cine a fost rivalul lui principal. Sarcina preşedintelui era 
o treabă fără satisfacție, dar Desmond e un om care s-a bucurat 
întotdeauna să-și asume sarcini ingrate, fapt pentru care a ajuns 
la DPP. Și, acum, după treizeci de ani, intenționez să-l sun pe cel 
pe care l-am sprijinit atunci. 


KKK 


Nu a durat mult, după ce s-a urcat în pat, și William a auzit 
deschizându-se uşa. S-a trezit total, instantaneu. O siluetă silfidă 
s-a profilat în lumina lunii, lunecând de-a latul camerei, s-a 
strecurat sub pătură și a început să-i sărute pe ceafă. 

Nu a trebuit să se gândească mult la ce trebuia să facă. 
Primul lui gând a fost să aprindă lumina și să o roage politicos să 
plece sau, al doilea său gând, să continue s-o facă și să nu-i 
spună lui Beth, Apoi s-a întrebat ce-ar spune Beth dacă i-ar 
spune că respinsese avansurile Christinei și sacrificase, astfel, 


Rembrandt-ul. O noapte pentru o capodoperă. Nu a avut nicio 
îndoială cu privire la ce s-ar fi așteptat ea de la el. 

Profesorul Abrahams s-a oprit a doua oară la Londra, în 
drumul de întoarcere la New York, și o dată în plus, a fost 
întâmpinat la Sosiri de Grace. De această dată, el era preocupat 
de ceea ce numise cutia lui cu trucuri. 

În dimineaţa următoare, sir Julian și Grace i-au condus într-o 
sală din subsolul Scotland Yard-ului, unde, în prezenţa unui 
martor independent, ei și-a petrecut următoarele câteva ore 
examinând îndeaproape declaraţia pe două pagini care fusese 
prezentată la procesul lui Arthur. 

Sir Julian și Grace s-au întors la tribunal, unde au așteptat plini 
de neliniște să audă ce descoperise profesorul. Grace a fost cea 
care l-a identificat traversând în pas săltat Lincoln Inn, într-o 
mână cu cutia lui cu trucuri și, în cealaltă mână, cu o șampanie. 
Grace a sărit în sus de bucurie și a aplaudat. 

După ce-au ascultat în tăcere decizia profesorului, l-au 
bombardat amândoi cu întrebări la care el a avut, în 
permanenţă, răspuns. În cele din urmă, sir Julian a ridicat 
telefonul și a format un număr privat. Când directorul 
judecătorilor Publici a răspuns, tot ce sir Julian i-a spus a fost: 
Desmond, am nevoie de o favoare. 

O mașină de marfă încăpătoare a tras în fața Vilei Rosa, la ora 
nouă, în dimineața următoare, şi hamalilor le-au trebuit aproape 
două ore pentru a încărca toate cele 69 de cutii. Apoi, au condus 
lent, foarte lent până în port, unde le-a mai luat alte trei ore 
pentru a le transfera în cala Christinei. După ce a văzut ușa 
încuiată și prinsă în șuruburi, William a mers pe țărm și l-a sunat 
pe comandant Hawksby pentru a-i spune că va veni acasă cu 
primul zbor. 

— Nu, nu vei veni acasă, a spus Hawksby, cu fermitate, 
întoarce-te pe vasul acela și nu pierde din ochi Rembrandt-ul, 
până andocaţi la Southampton. 

— Dar n-ar trebui s-o supraveghez pe doamna Faulkner? 


— Nu. Tu trebuie să fii cu ochii pe cei șase funcționari din 
Amsterdam, care nu trebuie să permitem să se mai rătăcească 
din nou. 

William nu l-a contrazis. 

— Când andocaţi, mâine-seară, eu voi fi pe chei, a spus 
Hawksby, împreună cu o mică armată pentru a fi sigur că 
pictura se întoarce în siguranţă la Fitzmolean. 

Christina a fost dezamăgită de faptul că William trebuia să 
rămână la bord, pentru că ea spera ca el să fie cu ochii mai 
degrabă pe ea. In timp ce iahtul părăsea portul, William s-a 
înclinat peste balustradă și i-a făcut semn cu mâna. 

Imediat ce vasul a ieșit din raza vizuală a Christinei, aceasta i- 
a spus șoferului să o ducă la aeroport, pentru ca, astfel, să-și 
ducă la bun sfârșit partea a doua a planului ei. 

Când era totul conform calendarului, după cum i-a sugerat 
Christina lui William, ea a făcut o greșeală fatală. l-a spus 
avocatului să emită o decizie de divorț pe 22 decembrie. 
Cererea a ajuns pe biroul lui Booth Watson pe 24 decembrie. 

Booth Watson n-a fost surprins de calendar, pentru că a 
presupus că doamna Faulkner alesese data în încercarea 
neîndemânatică de a-i strica Crăciunul clientului lui. A decis să 
nu-l contacteze pe Miles, până ce acesta nu se întoarce în 
apartamentul lui, pe 28 decembrie. La urma-urmelor, ce mare 
lucru o diferenţă de câteva zile? A încuiat cererea în seiful lui și 
a plecat acasă. 

Mike Harrison a sunat-o pe doamna Faulkner de la Melbourne, 
pe 27 decembrie, pentru a-i raporta că soțul ei își petrecuse ziua 
ca oaspete la MCG, urmărind a doua zi de meci-test de crichet. 
După aceea, mersese la cină cu niște prieteni și își luase cheia 
de la recepție, imediat după miezul nopţii. 

— Era singur? a întrebat Christine. 

— Nu, era cu o tânără doamnă care lucrează ca chelneriță 
pentru oaspeți. Am o fotografie și numele ei. 

— Îți multumesc, Mike. 

Harrison l-a sunat, apoi, pe inspectorul detectiv Lamont, la 
Scotland Yard, și i-a repetat același mesaj, înainte de a merge la 
culcare. 

Booth Watson s-a întors la birou, imediat după ora zece, în 
dimineața de 28 decembrie, încântat că se terminase Crăciunul 
și se putea întoarce la muncă. A citit cererea de divorț, a doua 
oară, conştient că motivele erau de luat în seamă. În mod clar, 
soția lui Faulkner pregătise cererea cu ceva timp înainte, pentru 
că erau date câteva nume de femei. A decis să-l sune pe clientul 
lui și să-i comunice vestea divorțului său iminent, cu toate că 
bănuia că nu-i va face o mare surpriză. 

A sunat întâi la Limpton Hall, dar nu a răspuns nimeni, așa că 
a presupus că Mukins era încă în concediu. Dacă ar fi sunat cu o 


oră mai târziu, ar fi răspuns doamna Faulkner. Apoi, a sunat la 
locuința de la Monte Carlo a familiei Faulkner și i-a răspuns o 
fată-n casă. A fost clar că engleza nu era prima ei limbă. 

— Pot vorbi cu domnul Faulkner? a întrebat el. 

— Nu aici. 

— Ştii unde este? a întrebat Booth Watson, pronunţând rar 
fiecare cuvânt. 

— Nu. Tânăr spus Australia. 

Booth Watson și-a notat Australia/tânăr. 

— Și doamna Faulkner e acolo? a întrebat el, la fel de rar. 

— Nu. Madam zbor acasă. 

— Acasă? 

— Anglia. 

— Mulţumesc, a spus Booth Watson. Mi-ai fost de mare ajutor. 

S-a întrebat ce făcea oare Miles în Australia și în ce oraș s-ar 
putea afla. Reg Bates, funcţionar cu vechime al Judecătoriei, i-a 
venit în ajutor. 

— Trebuie să fie în Melbourne, sir. Urmărește probabil al 
doilea meci-test de crichet. 

Booth Watson nu era deloc interesat de crichet și l-a pus pe 
funcţionar să-i găsească clientul. 

Bates și-a petrecut restul dimineţii sunând la hotelurile mari 
din Melbourne și, când Booth Watson s-a întors de la masa de 
prânz, a găsit pe birou post-it galben, cu detaliile. A sunat 
imediat la Sofitel și a rugat să i se facă legătura la apartamentul 
lui Miles Faulkner. 

— Înainte de a vă face legătura, sir, a spus vocea de la 
celălalt capăt al firului, știți că aici este ora 1:30 dimineaţa? 

— Nu, nu știam, a recunoscut Booth Watson. Voi suna mai 
târziu. 

După ce-a pus telefonul în furcă, a făcut un calcul și a decis că 
va încerca din nou, în seara aceea, de acasă. 

Miles Faulkner se rădea când a sunat telefonul în apartament, 
dar și-a abandonat aparatul de ras când a auzit vocea 
răsunătoare a lui Booth Watson. Indiferent când suna BW, 
rareori era vorba de o veste bună. Faulkner s-a aşezat pe 
marginea patului și a ascultat ce a avut de spus avocatul. 


— Există vreun motiv pentru care ar trebui să mă grăbesc să 
mă întorc, BW? l-a întrebat el pe Booth Watson, după ce acesta 
l-a informat despre petiție. Meciurile de crichet sunt echilibrate. 
Plănuisem să mă duc la New York pentru Anul Nou, deci nu voi 
ajunge acasă înainte de trei ianuarie, cel mai devreme. 

— Asta n-ar trebui să fie o problemă. Avem paisprezece zile 
să comunicăm primirea cererii, așa că ne putem ocupa de ea 
când te întorci. 

— Bun! Atunci, te sun peste câteva săptămâni. Altceva? 

— Da, s-a mai întâmplat ceva. Se pare că soţia ta a petrecut 
Crăciunul la Monte Carlo, în compania unui tânăr. Voi avea 
numele lui și alte detalii, până te întorci. S-ar putea dovedi 
folositor când va fi vorba de stabilirea revendicărilor. 

— Angajează imediat un detectiv particular, a spus Faulkner. 

— Am angajat deja și ar trebui să presupui că și soţia ta a 
făcut același lucru, a spus Booth Watson 

— Ai și vreo veste bună? a întrebat Miles. 

— Am dat Renoir-ul celor de la Standard Life și ei au 
transferat o jumătate de milion în contul tău din Insulele 
Cayman. 

— O jumătate de milion pe care Christina nu va pune laba. 

— Bucură-te de meciurile de crichet și sună-mă imediat ce te 
întorci. 

Miles a pus telefonul în furcă și a terminat să se radă. După ce 
chelnerița - al cărui nume nu și-l putea aminti - plecase, se 
hotărâse să afle dacă soţia lui mai era încă în Monte Carlo. 

Fata în casă a reușit să intre în mai multe detalii cu șeful ei 
decât o făcuse cu Booth Watson, pentru că Faulkner vorbea 
fluent franceza. El a întrebat-o când a plecat madame în Anglia. 
Ea a răspuns. 

— Nu știu, sir. Tot ce știu este că s-a ţinut după mașina de 
marfă până la iaht. 

— Ce mașină de marfă? 

— Cea care a venit să ia toate picturile dumneavoastră. 

Miles a trântit telefonul, apoi l-a ridicat înapoi, imediat. 

— Trebuie să plec, i-a spus el recepţionerei. Cumpără-mi bilet 
la primul avion spre Londra, nu-mi pasă cu ce linie aeriană. 

— Dar pare că va câștiga Australia... a spus ea. 

— La dracu cu Australia! 

Mike Harrison a format numărul din Monte Carlo al doamnei 
Faulkner și fata în casă i-a spus doamna zbor acasă. A încercat 
apoi la Limpton Hall, dar n-a răspuns nimeni. În cele din urmă, a 
sunat la comandant, care era la birou. 

— Faulkner și-a rezervat bilet la zborul Qantas care aterizează 
la ora două mâine după-masă, pe Heathrow. Asta nu face parte 
din planul original. 

— De asta am nevoie, a spus Hawksby. Și nu am niciun mijloc 
prin care să intru în legătură cu detectiv Warwick, pentru a-l 
preveni. 

Când avionul Christinei Faulkner a atins solul în Heathrow, a 
fost luată de șoferul soțului ei și dusă la Limpton Hall, unde a 
luat o cină frugală și a mers la culcare. La urma-urmelor, o 
aștepta o zi plină. 

William stătea pe un şezlong, la soare, şi se bucura de un 
pahar de Pinot Grigio, când avionul lui Faulkner a decolat pentru 
un zbor de 23 de ore până la Londra. Avea vedere directă 
asupra intrării în magazia de bunuri, de care nu se apropiase 
nimeni, în ultimele două zile. Şi de ce s-ar fi apropiat? Soarele 
strălucea, marea era calmă și el nu avea nicio grijă pe lume. 

În dimineața următoare, la ora nouă, în fața intrării a tras o 
maşină de transport marfă de la Bishop Move. Hamalii au 
împachetat cele 69 de lucrări de artă și le-au pus în cutii, apoi 
au încărcat cutiile în mașină. După o pauză lungă de masă, au 
pornit spre Southampton. 

— Să nu cumva să depășiți 30 de mile la oră, în nicio 
circumstanţă, i-a spus Christina șoferului. Nu putem risca 
stricarea vreuneia dintre picturi. 


— Cum spuneţi, madam, a răspuns el, încântat să se supună, 
pentru că asta îi garanta că el și oamenii lui puteau depăși cu 
mult durata cursei. 

Christina s-a bucurat de un prânz relaxat în sufrageria cu 
pereţii plini de cuie de agăţat tablouri. A pornit spre 
Southampton imediat după ora trei și nu s-a grăbit nici atunci, 
pentru că ambarcaţiunea Christina nu sosea decât seara târziu. 
Chiar spera că Miles se simte bine la meciul de crichet. Fusese 
încântată să citească, în dimineaţa aceea, pe mail, că jocul era 
foarte echilibrat. 

Miles Faulkner a trecut de vama de la Heathrow, imediat după 
ora două. S-a gândit să sune la Limpton Hall din salonul de la 
clasa întâi din aeroportul Melbourne și să-i spună șoferului să-l ia 
de la aeroport, dar a decis să nu o facă, pentru că aceasta ar fi 
putut s-o alerteze pe Christina de întoarcerea lui precipitată. 

A făcut fericit un șofer de taxi, când, la întrebarea acestuia: 
„incotro, şefu?”, i-a răspuns: „Limpton, în Hampshire. Și poţi 
dubla câștigul, dacă ajungi acolo sub o oră.” 

Mike Harrison călătorise în același avion cu Faulkner, dar nu la 
aceeași clasă. Nu a urmat traseul de ieșire din terminal, pentru 
că a considerat că era mai important să o contacteze pe 
doamna Faulkner și să o avertizeze că soţul ei era în drum spre 
Limpton Hall. Dar n-a răspuns nimeni la apelul lui. Apoi a sunat 
la Scotland Yard și a cerut să i se facă legătura cu inspectorul 
Lamont. 

— Detectiv sergent Roycroft, a răspuns o voce feminină. 

— Salut, Jackie, Mike Harrison la telefon. Pot vorbi cu Bruce? 

— A plecat spre Southampton împreună cu comandantul 
Hawksby, cam cu o oră în urmă, Mike. 

— Îţi mulţumesc, a spus Harrison. Mă bucur să constat că te- 
ai întors, Jackie, a adăugat el. 

— Sunt mai degrabă în probe, a spus Jackie, înainte de a pune 
telefonul în furcă. 


Harrison a făcut și el fericit un șofer de taxi, când i-a spus să-l 
ducă la Southampton. 

A durat mult peste o oră, până când Faulkner a fost lăsat de 
taxi la Limpton Hall, dar știuse de la pornire că nu exista nicio 
șansă să ajungă acolo în mai puţin de o oră. 

— Așteaptă, a spus el, sărind din taxi. S-ar putea să nu stau 
mult. 

A urcat treptele în fugă și a descuiat ușa de la intrare. Când a 
intrat în hol, a simţit că leșină. Nici urmă de Constable, nici urmă 
de Turner. Christine îl luase chiar și pe Henri Moore. A dat ocol, 
încet, casei, oripilat de dimensiunea jafului; numai dreptunghiuri 
și pătrate întunecate în locurile unde atârnaseră cândva tablouri 
și stative goale pe care fuseseră expuse, cu mândrie, piese de 
sculptură. Dar umilinţa finală a venit când a intrat în salon și a 
văzut singura pictură pe care ea o lăsase pe perete. Copia 
făcută de Eddie Leigh după Rembranat încă atârna deasupra 
șemineului. Dacă, în acel moment, ar fi intrat în încăpere 
Christine ar fi strâns-o bucuros de gât. A ieșit alergând din casă, 
s-a urcat în taxi și a strigat la șofer: „La porțile din faţă.” 

Taxiul a accelerat pe alee și s-a oprit în faţa porţilor. Faulkner 
a sărit din taxi și a intrat în ghereta portarului. 

— Ai văzut-o, astăzi pe doamna Faulkner? a întrebat el. 

— Da, sir, a spus portarul, după ce și-a verificat lista sosirilor 
și plecărilor. A plecat cu puţin peste o oră în urmă. 

— Încotro? 

— N-am idee, sir. 

— Dar ăștia, a întrebat Faulkner, punându-și degetul pe 
cuvintele Bishop's Move, sosire 8:55 a.m., plecare 2:04 p.m. Ei 
unde s-au dus? 

— N-am idee, sir. A repetat nefericitul de portar. 

Faulkner a luat telefonul și a avut nevoie de două apeluri și o 
mulţime de ameninţări, înainte ca responsabilul pentru zonă să-i 
dea informaţia pe care o voia. A sărit înapoi în taxi și a spus: 
„Southampton”, fără a se deranja să se uite la aparatul de taxat. 
Şoferului nu-i venea să creadă ce noroc dăduse peste el. 


KKK 


Comandantul stătea singur pe bancheta din spate a primei 
mașini. Ei erau urmaţi de o Black Maria cu șase ofițeri și un 
sergent la bord. Spatele era asigurat de un Wolseley cu 
inspectorul Lamont pe locul șoferului. Predarea lui Mob, așa 
numise Lamont exercițiul, dar Hawk - Șoimul - nu avea de gând 
să-și asume vreun risc. 

Micul convoi rula pe prima bandă a autostrăzii și, cu toate că 
nu au depășit nici măcar o dată limita de viteză, au reușit totuși 
să ajungă la ieșirea spre docurile din Southampton, cu vreo 
două ore în avans. 

Hawksby l-a contactat imediat pe șeful portului, care i-a spus 
că MV (motor vehicle) Christina era așteptat pentru a andoca la 
cheiul douăzeci și nouă, în jur de ora șapte, în seara aceea. 
Atunci comandantul i-a prezentat șefului portului un mandat 
special care autoriza ridicarea unei anume cutii de pe iaht, fără 
interferența sau inspectarea ei de către vamă și fără accize. 

— Probabil că sunt bijuteriile Coroanei, a spus șeful portului, 
după ce a studiat mandatul. 

— Nu e nici departe, a spus Hawksby. Dar tot ce vă pot spune 
este că trebuie să fie manipulat cu cea mai mare grijă și 
conţinutul nu trebuie expus la lumina soarelui. 

— Sună de parc-ar fi vorba de Dracula. 

— Nu, Dracula este proprietarul actual, a spus Hawksby. 

— Vă pot ajuta în vreun fel? 

— Nu ne-ar deranja deloc să avem de partea noastră vreo doi 
din băieţii dvs., pentru cazul în care se întâmplă ceva. 

— Creiere sau mușchi? 

— Doi din fiecare, dacă e posibil. 

— Consideraţi că s-a făcut. Vor fi cu dvs. cu o oră înainte de 
andocarea ambarcaţiunii Christina. Cred că voi veni și eu, a spus 
el. Mi se pare c-ar putea fi ceva interesant. 

Hawksby s-a urcat înapoi în mașina lui și micul convoi a pornit 
spre cheiul douăzeci și nouă, pentru a aștepta sosirea celor șase 
Funcţționari care se odihneau liniștiți în carena iahtului Christina. 

Au fost fiecare la locul lui și așteptau cu nerăbdare, când a 
apărut un Bentley, care a parcat la aproximativ cincizeci de 
yarzi distanţă. 

— Cine dracu', a făcut Lamont. 


— Trebuie să fie doamna Faulkner, a spus Hawksby. Ignoraţi- 
o. Atâta timp cât ni se dă Rembrandt-ul, nu e deloc treaba 
noastră ce face ea cu restul colecţiei de artă a soțului ei, deși 
sper, spre binele ei, că știe că el s-a întors și este în ţară. 

— Ar trebui s-o informăm? a întrebat Lamont. 

— Aceasta, de asemenea, nu e treaba noastră, a răspuns 
Hawksby. 

— Şi ce fac aici, a întrebat Lamont, în timp ce o mașină de 
marfă încăpătoare Bishop's Move înainta încet de-a lungul 
docurilor și s-a oprit în spatele Bentley-ului. 

— Nu-i greu să ghicești ce e în ea, a spus Hawksby, când 
șoferul s-a dat jos din cabină și s-a dus lângă Bentley. 

Doamna Faulkner a coborât geamul. 

— Ce dracu' fac ăștia, aici? a întrebat șoferul, arătând spre 
cele trei vehicule ale poliţiei. 

— Ridică o cutie de pe iahtul soțului meu, pentru a o returna 
proprietarului de drept din Londra. Indată ce ea va fi predată, ei 
vor pleca și voi puteţi începe să încărcaţi picturile la bordul 
iahtului. 

— Ce îi interesează așa de tare pe polițiști? 

— Șase gentlemeni din Amsterdam, care au părăsit ţara cu 
mai mulţi ani în urmă, fără viză. 

— Foarte amuzant, a spus șoferul, care s-a întors la mașina 
sa, fără altă vorbă. 

Christina ridica înapoi geamul, când și-a făcut apariţia un taxi. 
Mike Harrison a plătit și, apoi, s-a urcat repede în Bentley-ul 
clientei lui, fără să-i observe pe vreunul dintre foștii lui colegi. 

— Cred că-l văd pe prietenul nostru olandez, a spus Lamont, 
care avea un binoclu focalizat pe intrarea în port. 

| l-a dat apoi lui Hawksby. 

— Cât crezi că va dura până vor ajunge la noi? l-a întrebat 
Hawksby pe șeful portului, în timp ce nu-și desprindea privirea 
de la iahtul Christina. 

— Aproximativ douăzeci de minute, cel mai mult treizeci. 

— Tocmai l-am zărit pe Warwick pe punte, a spus Hawksby. 
Crezi că e identificat? g 

— Sau pus în cătușe, a spus Lamont. In ambele situații, mai 
bine aş pune trupele în aşteptare. 

Comandantul, șeful portului, inspectorul Lamont, un sergent și 
șase polițiști, doamna Faulkner, Mike Harrison și hamalii priveau 


cum se apropia vasul Christina, cum, în sfârșit a tras și a fost 
legat la doc. William a fost prima persoană care a coborât, 
alergând, pasarela. 

— Suntem pregătiţi, sir. Cutia va fi descărcată în câteva 
minute. 

— Atunci, vom... a început să spună Hawksby, când un al 
doilea taxi a trecut în goană pe lângă ei și a oprit cu scrâșnet de 
roţi lângă iaht. Faulkner a sărit din taxi, a alergat pe pasarelă, s- 
a oprit și a schimbat câteva cuvinte cu căpitanul, apoi a dispărut 
în carenă. 

— Nu te mișca, i-a spus Hawksby lui William, care se grăbea 
să se întoarcă la bord. Dacă nu este descărcată cutia noastră, 
avem dovada vinovăţiei lui. 

— Dar... 

— Ai răbdare, William. Nu pleacă nicăieri. Dac-ar încerca să 
fugă, șeful portului... 

— Nu vor ajunge nici măcar până la intrarea în port înainte ca 
oamenii mei să pună mâna pe el. 

— Deci, chiar dacă se gândesc să iasă în larg, i-a spus 
Hawksby lui William, ai permisiunea mea să te întorci la bord și 
să-l arestezi pe Faulkner. 

— Nu pare că va fi necesar, a spus Lamont, pentru că patru 
membri ai echipajului au ieșit din carenă purtând o cutie 
voluminoasă. Le-a luat ceva timp să o care de-a latul punţii, apoi 
pe pasarela strâmtă până pe doc. 

Hawksby a cercetat fără grabă eticheta, pe care scria 
„Proprietate a Muzeului Fitzmolean, Prince Albert Crescent, 
Londra SW7. Va fi preluată.” A dat afirmativ din cap și cei patru 
polițiști au preluat locurile celor patru membri ai echipajului. 

— Puneţi-o în mașina de transport marfă și nu o scăpaţi din 
ochi, a ordonat Hawksby. 

Cei patru polițiști tineri au ridicat cutia și, ca niște crabi, au 
început să-și croiască încet drumul spre mașina Black Maria. 

— OK, Bruce, a spus Hawksby. Cred că ai câștigat dreptul de a 
conduce tu convoiul înapoi spre Londra. Warwick, tu poţi merge 
cu mine. Am ceva de discutat cu tine. 

William nu a făcut nicio mișcare. Încă îl urmărea cu privirea pe 
Miles Faulkner, care stătea pe punte, privind mândru cum 
membrii echipajului începeau să pregătească plecarea iminentă. 


— Hai să mergem, Warwick! Avem obiectul pentru care ne-am 
deplasat aici. 

— Nu sunt chiar așa de sigur, sir. 

— Dar avem cutia noastră. Ai văzut și tu eticheta. 

— Da, am văzut eticheta, dar nu sunt convins că avem cutia 
care trebuie. Sir, aveţi autoritatea să deschideţi orice cutie 
aflată la bord? 

— Nu, a spus Hawksby. Avem nevoie de mandat pentru 
percheziție ca să facem asta. 

— Dar eu am această autoritate, a spus șeful portului, 
îndreptându-se spre pasarelă, cu William la numai un pas în 
urma lui. Hawksby și Lamont au fost lăsaţi în urmă. 

William a mers direct în carenă, unde a găsit opt cutii de 
mărimi diferite. 

— Cineva a schimbat eticheta! a anunţat el. 

— Dar la care cutie? a întrebat Hawksby. 

— Eşti invitatul meu, a spus Faulkner, în clipa în care s-a 
strecurat și el în cocă, cu căpitanul în urma lui. Dar, dacă îmi 
stricaţi vreuna din lucrările mele nepreţuite, vă asigur că 
valoarea compensaţiei nu va putea fi acoperită de toate salariile 
voastre puse la un loc, a adăugat cu un rânjet. 

William s-a uitat cu mai multă atenţie la Faulkner. N-ar fi 
putut greși mai mult, dacă s-ar fi așteptat la un asasin cu nasul 
spart, musculos, acoperit cu tatuaje. Faulkner era înalt, elegant, 
cu capul acoperit de păr bogat, blond, ondulat și avea ochii 
adânci, albaștri. Zâmbetul lui cald explica de ce-i cădeau în 
plasă atât de multe femei. Purta sacou și pantaloni largi, 
cămașă albă deschisă la gât și mocasini, ceea ce-i dădea mai 
degrabă un aer de playboy internaţional decât de criminal călit 
în rele. 

Pentru prima oară, William a înţeles ce voise să spună 
comandantul când îi spusese să aștepte să-l cunoască pe om. 

— Poate ar fi înţelept să vă amintiţi ce s-a întâmplat când aţi 
năvălit la una din proprietăţile mele, a spus Faulkner. Am avut 
posibilitatea să vă furnizez chitanțe pentru fiecare dintre 
operele mele de artă. Și, numai în caz că ați uitat, aţi crezut că 
aţi obţinut Rembranat-ul și atunci. 

William a ezitat, în timp ce a dat ocol carenei cu privirea, dar 
n-a fost nici el mai înţelept. 


— Așadar, pe care doriţi s-o deschidem, domnule detectiv? a 
spus neîncrezător Hawksby. 

— Pe aceasta, a spus William, traversând spre o cutie 
voluminoasă și lovind-o ferm cu palma. 

— Sunteţi absolut convins? a întrebat Faulkner. 

— Da, a spus William, mai mult ca să braveze, decât din 
convingere. 

— Comandante, înţeleg că tânărul recrut conduce acum 
departamentul dvs., a spus Faulkner. 

— Deschide-o! a cerut Hawksby. 

Șeful portului a făcut câţiva pași, asistat de doi din echipa lui, 
a început să extragă cuiele unul câte unul, până au putut, în 
sfârșit, să deschidă cutia. După ce au îndepărtat mai multe 
straturi de material de protecţie, au fost întâmpinați de șase 
lucrători din Amsterdam, care se uitau la ei. 

— Vreau să fac asta de ani de zile, a spus Hawksby. 

Comandantul a înaintat spre Faulkner și i-a spus că este 
arestat, apoi i-a citit drepturile. Lamont i-a strâns mâinile la 
spate, i-a pus cătușe și l-a condus jos de pe iaht, în timp ce 
patru polițiști cărau încet o a doua cutie pe pasarelă și o plasau, 
apoi, cu grijă în portbagajul mașinii Black Maria, lângă tovarășa 
ei neidentificată. 

— Cum naiba ai știut în care casetă se afla Rembrandt-ul, l-a 
întrebat Lamont pe William, odată ce s-au aflat din nou pe țărm. 

— Nu am fost absolut sigur, a recunoscut William, dar aceea 
era singura care avea o urmă circulară lată, unde fusese 
eticheta originală. În mod evident, Faulkner a schimbat 
etichetele între ele, dar nu a remarcat că alesese o cutie 
considerabil mai mare decât cea care conţine Rembranat-ul sau 
că pe cutia Rembrandt-ului rămăsese urma circulară a etichetei 
originale dezlipite. 

— Chiar s-ar putea să devii detectiv, în cele din urmă, a spus 
Hawksby. 

— Așadar, ce este în cealaltă cutie? a întrebat Lamont. 

— Habar n-am, a spus William. Vom afla numai după ce va fi 
livrată Muzeului Fitzmolean, cum ni se spune în mod clar să 
facem, pe etichetă. 

Doamna Faulkner rămăsese în Bentley și supraveghease 
întreaga operaţiune de la distanţă. Nu a făcut nicio mișcare 
până când nu a văzut că Miles a fost arestat, atunci a coborât 


din mașină și a alergat înspre docuri, strigând: „Opriţi-i! Opriţi- 
i”, 

Mike Harrison era la numai un metru în urma ei și amândoi 
priveau cum Christina se îndrepta spre marea deschisă, ieșind 
din port. 

— Cu ce motiv? a întrebat-o Harrison, când a prins-o din 
urmă. 

— La bord sunt picturile mele. 

— Aceasta ar fi destul de greu de dovedit, a spus Harrison, 
pentru că, probabil, căpitanul are de îndeplinit numai ordinele 
date de soţul tău. 

— Tu de partea cui ești? a întrebat Christina. 

— De partea ta, doamnă Faulkner, și odată ce soţul tău este 
închis, sunt sigur că vei găsi o cale pentru a le căpăta pe toate 
înapoi. 

— Dar el mă va urmări, a protestat Christina. 

— Nu cred, a spus Harrison. Soţul tău e în drum spre 
Pentonville și nu văd cum să fie eliberat în următorii câţiva ani. 

— Bun, flăcăi! a spus Hawksby. E timpul să returnăm 
Rembrandt-ul proprietarului lui de drept, împreună cu indiferent 
ce se află în cealaltă cutie. 

— Imi pare rău că vă necăjesc, a spus un bărbat care părea 

încă și mai dezamăgit decât doamna Faulkner, dar acest tip pe 
care tocmai l-aţi arestat îmi datorează 274 lire sterline, pentru 
transportul cu taxiul. 
_ — Pe care mă tem că nu le vei vedea curând, a spus Lamont. 
Iti sugerez să-l contactezi pe avocatul lui, un anume Booth 
Watson, Consilier al Reginei, la Lincoln's Inn. Sunt sigur că va fi 
fericit să-i rămână îndatorat. 

— Bine lucrat, detectiv Warwick, a spus Hawksby, când 
William s-a așezat alături de el pe bancheta din spate a mașinii 
lui și micul convoi a pornit spre Londra. 

William nu a răspuns nimic. 

— Care-i problema? a întrebat comandantul. L-am arestat pe 
Faulkner și am luat înapoi Rembrandt-ul, plus un posibil bonus în 
cutia cealaltă, ceva la ce nici nu am sperat. Ce Doamne iartă-mă 
mai voiai? 

— Ceva nu este tocmai în regulă, a spus William. 

— Ce anume? 

— Nu știu. Dar Faulkner a zâmbit când l-aţi arestat. 

— Cred că știu ce este în cealaltă cutie, a spus William. 

— Dar nu ai de gând să-mi spui, nu-i așa? a spus Beth. 

— Nu. Dacă cumva greșesc, tu vei fi dezamăgită. 

— Îţi dai seama că pictura ar trebui să fie a unui olandez sau 
flamand și anterioară lui 1800, abia apoi va fi analizată de 
comitetul pentru expunere. 

— Dacă eu am dreptate, a spus William, asta nu va fi o 
problemă. lar proveniența ei este la fel de impresionantă ca 
Rembranat-ul însuși. În orice caz, îţi mulţumesc. Eu am fost 
invitat la ceremonia de deschidere. 

— Eu, nu, a spus Beth. Cel care te-a invitat la „Ceremonia de 
deschidere a cutiei” a fost directorul muzeului, Tim Knox. Iți 
mărturisesc că, pentru mine, nu tu ai fi fost prima alegere. 

— Să îndrăznesc să întreb care era prima ta opţiune? 

— Christina Faulkner, femeia care a făcut totul posibil, și pe 
care abia aștept s-o cunosc și să-i mulţumesc personal. 

William nu a avut nevoie să-și amintească de ultima ocazie în 
care o văzuse pe Christina și s-a întrebat dacă va exista 
vreodată o ocazie mai bună pentru a-i spune lui Beth ce se 
întâmplase exact în noaptea aceea, în Monte Carlo. 

— S-ar putea să mă întâlnesc cu ea sâmbătă, a continuat 
Beth, dacă merge să-și consoleze soțul, la Pentonville. 

— Nu prea cred, a spus William. Dar tata și Grace merg în 
dimineața aceasta la Pentonville, pentru a-i da tatălui tău niște 
vești importante. 

— Bune sau rele? a întrebat Beth, neliniștită. 

— N-am idee. Nu-i spune el nimic nici mamei. 

— Mi-aș dori să fiu și eu acolo să aud veștile, a spus Beth, dar 
mai bine am porni, dacă dorim să nu întârziem la ceremonia de 
deschidere a cutiei. Aceasta este una din acele zile în care mi-aș 
dori să fiu în două locuri, în același timp. 


XXX 
— Bună dimineaţa, Sir Julian. Prizonierul vă așteaptă în 


camera pentru interogatorii. 
— Mulţumesc, domnule Rose. 


Purtătorul robei de mătase!“ și asistenta sa l-au urmat pe 
ofițerul închisorii pe un coridor care le devenise deja foarte 
familiar. Când au ajuns la sala pentru interogatorii, sir Julian a 
dat mâna cu clientul său: „Bună dimineaţa, Arthur!” 

— Bună dimineaţa, sir Julian, a răspuns Arthur, înainte de a o 
săruta pe Grace pe amândoi obrajii. 

— Permite-mi să încep cu niște vești bune, a spus sir Julian, 
așezându-se și punându-și servieta Gladstone, lângă el. Arthur 
s-a uitat plin de interes. Mulțumită expertizei profesorului 
Leonard Abrahams, un savant criminalist la Columbia University 
din New York, directorul Agenţiei Publice de Urmărire Penală a 
fost de acord să ne susţină cererea de apel împotriva sentinţei, 
ceea ce, virtual, este o rejudecare. 

— Asta-i o veste minunată, a spus Arthur. 

— Și, mai mult chiar de-atât, a spus Grace, ni s-a oferit un 
interval temporal în următoarea perioadă, în calendarul curții, 
așa că apelul tău va avea loc nu mai târziu de câteva 
săptămâni. 

— Cum aţi reușit asta? 

— Uneori, ai și tu noroc, a spus sir Julian. 

— Mai ales când tu și directorul Agenţiei Publice de Urmărire 
Penală aţi fost la OXF... 

— Grace, stăpânește-te, a spus tatăl lui Grace. Totuși, trebuie 
să mărturisesc că mi-am folosit toate atuurile. 

— Îți sunt foarte recunoscător, a spus Arthur. 

— A meritat să nu renunţ, a spus sir Julian, fără altă 
explicaţie. Cu toate acestea, Arthur, cum nu avem la dispoziţie 
decât o oră, trebuie să folosim constructiv timpul. Întâi îţi voi 
spune că intenţionez să chem numai trei martori. 

— Voi fi și eu unul dintre ei? a întrebat Arthur. 

— Nu contează, a spus sir Julian. Audierile din apel se ţin în 
faţa a trei judecători, nu în faţa juraţilor, și tu nu ai nimic nou să 
le spui. Ei vor fi interesaţi numai de dovezi proaspete. 

— Deci, pe cine vei chema ca martori? 

— Pe cei doi ofițeri care au fost martori la primul proces. 

— Dar aceștia cu greu își vor schimba mărturia. 

— Probabil că ai dreptate. Totuși, William a primit niște 
informaţii de la o sursă ireproșabilă, care ar putea face ca 
mărturia lor anterioară să pară un pic mai puţin credibilă. Cu 


14 Consilierii reginei poartă robă de mătase. 


toate acestea, principalul nostru martor va fi profesorul 
Abrahams. Grace a tratat direct cu el, așa că ea îţi va prezenta 
pledoaria pe care a conceput-o el și, mai mult decât atât, îţi va 
prezenta concluziile sale. 

Grace a scos un dosar gros din servietă și l-a pus pe masă. 

— Permite-mi să încep cu... 

— Permiteți-mi să încep, a spus Tim Knox, directorul Muzeului 
Fitzmolean, aflat în fața unei mici adunări de prieteni și colegi, 
prin a vă spune tuturor „Bun venit!” la ceea ce colega mea Beth 
Rainsford a numit „ceremonia de deschidere a cutiei”. Indată ce 
Rembrandt-ul va fi extras din cutia lui și va fi pus în locul lui de 
drept, vom deschide a doua cutie și vom descoperi ce comoară 
ascunsă se află în ea. 

William a vrut să spună „Daţi-i drumul, odată!”. Beth și-a zis 
în sinea ei „Nu mai am răbdare!” 

— Când ești gata, Mark! a spus directorul. 

Mark Cranston, conservatorul picturilor, a făcut un pas în faţă 
și a ridicat încet capacul primei cutii, ca și cum ar fi fost un 
prestidigitator, pentru a scoate la vedere un maldăr de bucățele 
mici de poliester, pentru care echipa lui a avut nevoie de ceva 
timp pentru a le îndepărta, pentru a descoperi că pictura mai 
era protejată de câteva învelișuri de muselină. Cranston a 
îndepărtat cu delicateţe fiecare strat și capodopera de mult timp 
pierdută a ieșit la lumină. 

Audienţa absorbită a suspinat adânc și, o clipă mai târziu, a 
izbucnit în aplauze spontane. Șeful de lucrări și echipa lui au 
ridicat cu grijă pânza și au montat cu blândeţe pictura în rama 
ei, prinzând-o cu cleme discrete. A urmat o a doua rundă de 
aplauze, în momentul în care pictura a fost agăţată pe cârligele 
care o așteptau și a umplut, din nou, spaţiul care rămăsese 
neocupat timp de șapte ani. 

— Bun venit, acasă! a spus directorul. 

Cei din asistenţă au privit cu venerație cei șase funcţionari ai 
Ghildei Croitorilor, care le-au întors admiraţia cu dispreţ. A durat 
puţin până când conservatorul a sugerat că ar trebui să 
deschidă și a doua cutie, cu toate că era clar că unii dintre 


patroni nu voiau să fie îndepărtați de companionii lor demult 
pierduţi. 

În cele din urmă, s-au alăturat cu toţii directorului, în jurul 
celei de-a doua cutii, unii mai mult cu speranţă, decât cu 
așteptare. Au stat în tăcere pentru ca ceremonia să se repete. 
Întâi a fost ridicat, de către conservator, capacul, apoi au fost 
îndepărtate materialele de ambalare, apoi, straturile de 
muselină și, în cele din urmă, a devenit evident că Rembranat-ul 
avea un rival autentic. 

Un sunet colectiv de surpriză a cuprins încăperea, când, din 
cutie, a apărut o magnifică Coborârea lui Hristos de pe cruce 
pictată de Peter Paul Rubens. 

— Ce generos din partea domnului Faulkner! a spus unul 
dintre patroni, iar altul s-a aventurat să spună: „Două piese 
pentru una. Suntem, cu adevărat, binecuvântați.” 

— Să-l pun alături de Rembrandt? a întrebat conservatorul. 

— Mă tem că nu, a spus directorul. De fapt, trebuie să te rog 
să-l pui înapoi în cutie și să fixezi capacul în cuie. 

— De ce? a întrebat un alt membru al patronilor muzeului. Pe 
eticheta de pe cutie este scris, în mod clar, că pictura este 
proprietatea Muzeului Fitzmolean. 

— Într-adevăr, așa scrie, a spus directorul. Și nu pot nega că 
această pictură remarcabilă ar fi înfrumusețat colecţia noastră și 
ar fi atras iubitorii de artă din toată lumea. Dar, din nefericire, în 
dimineaţa aceasta, am primit o scrisoare de la Dl. Booth 
Watson, consilier al reginei, care spunea că etichetele de pe 
cele două cutii au fost, în mod evident schimbate de cineva între 
ele, dar cu siguranţă, nu de clientul lui. DI Faulkner a intenţionat 
întotdeauna să returneze Rembrandt-ul și este încântat să știe 
că tabloul este înapoi în siguranţă la locul lui. Cu toate acestea, 
Rubens-ul care, în ultimii douăzeci de ani, a fost în colecţia 
privată a dlui Faulkner, îi trebuie returnat, imediat. 

William a înţeles acum de ce Faulkner zâmbea când a fost 
arestat, dar nu a rezistat totuși să nu întrebe: „Unde are de 
gând să-l atârne? În celulă?” 

— Desigur, am cerut imediat asistenţă juridică, a spus 
directorul, ignorând întreruperea, și juristul nostru a confirmat 
că nu avem altă opţiune decât să dăm curs solicitării dlui Booth 
Watson. 

— Au menţionat un motiv? a întrebat conservatorul muzeului. 


— Opinia lor a fost că, dacă disputa s-ar transforma într-un 
litigiu, noi nu numai că am pierde, dar ne-ar și costa foarte mult. 
Pentru moment, pictura va fi pusă în depozit, în siguranţă, până 
când conducerea va lua o decizie finală, cu toate că eu nu am 
niciun motiv să cred că nu vor fi de acord cu juriștii noștri și nu- 
mi vor cere să-i returnez pictura dlui Faulkner. 

Câţiva membri ai comitetului patronilor și câţiva invitaţi au 
continuat să admire Rubens-ul, conștienți că nu-l vor mai vedea 
niciodată. William a plecat numai după ce capacul cutiei a fost 
din nou bătut în cuie. Când s-a întors și a văzut-o pe Beth 
profund ancorată într-o conversaţie cu Christina, l-a trecut un 
fior de-a lungul coloanei vertebrale. S-a întrebat dacă Christina îi 
povestea adevărul despre ce se petrecuse în noaptea aceea, la 
Monte Carlo. 

DI Booth Watson nu l-a remarcat pe sir Julian, când au trecut 
unul pe lângă celălalt, pe coridor. 

— Niciun premiu pentru cel care ghicește cu cine urmează să 
aibă el consultație, a spus Grace. Ce se speculează în camera de 
jaf? Pe Faulkner îl așteaptă șase ani, cel puţin, posibil opt, dar 
faptul că tabloidele îl tratează ca pe un Raffles al zilelor noastre 
și nu ca pe un criminal, așa cum este el, nu ajută. 

— Dar cel care va decide durata pedepsei lui este judecătorul, 
nu presa, a spus Grace. 

— Asta presupunând că juraţii nu-l achită. Poţi fi sigură că va 
prezenta o poveste bine îndulcită, când va apărea în boxa 
martorilor, și o va spune cu convingere. 

Sir Julian și Grace au părăsit închisoarea în aceleași momente 
în care Booth Watson intră în sala de interogatorii. 

— Bună dimineaţa, Miles, a spus acesta, prăbușindu-se pe 
scaunul din faţa clientului său. Chiar îmi doresc ca tu să fi rămas 
în Melbourne să urmărești restul de meciuri de crichet, cum îţi 
recomandasem eu. 

— Dar, dac-aș fi făcut așa, întreaga mea colecţie de artă ar fi 
fost acum pe cealaltă parte a lumii, a spus Faulkner. 

— Nu și dacă mi-ai fi permis să mă ocup de Warwick în 
Southampton, înainte ca el să coboare de pe Christina. 

— Cine este Warwick? 


— Detectivul tânăr care a vizitat-o pe soţia ta la Monte Carlo, 
care a ajuns la o înţelegere cu ea și, apoi, a bătut în cuie 
afacerea în pat, mai târziu, în aceeași noapte. 

— Înseamnă că-l vei putea încolţi pe Warwick, când îl vei avea 
în boxa martorilor. 

— Dacă va ajunge vreodată în boxa martorilor. Cu siguranţă 
asta nu se va întâmpla, dacă eu aș asista cealaltă parte. Eu l-aș 
chema în boxă pe un tip experimentat precum Hawksby, nu pe 
Warwick. Așa că, pentru moment, va trebui să-l dăm uitării și să 
ne concentrăm pe apărare, care, cinstit să fiu, arată puţin cam 
zdrenţuită, pe margini. 

— De ce sunt acuzat? 

Booth a scos o foaie de hârtie din servietă. 

— Eşti acuzat că „ai furat cu bună știință și din proprie voinţă 
o piesă din patrimoniul naţional, fără nicio intenţie de ao 
returna proprietarului ei de drept.” Şi, înainte ca tu să spui ceva, 
eu trebuie să te atenţionez că ar fi dificil să susţii că nu ai văzut 
niciodată Rembrandt-ul, până acum, pentru că soţia ta va 
mărturisi, fără nicio îndoială, că, în ultimii șapte ani, lucrarea a 
fost în casa voastră din Monte Carlo. Și, este, de asemenea, 
sigur, că avocatul Coroanei va întreba cine a schimbat 
etichetele de pe cutii, dacă nu ai făcut-o tu. 

— Care este pedeapsa minimă? a întrebat Faulkner. 

— Opt ani, cea mai mare, dar, mai sigur, șase ani, în funcţie 
de ce judecător primim. 

— Poţi aranja asta, BW? 

— Nu în Anglia, Miles. Dar am o echipă pentru relaţii publice 
care lucrează deja la imaginea ta și, în acest moment, ești 
perceput în media ca unul între Scarlet Pimpernel și Raffles. Dar, 
din păcate, nu opinia publicului, ci a juraţilor, îţi va decide 
soarta. 

— Ai în mânecă un permis-de-ieșire-din-închisoare, BW? 

Booth Watson l-a privit pe clientul său adânc în ochi, apoi a 
spus: 

— Numai dacă îți asumi să faci un sacrificiu groaznic. 

Presa avea zi plină. Un apel pentru crimă la Old Bailey și 
recuperarea unei lucrări din patrimoniu naţional furate, 
amândouă în aceeași săptămână. Fleet Street nu se putea 
decide care poveste să fie pe prima pagină în acea dimineaţă de 
luni. 

The Guardian l-a favorizat pe Arthur Rainsford și posibilitatea 
unei greșeli a justiţiei, în timp ce Daily Mail era mai interesat de 
Miles Faulkner și-și întreba publicul: Raffles sau Rasputin? 

The Sun a pus amândouă subiectele pe prima pagină și 
anunţa o exclusivitate prin dezvăluirea unei legături între cei doi 
bărbaţi: detectivul William Warwick îl arestase pe hoţul 
capodoperei și era logodit cu fiica „ucigașului de la Marylebone” 
Câteva cotidiene ofereau profiluri ale distinșilor avocaţi ai 
apărării implicaţi în cele două cazuri, sir Julian Warwick și dl 
Booth Watson, ambii Consilieri ai Reginei. The Times sugera că 
aceștia nu sunt în relaţii bune, în vreme ce Mirror afirma că erau 
dușmani de moarte. 

Relația lui William și a lui Beth era disecată, în mod egal. 
Aceștia au plecat împreună din apartamentul din Fulham, în 
acea dimineaţă, dar s-au despărţit pe treptele Curţii Regale de 
Justiţie de pe Strand, pornind în direcţii diferite: William spre 
sala paisprezece pentru a urmări procesul lui Faulkner, iar Beth 
spre sala douăzeci și doi pentru a-și susține tatăl. Amândoi s-au 
ridicat în picioare când au intrat judecătorii. 


COROANA contra RAINSFORD 


Trei judecători au intrat și și-au ocupat locurile în sala de 
judecată douăzeci și doi. Lord Justice Arnott la prezidiu, iar cei 
doi avocaţi în asistenţă, pregătiţi să clarifice cele mai delicate 
chichiţe ale legii. 

Lord Justice Arnott s-a instalat pe scaunul din centru și și-a 
aranjat din nou roba roșie, în timp ce toţi cei din sala de 
judecată și-au ocupat locurile. Lui sir Julian îi plăcea să creadă 
că judecătorii erau ca arbitrii de crichet - imparţiali și corecţi - 
și, cu toate că el și lord Justice Arnott își încrucișaseră săbiile de 
câteva ori, în trecut, niciodată nu aflase despre el că ar fi fost 
incorect. 


— Sir Julian, a spus judecătorul, uitându-se binevoitor în jos, 
de la înălțimea platformei destinate prezidiului. Eu și colegii mei 
am petrecut ceva timp, nu puţin, revăzând probele de la 
procesul iniţial, la care pârâtul a fost condamnat pentru 
uciderea partenerului său de afaceri, domnul Gary Kirkland. 
Unicul nostru interes, în această procedură, este prezentarea de 
noi dovezi care ar putea sugera că justiția a făcut o greșeală, în 
acea ocazie. De aceea, v-aș ruga pe dvs., sir Julian, să ne 
reamintiţi despre ce este vorba. 

— Voi face acest lucru, Onorată Instanță a spus sir Julian, 
ridicându-se de la locul său. S-ar putea, totuși, să fie necesar ca, 
din când în când, să fac referire la procesul iniţial. Voi face tot 
ce-mi stă în putere să nu pun la încercare răbdarea Domniei 
Voastre. 

— Sunt obligat, sir Julian, a spus lord Justice Arnott, fără a 
părea deloc obligat. Poate aţi putea începe, acum, expunerea de 
deschidere. 


COROANA contra FAULKNER 


În sala paisprezece, dl Booth Watson ajungea la sfârșitul 
expunerii lui de deschidere. După prezentarea domnului Adrian 
Palmer, consilier al reginei, care reprezenta Coroana, juraţii 
puteau fi iertaţi pentru că gândeau că Miles Faulkner era 
încarnarea diavolului, în timp ce, când domnul Booth Watson și- 
a reluat locul, juraţii se puteau afla sub iluzia că clientul acestuia 
era la numai un pas distanţă de canonizare. 

— Puteţi să chemaţi la bară primul martor, domnule Palmer, a 
spus domnul Justice Nourse, privind în sală, de la înălțimea 
locului său. 

— O chemăm la bară pe doamna Christina Faulkner, a spus 
Palmer. 

În momentul în care jurnaliștii instalaţi în galeria presei au pus 
ochii pe femeia frapantă, când aceasta a intrat pe ușă, puţini 
dintre ei aveau vreo îndoială cu privire la a cui fotografie va fi 
dominantă pe primele pagini, în dimineaţa următoare. 

Imbrăcată cu un costum Armani gri, simplu, bine-croit și, la 
gât cu un singur șir de perle, doamna Faulkner a pășit în boxa 
martorilor, ca și cum ar fi fost proprietatea ei, și și-a depus 
jurământul într-o manieră liniștită, dar fermă. 


Domnul Palmer s-a ridicat de la locul lui și i-a zâmbit 
principalului său martor. 

— Doamnă Faulkner, sunteţi soţia pârâtului, domnul Miles 
Faulkner. 

— În prezent, sunt, domnule Palmer, dar nu pentru mult timp, 
sper, a răspuns ea, în timp ce soţul ei o privea din boxă. 

— Doamna Faulkner, a spus judecătorul, vă veţi limita la a 
răspunde la întrebările avocatului și nu veți exprima opinii. 

— Imi cer scuze, Onorată Instanță. 

— De cât timp sunteţi căsătorită cu pârâtul, a întrebat-o 
Palmer. 

— De unsprezece ani. 

— Şi, recent, l-aţi acționat în judecată pentru divorț pe motiv 
de adulter și cruzime mentală. 

— Este acest lucru relevant, domnule Palmer? a întrebat 
judecătorul. 

— Numai pentru a arăta că relaţia dintre cei doi este 
irecuperabil deteriorată, Onorată Instanță. 

— Atunci v-aţi atins scopul, domnule Palmer, continuaţi. 

— Cum doriţi, Onorată Instanță. Acest proces, după cum veţi 
constata, doamnă Faulkner, privește furtul tabloului 
Funcţionarii, de Rembrandt, o lucrare de artă a cărei valoare 
este incalculabilă și este considerată de către iubitorii de artă ca 
făcând parte din patrimoniul naţional. Așadar, trebuie să vă 
întreb când aţi văzut pentru prima dată această pictură? 

— In urmă cu puţin peste șapte ani, când am văzut-o 
atârnând în salonul casei noastre din Limpton Hall. 

— Cu puţin peste șapte ani, a repetat Palmer, privind direct 
spre jurațţi. 

— Corect, domnule Palmer. 

— Și, v-a spus soţul dvs. cum a achiziţionat o asemenea 
operă de artă magnifică? 

— La început, a fost evaziv, dar, când eu am insistat, mi-a 
spus că a cumpărat pictura de la un prieten care avea probleme 
financiare. 

— L-aţi întâlnit vreodată pe acest prieten? 

— Nu. Nu l-am întâlnit. 

— Şi când v-aţi dat seama că, de fapt, pictura a fost furată de 
la Muzeul Fitzmolean? 


— Vreo două săptămâni mai târziu, când am văzut-o în News 
at Ten. 

— l-aţi spus soţului despre acel articol? 

— Bineînţeles că nu. Eram mult prea speriată, pentru că știam 
prea bine cum va reacţiona. 

— E de înţeles. 

— Domnul Palmer, a spus, cu asprime, judecătorul. 

— Scuze, Onorată Instanță, a spus Palmer, înclinându-se ușor, 
mulţumit că marcase un punct. S-a întors spre martor. Și când 
n-aţi mai putut suporta dezamăgirea, v-aţi asumat să faceţi 
ceva în legătura cu lucrul acesta. 

— Da, am simţit că, dacă nu fac nimic, aș tolera o crimă. Deci, 
când soţul meu era în Australia, Crăciunul trecut, am ambalat 
pictura și am trimis-o înapoi în Anglia cu iahtul nostru, cu 
indicaţii precise să fie returnată Muzeului. 

Booth Watson a notat ceva în carnetul din faţa lui. 

— Dar nu eraţi îngrijorată de consecinţele acestei decizii, 
când soțul se va întoarce și va afla? 

— Eram extrem de îngrijorată și, de aceea, am plănuit să 
părăsesc ţara înainte ca el să se întoarcă. 

Booth Watson a mai notat ceva în carnet. 

— Şi de ce nu aţi făcut acest lucru? 

— Pentru că Miles a aflat cumva ce puneam eu la cale și s-a 
întors cu primul zbor la Londra, pentru a încerca să mă oprească 
să dau înapoi pictura proprietarului de drept, a spus dna 
Faulkner și și-a înclinat, cu timiditate, capul. 

— Şi când l-aţi văzut pe soţul dvs., după momentul acela? 

— L-am văzut în Southampton, când s-a urcat la bordul 
iahtului nostru și era așa de disperat să nu piardă Rembrandt-ul, 
încât a schimbat eticheta de pe cutie cu eticheta de pe o altă 
cutie. 

Booth Watson a făcut o a treia notiţă în carnet. 

— Dar această încercare de a prosti poliția a eșuat. 

— Din fericire, da, dar aceasta numai pentru că un detectiv de 
la Scotland Yard care se afla la Southampton pentru a prelua 
pictura a devenit suspicios și a insistat să fie deschisă încă o 
altă cutie. În ea a fost descoperit Rembrandt-ul dispărut. 

Creioanele jurnaliștilor nu se opreau din luatul notițelor. 


— Și mulţumită curajului și tăriei dvs. morale, doamnă 
Faulkner, această comoară naţională atârnă din nou pe peretele 
Muzeului Fitzmolean. 

— Într-adevăr, Domnule Palmer, și, recent, eu am vizitat 
muzeul pentru a vedea că opera este repusă la locul ei. Mi-a 
făcut mare plăcere să văd cât de mulţi vizitatori se bucurau, ca 
și mine, de această experienţă. 

— Vă mulţumesc, doamnă Faulkner. Nu mai am întrebări, 
Onorată Instanță. 

Booth Watson a privit spre juraţii care păreau a fi pe punctul 
să izbucnească în aplauze, în momentul în care domnul Palmer 
s-a așezat. 

— Domnule Booth Watson, a spus judecătorul, doriţi să 
adresaţi întrebări acestui martor? 

— În mod sigur, da, Onorată Instanță, a răspuns Booth 
Watson, ridicându-se de la locul lui și zâmbind dulce către 
doamna-martor. 

— Vă rog să-mi reamintiţi, doamnă Faulkner, când aţi văzut 
prima oară Rembrandt-ul. 

— Cu șapte ani în urmă, în casa noastră de la ţară. 

— Atunci sunt nevoii să vă întreb, de ce v-a luat atât de mult 
timp? 

— Nu sunt sigură că înţeleg la ce vă referiţi, a spus Christina. 

— Cred că știți foarte bine la ce mă refer, doamnă Faulkner. 
Dar, permiteţi-mi să vă explic. Foarte simplu, dacă știaţi de 
șapte ani că lucrarea a fost furată, de ce aţi așteptat până acum 
pentru a informa poliția? 

— Am așteptat oportunitatea favorabilă. 

— Și care-i oportunitatea care n-a apărut timp de șapte ani? a 
întrebat Booth Watson, părând neîncrezător. 

Christina a ezitat, permițându-i lui Booth Watson să înfigă și 
mai adânc cuțitul. 

— V-aș sugera, doamnă Faulkner, că oportunitatea pe care o 
așteptați a fost aceea de a-i fura soţului dvs. yoată colecţia de 
artă, în timp ce ei era pe cealaltă parte a lumii? 

— Dar... eu nu am plănuit... Christina a ezitat din nou, 
oferindu-i lui Booth posibilitatea de a răsuci cuțitul în rană. 

— Eu cred că pregăteaţi acest exemplu revoltător de furt, de 
ceva vreme, Doamnă Faulkner, și aţi folosit Rembrandt-ul, pur și 


simplu, ca o stratagemă prin care să vă oferiţi o șansă mai mare 
de a reuși lovitura. 

Un murmur de conversaţie șoptită a cuprins sala de judecată, 
dar Booth Watson a așteptat cu răbdare să se reinstaleze 
liniștea, înainte de a scoate încet cuțitul din rană. 

— Doamnă Faulkner, ați ambalat toate lucrările de artă din 
casa soțului dvs. Din Monte Carlo, în timp ce acesta se afla în 
Melbourne, și le-aţi transportat în port, unde au fost depozitate 
în coca iahtului soţului dvs.? 

— Dar jumătate din ele ar fi fost ale mele, în orice caz, a 
protestat Christina. 

— Ştiu că aţi cerut divorţul de soţul dvs., a continuat Booth 
Watson, cum ne-a reamintit discret asistentul meu, dar, în 
această ţară, doamnă Faulkner, este tradițional să lași tribunalul 
să decidă ce parte din averea unui bărbat trebuie să-i revină 
soţiei lui. În mod clar, nu aţi dorit să așteptați decizia curţii. 

— Dar era vorba de numai aproximativ o treime din colecţie. 

— Foarte posibil, dar ce aţi făcut după ce iahtul a pornit din 
Monte Carlo spre Southampton cu o treime din colecţia de artă a 
soţului dvs. la bord? 

Christina și-a lăsat capul în jos, încă o dată. William s-a 
încruntat. 

— Cum nu păreţi doritoare să răspundeţi la întrebarea mea, 
permiteţi-mi mie, doamnă Faulkner, să vă reamintesc cu 
exactitate ce aţi făcut. Aţi luat următorul avion și aţi zburat la 
Londra, v-aţi dus la casa dvs. de la ţară, și, încă o dată, aţi luat 
toate lucrările de artă din casă. 

Unul sau doi dintre juraţi au exclamat de surpriză, în vreme ce 
Booth Watson aștepta cu răbdare ca martora să răspundă la 
întrebarea lui. Când a constatat că nu primește niciun răspuns, a 
dat pagina carnetului său de notițe și a continuat. 

— În dimineaţa următoare, a apărut o mașină de transport 
marfă lângă casă, picturile au fost încărcate în ea și, potrivit 
indicaţiilor date de dvs., au fost duse la Southampton pentru a 
aștepta sosirea iahtului soţului dvs., pentru a fi și ele, de 
asemenea, încărcate la bord. Așadar, acum, dvs. aveţi două 
treimi din colecţie, a spus Booth Watson, încruntându-se spre 
victima lui, care nu putea decât să se uite lung spre el, ca un 
șoarece hipnotizat, imobilizat în lumina farurilor. Și nici aceasta 
nu a fost de-ajuns pentru dvs., a continuat Booth Watson, 


pentru că i-aţi spus căpitanului iahtului că veţi fi și dvs. la bord, 
cu intenţia de a merge la New York, în așa fel încât să puteţi 
merge direct la apartamentul soţului dvs. de pe Fifth Avenue și 
să-l ușuraţi de restul fabuloasei sale colecţii. Apoi, ca în fabula 
bufnița și pisoiul, aţi sperat să navigaţi timp de un an și o zi, cu 
frumoasa dvs. ambarcaţiune de culoare verde-mazăre, sau, 
pentru a fi mai clar, cu iahtul frumos al soțului dvs. 

— Dar nimic din toate acestea nu schimbă faptul că Miles a 
furat Rembrandt-ul, în primul rând, și că a schimbat, apoi, 
etichetele de pe cutii încercând să împiedice revenirea lui la 
Muzeul Fitzmolean. 

William a zâmbit. 

Judecătorul a înclinat din cap, făcându-l pe Booth Watson, ca 
un maestru cârmaci, să-și schimbe tactica. 

— Permiteţi-mi o întrebare simplă, doamnă Faulkner, a spus 
el, aproape în șoaptă. L-aţi descrie pe soțul dvs. ca fiind un 
bărbat inteligent? a întrebat Booth Watson. 

— Inteligent, manipulator și descurcăreţ, a venit, imediat, 
răspunsul. 

— Prin urmare, sunt obligat să vă întreb, doamnă Faulkner, 
dacă el este așa o persoană inteligentă, manipulatoare și 
descurcăreaţă, de ce ar fi schimbat eticheta cu cea de pe cutia 
care conţinea o pictură încă și mai valoroasă decât Rembranat- 
ul despre care Coroana afirmă că l-a furat el? Booth Watson nu 
i-a oferit martorei șansa să răspundă, înainte de a adăuga: Nu, 
doamnă Faulkner, cea care este inteligentă, manipulatoare și 
descurcăreaţă sunteţi dvs. Și aceasta v-a oferit posibilitatea ca 
aproape să reușiţi să furaţi una din cele mai valoroase colecţii 
de artă de pe pământ, complotând, în același timp, pentru 
trimiterea clientului meu în închisoare pentru o crimă pe care nu 
a comis-o. Onorată Instanță, eu nu mai am întrebări. 


COROANA contra RAINSFORD 


— Sir Julian, puteţi să chemaţi primul dvs. martor. 

— Vă mulţumesc, Onorată Instanță. II chem la bară pe domnul 
Barry Stern. 

— Este inspectorul-detectiv care a fost principalul martor al 
Coroanei, la procesul iniţial? a întrebat judecătorul în numele 
colegilor săi. 


— Da, Onorată Instanță. Și a trebuit să-l citez, pentru că nu 
mai este polițist și, prin urmare, poate fi considerat un martor 
ostil. 

— Sper că ne veţi prezenta niște dovezi proaspete, sir Julian, 
și nu ne veţi antrena într-un excurs îndoielnic. 

— Eu cred că da, Onorată Instanță, dar, asemenea dvs., vreau 
să extind puţin limitele legale, dacă aceasta înseamnă că există 
cea mai mică șansă ca un om nevinovat să aibă, în cele din 
urmă, parte de o justiţie corectă. 

Lord Justice Arnott nu părea satisfăcut, dar s-a mulţumit să se 
încrunte, în timp ce ușa sălii de judecată s-a deschis și a apărut 
un bărbat scund și îndesat, de vreo cincizeci de ani, cu tunsoare 
de marinar, îmbrăcat în jeanși și jachetă de piele. Stern și-a 
ocupat locul în boxa martorilor și a depus jurământul, fără să se 
uite măcar o dată la textul pe care îl ţinea un funcţionar, în faţa 
lui. Apoi, s-a uitat spre avocatul apărării ca un boxeur care 
aștepta să sune clopoţelul. 

— Câţi ani aţi fost ofiţer de poliție, domnule Stern? 

— Douăzeci și opt. Cei mai buni ani din viața mea. 

— Este adevărat? a întrebat sir Julian: Atunci, de ce v-aţi 
pensionat anticipat, când aţi fi avut dreptul la pensie întreagă, 
după numai încă doi ani de serviciu? 

— Am vrut să plec în glorie, nu-i așa? 

— Cum? Încheindu-vă cariera cu o condamnare la moarte? 
Dar, înainte de aceasta, trebuie să vă întreb, în timpul celor mai 
buni ani din viaţa dvs., domnule Stern, de câte, ori aţi fost 
suspendat? 

— Acest șir de întrebări are vreo relevanţă, sir Julian? a 
întrebat lord Justice Arnott. 

— Ajunge în inima cazului, Onorată Instanță, a răspuns sir 
Julian, în timp ce a luat de pe masă primul din cele două dosare 
personale pe care i le dăduse William. L-a deschis cu ostentaţie 
pe primul, la o pagină marcată cu roșu. De câte ori? a repetat el. 

— De trei ori, a spus Stern, nemaiarătând la fel de încrezător 
în sine. 

— Şİ prima suspendare a fost pentru stare de ebrietate în 
timpul serviciului? 

— Ocazional, se putea să consum câteva halbe de bere, în 
câte o vineri noaptea, a recunoscut Stern. 

— Când eraţi de serviciu? 


— Numai după ce prindeam un răufăcător. 

— Şi, exact, de câte ori ai fost pedepsit pentru stare de 
ebrietate în timpul serviciului, după ce ai prins un răufăcător, 
într-o vineri noaptea? 

— Cred că de două ori. 

— Gândiţi-vă mai bine, domnule Stern, a spus sir Julian, 
dându-i timp martorului pentru a se gândi» mai bine. 

— S-ar putea să fi fost de trei ori. 

— Cred că veţi afla că a fost de patru ori, domnule Stern. Și 
de câte alte ori ați venit beat la serviciu, dar n-aţi fost pedepsit 
disciplinar? 

— Niciodată, a spus Stern, ridicând vocea. Numai de patru ori 
în douăzeci și opt de ani. 

— Şi întotdeauna vineri noaptea? 

Stern s-a uitat la el uluit. 

— Şi a doua oară când aţi fost pedepsit, aţi putea spune curţii 
de ce aţi fost acuzat, în acea ocazie? 

— Nu ţin minte. A fost cu așa de mult timp în urmă. 

— Atunci, haideţi să vă amintesc eu, domnule Stern. Aţi fost 
prins făcând sex cu o prostituată, într-o celulă. Acum, vă aduceţi 
aminte? 

— Da. Dar ea era... 

— Ea era, ce, domnule Stern? 

Stern nu a răspuns. 

— Atunci, poate că ar trebui să reamintesc ce ați spus, în 
situaţia aceea. Sir Julian s-a uitat în dosar. Stern n-a spus nimic. 
„Era o împuţită care a primit nici mai mult nici mai puţin decât 
merita.” 

Brusc, a izbucnit o rumoare și lord Justice Arnott a așteptat ca 
asistenţa să se liniștească, înainte de a întreba: 

— Asta nu-i din auzite, sir Julian? 

— Nu, Onorată Instanță. Eu am citit, pur și simplu, mărturia 
domnului Stern, din raportul tribunalului. 

Judecătorul a înclinat capul, cu gravitate. 

— Domnule Stern, cu numai câteva minute înainte, aţi spus 
curţii că aţi fost pedepsit disciplinar numai de trei ori, dar 
aceasta a fost a cincea oară, și n-am terminat încă. 

Toţi cei trei judecători aveau privirile fixate asupra martorului. 

— Am vrut să spun pentru trei feluri diferite de abateri. 

— Deci, nu întotdeauna spui la ce te referi. 


Stern arăta de parcă era gata să răspundă, dar a preferat 
numai să-și strângă pumnii. 

— Atunci, haideţi să trecem la al șaselea incident, după care a 
avut loc un adevărat interogatoriu și aţi fost suspendat pentru o 
perioadă de șase luni. 

— Cu interdicţia de a lucra, după care s-a renunţat la acuzaţii. 

— Asta nu-i întrutotul exact, nu-i așa, domnul Stern? De fapt, 
aţi ales pensionarea anticipată, cu numai câteva săptămâni 
înainte de încheierea investigaţiei. Și, cu acea ocazie, aţi fost 
acuzat de furtul a patru sute de lire sterline de la un prizonier, în 
timp ce el era în arest. 

— Era traficant de droguri. 

— Într-adevăr era? a întrebat sir Julian. Așadar, credeţi că este 
permis ca un ofițer de poliţie să fure de la un traficant de 
droguri? 

— Nu am spus acest lucru. Îmi puneţi cuvinte în gură. În orice 
caz, el și-a retras acuzaţia, în ziua următoare. 

— Sunt sigur că așa a făcut. Cu toate acestea... 

— Cred c-ar trebui să trecem mai departe, sir Julian, la rolul 
pe care l-a jucat acest ofițer în procesul domnului Rainsford, a 
intervenit lord Justice Arnott. 

— Cum doriţi, Onorată Instanță, a spus sir Julian, dând din cap 
spre Grace, care i-a înmânat cel de-al doilea dosar. Domnule 
Stern, ar fi corect să cred că, la procesul domnului Rainsford, aţi 
fost ofițerul superior care investiga crima? 

— Da, am fost, a spus Stern, arătând încrezător că era din nou 
pe un teren mai sigur. 

— In cursul investigației, v-aţi gândit vreodată să-l găsiţi pe 
bărbatul scund și îndesat despre care clientul meu v-a spus, în 
mod repetat, că a trecut alergând pe lângă el, pe coridorul de la 
biroul său, în noaptea crimei? 

— Bărbatul misterios, vreţi să spuneţi? a întrebat Stern. De ce 
să mă deranjez, când acesta nu era nimic altceva decât 
produsul imaginaţiei lui Rainsford. 

— Şi, de asemenea, nu aţi făcut nicio încercare pentru a da 
de urma persoanei anonime care a telefonat la poliție și a 
raportat moartea domnului Kirkland. 

— Nu asta înseamnă un anonim? a răspuns, râzând, Stern, 
dar nimeni altcineva nu a mai râs. 


— V-a trecut cumva prin minte că apelul anonim putea veni 
de la cineva care fusese, de fapt, martor la crimă? 

— Dar Rainsford a mărturisit. Ce vreţi mai mult de-atât? 

— Vreau dreptate, a spus sir Julian. Și cu această aparent 
nevinovată remarcă, aţi emis întrebarea crucială rămasă fără de 
răspuns, în acest caz, domnule Stern. Cine este cel corect: 
dumneavoastră sau domnul Rainsford? 

— Eu sunt, a spus Stern, în timp ce juraţii deliberau. 

— Deci, nu veţi avea nicio problemă în a-i convinge pe cei trei 
judecători, nu-i așa? 

Stern a privit spre prezidiu, la cei trei bărbaţi care nu ofereau 
niciun indiciu în legătură cu ce gândeau. 

Sir Julian a permis Onoratei Instanţe un moment de pauză, 
înainte de a continua: 

— Domnul Rainsford a spus adevărul când a afirmat că 
mărturia sa scrisă original, pe care dvs. aţi primit-o, a constat 
din trei file, dintre care una a dispărut, după aceea? Sau trebuie 
să credem că au fost numai două pagini, așa cum aţi afirmat 
sub jurământ, din boxa martorilor, la proces? 

— Niciodată. Nu a existat o filă de mijloc, a spus Stern. 

— Filă de mijloc, domnule Stern? Eu nu am făcut nicio 
menţiune în legătură cu o filă de mijloc. 

— Şi care e diferenţa? 

— Diferenţa este că această afirmaţie arată că dvs. știaţi care 
pagină lipsea. Permiteţi-mi să întreb, ați numărat paginile 
declaraţiei domnului Rainsford? 

— Bineînţeles că le-am numărat, unu, doi, și Rainsford le-a 
semnat pe amândouă. Și, mai mult decât atât, ofițerul detectiv 
Clarkson și cu mine am fost martori la semnare. 

— Dar când a fost ofiţerul detectiv Clarkson martor la 
declaraţie, domnule Stern? 

Stern a ezitat, apoi a spus: 

— În dimineaţa următoare. 

— Dându-vă destul timp pentru a îndepărta fila din mijloc. 

— De câte ori trebuie să vă spun că nu a existat o pagină de 
mijloc? 

— Domnule Stern, legat de acest aspect, nu avem decât 
cuvântul dvs. 


— Și pe al ofițerului detectiv Clarkson, care a fost promovat, 
ca să nu mai vorbesc despre juraţii care nu au părut a avea 
vreun dubiu cu privire la vinovăția clientului dvs. 

— Au avut îndoieli considerabile, aș sugera eu, pentru că au 
avut nevoie de patru zile pentru a ajunge la un verdict, și atunci 
numai cu o majoritate de zece la doi, a spus sir Julian. 

— Pentru mine, a fost destul de bine, a spus Stern, cu vocea 
ușor mai înaltă. 

— Bineînţeles că a fost, pentru că v-a permis să vă încheiaţi 
cariera în glorie, cum v-aţi exprimat, de altfel, atât de elegant, și 
să plecaţi fără să trebuiască să suportaţi încă un interogatoriu. 

Domnul Alun Llewellyn, Consilier al Reginei, care reprezenta 
Coroana, s-a ridicat cu reţinere de la celălalt capăt al prezidiului 
și a spus: 

— Pot să-i amintesc colegului meu că cel judecat este clientul 
său, nu domnul Stern. 

Pe faţa lui Stern, a apărut o expresie triumfătoare. 

— Eraţi treaz când l-aţi arestat pe Arthur Rainsford, la 5:30 
după-masa, în vinerea aceea? a întrebat sir Julian. 

— Treaz ca un judecător, a spus Stern, zâmbind spre cei trei 
judecători, dintre care niciunul nu i-a răspuns asemenea. 

— Şi, de asemenea, la ora 6:42, când l-aţi reținut? a întrebat 
Sir Julian, consultându-și notițele. 

— Ca un judecător, a repetat Stern. 

— Şi când l-aţi încarcerat, la ora 6:49 și l-aţi lăsat singur în 
celulă aproape două ore? 

— Am vrut să-i ofer destul de mult timp să se gândească la ce 
va spune, a spus Stern, zâmbind către cei trei judecători. 

— Oferindu-ţi răgazul să dai pe gât câteva halbe, pentru că 
arestaseși încă un răufăcător, într-o vineri noaptea. 

Stern a strâns pumnii și s-a uitat dispreţuitor la adversar. 

— Şi ce dacă am băut vreo două beri? Eram destul de treaz 
pentru a... 

— Destul de treaz pentru a-i lua declaraţie domnului 
Rainsford, la 8:23. 

— Da, da, da, a spus Stern, vocea devenindu-i mai puternică 
cu fiecare cuvânt. De câte ori trebuie să vă spun asta? 

— Şi destul de treaz pentru a îndepărta a doua pagină din 
declaraţia clientului meu, mai târziu, în noaptea aceea, pentru a 
vă asigura o pensionare în glorie. 


— N-am scos nimic, în acea noapte, a replicat Stern. 

_ — Atunci, în dimineaţa următoare? a întrebat, calm, sir Julian. 
Imi imaginez că erai destul de treaz pentru a o îndepărta, în 
dimineața următoare. 

— Şi am fost destul de treaz în noaptea dinainte, pentru a mă 
asigura că nenorocitul a primit nu mai mult și, cu siguranţă, nu 
mai puţin decât merita, a strigat Stern, împungând cu un deget 
în direcția avocatului apărării. 

O tăcere de gheaţă s-a lăsat peste sala de judecată, în timp 
ce ochii tuturor erau aţintiţi asupra martorului. 

— „Şi am fost destul de treaz în noaptea dinainte, pentru a 
mă asigura că nenorocitul a primit nu mai mult și, cu siguranţă, 
nu mai puţin decât merita”, a repetat sir Julian, înfruntându-i 
privirea lui Stern. Nu mai am alte întrebări, Onorată Instanță. 

— Sunteţi liber, domnule Stern, a spus lord Justice Arnott, 
obosit. 

In timp ce Stern se îndrepta spre ieșirea din sală, sir Julian și-a 
dirijat privirile spre cei trei judecători, care erau prinși într-o 
conversaţie serioasă. Grace i-a întrerupt gândurile când s-a 
înclinat spre el și i-a spus: 

— Trebuie să ies puţin. Nu durează mult. 

Sir Julian a dat din cap, iar asistenta lui a ieșit repede din sala 
de judecată, a coborât scara largă de marmură și a ieșit în 
stradă, unde un grup de fotografi așteptau să-i facă poza 
„imaginea zilei” lui Faulkner, în timp ce acesta ieșea din 
tribunal. Singura lor șansă de a-i face o fotografie lui Arthur 
Rainsford ar fi numai dacă acesta iese din tribunal ca om liber. 

Grace i-a urmărit puţin cu privirea, de la distanţă, până l-a 
selectat pe cel ai cărui ochi erau încontinuu preocupaţi numai 
de imaginea de pe prima pagină. A traversat strada și i-a șoptit 
acestuia: 

— Vă pot spune câteva cuvinte între patru ochi? 

Acesta s-a depărtat de restul grupului și a ascultat 
rugămintea ei. 

— Încântat să vă ajut, a spus el, în timp ce Grace i-a strecurat 
o bancnotă de cinci lire. Nu e nevoie, miss, a adăugat el, dându-i 
banii înapoi. In primul rând că Arthur Rainsford n-ar fi trebuit 
niciodată să ajungă în închisoare. 

În dimineaţa următoare, sir Julian a sosit la Curtea Regală de 
Justiţie cu o oră înainte de ora la care trebuia să înceapă 
procesul. El și Grace au fost conduși de un funcţionar la celulele 
din subsol, ca să vorbească cu clientul lor. 

— L-ai demolat pe Stern, a spus Arthur, strângând cu căldură 
mâna lui sir Julian. Dacă m-ai fi reprezentat la procesul iniţial, 
verdictul s-ar fi putut foarte bine să fie altul. 

— Ești amabil că spui aceasta, Arthur, dar poate că i-am dat 
lovitura finală, dar, din păcate, nu l-am pus la pământ. Și fapta 
rămâne, ne aflăm în faţa a trei judecători ai Inaltei Curți, nu a 
unor juraţi. Decizia Onoratei Instanţe se va baza nu pe nicio 
îndoială rezonabilă, ci pe criterii mult mai serioase, înainte de a 
putea analiza revocarea deciziei juraţilor și declararea erorii 
făcute de justiție. De mare importanţă este mărturia 
profesorului Abrahams. 

— Nu sunt cu totul sigur cu privire la felul în care vor 
reacţiona cei trei venerabili Solomini la vederea profesorului, a 
spus Grace. 

— Nici eu, a recunoscut sir Julian. Dar el este speranţa noastră 
cea mai mare. 

— Incă îl mai aveţi de interogat pe sergent-detectiv Clarkson, 
i-a reamintit Arthur. 

— Subalternul lui Stern va repeta papagalicește ce a spus 
deja maestrul său. Poţi fi sigur că el și Stern și-au petrecut 
noaptea trecută într-o cârciumă, analizând, fiecare întrebare a 
mea. Sir Julian s-a uitat la ceas. Ar fi bine să mergem. Nu-mi 
permit să-i fac pe judecătorii Inaltei Curți să aștepte. 


KKK 


— Te-ai tot învârtit în jurul soției mele, BW, a spus Faulkner, 
în timpul mic-dejunului, la Savoy. 

— Mulţumesc, Miles. Dar când te va interoga Palmer, vei avea 
de explicat juriului unde a stat Rembrandt-ul în ultimii șapte ani, 
dar, în primul rând, cum ai intrat în posesia lui și de ce ai 
schimbat etichetele cutiilor. Ar fi bine să ai niște răspunsuri 
convingătoare la toate aceste întrebări și la încă mai multe 
altele, pentru că Palmer va veni cu toate tunurile în poziţie de 
tragere. 


— Voi fi pregătit pentru el. Și am decis să fac acel sacrificiu pe 
care mi l-ai recomandat. 

— Foarte prudent. Dar păstrează cardul acesta special în 
mânecă, pentru moment, și lasă-mă pe mine să hotărăsc când 
trebuie să-l folosești. 

— S-a înţeles, BW. Așadar, ce se întâmplă, în continuare? 

— Coroana îl va chema pe comandantul Hawksby și el va 
urma, fără nicio îndoială, povestea soţiei tale. Pentru el, ea e 
răul mai mic dintre cele două. 

— Înseamnă că tu va trebui să-l demolezi. 

— Nu intenţionez să-l interoghez. 

— De ce nu? a întrebat Faulkner, în timp ce un chelner le mai 
turna cafea în cești. 

— Hawksby este un om cu experienţă și juraţii au încredere în 
el, așa că noi îl vrem eliminat cât mai rapid posibil. 

— De acord cu tine, dar Coroana nu-l va lăsa nici să se 
apropie de boxa martorilor. Ar fi un risc mult prea mare. 

— Atunci de ce să nu-l chemăm noi la bară? 

— Ar fi, de asemenea, un mare risc. Warwick este o cantitate 
necunoscută și avocaţilor le place întotdeauna să știe răspunsul, 
înainte de a pune ei întrebarea. De aceea, nu pot fi luaţi prin 
surprindere. Așa că, cinstit să fiu, Miles, am nevoie ca tu să fii 
sclipitor, pentru că cel mai important lucru din minţile juraţilor 
din momentul în care vor stabili verdictul este credibilitatea ta. 

— Nu mă presa. 

— Ai fost în situaţii mai dure și înainte. 

— Niciodată atât de dure. 

— De aceea, acum, trebuie să excelezi. 

— Şi dacă nu o fac? 

Booth Watson și-a terminat de băut cafeaua, înainte de a 
răspunde: 

— Nu vei mai mânca ouă cu şuncă la Savoy, un timp 
considerabil de lung. 


COROANA contra RAINSFORD 
— Onorată Instanță, în tradiţia tribunalelor engleze, un avocat 


îl poate chema la bară pe asistentul său, pentru a conduce unul 
dintre interogatoriile importante din timpul procesului. Cu 


permisiunea Onoratei Instanţe, o voi invita pe asistenta mea să-l 
interogheze pe următorul nostru martor. 

— Aveţi permisiunea, sir Julian, a răspuns lordul Justice Arnott, 
după o scurtă consultare cu colegii săi. Apoi i-a adresat lui Grace 
cel mai cald zâmbet pe care a reușit să-l arate, în timpul 
întregului proces. 

Grace s-a ridicat în picioare oarecum nesigură, conștientă nu 
numai că toată lumea se uita la ea, ci și că soarta lui Arthur 
Rainsford se afla în mâinile ei. Toţi acei ani de studiu și 
exercițiu, ca să nu mai vorbim de orele petrecute la picioarele 
tatălui ei în timp ce el interpreta legea și îi explica procedura 
curții. Acum, el îi dădea ei bagheta, așteptându-se ca ea să 
treacă la etapa finală. 

Sir Julian s-a așezat, sperând că nu era prea evident că era la 
fel de emoţionat ca și fiica sa. Nu era de niciun ajutor faptul că 
mama ei era așezată între Beth și Joanna Rainsford, în rândurile 
din spatele sălii, care, amândouă, erau aplecate în faţă și 
priveau ca niște fani ai fotbalului nerăbdători să vadă primul gol. 

Grace și-a pus dosarul pe micul pupitru pe care tatăl ei i-l 
oferise în ziua în care ea i se alăturase, la tribunal. A deschis 
dosarul la prima pagină și mintea i s-a întunecat total. 

— Domnișoara Warwick, sunteţi gata să-l chemaţi pe 
următorul martor? a întrebat lordul Justice Arnott, ca un unchi 
binevoitor. 

— ÎI chemăm pe profesorul Leonard Abrahams, a spus Grace, 
surprinsă de cât de sigură îi sunase vocea, pentru că picioarele 
ei nu experimentau aceeași încredere. 

Dacă ușa nu s-ar fi deschis și apoi închis, audiența ar fi putut 
să fie iertată că se întreba mirată dacă următorul martor intrase, 
de fapt, în sală. Abrahams a clipit, s-a uitat în jur și, în sfârșit, a 
zărit boxa martorilor în cealaltă parte a sălii. Când a ajuns la ea, 
a fost surprins să constate că nu exista un scaun pentru ca el să 
se așeze și că se aștepta de la el să stea în picioare de-a lungul 
interogatoriului. „Tipic, pentru britanici”, s-a gândit el. 

Funcţionarul tribunalului a ridicat cardul cu textul 
jurământului, nearătând nicio surpriză pentru faptul că martorul 
purta un sacou alb și o cămașă verde neînchisă la gât. 
Abrahams a pus o mână pe Biblie - mă rog, cel puţin pe Vechiul 
Testament - apoi a citit cuvintele: 


„Jur pe Dumnezeul Atotputernic că voi spune adevărul, 
întregul adevăr și numai adevărul. Așa să-mi ajute Dumnezeu!” 

Apoi, s-a uitat prin sala de judecată, ușurat să vadă că micuța 
lui cutie cu recuzita fusese pusă jos, între boxa martorilor și cei 
trei judecători, exact cum ceruse el. 

Privirea i s-a fixat, în cele din urmă, asupra lui Grace, una din 
cele mai sclipitoare tinere pe care-o întâlnise în numeroșii lui ani 
de profesor care preda pentru tinere foarte inteligente. O 
plăcuse din momentul în care se cunoscuseră la aeroportul 
Heathrow, dar abia mai târziu a ajuns să-i respecte aplecarea 
spre detaliu și urmărirea cu multă răbdare a faptelor, deopotrivă 
cu încrederea pasionată în justiţie. Se întreba dacă sir Julian își 
dădea seama cât de talentată era fiica lui. 

— Profesor Abrahams, a spus Grace, aș vrea să încep prin a 
vă întreba despre competențele dvs., pentru ca Onorata 
Instanță să poată aprecia aptitudinile speciale și expertiza cu 
care veniţi în rezolvarea acestui caz. Profesorul se obișnuise așa 
de mult ca Grace să i se adreseze cu numele mic, Len, încât a 
fost luat prin surprindere când i s-a adresat cu titlul de profesor. 
Care este naționalitatea dvs., domnule profesor? 

— Sunt american, deși m-am născut în Polonia. Am emigrat în 
Statele Unite, la vârsta de șaptesprezece ani, când am câștigat 
o bursă pentru studierea fizicii la Universitatea Columbia, din 
New York. Am luat doctoratul la Brown cu teza despre folosirea 
ESDA în cazurile penale. 

— ESDA? a repetat Grace, în beneficiul tuturor persoanelor 
din sala de judecată, în afară de ei doi. 

— Aparat de Detectare Electrostatic. 

— Şi, de atunci, aţi scris două lucrări majore pe acest subiect, 
iar, recent, aţi primit Medalia Naţională pentru Știință. 

— Este corect. 

— In plus, aţi... 

— Cred că aţi stabilit, domnișoară Warwick, că profesorul este 
o eminenţă în domeniul său, a intervenit lordul Justice Arnott. 
Poate că este timpul să ne arătaţi ce legătură are expertiza sa în 
acest caz special. Sper, a adăugat el, întorcându-se cu faţa spre 
martor, că eu și colegii mei vom fi în stare să vă urmărim, 
domnule profesor. 


— Nu vă faceţi griji, Onorată Instanță, vă voi trata pe fiecare 
din dvs. trei ca și cum aţi fi studenţi în anul întâi, a spus 
Abrahams. 

Sir Julian și-a ţinut respiraţia, în timp ce Grace s-a uitat cu 
îngrijorare spre cei trei judecători, așteptându-se la un răspuns 
dur, dar niciunul nu s-a exprimat. Judecătorii au zâmbit numai, 
când lordul Justice Arnott a spus: 

— Frumos din partea dvs., domnule profesor, și sper că mă 
veţi ierta dacă voi considera necesar să vă adresez, ocazional, 
vreo întrebare. 

— Daţi-i drumul, oricând, Onorată Instanță! Și, ca răspuns la 
prima dvs. întrebare despre relevanţa ESDA în acest caz anume, 
trebuie să recunosc, nu m-aș fi gândit să-mi asum această 
misiune, dacă aceasta nu mi-ar fi creat oportunitatea de a-mi 
vizita mama. 

— Mama dvs. trăiește în Anglia? a întrebat lord Justice Arnott. 

— Nu, Onorată Instanță, locuiește în Varșovia. Dar Anglia este 
pe traseu. 

— Niciodată nu m-am gândit că Anglia este un loc în drum 
spre undeva, a spus judecătorul, dar, vă rog să continuaţi, 
profesore. 

— Onorată Instanță, pentru a face acest lucru, trebuie să 
explic, mai întâi, de ce ESDA este considerat acum de către 
Asociaţia Baroului American o armă importantă în arsenalul său. 
Nu întotdeauna a fost așa. Schimbarea a avut loc destul de 
recent, când un congresmen pe care nu-l plac deloc, a spus 
curții, în timpul procesului său pentru fraudă, că el a citit fiecare 
pagină a unui document militar despre achiziţiile sensibile și a 
bănuit că au fost adăugate câteva pagini la o dată ulterioară. 
Am putut să dovedesc că el a minţit curtea, ceea ce a avut ca 
rezultat faptul că a trebuit să-și dea demisia, dar, de asemenea, 
să ajungă, pentru mulţi ani, în pușcărie. 

— Dar, în acest caz, după câte înţeleg eu, veţi încerca să 
dovediți exact contrariul, anume că a fost extrasă o filă, nu 
adăugată, a spus lord Justice Arnott. 

— Corect, Onorată Instanță. Și, dacă-mi veţi permite să 
examinez proba, în prezența dvs., cred că voi putea, de 
asemenea, stabili dacă cel care a minţit sub jurământ este 
Arthur Rainsford sau detectivul Stern. Pentru că nu se poate ca 
amândoi să fi spus adevărul. 


Deja profesorul câștigase atenţia tuturor persoanelor aflate în 
sala de judecată. 

— Dincolo de orice îndoială? a întrebat Arnott, ridicând dintr-o 
sprânceană. 

— Oamenii de știință nu lucrează cu îndoieli, Onorată 
Instanță. Fie este realitate, fie este ficțiune. 

Acest răspuns l-a redus la tăcere pe lordul Justice Arnott. 

— Dar, Onorată Instanță, pentru a-mi prezenta cazul, voi avea 
nevoie de permisiunea dvs. de a părăsi boxa martorilor și a face 
un experiment. 

Judecătorul a dat din cap aprobator. Profesorul Abrahams a 
coborât din boxa martorilor și s-a îndreptat spre o mașină care 
arăta ca un fotocopiator. Şi-a pus o pereche de mânuși de latex 
și s-a îndreptat cu faţa spre judecători. 

— Onorată Instanță, a spus Grace, pot sugera ca dvs. și 
colegii dvs. să vă alăturaţi nouă, în așa fel încât cu toţii să 
putem urmări experimentul mai de aproape? 

Lordul Justice Arnott a aprobat dând din cap și toţi cei trei 
judecători au coborât de la prezidiu în sală, alături de cei doi 
avocaţi, formând un cerc în jurul ESDA. 

— Fiţi atenţi, a spus Abrahams, cum făcea de obicei când era 
pe punctul să se adreseze studenţilor, la cursuri. Nimeni nu a 
sugerat că dl Rainsford nu a semnat prima pagină a declaraţiei 
sale, care a fost folosită, mai târziu, ca probă la tribunal. Singura 
dispută este dacă au existat trei file sau numai două. Şi, dacă 
trebuie să dovedesc aceasta, voi avea nevoie de declaraţia 
originală în două file. 

— Acest lucru a fost agreat de ambele părţi, Onorată Instanță, 
a intervenit Grace. 

Arnott i-a făcut semn cu capul funcţionarului, care i-a înmânat 
originalul declaraţiei profesorului Abrahams. 

— Acum eu cred, a spus Abraham. S, că trebuie să ne 
reamintim cu toţii formularea din declaraţia originală! Repet că 
nu există nicio, dispută cu privire la pagina unu, a spus 
Abrahams și a început să citească: 

„Numele meu este Arthur Rainsford. Am 52 de ani și, în 
prezent, locuiesc pe Fulham Gardens 32, Londra SW7. Sunt 
directorul pentru vânzări al unei mici companii financiare 
specializate în investiții în companii farmaceutice emergente. 


În data de 5 mai 1983, am călătorit spre Coventry, cu trenul, 
pentru o întâlnire cu un potențial nou investitor. După întâlnire, 
am luat masa de prânz împreună. Când a venit nota de plată, 
am prezentat cardul de credit al companiei și m-am simtit 
încurcat când a fost respins, acest lucru fiind cu greu un aspect 
care să-l impresioneze pozitiv pe un potențial client. Am fost 
extrem de furios și l-am contactat pe directorul nostru financiar, 
Gary Kirkland, pentru a afla cum putea fi posibil așa ceva. Gary 
Kirkland m-a asigurat că nu e nimic de care să mă îngrijorez și 
că trebuie să fi fost, pur și simplu, o eroare bancară. A sugerat 
să trec pe la birou, în drum spre casă, în seara aceea, unde el va 
verifica conturile împreună cu mine. Mai târziu, am regretat că 
m-am enervat pe el și n-ar fi trebuit niciodată să...” 

Profesorul a pus jos prima filă și a luat-o în mână pe a doua. 

— După cum știți, a spus el auditoriului care-l urmărea cu 
mare atenţie, aceasta este a doua filă a declaraţiei prezentate 
ca probă, cu toate că dl Rainsford continua să susțină că este, 
de fapt, a treia filă. 

Profesorul a început să citească, din nou: 

„... Să-l acuz. Când am văzut tăietura adâncă pe care o avea 
la cap, mi-am dat seama imediat că trebuia să fi căzut și, în 
cădere, să se fi lovit de polita de deasupra șemineului sau de 
ecranul de aramă protector. Următorul lucru pe care mi-l 
amintesc a fost un sunet de sirenă și câteva minute mai târziu, 
o jumătate de duzină de polițiști au năvălit ca o furtună în 
încăpere. Unul dintre ei, un inspector-detectiv Stern, m-a arestat 
și m-a acuzat de uciderea lui Gary Kirkland, unul dintre cei mai 
vechi prieteni ai mei. Voi regreta moartea lui cât voi mai trăi. 

Arthur Rainsford 

Am citit această declarație în prezența Inspectorului Detectiv 
Stern și a detectivului Clarkson.” 

Profesorul Abrahams s-a oprit un moment pentru a se asigura 
că avea încă atenţia studenţilor săi. Mulţumit, a continuat: 

— Acum, vreau să vă îndreptaţi atenţia spre mașina ESDA - 
Aparatul de Detectare Electrostatic. Voi pune această a doua 
pagină pe placa de bronz a ESDA. Aveţi vreo întrebare? Nu a 
răspuns nimeni și profesorul a continuat: Bun. Acum, voi acoperi 
fila cu o peliculă de film Mylar, apoi o voi sigila. 

Profesorul a luat o rolă mică din cutia lui cu instrumentar și a 
început să o preseze înainte și înapoi pe pelicula de film, până a 


fost sigur că nu mai rămăsese nicio bulă de aer între filă și 
pelicula de film. Apoi, a luat un mic instrument de metal din 
geantă, explicând că acesta era o coroană. S-a auzit un băzâit 
ușor. El l-a ţinut la un centimetru deasupra plăcii și l-a plimbat 
înainte și înapoi deasupra filei, de mai multe ori. 

— Ce face coroana? a întrebat lord Justice Arnott. 

— Bombardează pelicula de film Mylar cu protoni, Onorată 
Instanță, care vor fi atrași de orice spaţiere de pe pagină. 

Odată ce a încheiat operaţia, profesorul a închis coroana și a 
anunţat: 

— Acum sunt gata să aplic puţin toner fotografic pe suprafaţa 
hârtiei, după care voi descoperi repede dacă experimentul meu 
și-a îndeplinit misiunea sau totul a fost numai o pierdere de 
vreme. 

Audienţa atentă, cu capetele plecate, privea cu concentrare 
bucata de hârtie, în timp ce profesorul ridica o latură a plăcii de 
bronz, înainte de a aplica pe pagină o pudră neagră fină, 
asemănătoare cu piperul, care s-a răspândit pe suprafaţa hârtiei 
și a dispărut într-o incizie strâmtă de la baza plăcii. Odată ce el 
a fost mulţumit de faptul că hârtia fusese complet acoperită cu 
pudra, a pus la loc placa de bronz și și-a privit opera. 

— Uită-te la Arthur, a șoptit Grace. 

Sir Julian a aruncat o privire spre pârât, aflat încă în boxă. 
Arthur părea să nu aibă nicio îndoială cu privire la rezultatul 
experimentului, în timp ce lord Justice Arnott și cei doi colegi ai 
lui păreau încă sceptici și dl Llewellyn era de-a dreptul de 
neconvins. 

Profesorul Abrahams s-a aplecat deasupra mașinii și a pus cu 
grijă o bucată de plastic cu lipici pe o parte, peste pelicula de 
film Mylar, apoi a dezlipit cu dexteritate filmul de pe placă. In 
cele din urmă, a desprins bucata de plastic cu lipici de pe 
pelicula de film și a pus foaia de hârtie albă în spatele ei, ținând- 
o sus, pentru a fi văzută de toată lumea. 

Nimeni nu putea să nu observe afișările imposibil de nesesizat 
de pe fila care lipsea. 

DI Llewellyn încă arăta neimpresionat, când lord Justice Arnott 
a spus: 

— Poate că veţi fi destul de amabil, profesore, să citiţi 
cuvintele care sunt scoase de pe pagină, pentru că eu am 
sentimentul că aţi mai făcut acest lucru, înainte. 


— De mai multe ori, Onorată Instanță. Dar trebuie să vă 
avertizez că obligatoriu vor fi niște spaţii goale. Dar, mai întăi, 
îmi permiteti să vă reamintesc de propoziţia finală de pe prima 
filă, înainte de a trece la mult discutata filă a doua. Judecătorul a 
aprobat dând din cap. „Mai târziu, am regretat că m-am enervat 
pe el și niciodată n-ar fi trebuit să...” Profesorul a luat o lupă 
mare din geantă și a studiat, pagina lipsă mai îndeaproape, 
înainte de a continua. 

„făcut astfel înainte am auzit latură... poveste. La sosire... 
Euston S... am luat un taxi spre biroul nostru... aici profesorul a 
ezitat... din Marylebone. Când am deschis... ușa am văzut un 
bar... bine făcut... alerg... lovi de mine. M-am grăbit să des... 
ușa pentru el, dar a dat buzna peste mine și... spre stradă. Nu 
m-am gândit... la... momen... dar am realiz... el putea să fi fos... 
ucigașul. M-am dus... la biro... lui Gary de la al... taj și l-am 
găs... căz... pe podea lângă etaj de... deas... șemin... M-am 
grăbit spre... da... era... gata... târziu. Cineva trebuie să...” 

Profesorul a trecut la a treia filă a declaraţiei și a continuat: „fi 
lovit.” Vreo două persoane din cele aflate în jurul mașinii au 
izbucnit în aplauze, în timp ce ceilalți au rămas împietriţi, în 
tăcere. 

— Vă mulţumim, profesore, a spus lord Justice Arnott, apoi a 
adăugat: Doamnelor și domnilor, vă rog să vă întoarceţi la 
locurile dvs. 

Grace a așteptat până ce s-au așezat cu toţii, apoi s-a ridicat 
în picioare și a spus: 

— Onorată Instanță, nu mai sunt întrebări. 

Apoi s-a prăbușit pe scaunul ei. 

— Jos pălăria, i-a șoptit tatăl ei, atingându-și fruntea cu 
degetul arătător de la mâna dreaptă. 

— Domnule Llewellyn, doriți să-i adresaţi întrebări acestui 
martor? a întrebat lord Justice Arnott. 

Profesorul Abrahams s-a pregătit pentru respingere din partea 
Coroanei. 

— Nu, Onorată Instanță, a spus avocatul principal al Coroanei, 
abia ridicându-se de la locul lui. 

— Domnule profesor Abrahams, vă suntem datori, a spus lord 
Justice Arnott. Sunt bucuros că mama dvs. trăiește în Varșovia și 
că dvs. v-aţi oprit să ne vedeţi, în drum spre ea. Sunteţi liber. 


— Vă mulţumesc, Onorată Instanță, a spus profesorul, înainte 
de a părăsi boxa martorilor și a-și recupera cutia cu 
instrumentarul. 

Grace a vrut să-l îmbrăţișeze când el a traversat sala și i-a 
făcut cu ochiul lui Arthur, înainte de a ieși. 

— Mai aveţi alţi martori, sir Julian? a întrebat lord Justice 
Arnott. 

— Numai unul, Onorată Instanță. Detectivul Clarkson, celălalt 
semnatar al declaraţiei originale a domnului Rainsford. Este 
programat să apară în faţa Curţii mâine dimineaţă, la ora 10:00. 

— Atunci, vom suspenda sesiunea, până atunci. 

Sir Julian s-a înclinat și a rămas în picioare până când cei trei 
judecători și-au strâns notițele bogate și au plecat. 

— Crezi că își va face apariția Clarkson, mâine? a întrebat 
Grace. 

— N-aș paria pe chestia asta, i-a răspuns tatăl ei. 

— Vă rog, spuneţi-vă numele și ocupaţia, pentru a fi 
înregistrate, a spus dl Booth Watson. 

— Miles Adam Faulkner. Sunt fermier. 

— Domnule Faulkner, Curtea a auzit că aveţi o colecţie 
impresionantă de artă, precum și case în New York și Monte 
Carlo, o proprietate în Hampshire, un iaht și un avion privat. 
Cum este posibil aceasta, dacă sunteţi fermier? 

— lubitul meu tată mi-a lăsat o fermă în Limpton, cu trei mii 
de acri de teren. 

Imediat, William și-a notat ceva și a dat biletul consilierului 
reginei care reprezenta Coroana. 

— Acest lucru tot nu explică stilul dvs. de viață extravagant 
sau abilitatea de a colecţiona opere de artă valoroase. 

— Adevărul este că, în ciuda faptului că familia mea a avut în 
proprietate Limpton Hall peste patru secole, cu câţiva ani în 
urmă, guvernul a emis un ordin de achiziţie obligatorie a 
pământului meu, pentru că voiau să construiască o autostradă 
cu șase benzi chiar prin mijlocul terenului, lăsându-mi numai 
casa și vreo două sute de acri de teren. Eu m-am opus și am dat 
guvernul în judecată, dar, din păcate, am pierdut la apel. Cu 
toate acestea, ceea ce mi-a plătit guvernul, în cele din urmă, mi- 
a permis să-mi urmez interesul de o viaţă pentru artă. Şi, 
mulţumită câtorva investiţii perspicace pe bursă, în decursul 
anilor, am reușit să construiesc o colecţie rezonabilă. 

William a făcut o a doua notiţă. 

— Pe care, fără nicio îndoială, intenţionaţi să o lăsaţi 
generaţiei următoare, a spus Booth Watson, verificându-și lista 
cu întrebări bine pregătite anterior. 

— Nu. Sir. Mă tem că acest lucru nu este posibil. 

— De ce? 

— Din păcate, soţia mea nu vrea să avem copii și, cum nu 
vreau să împart colecţia, am decis să las toată averea mea 
naţiunii. 

Miles s-a întors și a zâmbit spre juraţi, exact cum îl instruise 
Booth Watson să facă. A fost răsplătit cu zâmbetele câtorva 
membri ai juriului. 

— Acum, aș vrea să ne întoarcem la o pictură anume. 
Funcţionarii Ghildei Croitorilor, de Rembranat. 


— O capodoperă, fără îndoială, a spus Faulkner. Am admirat-o 
din ziua în care am văzut-o pentru prima oară, elev fiind, când 
m-a dus mama în vizită la Fitzmolean. 

— Coroana ne va face să credem că ţi-a plăcut atât de mult, 
încât ai furat-o. 

— Admit că sunt un iubitor de artă, chiar un dependent de 
artă, dar, domnule Booth Watson, nu sunt un hoţ de artă, a spus 
Miles râzând și uitându-se spre juraţi, încă o dată. 

— Atunci, cum explicaţi afirmaţia soţiei dvs., făcută sub 
jurământ, că sunteţi în posesia Rembrandt-ului de șapte ani. 

— Are dreptate. Deţin Funcţionarii de șapte ani. 

Juraţii se uitau acum la pârât cu neîncredere. 

— Admiteţi furtul? a întrebat Booth Watson, mimând surpriza. 

Juraţii păreau, de asemenea, dezorientaţi, în timp ce dl 
Palmer C.R. părea suspicios. Numai judecătorul rămânea 
impasibil, în timp ce Faulkner pur și simplu zâmbea. 

— Nu cred că înţeleg ce sugeraţi, a continuat Booth Watson, 
care înţelegea exact ce sugera clientul lui. 

— Sir, mă întreb dacă mi-ar fi permis să arăt Curţii pictura 
care a stat deasupra consolei șemineului din salonul din casa 
mea din Hampshire în ultimii șapte ani, pentru a-mi proba 
nevinovăția? 

Acum, chiar dl Justice Nourse arăta uluit. S-a uitat la dl 
Palmer, care a ridicat din umeri, așa că și-a întors atenția înapoi 
spre avocatul apărării. 

— Așteptăm cu interes, domnule Booth Watson, să aflăm ce 
surpriză are pentru noi clientul dvs. 

— Vă sunt recunoscător, Onorată Instanță, a spus Booth 
Watson. 

l-a făcut semn cu capul asistentei sale care se așezase lângă 
intrarea în sala de judecată. Aceasta a deschis ușa și au intrat 
doi bărbaţi solizi care cărau o cutie mare, pe care au pus-o pe 
podea, între judecător și juraţi. 

— Onorată Instanță, a spus Palmer, ridicându-se în picioare, 
Coroana n-a fost deloc prevenită în legătură cu această șaradă 
neprogramată organizată de apărare și v-aș adresa rugămintea 
să o refuzațţi, indiferent despre ce este vorba. 

— Şi despre ce-ar putea fi vorba, domnule Palmer? 

— Nimic mai mult decât un tur de forţă prin care încearcă să 
distragă atenţia juraţilor. 


— Atunci, haideţi să vedem dacă se întâmplă acest lucru, 
domnule Palmer, a spus judecătorul. Pentru că, bănuiesc, că 
juraţii sunt la fel de curioși ca și mine să afle ce se găsește în 
cutie. 

Ochii tuturor au rămas fixaţi asupra cutiei, în timp ce hamalii 
au început dezambalarea ei. Intâi au scos cuiele, apoi poliesterul 
și, în sfârșit muselina, dezvăluind o pictură care pe unii i-a lăsat 
fără respiraţie, iar alţii au fost pur și simplu amuzaţi. 

— Domnule Faulkner, fiți atât de amabil să ne explicaţi cum 
este posibil ca Funcţionarii croitori ai lui Rembrandt să vină în 
această sală de judecată, și nu, cum a spus mai devreme soţia 
dvs. să atârne pe perete, la Muzeul Fitzmolean? a întrebat Booth 
Watson. 

— Nu vă panicaţi, domnule Booth Watson, a spus Faulkner 
unui bărbat care nu se panica niciodată. Originalul atârnă încă 
pe peretele Muzeului Fitzmolean. Aceasta nu este nimic altceva 
decât o copie excepţională, pe care am achiziţionat-o de la o 
galerie din Notting Hill, cu peste șapte ani în urmă și am și 
chitanţa, ca dovadă. 

— Deci aceasta este pictura la care se uită soția dvs. în ultimii 
șapte ani, cu impresia greșită că este originalul. 

— Mă tem că așa este, sir, dar Christina nu a arătat niciodată 
un interes special pentru colecţia mea, în afară de cât valorează 
lucrările. Ceea ce, în cazul acestei lucrări, înseamnă cinci mii de 
lire sterline. 

— Domnule Faulkner, a spus judecătorul, uitându-se cu 
atenţie la pictură, cum poate un profan necunoscător ca mine să 
fie sigur că aceasta este o copie și nu originalul? 

— Uitându-se în colțul din dreapta jos al lucrării, Onorată 
Instanță. Dacă ar fi originalul, acolo ar fi inițialele lui Rembrandt, 
RvR. Rareori, Rembrandt nu și-a semnat lucrările. Ca să fiu 
corect, mai e ceva ce soţia mea nu știa. 

— Domnule Faulkner, deși vă acceptăm explicaţia, a 
intervenit Booth Watson, eu simt încă nevoia să știu cum a 
intrat în posesia dvs. originalul, care acum este pe un perete al 
Muzeului Fitzmolean. 

— Pentru a înţelege acest lucru, domnule Booth Watson, 
trebuie să acceptaţi mai întâi că eu sunt bine-cunoscut drept 
colecţionar, în lumea artei. Primesc, în fiecare an, sute de 
cataloage nesolicitate pentru expoziţii de artă, precum și 


numeroase cereri de a achiziționa picturi, adesea de la familii 
vechi care nu doresc să afle cineva că trec prin dificultăți 
financiare. 

— Cumpăraţi vreodată vreo lucrare din aceste oferte? 

— Foarte rar. Prefer să achiziţionez lucrări de la un dealer 
respectat sau de la o casă de licitaţii serioasă. 

— Dar, aceasta tot nu explică cum a ajuns Rembrandt-ul 
original în posesia dvs. 

— Cu câteva săptămâni în urmă, cineva s-a oferit să-mi vândă 
o pictură despre care a afirmat că era un Rembranat. Imediat ce 
mi-a descris-o, am știut că trebuia să fie pictura furată de la 
Fitzmolean. 

— De ce aţi făcut această presupunere, a întrebat judecătorul. 

— Onorată Instanță, nu s-a auzit aproape niciodată de vreun 
Rembrandt care să apară pe piaţă. Aproape toate lucrările lui 
sunt deţinute de muzee naţionale sau de galerii. Foarte puţine 
sunt încă la privaţi. 

— Deci, dacă aţi știut că lucrarea era furată, de ce v-aţi 
amestecat în situația aceasta? a întrebat Booth Watson. 

— Mărturisesc că n-am putut rezista tentaţiei. Cu toate 
acestea, când mi s-a spus că ar trebui să călătoresc la Neapole 
pentru a vedea pictura, mi-am dat seama că cea care trebuie să 
fi furat lucrarea era Camorra. Asemenea unui fotbalist care e 
convins că este pe punctul să marcheze golul câștigător, am 
intrat în joc. 

Lui Booth Watson nu-i păsase niciodată prea mult de acea 
metaforă specială, dar a continuat cu ea. 

— Şi aţi marcat golul câștigător? 

— Da și nu, a spus Faulkner. Am zburat la Neapole, unde am 
fost întâmpinat de un avocat tânăr îmbrăcat elegant însoţit de 
un cuplu de gorile care nici măcar o dată n-au deschis gura. Am 
fost dus într-o parte a orașului cu dărâmături care este o zonă 
unde să nu pui piciorul, chiar și pentru poliţie. Și singurele 
picturi de pe pereţii blocurilor cu chirie erau fie papa, fie 
Fecioara Maria. Am coborât pe niște trepte de piatră într-un 
subsol întunecat unde se afla o pictură mare proptită de un zid. 
Am avut nevoie numai de o privire pentru a înţelege că era 
vorba de pictura originală. 

— Ce s-a-ntâmplat în continuare? 


— A început negocierea și repede a devenit clar că ei voiau să 
scape de pictură, așa că ne-am înţeles pentru o sută de mii de 
dolari. Eu știam, cum știau și ei, că valora de o sută de ori mai 
mult, dar nu erau chiar asaltaţi de potenţiali cumpărători. Le-am 
spus că le voi da banii în ziua în care pictura va fi returnată 
Muzeului Fitzmolean. Au spus că vor ţine legătura cu mine, dar 
nici măcar nu s-au oferit să mă ducă cu mașina înapoi la 
aeroport. A trebuit să merg pe jos o bună bucată de drum până 
am găsit un taxi. 

— Şi când v-aţi întors acasă, aţi povestit cuiva despre această 
experiență? 

— Trebuia să împărtășesc cuiva prin ce trecusem, așa că, în 
mod de-a dreptul prostesc, i-am povestit Christinei. Niciodată nu 
m-am gândit că va profita de informaţie și că va minţi chiar și 
sub jurământ. 

— Şi bărbaţii pe care i-ai întâlnit în Italia nu și-au respectat 
partea asumată la negociere, returnarea picturii la Fitzmolean. 

— Camorra rareori se lansează dincolo de propriul lor 
teritoriu, a spus Faulkner. N-am auzit nimic timp de peste o lună 
și am presupus că înţelegerea a căzut. 

Judecătorul a notat ceva. 

— Dar nu a căzut? 

— Nu. Cele două gorile pe care le întâlnisem la aeroport au 
apărut la casa mea din Monte Carlo, în miezul nopţii, cu pictura 
și și-au cerut suta de mii de dolari. Unul dintre ei flutura un cuţit. 

— Probabil că ai fost îngrozit. 

— Am fost. In special când mi-au spus că le vor tăia 
beregatele lucrătorilor, unul câte unul, și apoi îmi vor tăia mie 
beregata, dacă nu plătesc. 

Judecătorul a mai notat ceva. 

— Ai avut o sută de mii de dolari cash, în casă? 

— Cei mai mulţi dintre cei care îmi vând o moștenire de 
familie nu se așteaptă să plece de la mine cu un cec. 

— Ce-ai făcut, după aceea? 

— In dimineaţa următoare, l-am sunat pe căpitanul iahtului 
meu și i-am spus că va sosi curând o cutie mare la docuri. El 
trebuia să o ducă la Southampton și să o predea personal 
Muzeului Fitzmolean din Londra. 

— Și, Onorată Instanță, a spus Booth Watson, dacă așa 
dorește Coroana, eu îl pot suna pe căpitanul Menegatti, care va 


confirma că, într-adevăr, acestea au fost instrucţiunile pe care i 
le-a dat dl. Faulkner. 

— Pariez că da, dacă vrea să-și păstreze slujba, a murmurat 
William. 

— Dvs. ați zburat în Australia, în ziua următoare, presupunând 
că ordinele date vor fi duse la îndeplinire. 

— Da. Sperasem că soţia mea va veni cu mine, dar ea s-a 
răzgândit, în ultimul moment. S-a aflat că avea întâlnire cu un 
bărbat mai tânăr. 

William a strâns pumnii pentru a încerca să nu mai tremure. 

— Dar ea știa bine că eu aveam bilete la semifinalele de 
crichet din Melbourne, a continuat Faulkner, ceea ce însemna că 
nu mă puteam întoarce în Anglia înainte de Anul Nou. 

— Dar v-aţi întors în Anglia când competiția era de-abia la 
mijloc? 

— Da, căpitanul Menegatti m-a sunat la hotel în Melbourne ca 
să-mi spună că soţia mea a apărut la iaht, nu cu o singură cutie 
cum îi spusesem eu lui, ci cu întreaga mea colecţie de la Monte 
Carlo. Apoi, i-a spus să ducă lucrările la Southampton, unde ea 
va veni să se întâlnească cu el, înainte de a-și continua călătoria 
spre New York. 

— Cum ai reacţionat? 

— Am luat primul avion spre Londra și nu am avut nevoie de 
un zbor de douăzeci și trei-douăzeci și patru de ore ca să-mi dau 
seama ce punea ea la cale. Imediat ce am aterizat la Heathrow, 
am luat un taxi spre casa din Hampshire, unde nu am avut 
niciun minut de pierdut. 

— De ce nu i-ați cerut șoferului dvs. să vă ia de la aeroport? a 
întrebat Booth Watson. 

— Pentru că aceasta ar fi alertat-o pe Christina că revenisem 
în ţară și acesta era ultimul lucru de care aveam nevoie. 

— Soţia era acasă când aţi ajuns? 

— Nu, nu era și nici lucrările mele de artă nu erau și am aflat 
că și ele erau în drum spre Southampton. Am ajuns acolo exact 
la timp pentru a împiedica expedierea lor la New York cu iahtul. 

— Așadar, v-aţi urcat ia bordul iahtului și aţi dat instrucţiuni 
pentru ca lucrările de artă să fie duse înapoi ia casele dvs. din 
Hampshire și Monte Carlo... 

— Cu o excepţie notabilă, a intervenit Faulkner, întotdeauna 
am intenţionat să returnez Rembrandt-ul Muzeului Fitzmolean, 


indiferent de consecinţe. Încă o dată, Faulkner s-a întors cu fața 
spre juraţi, de această dată oferindu-le „expresia lui absolut 
sinceră”. 

— Dar, înainte de a putea face acest lucru, a apărut la bord 
poliţia, v-a arestat și v-a acuzat că aţi schimbat etichetele 
cutiilor, pentru ca, astfel, să păstraţi Rembrandt-ui pentru dvs. 

— Domnule Booth Watson, aceasta este o sugestie ridicolă, 
pentru trei motive. În primul rând, eu mă aflam la bordul iahtului 
cu numai trei minute înainte de a fi arestat, deci este evident că 
soția mea informase deja poliţia că Rembranadt-ul este încă la 
bord. În al doilea rând, eticheta pentru Fitzmolean trebuie să fi 
fost schimbată de ea înainte ca picturile să fie încărcate, la 
Monte Carlo. 

— Dar, de ce să schimbe ea etichetele și apoi să spună poliţiei 
că Rembrandt-ul era încă la bord? a întrebat, cu inocenţă, Booth 
Watson. 

— Pentru că, dacă eu eram arestat, nimic nu o mai împiedica 
să navigheze spre New York și să fure restul colecţiei mele, ceea 
ce, în mod clar, plănuise să facă, în timp ce eu eram în siguranţă 
pe cealaltă parte a lumii. 

— Aţi spus că mai există un al treilea motiv, domnule 
Faulkner. 

— Da, domnule Booth Watson, există. Comandantul Hawksby 
a fost însoţit de doi alţi ofiţeri de poliţie. In mod evident, ei 
fuseseră informaţi de către soţia mea că Rembranat-ul se află la 
bord. Care ar fi fost ideea de a schimba etichetele, când șeful 
portului avea autoritatea să deschidă fiecare cutie? Nu, ceea ce 
a plănuit Christina a fost să fiu eu arestat și, în aceiași timp, să 
pierd și Rubens-ul. Nu numai că ea a schimbat etichetele, ci a 
știut și că mă va priva de pictura mea favorită. 

— Cel puţin Rubens a fost returnat posesorului de drept, 
împreună cu restul colecţiei dvs. 

William a remarcat că Booth Watson a făcut un semn discret 
cu capul, spre clientul său. 

— Da, domnule Booth Watson. Directorul Tim Knox de la 
Muzeul Fitzmolean, a acceptat că s-a făcut o greșeală și mi-a 
returnat, amabil, Rubens-ul la locuința mea din Limpton Hall. 
Totuși, după câteva zile, am început să fiu cuprins de alte 
gânduri. După cum veţi afla, colecţia de picturi olandeze și 
flamande de la Fitzmolean este a doua după cea de la 


Rijksmuseum din Amsterdam. Am început să mă întreb dacă 
lucrarea Coborârea de pe Cruce a lui Rubens își găsise casa de 
drept și după multe frământări sufletești, am decis să fac un 
cadou naţiunii, astfel încât să se bucure și alții de această 
pictură care era în posesia mea de peste treizeci de ani. 

A sunat perfect, s-a gândit Booth Watson, privindu-i pe juraţi. 
Acum, era convins că cel puţin jumătate din ei erau de partea 
clientului său. 

— Şi, în sfârșit, trebuie să vă întreb, domnule Faulkner, dacă, 
înainte de această regretabilă neînțelegere, aţi fost vreodată 
acuzat de vreo infracţiune? 

— Nu, sir, niciodată. Cu toate acestea, trebuie să mărturisesc 
că pe când eram la școala de artă, am șterpelit casca unui 
poliţist de la circulaţie și am purtat-o la balul Clubului de Artă 
Chelsea. Am sfârșit prin a petrece o noapte în închisoare. 

— Chiar așa, domnule Faulkner? Să sperăm că nu veţi mai 
petrece nici o altă noapte în închisoare. Nu mai am întrebări, 
Onorată Instanță. 


KKK 


— Ce părere ai? a întrebat sir Julian, în timp ce Grace așeza 
pe pupitrul dintre ei un set de fotografii mari, alb-negru. 

— Fotografiile îl arată pe Stern ieșind din tribunal, după ce l-ai 
interogat tu. 

— Văd și eu acest lucru. Dar ce dovedesc ele, în plus de faptul 
că se bucură de atenţia publicului? 

— Nu pentru mult timp, bănuiesc. Uită-te mai atent, tata, și 
vei remarca ceva ce Stern nu a vrut ca noi să vedem. 

— Tot nu-mi dau seama, a mărturisit tatăl, după ce s-a mai 
uitat câteva secunde la fotografii. 

— Jacheta de piele este Versace și pantofii sunt mocasini 
Gucci, cea mai bună calitate. 

— Şi ceasul? a întrebat sir Julian, căutându-l cu privirea. 

— Un Cartier Tank. Și, spre deosebire de om, nu este un fals. 

— Cu siguranţă, Stern nu și-ar putea permite acest fel de 
produse de lux dintr-o pensie de inspector detectiv. 

— Şi mai există și un bonus, a spus Grace, arătând spre alte 
câteva fotografii în care Stern se urca într-un Jaguar tip S și 
demarând. Mașina e înregistrată pe numele lui. 


— Cred că e momentul să ne adresăm judecătorului, la 
tribunal, să vedem dacă va binevoi să ne permită să verificăm 
conturile din bancă ale lui Stern. 


KKK 


— Crezi că juraţii au crezut vreun cuvânt al acestui netrebnic? 
a întrebat William, după ce dl Justice Nourse a cerut o pauză. 

— Nu sunt sigur, a spus Hawksby. Dar nu ne ajută faptul că 
dna Faulkner a plănuit atât de evident să fure colecția de artă a 
soțului ei. Deci jurații vor avea sarcina de neinvidiat de a decide 
care dintre ei este mai mare mincinos. Cum merg lucrurile în 
sala douăzeci și doi? 

— Tocmai mă duc la Beth, ca să aflu. Apropo, a adăugat el, 
coborând vocea, dosarele pe care le-am lăsat pe masa din biroul 
dvs. s-au dovedit foarte folositoare. 


KKK 


Când William a intrat în sala de judecată douăzeci și doi, 
primul pe care l-a văzut a fost Arthur Rainsford, care cobora 
treptele spre celulele de dedesubt și dispărea, însoţit de un 
poliţist. 

— Pentru astăzi, am terminat, a spus Beth, în timp ce William 
se așeza lângă ea. Așa că am putea foarte bine să mergem 
acasă. 

William s-a gândit să schimbe câteva cuvinte cu tatăl lui, dar 
a remarcat că acesta era cufundat într-o discuţie cu Grace, așa 
că a decis să nu-i întrerupă. Beth l-a luat de mână, dar n-a mai 
spus nimic până când n-au ieșit din clădire și s-au aflat în stradă. 

— Sora ta a fost minunată în examinarea profesorului 
Abrahams, a spus Beth, în timp ce traversau strada. 

— Tata a lăsat-o pe Grace să-l examineze pe principalul 
martor? a întrebat William, neîncrezător. 

— Şi Abrahams a fost atât de convingător, încât Coroana nu s- 
a mai necăjit să-l interogheze. 

— Incă o dată, l-am subestimat pe bătrân, a spus William. Dar 
a reușit Grace să dovedească că lipsește o pagină? 

— In momentul în care profesorul Abrahams a părăsit boxa 
martorilor. Chiar și judecătorul-șef al Coroanei a acceptat că au 


existat trei pagini, a spus Beth, în timp ce se așezau la coadă, la 
autobuz. 

— Astea-s vești bune. Dar judecătorii? La urma-urmelor, 
numai ei sunt cei a căror opinie contează cu adevărat. 

— Asta nu se poate ști. Asemenea jucătorilor înveteraţi de 
poker, figurile lor nu au exprimat nimic. 

— Cine urmează să fie demolat de către tata? a întrebat 
William, când au fost în autobuz. 

— Sergentul detectiv Clarkson, fostul partener ai lui Stern. 

— Este un personaj mai slab decât Stern, așa că s-ar putea să 
cedeze la presiune. 

— De unde știi acest lucru? 

— Îmi doresc ca tu să-l fi putut vedea pe Hawksby când a fost 
în boxa martorilor, a spus William. Chiar și judecătorul a fost 
impresionat. 

Beth a priceput mesajul și a urmat ideea sugerată. 

— Dar nu i-a făcut zile fripte Booth Watson? 

— Nu, nici măcar nu l-a interogat. În mod evident, decisese 
deja că nu avea nimic de câștigat din examinarea lui. 

— Și Faulkner cum a fost, în boxă? 

— Impresionant, a recunoscut William, dacă nu cu totul 
convingător. A părut că a făcut multe repetiţii pregătitoare și a 
insistat în a da vina pe soţia lui. 

— Cu siguranţă, acest lucru nu le va plăcea juraţilor. 

— leri, Booth Watson a luat-o deoparte pe Christina a spus 
William și a regretat imediat că spusese Christina și a continuat 
repede relatarea. Și Faulkner a înrăutățit situaţia, astăzi. De 
asemenea, a făcut o promisiune care ne-a luat pe toţi prin 
surprindere, cu toate că eu nu cred că are vreo intenţie să și-o 
ţină. 

— Că va face Rubens-ul cadou Muzeului Fitzmolean? 

— De unde știi? 

— Am dat un telefon la galerie în timpul pauzei de prânz și 
Tim Knox mi-a spus că-i telefonase Booth Watson să-i spună că 
Faulkner le va dona Rubens-ul, imediat ce se va termina 
procesul. 

— Asta-mi sună în mod clar a mită, a spus William, în timp ce 
autobuzul oprea într-o staţie, pe Fulham Road. Cu siguranţă, 
judecătorul va fi în stare să rezolve aceasta. 


— În schimb, poate va trebui să-i acorzi lui Faulkner 
prezumția de nevinovăție. 

— Mă tem că este exact ce ar putea face jurații. Dar va fi 
nevoie de mult mai mult pentru a mă convinge că nu a fost în 
posesia Rembrandt-ului original în ultimii şapte ani. 

— Crezi că va exista vreodată vreo zi în care să nu discutăm 
despre unul dintre aceste cazuri? 

— Asta va depinde de situaţie: dacă tatăl tău este eliberat și 
Faulkner este închis pentru un timp îndelungat. 

— Dar dacă lucrurile vor sta exact invers? 

— Eu sunt purtătorul de vești bune, a spus Booth Watson, 
când a venit lângă el chelnerul. Dar, mai întâi, haide să 
comandăm micul-dejun. 

— Numai cafea neagră, pâine prăjită și marmeladă, pentru 
mine, a spus Faulkner. Mi-am pierdut apetitul. 

— Eu voi comanda un mic dejun englezesc complet, a spus 
Booth Watson. N-a mai spus nimic până când nu s-a distanțat 
destul de mult chelnerul, pentru a nu auzi ce spunea el. Amo 
nouă abordare din cealaltă parte. Vor să renunţe la acuzaţia de 
furt intenţionat, dacă pledezi vinovat pentru crima mai mică de 
a primi cu bună știință bunuri furate. 

— Pedeapsa minimă? 

— Dacă accepţi oferta lor, vei primi probabil vreo doi ani, 
ceea ce înseamnă că vei fi eliberat în zece luni. 

— Cum așa? 

— Dacă te porţi frumos, vei executa numai jumătate din 
sentință, cu două luni reducere, pentru că ești la prima 
condamnare. Vei ieși de Crăciun. 

— Zece luni la Pentonville nu corespunde ideii mele de ofertă 
generoasă și, mai important chiar, aceasta îi va da Christinei 
destul timp să-mi fure toată colecţia. 

— Asta n-ar trebui să fie o problemă, pentru că mă voi 
asigura, cât timp tu ești plecat, să nu se apropie Christina de 
niciuna din proprietăţile tale, a spus Boot Watson. 

Faulkner nu părea convins. 

— Şi dacă nu le accept oferta? 

— Dacă ești găsit vinovat de amândouă faptele, furt și primire 
de bunuri furate, sentinţa maximă este opt ani, asociată cu o 
amendă grasă. 

— Nu dau doi bani pe amendă. Am sentimentul că Palmer știe 
că se bate pentru o cauză pierdută și speră să scape cu fața 
curată. In orice caz, cred că juraţii sunt de partea mea. Cel puţin 
doi dintre ei mi-au zâmbit, ieri. 

— Doi nu sunt destui, a spus Booth Watson, și a tăcut în timp 
ce chelnerul le-a reumplut ceștile cu cafea. Șeful juraţilor mi se 
pare că este un colonel în retragere sau director de școală 
preparatoare, care s-ar putea să creadă că pedeapsa trebuie să 
fie pe măsura faptei. 


— Este un risc pe care vreau să mi-l asum, BW. Așa că îi poți 
spune lui Palmer să dispară. Aș bea un pahar de șampanie! 


COROANA contra RAINSFORD 


— Este chemat sergentul Bob Clarkson, a strigat aprodul. 

Grace nu și-a desprins privirile de la Clarkson, cât timp acesta 
a traversat sala de judecată și a intrat în boxa martorilor. A spus 
jurământul, cu nimic din aroganta cu care-l declamase Stern. 

Un polițist cinstit și decent, care este condus cu ușurință și, 
uneori, condus greșit, a fost una din propoziţiile pe care le-a 
subliniat Grace, după citirea dosarului personal al lui Clarkson. 

Sir Julian a trecut cu răbdare prin examinarea superficială a 
lui Clarkson, performată de Coroană, care nu i-a furnizat nicio 
surpriză. Dar, nici nu se așteptase vreodată la aceasta. 

— Doriţi să-l interogaţi pe acest martor? a întrebat lordul 
Justice Arnott. 

Sir Julian a dat din cap, ridicându-se de la locul său. 
Întotdeauna intenţionase să-l facă pe Stern să-l considere 
dușman, dar nu și pe Clarkson. 

— Sergent-detectiv Clarkson, a început el, cu o voce blândă și 
persuasivă, ca ofiţer de poliţie cunoașteţi consecinţele comiterii 
unui sperjur. Așa că vreau să vă gândiţi cu cea mai mare grijă, 
înainte de a răspunde la orice întrebare. 

Clarkson nu a spus nimic. 

— În ziua în care a fost arestat Arthur Rainsford și a fost 
acuzat de uciderea partenerului său de afaceri, dl Gary Kirkland, 
aţi fost prezent la scena crimei? 

— Nu, sir. Am fost la stadion. 

— Așadar nu ai participat la arestare? 

— Nu, sir, nu am participat. 

— Dar dvs. aţi fost al doilea ofițer care a semnat declaraţia pe 
care a făcut-o în seara aceea dl Rainsford. 

— Da, sir. 

— Declaraţia scrisă de inspector-detectiv Stern, fapt la care 
aţi fost martor, a constat în trei pagini sau în două? 

— La început, am crezut că în trei, dar, în dimineaţa 
următoare, ID Stern m-a asigurat că au fost numai două, și eu 
am acceptat ce-a spus el. 


Sir Julian nu se așteptase la acest răspuns. A făcut o pauză, 
conștient că următoarele lui cinci întrebări erau redundante, 
apoi a cerut confirmarea afirmației pe care tocmai o auzise. 

— Deci, la început aţi crezut că declaraţia a fost scrisă pe trei 
pagini și nu pe două, cum a afirmat ID Stern? 

— Da, sir, și studiind raportul de ieri al Curţii, accept 
descoperirea profesorului Abrahams, fără rezerve. 

— Dar, aceasta ar însemna, de asemenea, că acceptaţi că dl 
Stern trebuie să fi îndepărtat o filă din declaraţia originară? a 
spus Sir Julian. 

— Da, sir, accept. Şi regret că nu m-am opus, în acel moment. 

— L-aţi întrebat despre posibilitatea existenţei unui bărbat 
misterios, bărbatul despre care dl Rainsford a afirmat că a 
trecut pe lângă el alergând, în timp ce intra în clădirea de birouri 
și despre care a susținut întotdeauna c-ar putea fi ucigașul? 

— Da, l-am întrebat, dar ID Stern a spus că a fost vorba numai 
de o farsă a imaginaţiei lui Rainsford, și trebuie să o eliminăm și 
să ţinem cont numai de ce este important. 

— Dar despre apelul telefonic anonim care informa poliţia de 
uciderea dlui Kirkland? Și acesta a fost o farsă a imaginaţiei lui 
Rainsford? 

— Nu, sir. Chiar am primit un apel de la un bărbat cu accent 
străin, care ne-a spus că el trecea pe lângă bloc și, în acel 
moment, a auzit doi bărbaţi strigând unul la celălalt, apoi s-a 
așternut liniștea și, un minut mai târziu, din clădire a ieșit 
alergând un bărbat, motiv pentru care el a telefonat, imediat, la 
poliţie. 

— V-a spus cum îl cheamă? 

— Nu, sir, dar nu e ceva neobișnuit, în asemenea cazuri. 

— După cum se spune în pagina care lipsește din declaraţia 
domnului Rainsford, poliţia a sosit la birourile RGK, la numai 
câteva minute după sosirea lui. 

— Este exact ce-ar spune un om vinovat, dacă ar vrea să dea 
vina pe altcineva, a spus Clarkson. Așa că nu m-am deranjat să 
ţin cont de această afirmaţie, nu cel puţin pentru că să 
urmărești apeluri anonime este o treabă inutilă și, de obicei, se 
dovedește a fi o totală pierdere de timp. 

— Deci, niciodată nu aţi aflat cine era bărbatul misterios. 

— La câteva zile după ce Rainsford a fost acuzat, a apărut la 
sediul poliţiei un șofer de taxi negru și ne-a spus că el a văzut 


întâmplarea la știrile de seară. A spus că-l luase pe Rainsford de 
la Euston, în după-amiaza zilei crimei și-l lăsase în fața clădirii 
de birouri Marylebone, de pe High Street. Abia pornise semnalul 
LIBER, când, din clădire a ieșit alergând un bărbat care i-a cerut 
să-l ducă la cârciuma Amiral Nelson din West Ham, dar după 
aproximativ o sută de yarzi, bărbatul i-a cerut să oprească 
taxiul. A coborât și a alergat la cea mai apropiată cabină 
telefonică. Peste câteva minute s-a întors și au continuat drumul 
spre West Ham. 

— V-a făcut o descriere a bărbatului? 

— Pot să-mi folosesc notițele făcute în acele momente? a 
întrebat Clarkson, întorcându-se spre judecători. 

Lord Justice Arnott a aprobat printr-o înclinare a capului și 
Clarkson a deschis o agendă de buzunar, a dat câteva pagini, 
apoi a continuat: „Şoferul a spus că bărbatul avea în jur de opt 
inci, păr negru și ar fi trebuit să dea jos ceva din greutate. De 
asemenea, a spus că ar putea paria că era grec sau turc.” 

— Ce l-a determinat să creadă lucrul acesta? a întrebat sir 
Julian. 

— Taximetristul și-a făcut serviciul militar în Cipru, în perioada 
revoltelor și era sigur că a recunoscut accentul. 

— L-ai raportat ID Stern această conversaţie? 

— Da, i-am raportat. Dar el mi-a spus că bărbatul are un alibi 
beton. La momentul crimei, se aflase la Amiral Nelson, fapt pe 
care îl confirmase proprietarul, precum și alţi consumatori, care 
fuseseră, de asemenea, în cârciumă, în acele momente. În orice 
caz, Stern mi-a amintit că aveam deja o mărturisire semnată, 
așa că ce voiam eu mai mult? 

— Deci nu ai urmărit acea pistă a investigaţiei? 

— Nu. La urma-urmelor, ID Stern era ofiţerul superior 
responsabil pentru caz, iar eu eram numai un poliţist-recrut abia 
ieșit din probe, așa că nu puteam face prea multe. 

— Și nu există niciun document care să dovedească că ID 
Stern a vizitat cârciuma Amiral Nelson sau s-a văzut cu așa- 
numitul bărbat misterios. 

— Inspectorului-detectiv Stern nu-i prea păsa de documente. 
Spune că el crede în prinderea criminalilor, nu în constituirea de 
dosare pentru ei. 

— Înţeleg că nu aţi fost chemat să depuneţi mărturie, la 
procesul dlui Rainsford? 


— Nu, sir. Nu am fost chemat. Și, când dl Rainsford a fost 
acuzat, am presupus că ID Stern trebuie că a avut dreptate, în 
tot acest timp. Aceasta, până când am citit despre apelul cerut 
de Rainsford, în Daily Mail, și am început să-mi doresc să mă fi 
văzut cu dl Fortounis, în acel moment, și să nu fi lăsat... 

— Vasilis Fortounis? a întrebat Arthur, sărind de pe scaun. 

— Da. Sunt sigur că așa se numește, a spus Clarkson. 

— Fiica lui a fost secretara lui Gary Kirkland, a strigat Arthur. 

— Sir Julian, potoliţi-l pe clientul dvs., până nu iau eu măsuri, 
a spus lord Justice Arnott, cu fermitate. 

Arthur s-a așezat, dar a început să-i facă frenetic cu mâna lui 
sir Julian. 

— Cred că ar fi timpul potrivit pentru o pauză, sir Julian, 
pentru că, este clar, dorește să vă consulte clientul dvs. Ne 
reunim într-o oră? 


COROANA contra FAULKNER 


— Domnilor juraţi, a spus dl Justice Nourse, ați ascultat 
argumentele prezentate de ambii avocaţi și, acum, este 
responsabilitatea mea să fac sinteza acestui caz, cu calm și fără 
prejudecată. Va fi responsabilitatea dvs. și numai a dvs. să 
decideți dacă dl Faulkner este vinovat de cele trei acuzații care i 
s-au adus în numele Coroanei. Haideţi să analizăm fiecare caz, 
pe rând. În primul rând, a furat dl Faulkner pictura de 
Rembrandt de la Muzeul Fitzmolean? Aveţi sentimentul că a 
prezentat Coroana suficiente dovezi pentru a proba cazul lui, 
dincolo de orice îndoială rezonabilă? Dacă nu, trebuie să vă 
luptaţi pentru pârât. Şi, în al doilea rând, dacă dl Faulkner nu a 
fost implicat direct în furt, a făcut totuși parte din el? Trebuie să 
decideţi, numai și numai în baza faptelor prezentate în această 
sală de judecată. 

Faulkner și-a permis un mic zâmbet, în timp ce Booth Watson 
s-a lăsat pe spate, în scaunul său, cu braţele încrucișate, 
conștient că judecătorul nu atinsese încă cea mai puţin 
convingătoare piesă a dovezii clientului său. 

— Apoi, există o acuzaţie că dl Faulkner a achiziţionat pictura 
știind că era furată, după cum afirmă soţia lui. Deși dl Faulkner a 
prezentat o copie a Rembranat-ului, trebuie să vă întrebaţi, cât 
timp a fost originalul în posesia sa. Sunteţi înclinați să credeţi 


mărturia dlui Faulkner că a fost la Neapole și a încercat o 
afacere cu Camorra - achiziţia picturii cu o sută de mii de dolari 
- cu unicul scop de a returna originalul Muzeului Fitzmolean? Şi, 
credeţi posibil că, iniţial, Camorra i-a refuzat oferta, dar s-a 
prezentat cu pictura la casa din Monte Carlo a dlui Faulkner, 
ceva timp mai târziu, și i-a cerut suta de mii de dolari? Aceasta, 
în ciuda faptului că dl Faulkner ne-a spus că în această 
experienţă (judecătorul s-a uitat în notițele sale), „Camorra 
rareori operează în afara graniţelor propriului teritoriu”. 

Și consideraţi că este credibil ca unul dintre acești bărbaţi, 
care nu au vorbit deloc cu el, cât timp a fost în Neapole, l-au 
ameninţat că le taie gâturile Funcţionarilor și, apoi, îi taie gâtul 
domnului Faulkner, dacă nu plătește? Sau consideraţi că 
aceasta ar putea fi o cosmetizare prea mare? Numai dvs. puteţi 
decide pe cine credeţi - pe dl sau pe dna Faulkner - pentru că 
nu se poate să spună amândoi adevărul. Cu toate acestea, 
trebuie să vă întrebaţi pe dvs. înșivă dacă dovezile dnei 
Faulkner sunt de încredere, de vreme ce ea a recunoscut destul 
de limpede că încerca să ia toate lucrările de artă ale soţului ei 
din casele de la Monte Carlo și de la Limpton Hall, în timp ce el 
era în Australia, și, eu nu am nicio îndoială că le-ar fi trimis cu 
iahtul la New York, pentru a face același exercițiu, dacă n-ar fi 
intervenit soțul ei. 

Și, în sfârșit, domnilor juraţi, trebuie să aveţi în vedere faptul 
că pârâtul nu are nicio faptă criminală în cazier. 

Domnilor Juraţi, a concluzionat el, privindu-i direct pe cei cinci 
bărbaţi și șapte femei, odată ce aţi analizat toate dovezile, 
trebuie să fiți siguri de vinovăţie, dincolo de îndoiala rezonabilă, 
înainte de a putea condamna. Dacă nu sunteţi siguri, trebuie să 
daţi achitare. Vă rog nu vă grăbiţi. Dacă, în timpul deliberărilor, 
trebuie să cereţi asistență pentru orice problemă referitoare la 
lege, nu ezitaţi să vă întoarceţi în această sală de tribunal și eu 
voi face tot ce-mi stă în putință să vă răspund la întrebări. 
Acum, administratorul vă va însoţi în sala juraţilor, unde puteţi 
începe deliberările. Vă rog nu vă grăbiţi și analizaţi toate 
probele înainte de a ajunge la verdict. 


COROANA contra RAINSFORD 


— Sir Julian. 


— Onorată Instanță. Vă sunt recunoscător că mi s-a acordat 
posibilitatea să-mi consult clientul și aș cere Curţii să-l recheme 
pe dl Stern și, de asemenea, să-l citați pe dl Vasilis Fortounis, 
pentru că apărarea ar dori să aibă ocazia să-i chestioneze sub 
jurământ, pe amândoi. 

— Vă voi aproba cererea, sir Julian și sugerez să ne oprim 
până mâine-dimineaţă, până când, sper că administratorul va fi 
reușit să-i localizeze pe ambii gentlemeni. 

— Vă mulţumesc, Onorată Instanță, a spus sir Julian, 
încercând să pară că e convins. 

Cei trei judecători s-au ridicat de la locurile lor, s-au înclinat și 
au părăsit tribunalul. 

— Abia aștept să se facă mâine, a spus Beth. 

— Controlează-ţi speranţele, nu le da frâu liber, a spus Grace, 
în timp ce-și strângea dosarele. Stern și Fortounis vor ști foarte 
bine ce s-a întâmplat astăzi după-masă, în sala de judecată, și 
nu cred că vreunul dintre ei se îndreaptă în această clipă în 
direcţia Strand-ului. 


COROANA contra FAULKNER 


— Vrei sfatul meu? a întrebat dl Justice Nourse, după ce juraţii 
au revenit, în șir indian, în sala de judecată și și-au reluat 
locurile. 

— Da, Onorată Instanță, a spus șeful juraţilor, un gentleman 
distins, care purta costum gri-cărbune, la două rânduri și 
cravată Cavalry. Am putut să ajungem la un verdict, cu privire la 
prima și a doua acuzaţie, dar suntem divizați cu privire la a 
treia, aceea de a primi bunuri furate. 

— Credeţi că ar fi posibil să prezentaţi un verdict al 
majorităţii, adică asupra căruia cel puţin zece din dvs. aţi fost de 
aceeași părere? 

— Așa cred, Onorată Instanță, dacă ni s-ar fi acordat ceva mai 
mult timp. 

— În acest caz, vom lua acum pauză și ne vom reuni la ora 
10:00, mâine-dimineaţă, pentru a le permite juraţilor să doarmă. 

Toţi cei din sala de judecată s-au ridicat în picioare și s-au 
înclinat. DI Justice Nourse le-a întors complimentul, înainte de a- 
și părăsi locul. 


— Nu vă doriţi uneori să puteţi sări peste douăzeci și patru de 
ore și să aflaţi ce urmează să se întâmple? a întrebat William. 

— Nici tu nu-ţi vei dori, când vei fi de vârsta mea, a răspuns 
Hawksby. 

COROANA contra RAINSFORD 


— Sir Julian, îl puteţi chema pe următorul dvs. martor. 

— Nu pot face lucrul acesta, Onorată Instanță. Deși citaţiile au 
fost emise ieri, așa cum aţi ordonat, angajaţii curţii n-au putut 
să le înmâneze înscrisurile nici dlui Stern, nici dlui Fortounis. 

— Așadar, vom avea de așteptat până ce primesc ei citaţiile, 
a spus judecătorul. 

— S-ar putea să dureze ceva timp, Onorată Instanță. 

— Ce vă face să credeţi asta, sir Julian? 

— Mi s-a spus că dl Fortounis s-a întors acasă în Nikosia, cu 
câteva zile înainte de începerea procesului și, de atunci n-a mai 
fost văzut sau auzit. 

— Cine este sursa acestei informaţii? 

— Proprietarul cârciumii Admiral Nelson din West Ham Grove, 
unde Fortounis era un obișnuit al locului. 

— Şi dl Stern? 

— Se pare că a plecat cu avionul, noaptea trecută târziu, de 
pe aeroportul Birmingham. 

— Lasă-mă să ghicesc, a spus judecătorul, a luat un zbor tot 
spre Nikosia. 

— Și, cum a cumpărat un bilet numai dus, personalul 
tribunalului ar putea avea oarece dificultăți în aducerea la 
îndeplinire a deciziei dvs. și, după cum sunt sigur că știți, 
Onorată Instanță, Marea Britanie nu are tratat de extrădare cu 
Cipru. 

— Deci, voi emite o decizie ca bunurile dlui Stern să fie 
confiscate și el să fie arestat în clipa în care ar pune din nou 
piciorul în această ţară. Presupun că este prea mult să sper că, 
precum Bolingbroke, pedeapsa se va dovedi o pedeapsă și mai 
aspră, pentru el, decât încarcerarea. 

Nimeni nu a intervenit cu vreo opinie. 

DI Llewellyn s-a ridicat în picioare. 

— Mă pot apropia de prezidiu, Onorată Instanță? 

Lord Justice Arnott a aprobat, plecându-și capul. DI Llewellyn 
și sir Julian au mers în fața sălii, la Onorata Instanță. S-au 
adresat cu voci joase celor trei judecători, timp de câteva 
minute, apoi lord Justice Arnott a ridicat mâna și a început să se 
sfătuiască cu colegii săi. 


— Despre ce vorbesc, a întrebat-o Beth pe Grace, în șoaptă. 
— Habar n-am. Dar, bănuiesc, că vom afla imediat. 


COROANA contra FAULKNER 


— Îi rugăm pe cei implicaţi în cazul Faulkner să aibă 
amabilitatea să meargă în sala de judecată numărul 
paisprezece, pentru că juraţii sunt pregătiţi să se întoarcă în 
sală, a răsunat o voce în boxe. 

Mai multe persoane care stăteau în hol și-au încheiat 
conversațiile, iar alții și-au stins ţigările, înainte de a porni cu 
toţii, rapid, spre sala de judecată. William s-a alăturat 
comandantului Hawksby, ID Lamont, avocaţilor, jurnaliștilor și 
curioșilor, în timp ce administraţia își îndeplinea sarcinile în sală 
pentru ca jurațţii să-și reocupe locurile în boxa juraţilor. 

Odată ce au fost cu toţii la locurile lor, aprodul a spus: 

— Rugăm pe președintele juraţilor să se ridice în picioare. 

Președintele s-a ridicat de la locul său din capătul primului 
rând de scaune. 

— Aţi ajuns la un verdict în toate cele trei capete de acuzare? 
a întrebat lord Justice Arnott. 

— Da, Onorată Instanță, a răspuns președintele. 

Judecătorul i-a făcut semn cu capul funcţionarului tribunalului. 

— Domnule Președinte, este pârâtul Miles Faulkner vinovat 
sau nevinovat de furtul picturii lui Rembrandt numit Funcţionarii 
Ghildei Ţesătorilor, de la Muzeul Fitzmolean, din Londra? 

— Nevinovat, Onorată Instanță. 

Faulkner și-a permis un zâmbet. Booth Watson nu a arătat 
nicio emoție. William s-a încruntat. 

— Şi, cu privire la al doilea cap de acuzare, anume că pârâtul 
a fost complice la acest furt. Este vinovat sau nevinovat? 

— Nevinovat. 

Lamont a înjurat în barbă. 

— Și, cu privire la al treilea cap de acuzare, anume primirea 
de bunuri despre care știa că erau furate, anume pictura lui 
Rembrandt deja numită, este vinovat sau nevinovat? 

— Cu o majoritate de zece la doi, Onorată Instanță, l-am 
declarat vinovat. 

In sală au izbucnit comentarii și câţiva jurnaliști au ieșit în 
grabă mare pentru a merge la cel mai apropiat telefon ca să 


raporteze verdictul serviciilor lor de știri. Judecătorul a așteptat 
până ce sala s-a liniștit, apoi s-a întors spre prizonier. 

— Îl rugăm pe pârât să se ridice în picioare, a spus aprodul. 

O siluetă mai puţin încrezătoare s-a ridicat în picioare, în 
boxă, s-a clătinat și s-a prins cu mâinile de balustradă, pentru a 
se menţine în picioare. 

— Miles Faulkner, a spus, pe un ton grav, judecătorul. Aţi fost 
declarat vinovat pentru primirea de bunuri furate, anume a unei 
opere de artă de importanţă naţională. Din cauza gravităţii 
faptei dvs., doresc să petrec câteva zile analizând ce pedeapsă 
este potrivită pentru fapta dvs. De aceea, voi amâna 
pronunţarea sentinței până martea următoare, la ora 10:00 
dimineaţa. 

— Ce pune acesta la cale? a spus Hawksby, în timp ce Booth 
Watson a sărit în picioare. 

— Onorată Instanță, vă pot ruga să prelungiţi cauţiunea până 
la această dată? 

— Voi permite acest lucru, cu condiţia să lase pașaportul la 
tribunal. Și, sunt sigur, dle Booth Watson, că-i veţi explica 
clientului dvs. consecinţele pe care le va suporta, dacă nu 
reușește să compară în faţa mea, la tribunal, marţi dimineaţa. 

— O voi face, Onorată Instanță. 

— Dle Booth Watson și dle Palmer, fiți așa de amabili și 
însoţiţi-mă în biroul meu. 

— Ce pune acesta la cale? a repetat comandantul. 


COROANA contra RAINSFORD 


Sala de judecată era plină cu mult timp înainte ca lord Justice 
Arnott și cei doi colegi ai lui să-și facă intrarea, la ora 10:00, în 
dimineața următoare. 

Lord Justice Arnott a pus pe masă, în faţa lui, un dosar roșu și 
s-a înclinat în fața curții. Apoi s-a așezat pe scaunul din mijloc, 
și-a rearanjat roba lungă și roșie și și-a ajustat ochelarii, înainte 
de a deschide dosarul și a da prima pagină. 

În sala de judecată s-a lăsat o asemenea liniște, că el a trebuit 
să se uite dacă sunt toţi prezenţi. A privit spre feţele în 
așteptare și, apoi, spre prizonierul din boxă, înainte de a da 
verdictul final. Îi părea rău pentru Rainsford. 


— Am prezidat, în cariera mea ca judecător multe cazuri, a 
început Arnott, și în fiecare, am încercat să rămân indiferent și 
neimplicat emoţional, astfel încât să mă asigur nu numai că s-a 
făcut dreptate, dar să și arate că s-a făcut. 

Cu toate acestea, mă tem că, în acest caz, chiar m-am 
implicat emoţional. După audierea dlui Stern, mi-a fost clar că s- 
ar putea să se fi făcut o nedreptate. Sentimentul acesta a fost 
întărit când profesorul Abrahams și-a pus expertiza în susținerea 
acestui caz. Eu și colegii mei am fost convinși, în cele din urmă, 
pe parcursul interogatoriului sergentului detectiv Clarkson, a 
cărui mărturie sinceră a fost o dovadă a profesionalismului său. 

Cu toate că adevărații autori ai acestei crime s-ar putea să nu 
fie reţinuţi niciodată, nu am nicio îndoială că Arthur Edward 
Rainsford a fost acuzat în mod fals de uciderea lui Gary Kirkland, 
prietenul și partenerul lui de afaceri. Prin urmare, am ordonat ca 
verdictul procesului iniţial să fie anulat. (Au izbucnit aplauze, 
care nu s-au domolit decât când judecătorul s-a încruntat, 
comunicând clar că nu a terminat.) Un proces de felul acesta n- 
ar trebui să fie considerat ușor, a continuat el. Nu consider că 
juraţii de la primul proces trebuie să fie blamaţi pentru verdictul 
la care au ajuns, pentru că ei au luat cuvintele inspectorului- 
detectiv la valoarea nominală și, din cauza duplicităţii acestui 
om, nu li s-a permis niciodată să analizeze pagina lipsă din 
declaraţia pe care a dat-o dl Rainsford la poliţie, în seara în care 
a fost arestat, rezultatul fiind o gravă nedreptate făcută unui om 
nevinovat. Îmi face o plăcere foarte mare nu numai să eliberez 
prizonierul, ci și să spun clar că niciodată nu a existat, și nici nu 
trebuia să existe, o pată pe caracterul acestui bărbat. Domnule 
Rainsford, sunteţi liber să părăsiţi instanţa. 

Beth și Joanna Rainsford au fost printre primele care au sărit 
în aer și au aplaudat când, în sfârșit a căzut cortina. Totuși, 
gestul pe care Arthur și-l va aminti mult timp după ce furia 
bătăliei se va fi domolit, a sosit când dl Llewellyn și-a părăsit 
locul de la biroul Coroanei, a traversat sala până la boxa 
acuzatului și i-a strâns mâna pârâtului. Arthur a trebuit să se 
aplece pentru a-i auzi cuvintele, în gălăgia pe care o făcea 
mulțimea. 

— Pentru prima dată în viaţa mea, sir, sunt încântat să pierd 
un caz, i-a șoptit Llewellyn. 


KKK 


DI Justice Nourse și-a dat jos roba, și-a scos peruca și își turna 
un pahar de whisky, când a bătut cineva la ușă. 

— Intră, a spus el. 

Ușa s-a deschis și Booth Watson și Palmer, i s-au alăturat, în 
vizuina lui. 

— În timp ce fac onorurile casei, vă pot oferi ceva, BW, 
Adrian? 

— Nu, mulţumesc, Martin, a spus Booth Watson, scoțându-și 
peruca. Știu că nu vei crede, dar încă încerc să mai dau jos din 
greutate. 

— Adrian? 

— Da, mulţumesc, domnule judecător, a spus Palmer. Mă 
alătur dvs. la un pahar, dacă e posibil. 

— Vă rog să luaţi loc, amândoi, a spus judecătorul, în timp ce- 
i dădea avocatului de urmărire penală băutura. (A sorbit o gură 
de whisky și a așteptat ca cei doi să se așeze, apoi a început să 
vorbească, din nou.) Am vrut să vorbesc ceva cu tine între patru 
ochi, BW, dar am simţit că trebuia să fie prezent și Adrian, 
pentru ca, astfel, să nu poată apărea vreo neînțelegere mai 
târziu. 

Booth Watson a ridicat dintr-o sprânceană, ceea ce niciodată 
nu s-ar fi gândit să facă în sala de judecată. 

— Sunt curios să aflu dacă este serios clientul tău cu privire la 
intenţia de a dona Rubens-ui lui Muzeului Fitzmolean? 

— Nu am niciun motiv să cred că nu este, a spus Booth 
Watson. Dar, dacă simţi că este important, aș putea, cu 
siguranţă, să aflu și să vă comunic. 

— Nu. Nu. Eram, pur și simplu, curios. Și, pentru că vă aflaţi 
aici, permiteţi-mi să vă felicit pe amândoi pentru felul în care aţi 
administrat cazurile voastre. Cred că puteţi să vă consideraţi 
rezultatul o remiză. 

— Nu cred că îl vede așa clientul meu, a spus Booth Watson. 

— Poate că ar fi trebuit să accepte oferta mea, a spus Palmer, 
golindu-și paharul. 

— Să-ndrăznesc să întreb? a spus judecătorul. 

— Coroana ar fi renunţat la acuzaţia de furt, dacă el ar fi 
pledat vinovat de primirea de obiecte furate. 


— Deci juraţii au decis corect, a spus Nourse, înainte de a mai 
sorbi din pahar. Încă unul, Adrian? 

— Mulţumesc, domnule judecător. 

— Și tu, BW, ești sigur că nu te pot ispiti? 

— Nu, mulţumesc, Martin. Am consultare cu clientul meu, 
peste câteva minute, așa că mai bine plec. 

— Da, desigur, BW, ne vedem marţi dimineaţă. 

Booth Watson s-a ridicat și s-a pregătit să plece. 

— Şi, poate, îmi spui dacă dă Rubens-ul la Muzeul Fitzmolean 
clientul tău cum a spus sub jurământ, a spus Martin și a 
adăugat, după o pauză...înainte de ziua de marți. 

Booth Watson a dat din cap, dar nu a comentat. 

Palmer a mai sorbit o gură de whisky și a așteptat să se 
închidă ușa, apoi a întrebat: 

— Am fost oare martorul unui braţ care s-a răsucit insesizabil? 

— Cu siguranţă, nu, a spus judecătorul, ridicând glasul. Eu am 
decis deja soarta lui Faulkner, cu toate că, mărturisesc, dacă ar 
fi dat cel mai mic semn de regret, există o concesie la care chiar 
aș putea să vreau să mă gândesc. Dar, pe de altă parte, aș 
putea să n-o fac. 


KKK 


— De ce crezi că te-a întrebat asta? a întrebat Faulkner. 

— Se cunoaște că judecătorii fac concesii, în ultimul moment, 
dar numai dacă au regrete sincere. 

— Cât de sincere? 

— Dacă ar fi să oferi Rubens-ul Muzeului Fitzmolean, înainte 
de ziua de marţi, am motiv să cred că Înălţimea-Sa ar putea 
considera acest lucru un act sincer de căinţă. 

— Şi la ce m-aș putea aștepta în schimb? 

— Nourse este de departe prea perspicace pentru a da mai 
mult decât o sugestie a unei aluzii, dar are puterea de a decide 
între pedeapsa maximă pentru delict, de patru ani, sau cea 
minimă, de șase luni. Există chiar posibilitatea unei sentinţe 
suspendate și o amendă de zece mii de lire - dar asta-i numai o 
posibilitate, deci nu-ţi face speranţe. 

— După cum știi, BW, nu dau doi bani pe amendă. Dar, dacă e 
să petrec șase săptămâni în închisoare, Dumnezeu știe ce 
prăpăd ar putea face Christina, în absenţa mea. 


— Asta înseamnă că vrei să donezi Rubens-ul Muzeului 
Fitzmolean? 

— Înseamnă că mă voi gândi la asta. 

— Înainte de marţi. 

Arthur a adormit la ora zece, ceea ce a fost destul de incomod 
pentru restul familiei, pentru că ei se bucurau de o cină 
sărbătorească la San Lorenzo, restaurantul lor preferat, unde el 
a fost primit ca și cum nu fusese plecat niciodată. 

— Lumina se stingea la zece, a explicat el. După aproape trei 
ani, nu e un obicei pe care să-l întrerupi cu ușurință. 

— Care este primul lucru pe care-l vei face când te vei trezi, 
mâine-dimineaţă? a întrebat Grace. 

— La ora șase, a spus Arthur. 

— Cârnaţi, ouă, şuncă și fasole? a sugerat William. 

— Omleta nu lipsește din pachet și, probabil, îmi voi permite o 
felie de somon afumat, niște pâine prăjită care să nu fie arsă, și 
o ceașcă cu cafea fierbinte, aburindă, cu lapte, care să nu fie 
sub formă de pudră, a răspuns Arthur. 

— Şi după mic-dejun? 

— Voi face o plimbare lungă în parc, înainte de a merge la 
cumpărături. Voi avea nevoie de un costum nou, dacă e să arăt 
elegant când mă întorc, mâine-dimineaţă, la muncă. 

— De ce să nu iei o pauză de la serviciu, a sugerat sir Julian. 
Mergi în vacanţă. 

— Absolut nu, a spus Arthur cu hotărâre. Am deja o pauză de 
trei ani. Nu, intenţionez să mă reîntorc la birou, cât mai curând 
posibil. 

— Ai putea să mai amâni cu o zi, tata? a întrebat Beth. Tu și 
mama aţi fost invitaţi la Fitzmolean, mâine, pentru dezvelirea 
Rembrandt-ului și vă aştept pe toţi să fiţi prezenţi la un moment 
de triumf. 

— Momentul tău de triumf? a întrebat William. 

Toţi au început să râdă, cu excepţia lui Arthur, care adormise 
din nou. 

Sala de judecată numărul paisprezece era plină, cu mult 
înainte de zece dimineaţa și, ca un auditoriu de teatru, stăteau 
de vorbă între ei, în așteptarea ridicării cortinei. 

Comandantul  Hawksby, inspectorul detectiv Lamont, 
sergentul-detectiv Roycroft și detectivul Warwick stăteau la vreo 
două rânduri în spatele dlui Adrian Palmer Consilier al Reginei, 
avocat al acuzării. 

DI. Booth Watson Consilier al Reginei și asistentul lui, dl 
Mishcon, stăteau la celălalt capăt al băncii, discutând despre 
spațiul pe care clientul lor îl primise în presa națională, în 
dimineața aceea. Erau de acord că mai bine de-atât nu se 
putea. 

Miles Faulkner, în picioare lângă Hristos, decora mai multe 
prime pagini, împreună cu cuvintele pe care le scrisese Booth 
Watson și clientul său le repetase textual: Desigur este trist să 
te desparti de o pictură favorită, nu diferit de pierderea unicului 
copil, dar Rubens-ul meu nu putea să meargă într-o casă mai 
bună ca Muzeul Fitzmolean. 

Spațiile rezervate presei de-a lungul sălii de judecată erau 
atât de aglomerate, încât câţiva din seniori care nu putuseră 
prinde un scaun, stăteau în picioare în spatele colegilor lor mai 
puţin iluștri. Odată ce va fi dată sentinţa, ei vor alerga la cel mai 
apropiat telefon și vor raporta decizia judecătorului, redactorului 
de serviciu. 

Evening Standard va fi primul în stradă și avea deja la tipar 
titlurile de pe prima pagină: Faulkner închis pentru X ani. Numai 
numărul trebuia adăugat. Corespondentul prezentase două 
istorii, cu o noapte înainte, și redactorul-adjunct va decide care 
va merge la presă. 

De la ora șapte dimineaţa, începuse să se formeze o coadă de 
curioși în faţa intrării la Curtea Regală de Justiţie și, în câteva 
minute după ce un oficial al curţii va deschide ușa, toate locurile 
de la galerie vor fi ocupate. Toţi cei prezenţi știau că se va ridica 
cortina la a zecea bătaie a ceasului de pe turnul sud-vest al 
Catedralei Sf. Paul. Nu că vreunul dintre cei sechestraţi în 
tribunal ar putea auzi glasurile catedralei. 

În momentul în care a apărut dl Justice Nourse, zumzetul 
glasurilor a încetat, lăsând să se instaleze o atmosferă de 
așteptare. Judecătorul și-a ocupat locul în scaunul de piele roșie 
de pe podium, a privit în jos spre regatul și supușii săi, mimând 


absenţa oricărui interes în faptul că nu-și văzuse sala atât de 
plină, niciodată, până în momentul acela. Le-a răspuns salutului 
prin înclinarea capului și a pus pe masă două dosare roșii. 

William s-a întors să privească spre Faulkner, care se instala 
în boxa lui. Într-un costum albastru-închis, cu cămașă albă și 
cravată Old Harrovian, acesta arăta mai degrabă ca un 
funcţionar la bursă în drum spre serviciu decât un prizonier care 
era în situaţia de a fi trimis la Pentonville. Stătea drept, aproape 
mândru, în faţa judecătorului, în exterior arătând calm și cu 
stăpânire de sine. 

DI Justice Nourse a deschis primul dosar roșu pe care scria 
HOTĂRÂRE și i-a aruncat o privire prizonierului, înainte de a 
începe să citească documentul scris de propria-i mână. 

— Domnule Faulkner, ai fost găsit vinovat de primirea de 
obiecte furate și nu de niște fleacuri inconsistente fără 
semnificație, ci de o comoară a patrimoniului naţional, anume 
pictura lui Rembrandt „Funcţionarii Ghildei Tesătorilor”. Nu am 
nicio îndoială că ai fost în posesia acestei lucrări de artă unice 
ceva timp, probabil șapte ani, după ce ea a fost furată de la 
Muzeul Fitzmolean, și că nu ai avut niciodată intenţia de ao 
returna proprietarului de drept. Dacă soţia ta nu ar fi expediat 
pictura în Anglia, probabil că ea ar fi atârnat încă pe perete, în 
casa ta din Monte Carlo. 

DI Adrian Palmer și-a permis un zâmbet crispat, în numele 
Coroanei. 

— Domnule Faulkner, a continuat judecătorul, nu sunteţi dvs., 
așa cum spun unele tabloide, un hoţ-gentleman căruia îi place, 
pur și simplu, fiorul urmăririi. Departe de asta. De fapt, nu 
sunteţi nimic altceva decât un răufăcător comun, al cărui unic 
scop a fost să fure, de la o instituţie naţională, una din cele mai 
frumoase comori. 

Booth Watson s-a foit neliniștit pe scaun. 

Judecătorul a revenit la pagina următoare a manuscrisului 
său, înainte de a pronunţa: 

— Miles Edward Faulkner, vei plăti o amendă de zece mii de 
lire sterline, maximul pe care mi-l permite legea, cu toate că eu 
o consider grozav de inadecvată, în acest caz special. 

Judecătorul a închis primul dosar roșu și s-a foit neliniștit pe 
scaun. Faulkner se înțelesese cu el ca amenda să fie grozav de 


inadecvată și și-a reprimat un rânjet, la gândul că scăpa cu atât 
de puţin. 

Judecătorul a deschis al doilea dosar și a privit scurt primul 
paragraf, înainte de a vorbi, din nou. 

— In plus de amendă, eu te condamn la patru ani de 
închisoare. 

Figura lui Faulkner s-a ofilit vizibil, în timp ce se holba la 
judecător, nevenindu-i să creadă. 

Judecătorul a dat pagina și s-a uitat la un paragraf pe care-l 
tăiase în noaptea trecută și-l rescrisese, în această dimineaţă. 

— Totuși, a continuat el, sunt nevoit să recunosc că am fost 
impresionat de generozitatea dvs. de a dona Muzeului 
Fitzmolean lucrarea Coborârea de pe cruce, a lui Rubens. Accept 
că trebuie să fi avut o strângere de inimă considerabilă să vă 
despărțiți de mândria colecţiei dvs. și ar fi neelegant din partea 
mea să nu recunosc acest generos gest ca semn de regret 
sincer. 

— Va renunţa la amendă, pe care Faulkner nu dă doi bani, a 
șoptit comandantul. 

— Sau va micșora pedeapsa, a spus William, care nu știa la 
cine să se uite, la judecător sau la Faulkner. 

Faulkner n-a avut nicio tresărire, sperând cu disperare să 
audă un anume cuvânt și acesta nu era AMENDĂ. 

— Prin urmare, a continuat judecătorul, am decis, poate 
împotriva hotărârii mele mai bune, să dau dovadă de oarecare 
mărinimie și să suspend sentinţa, cu indicaţia clară că, dacă, în 
următorii zece ani, mai comiteţi orice altă faptă criminală, 
indiferent cât de mică ar fi aceasta, va fi actualizată automat 
pedeapsa cu închisoarea pe patru ani. 

Faulkner a considerat că gestul lui generos, așa cum îl 
prezentase cu atâta amabilitate judecătorul, a meritat. 

— Prin urmare, sunteţi liber să părăsiţi instanţa, dle Faulkner, 
a spus judecătorul, pe un ton care sugera că deja regreta 
decizia luată. 

William era livid și nu lăsa pe nimeni din cei din jurul lui să 
aibă vreun dubiu asupra felului în care se simţea el. Lamont 
rămăsese fără grai și Hawksby era pe gânduri. La urma urmelor, 
dl Justice Nource spusese orice altă faptă criminală, indiferent 
cât de mică. 


Când Beth a aflat vestea, mai târziu în acea după-amiază, a 
spus, simplu: 

— Dacă ar trebui să aleg între a-l trimite pentru patru ani pe 
Faulkner la închisoare și Fitzmolean să primească o operă 
neprețuită, m-aș gândi de două ori. 

— Eu am sperat mai degrabă la ce-i mai bine pentru ambele 
părţi, a spus William. Ca Muzeul Fitzmolean să primească 
Rubens-ul, iar Faulkner să-și petreacă următorii patru ani 
lâncezind la Pentonville. 

— Dar, de partea cui ai fi fost, dacă aveai de ales numai între 
închisoarea pe patru ani pentru Faulkner și Muzeul să deţină 
Rubens-ul pe viaţă? 

— De partea Muzeului Fitzmolean, desigur, a spus William, 
încercând să arate că gândea chiar așa. 

— Alteța Voastră Regală, lorzi, doamnelor și domnilor. Numele 
meu este Tim Knox și, ca director al Muzeului Fitzmolean, este o 
plăcere să vă spun „Bun venit!” la dezvelirea capodoperei lui 
Rembrandt, Funcţionarii Ghildei Ţesătorilor. Funcţionarii după 
cum știți, a fost furat de la muzeu, cu șapte ani în urmă, și unii 
credeau că nu se vor mai întoarce niciodată în muzeu. Cu toate 
acestea, așa cum noi am fost încrezători că ei se vor întoarce 
acasă, în cele din urmă, nu am permis niciodată ca pe locul ei 
din expoziţie să fie așezată vreo altă pictură. 

A urmat un ropot spontan de aplauze. Directorul a așteptat să 
se facă liniște, înainte de a continua: 

— Voi invita acum pe Alteța Sa Regală să dezvelească pictura. 

Prinţesa regală a venit la microfon. 

— Înainte de a face aceasta, Tim, a spus ea, îmi permiţi să-ți 
amintesc că stră-stră-bunicul meu a deschis acest muzeu cu 
peste o sută de ani în urmă. Sunt încrezătoare că, dacă trag de 
această frânghie, ceea ce au făcut de multe ori membrii familiei 
mele, pe latura cealaltă, va fi un Rembrandt, nu un dreptunghi 
decolorat, unde au atârnat, cândva, Funcţionarii. 

Toată lumea prezentă a râs. Prinţesa Ann a prins de frânghie 
și cortina roșie s-a tras pentru a le permite tuturor să admire 
pictura, unii dintre ei, pentru prima oară. William s-a uitat în 
colţul din dreapta jos, pentru a se asigura că RvR-ul este la locul 
lui, apoi s-a alăturat aplauzelor. 

— Vă mulţumesc, a spus Knox. Dar, astă-seară, veţi primi 
două la preţ de una, pentru că nu se poate să fi ratat informaţia 
că există o a doua pictură care așteaptă să fie dezvelită. Dar, 
acum, să ne bucurăm de un pahar de șampanie și să admirăm 
Rembrandt-ul, înainte de a vă face cunoștință cu ultima noastră 
achiziţie. 

William nu s-a clintit, rămânând să admire pictura pe care o 
văzuse prima oară la Monte Carlo, când se întrebase dacă o va 
mai vedea vreodată. Nu l-a remarcat pe comandant, care a stat 
alături de el, până el s-a desprins din gânduri. 

— Felicitări, William, a spus Hawksby. Este un triumf personal 
pentru tine. 

— A fost un efort colectiv, sir, a spus William, desprinzându-și 
cu greu ochii de la pictură și întorcându-se spre șeful lui. 


— Prostii. Niciodată tabloul n-ar fi revenit la locul lui, dacă tu 
nu te-ai fi alăturat echipei noastre. Cu toate acestea, numai 
pentru a te încălzi, îndată ce ne întoarcem la Scotland Yard, voi 
raporta comisarului și îmi voi asuma succesul. 

William a zâmbit. 

— Eu sunt mulţumit că Jackie a fost invitată, astă-seară, a 
spus el, privind prin sală și zărindu-și sora, care stătea de vorbă 
cu Beth. Ea a făcut mult din muncă, înainte chiar ca eu să fi 
intrat în scenă. 

— Sunt de acord. Şi, cu toate că a fost retrogradată, sunt 
încântat că echipa nu a rămas fără ea. Dar, asta a creat o 
problemă, pentru că Artă și Antichităţi are în schemă numai un 
post de poliţist detectiv. 

William a acceptat regula că, dacă ești ultimul intrat în echipă 
și trebuie făcute reduceri de personal, ești primul care pleci. 
Spera numai să nu fie trimis din nou la patrulare. 

— William, mă tem că va trebui să treci la un alt departament, 
dar nu înainte de a-ţi lua examenul de ofiţer. 

— Dar nu sunt eligibil decât peste aproximativ un an de zile, 
sir. 

— Ştiu foarte bine acest lucru, Warwick. De aceea, te voi 
pune pe lista de promovare accelerată, pe care ai încercat atât 
de serios să o eviţi, de când te-ai alăturat poliţiei. 

Wiliam a vrut să protesteze, dar știa bine că era o bătălie pe 
care nu o putea câștiga. 

— Şi la ce departament vă gândiţi, pentru mine, sir? 

— Nu am decis dacă la droguri, fraudă sau crime. 

— M-am săturat de crime, sir, cu toate că voi fi recunoscător 
veșnic pentru ajutorul dvs. dat la eliberarea viitorului meu socru. 

— Să nu mai spui niciodată asta în public sau chiar în privat, a 
spus Hawksby, în timp ce se apropia de ei Arthur. 

— Abia aștept să văd ce este în spatele celeilalte cortine, a 
spus Arthur. Beth s-a agitat atât de mult în legătură cu acest 
lucru. 

— Şi are dreptate să facă acest lucru, a spus William, dar tot 
ce pot eu spune este că nu vei fi dezamăgit. 

Tim Knox a bătut în paharul lui de șampanie cu o linguriţă, de 
mai multe ori, înainte ca să se oprească toţi din vorbit și să se 
întoarcă spre el. 


— În trecut, a spus el, am considerat Funcţionarii ca steaua 
galaxiei noastre, dar, când această a doua cortină se va 
deschide, mă întreb dacă veţi considera că un adevărat rival s-a 
alăturat firmamentului. 

Fără alt cuvânt, el a tras de frânghie și a dezvelit Coborârea 
de pe Cruce a lui Rubens, spre uluirea privitorilor, urmată de 
aplauze furtunoase. 

— Această uluitoare intrare în colecţia noastră, a continuat el, 
odată ce ovaţiile s-au diminuat, a fost făcută posibilă prin 
incredibila generozitate a unui bine-cunoscut colecționar și 
filantrop, dl Miles Faulkner. Cum el este cu noi în această seară, 
vă rog pe toţi să ridicaţi paharul și să beţi pentru sănătatea lui. 

— Contează pe mine, a murmurat William, în ciuda strigătelor 
Ascultă! Ascultă! și clinchetele paharelor. 

— Contează pe mine, a spus Beth, ridicând paharul, atâta 
timp cât are încă atât de multe comori rare pe pereţi, pe care 
am fi fericiţi să le vedem pe pereţii Muzeului Fitzmolean. 

— Eu l-aș atârna întâi pe el, a spus William. 

— Eu cred că mai bine m-aș duce să-mi salvez tatăl și să-l duc 
acasă, a spus Beth. Se apropie ora lui de culcare și nu trebuie să 
uităm că, mâine, se va întoarce la serviciu. 

William a dat din cap. 

— Vin și eu într-o clipă, a spus el, incapabil să se desprindă de 
Rubens. 

— |lmi va lipsi lucrarea mea favorită, a spus o voce, din 
spatele lui. 

William s-a întors brusc și l-a văzut pe Faulkner care admira și 
el Rubens-ul, dar a refuzat să-l salute. Asta nu l-a împiedicat pe 
Faulkner să spună: 

— Dacă veniţi vreodată în New York, domnule poliţist, vă rog 
să mă sunaţi, pentru că aș vrea să vă invit la o băutură, în 
apartamentul meu de pe Fifth Avenue. 

— De ce-aș vrea eu să fac acest lucru? a întrebat William, 
aproape scuipând cuvintele. 

Faulkner s-a aplecat și i-a șoptit la ureche. 

— Pentru că, atunci, vă voi putea arăta originalul. 


— 

